
KØBENHAVN. 

FORLAGT  AF  BRØDRENE  SALMONSEN  (I.  SALMONSEN). 

TRYKT   HOS  J.    H.   SCHULTZ. 

1893. 


^rit\ 


Å^it  er  vi  Alle  døde. 

Sidtiey  Smith. 

Hvad  der  engang  stod  for  mig  som  absolute 
Goder,  som  det  var  baade  Glæde  og  Pligt  at  kæmpe 
for  med  Tilsidesættelse  af  Jeg'et,  har  nu  indtaget  sin 
Plads  i  Relativiteternes  endeløse  Kæde.  Den  Ensidig- 
hed, som  i  Arbejdets  Hede  slørede  Synet  ogsaa  for 
Modstanderes  relative  Ret,  er  forsvundet  med  det 
Livssyn  og  den  Lidenskab,  som  affødte  den.  Og 
jeg  forestiller  mig  nu  at  kunne  se  tilbage  paa  dette 
Afsnit  af  mit  Liv  saaledes  som  jeg  i  første  Række 
af  disse  Optegnelser  har  ment,  at  svundet  Liv  bør 
ses:  som  fra  en  Luftballon  ned  paa  eget  og  Med- 
menneskers henfarne  Liv  og  Færden,  ud  fra  den  i 
dette  henfarne  Livs  Skole  indvundne  Erfaring,  hvor- 
til allerede  den  gamle  græske  Vismand  var  kommet, 
at  al  denne  Menneskenes  Travlhed  ikke  er  synderlig 
værd,  eller,  som  hans  Ord  maaske  ogsaa  kan  gen- 
gives, at  der  ikke  er  synderlig  Alvor  i  de  menneske- 
lisfe  Ting-. 


Joseph  Michaelsen:     Fra  min  Samtid.     II. 


Det  var  Ministeriet  Rotwitts  Dannelse,  der  for- 
ledte mig  til  at  blande  mig  i  Politiken.  Første  Gang 
efter  Grundlovens  Indførelse  var  der  kommet  Ele- 
menter til  Magten,  der  stod  udenfor  saavel  det  gamle 
halvtyske  som  det  nye  nationale  Bureaukrati,  saa- 
ledes  som  dette  var  fremgaaet  af  Martsomvæltningen 
i  1848. 

Dette  Bureaukrati  var  jo  Blomsten  af  Borger- 
standen her  tillands,  som  gennem  dette  havde  ind- 
taget Fødselsaristokratiets  Plads  i  Regering  og  Ad- 
ministration og  var  ifærd  med  at  arbejde  sig  op 
til  en  Rivaliseren  i  >  Selskabet«,  ligesom  den  længe 
havde  kunnet  mere  end  rivalisere  med  det  i  Rigdom, 
og  nu  stod  uden  anden  ^Modvægt  i  Stat  og  Samfund 
end  en  svag  og  famlende  Bondeopposition. 


Efter  mit  Udspring  hørte  jeg  til  Mellemstanden. 
Bortset  fra  nogle  kosmopolitiske  Børsbaroner,  der  paa 
denne  Konto  ikke  tages  synderligt  au  sérieux,  hore 
Jøderne  overensstemmende  med  den  historiske  Ud- 
viklings Gang  til  Borgerstanden,  og  jeg  med  dem. 
Og  min  Stammefælle  Borne  forstaar  jeg,  naar  han 
siger:  »Det  var  en  Ulykke,  at  jeg  blev  født  i  Middel- 


standen,  for  hvilken  jeg  ikke  passer«.  —  Jeg  har  kun- 
net slaae  mig  til  Ro  mellem  Bønder,  der  havde  deres 
hele  Viden  fra  den  Stump  Verden,  de  saae  omkring 
sig,  men  som  de  saae  paa  med  nedarvet  Virkelig- 
hedssans og  selverhvervet  sund  Dømmekraft.  Og  jeg 
har  følt  et  sært  intellektuelt  Velbehag  ved  Samkvem 
med  intelligente  Arbejdere  og  selfmade  men  af  fjerde 
Stand.  —  Fødselsaristokratiet  hverken  frastødte  eller 
imponerede  mig,  og  der  hører  i  disse  Tider  intet 
særligt  moralsk  Mod  til  for  at  sige,  at  jeg  her  har 
truffet  paa  en  Fordomsfrihed  og  Tolerance,  en  Let- 
hed og  Naturlighed  i  Omgang  med  Mennesker,  et 
praktisk  opportunistisk  Syn  paa  Verden,  der  skyldtes 
Friluftslivet  i  Barndommen  og  den  faste  sociale  Posi- 
tion; med  —  hvad  der  navnlig  tiltalte  mig  —  en  i 
Regelen  fuldstændig  Frihed  for  alt,  hvad  der  kan 
ligne  Snobberi,  som  denne  lille  Kreds  har  tilfælles 
med  Arbejdere  og  Bønder. 

Men  Fødselsaristokratiet  er  født  med  en  Guldske 
i  Munden  og  tilbøjeligt  til  at  mene,  at  en  saadan 
Ske  kun  bør  findes  i  saadanne  Munde.  Med  ned- 
arvet korporativ  Jegsans  synes  det  af  og  til,  som 
var  det  ikke  helt  utilbøjeligt  til  at  betragte  uden- 
stands  Besiddelse  af  Rigdom,  Rang  og  Æresposter 
som  en  revolutionær  Expropriation.  Jeg  tror,  at 
Fænomenet  virkelig  har  mere  almen  Gyldighed,  men 
at  de  klogere  eller  mere  dannede  Personligheder  vide 
at  dække  over  det  paa  urette  Sted.  Det  er  en 
Levning  fra  Tider,  da  det  var  saa,  og  Straffen  følger 


Anakronismen  i  Hælene  ved  det  Latterlighedens 
Skær,  der  lægger  sig  over  den ,  saa  ofte  den  giver 
sig  blot. 


Tiltrods  saaledes  for.  at  jeg  gennem  min  Ud- 
dannelse var  henvist  til  en  Plads  i  dette  Bureau- 
krati, gik  ogsaa  her  Naturen  over  Optugtelsen,  og 
med  hele  min  stærke  Handlingstrang  kastede  jeg 
mig  ind  i  den  Opposition,  som  rejste  sig  efter  det 
kortvarige  Rotwittske  Ministeriums  Opløsning.  Hvad 
jeg  har  at  berette  om  min  Deltagelse  i  denne  Oppo- 
sition, vil  altsaa  ses  her  ud  fra.  Den  fremgik  af  en 
instinktmæssig  Antipathi  mod  hvad  der  med  et 
moderne  Udtryk  kaldes  Bourgeoisiet  —  det  er  den  i 
Kraft  af  sin  Kapitalmagt  og  sine  Kundskaber  i 
Samfundet  herskende  Borgerstand  —  og  en  med- 
født Sympathi  for  Almuen,  medens  et  Slags  Billig- 
hedsfølelse  med  det  tilbagetrængte  Aristokrati  fuldt 
saa  vel  som  politisk  Betragtning  forte  mig  til  Tanken 
paa  en  Forbindelse  mellem  begge  Parter,  eller  —  da 
Arbejderne  endnu  stod  uden  politisk  Organisation  — 
til  en  Sammenslutning  mellem  Godsejere  og  Bønder. 

Der  var  herved  den  Vanskelighed,  at  det  ikke 
var  muligt  at  faae  Bonden  selv  i  Tale.  Henvendte 
man  sig  til  ham,  fik  man  et  Svar  i  den  falskest 
mulige  Bondedialekt  fra  Balthazar  Christensen ;  og 
foreslog  man  en  modus  vivendi,  var  det  J.  A.  Hansen, 
der    prokurerede     med    Anstand.     Reservationer    og 

Forbehold,  gennem  hvilke  han,  men  altid  forgæves, 
troede  at  sikre  sig  mod  at  lades  i  Stikken  af  de 
mange  smaa  skinsyge  Hansen'er  og  Christensen' er, 
der  mente  at  have  samme  Ret  som  han  til  at  tale 
paa  Bondens  Vegne. 

Gennem  Oktoberforeningen  kom  jo  ikke  des- 
mindre en  saadan  Forening  i  Stand  —  paa  Papiret. 
I  VirkeHgheden  derimod  havde  Gosejere  og  Bonde- 
venner kun  modstræbende  rakt  hinanden  Haanden, 
og  Forbindelsen  blev  gold,  medens  Bureaukrati  og 
Aristokrati  havde  fundet  hinanden  den  Dag,  da 
Orla  Lehmann  og  Nathan  David  efter  mangeaarig 
baade  personlig  og  politisk  Antipathi  mødtes  i  fælles 
Frygt  for  den  »kofteklædte  Absolutisme«  og  indgik 
en  Forbindelse,  der  har  bestaaet  indtil  nu  tiltrods 
for  dens  tilsyneladende  Unatur.  I  den  nye  For- 
bindelse indtraadte  Godsejerne  dog  ikke  som  Stand, 
men  som  Individer,  og  maatte  derfor  nøjes  med 
Skinnet,  medens  Bureaukratiet  tog  den  solide  Virke- 
lighed for  sin  Part.  Hvad  Godsejerne  kan  siges  at 
have  erhvervet  som  Stand,  skylder  de  den  Tanke, 
som  ligger  til  Grund  for  Oktoberforeningen. 


Den  Kamp,  som  Bondestanden  derefter  begyndte 
paa  egen  Haand .  for  at  naae  frem  til  en  højere 
Position  i  Stat  og  Samfund,  støttet  ogsaa  af  et 
europæisk  Venstre,  med  hvilket  den  intet  har  at 
skaffe,  og  de  nu  organiserede  Arbejdere,  med  hvilke 
den   har  hgesaa  Lidt   tilfælles,    endte   med  Nederlasr. 


Men  Bondestanden  her  i  Danmark  kan  aldrig  lide 
noget  endeligt  Nederlag.  Den  har  overlevet  helt  andre 
Ting  ligefra  Middelalderens  Slutning.  Den  har  rejst 
sig  af  Vornedskab  og  Stavnsbaand  og  er  fra  retløse 
Lejere  rykket  op  til  lovbundne  Fæstere  paa  egen  og 
Enkes  Livstid  og  derefter  til  Selvejere  af  snart  de 
ni  Tiendedele  af  det  samlede  danske  Hartkorn.  Den 
er  og  bliver  Kærnen  i  det  danske  Folk,  paa  hvilken 
Danmarks  Fremtid  maa  bygges,  om  Fremtid  skal 
være,  og  den  Magt  vil  aldrig  komme,  der  kan  sige 
et  effektivt  Nej,  naar  den  samlet  siger  sit  selv- 
bevidste Ja.  Det  varsler  i  saa  Henseende  ogsaa 
godt  for  Fremtiden .  at  Bondestanden  i  alle  vore 
nyere  Forviklinger  og  Omvæltninger  altid  er  gaaet 
af  med  Fortjenesten,  hvem  det  saa  ellers  er  gaaet 
ud  over. 

Efter  Nederlaget  indtraadte  en  Spaltning.  En 
Del  har  forsøgt  med  Lempe  at  naae  hvad  der  endnu 
ikke  lod  sig  tage  med  Magt.  og  sluttede  sig  i  dette 
Øjemed  til  Modstanderne.  Under  denne  Svingning 
vil  bureaukratiet  bevare  sin  Position,  og  de  Bønder, 
som  har  udført  den,  har,  som  Godsejerne  før  dem, 
handlet  ikke  som  Stand,  men  som  Individer,  som 
Statsborgere,  ikke  som  Bønder.  De  vil  indtil  videre 
blive  en  Del  af  et  nyt  Mellemparti,  i  hvilket  Bureau- 
kratiet ligesom  hidtil  vil  føre  an  og  Fødselsaristo 
kratiet  følge  med.  Bondens  Standsinteresser  vil  træde 
i  anden  Række,  og  den  Fornyelse,  som  maa  komme 
fra  Bonden,  om  den  skal  komme,  vil  ikke  spores. 
Dens  Tid  vil  fonst  komme,  naar  Bondestanden  træder 


op  som  saadan,  med  eller  uden  sine  naturlige  Førere, 
der  ere  gennemtrængte  af  dens  eget  Tankesæt,  og 
med  et  Program,  der  er  hentet  fra  det  danske  Ager- 
brugs Interesser  og  et  ganske  vist  nedarvet,  men  af 
livskraftige  Kulturstrømninger  forynget  Aandsliv. 


Ved  Nytaarstid  1860  fik  jeg  gennem  »gamle 
Griines  Introduktion  en  Indbydelse  fra  Baron  Blixen 
Finecke,  som  et  Par  Dage  endnu  var  Udenrigsminister 
i  det  Rotwittske  Ministerium.  Med  Hovedet  fuldt  af 
et  Program .  der  ikke  nægtede  sig  noget  i  Alsidig- 
hed, lige  ned  til  Kontrol  med  Fangers  og  An- 
holdtes Behandling .  Retsvidneinstitutets  Tilbage- 
førelse til  et  borgerligt  Ombud,  Ansættelse  af 
Distriktssagførere  *)  o.  s.  v. ,  fulgte  jeg  Indbydelsen, 
der  blev  Indledningen  til  et  nyt  Afsnit  af  mit  Liv. 


*)  »Dansk  Arbejdertidende,  Ugeblad  for  dansk  Arbejdersamfund«, 
for  8de  Februar  1873,  altsaa  13  Aar  senere,  indeholder  følgende 
Referat  af  Forhandlingerne  paa  et  Møde  i  Samfundets  første 
Kreds  (Kjøbenhavn)  Onsdagen  forud,  der  formentlig  vil  læses 
med  Interesse  om  ikke  af  andre,  saa  af  Studentersamfundets 
Retshjælp  : 

»Formanden,  Lucianus  Kofod,  nærede  Tvivl  om,  hvor 
vidt  Tanken  om  særlige  Almue-  eller  Fattigsagførere,  der  op- 
rindelig skrev  sig  fra  Cand.  polit.  Joseph  Michaelsen  og  senere 
synes  at  have  slaaet  Rod  hinsides  Sundet,  skulde  forfølges  for 
Tiden  med  en  Grundomdannelse  af  vor  hele  Retspleje  i  nær 
Udsigt  ( i  næste  eller  næstnæste  Rigsdagssamling).  Julius 
Schytte  tilraadede  under  Tilhørernes  lydelige  Medhold  at 
henvende  sig  ad  ret  Vej  til  vedkommende  Minister  i  fore- 
liggende Sag.  I  samme  Retning  udtalte  sig  endvidere  Maskin- 
mester Lind.  Fabrikarbejder  L.  Pedersen,  Snedker  Brun,  Barber 

Han  boede  temporært,  jeg  husker  ikke  af  hvilke 
Grunde,  i  Hotel  Fønix.  Paa  Vejen  til  hans  Værelser 
tittede  jeg  ind  i  den  Sal,  i  hvilken  jeg  efter  Kasino- 
mødet 1 1  Aar  tidligere  havde  danset  til  Griines  Musik 
med  Goldschmidt  og  Chievitz,  der  ligesom  de  andre 
Tilstedeværende  var  opfyldt  af  alt  det  Store,  som 
det  gamle,  formentlig  nu  forjagede  Fædreland  gik 
i  Mode.  Og  uden  at  tage  Varsel  af  Udgangen  paa 
saa  store  Forventninger,  men  lidenskabelig  opfyldt 
af  den  ene  Tanke,  gav  jeg  mig  til  at  fremsætte, 
hvad  jeg  havde  paa  Hjærte. 

Det  var  en  ualmindelig  smuk  Mand  paa  et  Par 
og  fyrretyve  Aar,  med  en  sjælden  vindende  Person- 
lighed, rene  og  fine  aristokratiske  Træk,  i  hvilke 
Velvilje  og  Medfølelse  var  de  fremherskende,  naar 
de  ikke  af  og  til  slappedes  af  en  Adspredthed,  der 
kunde  se  ud  som  Aandsfraværelse ,  dog  kun  for  et 
kort  Moment,  da  Selvbeherskelsen  atter  tvang  Tanken 
til  Lydighed  under  Øjeblikkets  Krav.  De  klare  Øjne 
under  den  høje  Pande  og  det  mørkebrune,  glatredte 
Haar  lyste  af  Interesse  og  Forstand  paa  en  Bag- 
grund af  et  elskværdigt  Skælmeri,  der  ikke  mod- 
sagdes af  et  Smil,  som  gjorde  Indtryk  af  fuldkommen 
Ægthed. 

Figuren,  der  var  betydelig  over  Middelhøjde, 
vilde  været  harmonisk   smuk,    hvis   den   ikke   havde 


E.  Nielsen  og  Ordstyreren,  Tandlæge  V.  Nielsen.  Det  ved- 
toges ved  Haandsoprækning  med  Enstemmighed,  at  Kreds- 
styrelsen  skal  fore  omhandlede  Sag  videre.«  Det  er  dette, 
Retshjælpen  med  et  lykkeligt  Greb  har  gjort  paa  sin  Vis. 


lidt  af  den  Fejl,  at  Hofterne  var  for  brede,  hvad  der 
gav  den  noget  stødende  feminint.  Og  Holdningen, 
der  tidligere  vil  have  været  rank  og  fri,  var  nu  noget 
dukket  og  slap,  særlig  Hovedets,  der  skæmmedes  af 
hurtige,  nervøse  Bevægelser. 

Han  stod  ved  Skrivebordet,  saaledes  som  jeg 
saa  ofte  senere  saa  ham,  staaende,  ikke  siddende, 
ved  dette  manende  Apparat,  iført  en  vatteret  sort 
Silkevams,  med  bar  Hals  og  aabent  laadent  Bryst. 

Han  hørte  venligt  paa  mig,  men  med  et  lige- 
som spørgende  Udtryk.  Det  var  ham  aabenbart  en 
ny  Fremtoning,  men  af  en  Art,  i  hvilken  han  maaske 
fandt  noget  beslægtet.  Han  fortalte  mig  senere,  at 
han  alt  imens  grundede  paa,  hvem  det  var,  jeg 
kunde  ligne,  og  fandt  ud,  at  det  var  den  unge  Ar- 
bejder paa  Marstrands  bekendte  romerske  Billede, 
der  tager  Kærestens  Koketteri  med  de  danske  Malere 
paa  sin  Italiensk. 

Resultatet  af  den  Samtale,  som  paafulgte,  var  et 
Gensidighedsforhold ,  der  bares  af  en  instinktmæssig 
Sympathi  paa  den  ene  Side,  og  en  lidt  efter  lidt 
opstaaende  Hengivenhed  paa  den  anden,  som  uanset 
al  social  og  personlig  Forskel,  paa  hvilken  han  intet 
Øjeblik  har  spildt  en  Tanke,  varede  til  hans  Død, 
overlevende  forbigaaende  Træthed  hos  mig  og  svig- 
tende Fortrolighed  i  afgørende  Øjeblikke  fra  hans 
Side. 

Han  kan  ikke  have  taget  Skade  deraf,  thi  min 
Vilje  var  god,  og  jeg  havde  dengang  Vilje  nok. 
Men  jeg  siger  det  ogsaa  lige  saa  aabent,  at  naar  jeg 

ikke  til  alle  Tider  eller  i  rette  Tid  har  formaaet  at 
se  paa  Forhold  og  Personer  med  uhildet  Blik  og 
Tilsidesættelse  af  forudfattede  Meninger,  saa  er 
Skylden  ikke  Blixens,  der  aldrig  trættedes  ved  i  Ord 
og  Gærning  at  vise  mig  Nødvendigheden  heraf.  Og 
muligt  vilde  han  have  udrettet  for  Konge  og  Land, 
hvad  begge  havde  Ret  til  at  vente  og  hvad  hans 
Evner  og  Attraa  tilsagde,  om  han  ikke  altfor  ofte  i 
Overens-stemmelse  med  en  Mangel  i  hans  egen  som  i 
almindelig  dansk  Nationalkarakter,  med  hvilken  han 
i  alt  Fald  her  var  d'accord.  træt  paa  Halvvejen 
havde  lyttet  til  Modstanderes  Lokken  eller  Advarsler 
og  cacherede  Trusler  eller  til  Indskydelser  af  et  Tem- 
perament, der  lige  saa  ofte  lagde  ode  hvad  hans 
klare  Forstand  og  store  Verdenserfaring  havde  op- 
bygget i  Landets  Tjeneste. 


Han  hørte  til  den  svenske  friherrelige  Familie 
Blixen  til  Næsbyholm  i  Skaane.  Paa,  saa  vidt  jeg 
mindes,  Frederik  V's  Tid  kom  et  Medlem  af  denne 
Familie,  Oberst  Blixen,  herned  og  gjorde  Lykke  ved 
Hoffet.  Hans  Ætling  har  fortalt  mig  —  og  jeg  gen- 
giver det  saa  godt  jeg  kan  efter  Hukommelsen  — 
hvorledes  den  svenske  Adonis  blandt  forskellige  ardre 
her  indtog  en  gammel  tysk  Pebersvend,  Kammer- 
junker Finecke  til  Dallund  i  Fyen,  og  blev  hans 
Arving  tiltrods  for  en.  rigtignok  langt  ude,  beslægtet, 
der  havde  gjort  sig  Haab.  Den  gamle  vaklede  mel- 
lem   Slægtskabsfølelsen    og    sin    Sympathi    for    den 

Fremmede,  til  han  en  Dag  tog  dem  begge  for  sig  og 
betroede  dem,  at  han  vilde  sætte  dem  paa  Prøve  og 
tage  sin  Bestemmelse  efter  deres  Forhold  overfor 
ham  i  den  nærmest  paafølgende  Tid.  Oberst  B.  har 
været  en  Verdensmand  og  forandrede  intet  i  sin  Færd 
overfor  Arveladeren,  medens  det  modsatte  var  Til- 
fældet med  Rivalen,  saa  at  Udfaldet  blev  som  det 
maatte  blive. 

Jordegodset  bestod  saaledes  af  Stamhuset  Dal- 
lund, Næsbyholm  i  Skaane  og  Godset  Nydala  i 
Smaaland,  der  var  erhvervet  for  en  Del  af  Salgs- 
summen for  det  fra  Dallund  bortsolgte  Bøndergods, 
medens  det  pommerske  Strøgods  var  medgaaet  — 
ikke,  som  det  hed,  til  Baronens  Eriksgata  med 
sin  første  unge  Brud,  »Nordens  skønneste  Kvinde« 
—  men  til  Udstyr  og  Underhold  af  Herregaards- 
skytter  ved  Korpset  af  dette  Navn,  som  han  førte  i 
Felttoget  1848.  Og  han  har  næppe  støttet  med 
karrig  Haand,  thi  for  Bevarelse,  end  sige  Forøgelse 
af  Formue  havde  han  ingen  Sans,  og  han  havde 
mindre  Følelse  for  Penges  Værd  og  var  mere  gav- 
mild med  sit  Eje,  end  Klogskab  kræver. 

Denne  Mangel  har  bidraget  sit  til  at  stanse  ham 
paa  en  Vej ,  paa  hvilken  han  kunde  ydet  uvurderlig 
Tjeneste.  Han  taalte  ikke,  at  den  berørtes  af  andre, 
medens  han  selv  en  enkelt  Gang  kunde  kredse  om 
den  i  vage  Udtryk,  som  var  Talen  om  en  organisk 
Fejl  eller  en  af  de  Tilskikkelser,  hvorover  Mennesket 
ikke  er  Herre.  Paa  den  Tid,  jeg  lærte  ham  at  kende, 
havde  han  imidlertid  maattet  lægge  Baand   paa   den 

Og  var  nøjsom  i  sine  Fordringer  til  Livet,  extrava- 
gerede  aldrig,  spiste  lidt  og  drak  endnu  mindre. 

Efter  eget  Sigende  var  han  blevet  haardt  op- 
draget og  til  daglig  »pisket«  af  sin  Præceptor,  indtil 
han  en  Dag,  da  Drengens  Muskler  havde  strammet 
sig,  vendte  Forholdet  om,  piskede  Præceptoren  og 
flygtede  til  Kobenhavn.  Hvorledes  han,  bortset  fra 
sit  Ophold  ved  det  tyske  Universitet,  har  erhvervet  de 
Kundskaber,  som  Modstanderne  haardnakket  fraskrev 
ham,  men  hvoraf  han  ganske  uomtvistelig  var  i  Be- 
siddelse paa  meget  forskellige  Omraader.  véd  jeg 
ikke,  men  Resultatet  viser,  at  han  ikke  har  benyttet 
hele  sit  Ophold  ved  det  tyske  Universitet  til  at  »svire 
med  V.  Bismarck«.  Han  var  sig  imidlertid  fuldt  be- 
vidst, at  han  som  PoUtiker  og  Statsmand  i  denne 
Henseende  led  af  en  Mangel,  som  man  herhjemme, 
dengang  i  alt  Fald,  aldrig  vilde  kunne  se  bort  fra  — 
den,  at  han  ikke  var  juridisk  Kandidat  fra  Koben- 
havns Universitet.  Og  denne  Bevidsthed  har  af  og 
til  kunnet  aftøde  nogen  Bitterhed,  den  eneste,  jeg 
nogensinde  har  sporet  hos  ham,  skønt  den  aldrig  fik 
andet  end  et  spøgende  Udtryk,  som  naar  han  trøstede 
sig  med,  at  saa  mange  andre  baade  hjemme  og  ude, 
deriblandt  ogsaa  Bismarck,  heller  ikke  var  i  Besid- 
delse af  et  saadant  Pas  og  dog  kunde  passere. 

Paa  hans  Vej  fra  Junkeren  gennem  Aristokraten 
til  den  demokratiske  Aristokrat  traf  jeg  ham  paa  det 
sidste  Stadium  og  kan  derfor  af  Selvsyn  kun  tale 
om  ham,  saaledes  som  han  viste  sig  her.  Og  af 
Selvsyn  maa  jeg  da   sige,    at    en   elskværdigere  Per- 

sonlighed  og  mere  fuldendt  Verdensmand  skulde  man 
vanskeligt  møde  paa  sin  Vej  i  dette  Land.  Trods  nogen 
Lunefuldhed,  der,  som  det  senere  viste  sig,  skrev 
sig  fra  en  begyndende  Sygelighed,  mod  hvilken  det 
stærlTe,  i  allehaande  Idræt  udviklede  Legeme  længe 
kæmpede  sejrrigt,  har  jeg  aldrig  set  ham  give  end 
det  mindste  Anstød,  medens  han  å  la  grand  seigneur 
ganske  kunde  ignorere  saadant  fra  anden  Side  og 
tilskrive  det  almenmenneskelig  Skrøbelighed.  Og 
det  forholder  sig  vistnok  rigtigt,  at  han  paa  ethvert 
af  disse  Udviklingstrin  synes  at  have  været  tilgavns 
hvad  han  til  det  givne  Tidspunkt  var. 

I  Junkerperioden  skal  han  have  været  Fuldblods- 
junker.  Hermed  stemmer  Anekdoterne  om  Xæsby- 
holms  aarlange  Belysning  for  at  modtage  Gods- 
herren, om  Dampskibet,  han  skal  have  sendt  efter 
en  Jagthund,  og  om  Godsforvalteren,  der  var  kommet 
til  Kjøbenhavn  for  at  indhente  en  Forholdsordre, 
men.  da  han  uanmodet  bankede  paa,  fik  Ordre  til 
at  vente  til  han  blev  kaldet,  og  saa  maatte  vente 
Aar  og  Dag  paa  det  kjobenhavnske  Hotel.  Hermed 
stemmer  det  ogsaa  ganske  godt,  hvorledes  han  langt 
senere  i  al  Oprigtighed  og  inderlig  Forstaaelse  kunde 
fortælle,  hvorledes  v.  Bismarck  som  Student  skal  have 
kneblet  og  bagbundet  en  stakkels  Jøde,  der  krævede 
Junkeren  for  sit  Tilgodehavende,  og  have  ladet  ham 
vansmægte  i  denne  Tilstand  paa  sit  Værelse  i  24 
Timer,  bevogtet  af  to  Buldogger. 

Og  Fuldblodsjunkeren  blev  den  fuldblods  Ari- 
stokrat,   for    hvem    intet    laa    for  højt  og  Ingen  stod 


14 

for  højt,  som  kastede  sine  Øjne  paa  Prinsesser  og" 
sendte  Kammerherrenøglen  tilbage  til  Frederik  VII, 
da  »der  var  opstaaet  en  Uenighed  imellem  os« ; 
som  politisk  og  socialt  gad  skruet  Tiden  tilbage  til 
før  1660.  som  fordømte  Grundloven  og  den  Folkets 
Udviklingstrang .  hvoraf  den  var  fremgaaet.  og  be- 
tragtede Skandinavismen  som  en  Studenterfantasi, 
der  strejfede  Højforræderiet. 

Man  har  en  prægtig  Anekdote  herom.  Han 
havde  stillet  sig  i  6te  Kreds  ude  i  AmaUegade,  jeg 
husker  ikke  Aaret.  Da  nu  afdøde  Voldbye,  en 
ustuderet  Læge  med  overordenlig  stor  Praxis,  derfor 
fra  den  anden  Side  var  sat  ud  paa  Blixen  med  en 
Interpellation  om,  hvad  Kandidaten  mente  om  Skan- 
dinavismen, skal  denne  have  givet  det  lige  saa  snar- 
raadige  som  udtømmende  Svar:  »Naar  den  danske 
Konge  og  den  danske  Rigsdag,  den  svenske  Konge 
og  den  svenske  Rigsdag,  den  norske  Konge  og  det 
norske  Storthing  blive  enige  om  at  gennemføre  en 
Forening  af  de  tre  Riger,  og  naar  de  europæiske 
Magter  have  givet  deres  Samtykke  til  Indtrædelsen 
af  den  nye  Magt  i  deres  Koncert,  skal  Arrangementet 
ikke  støde  paa  nogen  Hindring  fra  min  Side«. 

Han  var  nu  havnet  i  den  Overbevisning,  at 
Fødselsaristokratiets  Tid  var  uigenkaldelig  forbi  fra 
den  Stund,  da  den  størst  mulige  Sum  af  Lykke  for 
det  størst  mulige  Antal  var  blevet  Kulturens  Maal. 
Og  han  drog  Konsekvenserne  fuldt  ud ,  blev  Oppor- 
tunist indadtil  og  udadtil ,  tog  Grundloven  som  et 
tait   accompli,    »Skandinavismen  praktisk      og    Tysk- 

land  som  et  stort,  Danmark  som  et  mindre  Land, 
hvert  med  sin  tilsvarende  Vægt  og  Stemme  i  det 
europæiske  Folkesamfund. 

Det  er  ikke  usandsynligt,  at  hans  Erfaring  over- 
for Standsfæller  kan  have  medvirket  til  denne  Over- 
bevisning. I  alt  Fald  satte  han  fuldt  saa  megen 
Pris  paa  en  dygtig  Bonde  og  intelligent  Arbejder 
som  paa  sine  Standsfæller,  fra  hvem  han  jo  ogsaa 
lidt  efter  lidt  havde  trukket  sig  tilbage.  Derfor 
tvivlede  han,  der  tidligere  havde  været  stemt  for  en 
Sammenslutning  af  Godsejere  og  Bonder,  ogsaa 
stærkt  om  disse  Standsfæller  som  Bondens  tilkom- 
mende Førere,  og  jeg  handlede  ogsaa  af  denne  Grund 
paa  egen  Haand  under  mine  Forsøg  paa  at  gennem- 
føre en  Samvirken  mellem  Godsejere  og  Bonde- 
venner. 

Det  hører  ikke  til  Modsigelserne  i  denne  kom- 
plicerede Natur,  at  Blixen  trods  sin  strenge  Bedøm- 
melse af  Standsfæller,  der  yttrede  sig  i  sarkastiske 
intellektuelle  Afsløringer,  udtalte  sig  paa  ganske 
lignende  Maade  om  borgerlig  fødte  Diplomater  og 
Ledere  af  internationale  Forhandlinger.  Det  var 
nemlig  ingenlunde  »Blodet«,  der  her  laa  ham  paa 
Sinde,  naar  han  kun  vilde  se  Mænd  af  »Selskabet«  i 
disse  Stillinger.  Det  var  her  som  altid  kun  simple 
praktiske  Hensyn,  der  ledede  hans  Dom,  Den  lærde 
Mand  af  jævn  borgerlig  Herkomst,  mente  han.  maa 
ifølge  Sagens  Natur  savne  den  videre  Horisont,  den 
Verdenserfaring,  som  kun  erhverves  i  »Selskabet«  og 
fordres  af  dette.      Og    selv    om    vi   tænkte  os  Mulig- 

ligheden  af,  at  den  paagældende  lærde  Mand  med 
sin  Lærdom  forenede  disse  Egenskaber,  vilde  hans 
borgerlige  Fodsel  dog  være  ham  en  Hindring  ved 
de  monarkiske  Hofter,  saaledes  som  disse  nu  engang 
er.  En  stor  Stat  kunde  maaske  tillade  sig  en  saa- 
dan  Luksus,  en  lille  ikke.  Og  han  plejede  her  at 
henvise  til  Gervinus's  bekendte  FortælHng  om  Genfs 
Gesandter  ved  Wienerkongressen  og  til  Krieger  og 
Quaade  i  London.  Naar  den  sidstes  Indberetninger 
havde  vist  sig  at  være  af  større  Værd  end  den 
førstes,  laa  dette  ikke  blot  i  Koncipistens  større 
Virkelighedssans,  men  fuldt  saa  meget  i  den  Om- 
stændighed, at  han  var  accepteret  af  Selskabet  og 
gennem  Intimiteten  havde  Adgang  til  Kilderne, 
hans  Kollega  ikke.  Den  uden  Sammenligning  be- 
tydeligere Intelligens  og  Lærdom  gjorde  her  ikke 
blot  ingen  Nytte,  men  positiv  Skade. '^) 


*)  Statsmænd     og     Forfattere     er    enige    med    Blixen    paa    dette 
Punkt.     Jeg  indskrænker  mig  til  et  Citat  af  D'Isracli: 

„Den  vigtigste  Betingelse  for  en  heldig  Ledelse  af  de 
offenlige  Anliggender  er  et  personligt  Kendskab  til  de  ledende 
Statsmænd  i  Europa.  Det  er  muligt,  at  Begivenhederne  nu 
ikke  afhænger  saa  meget  af  de  enkelte  Personligheder  som 
for  et  Aarhundrede  tilbage;  men  selv  om  disse  Begivenheder 
bunder  i  almindelige  Principer,  saa  vil  dog  Anvendelsen  og 
Behandlingsmaaden  af  disse  Principer  altid  farves  af  Hoved- 
personernes Individualitet.  —  —  Forhandlingerne  foregaar  da 
i  en  helt  anden  Tone  end  med  Statsmænd,  der  nedstammer 
fra  Barrikaderne  i  Paris«.  —  —  Og:  »I  det  politiske  Liv  er 
det  af  største  Vigtighed  personligt  at  kende  dem,  som  sætter 
Verdensmaskineriet  i  Bevægelse ,  saa  meget  afhænger  af  den 
Enkeltes  Karakter,  hans  Tænkemaadc,  hans  Fordomme,  hans 
Overtro,  hans  sociale  Skrøbeligheder  og  hans  Helbredstilstand. 

Den  bekendte  Anekdote  om  hans  fortrolige  Sen- 
delse  til  Frankfurt  og  dennes  Udfald  bekræfter  jo 
ogsaa  Rigtigheden  af  disse  hans  Anskuelser,  ligesom 
den  bl.  a.  vidner  om.  at  de  deltes  af  Hall  selv. 
Blixen  fortalte  den  saaledes :  Det  var  under  et  Selskab 
hos  Landgreven,    at   Hall    paa    en  Yttring  af  Blixen 


At  styre  et  Lands  Anliggender  uden  disse  Fordele  er  i  Virkelig- 
heden ikke  andet  end  rent  Blæksmoreri.  Det  er  Pen  og  Papir, 
der  staar  i  Korrespondance  med  en  anden  Pen  og  et  andet 
Stykke  Papir,  ikke  menneskelige  Væsener^r.  —  Enhver  Avis- 
læser .eér  strax ,  at  det  er  Bismarck  selv,  disse  Ord  lægges  i 
Munden  under  Pseudonymet  Grev  Ferroll,  og  da  han  ikke 
vides  at  have  protesteret,  har  Blixen  saaledes  to  Autoriteter 
for  sig  i  én  Person.  —  Kfr.  iøvrigt  ogsaa  van  Dockum ; 
»Livserindringer«,  Pag.  246:  »En  rigtig  Vurdering  af  For- 
holdene, bygget  paa  Kendskab  til  Personer  og  Anskuelser,  kaa 
blive  af  den  allerstørste  Betydning.  Havde  man  havt  en  rig- 
tig Opfattelse  af  de  Anskuelser,  der  i  det  ulykkelige  Aar  1864 
var  de  ledende  1  de  engelske  Regeringskredse,  vilde  man  ikke 
kunnet  hengive  sig  til  den  Tro  at  man,  naar  det  kom  til  det 
Yderste,  vilde  kunne  regne  paa  Englands  Bistand.  London- 
Konferencen  vilde  da  næppe  være  blevet  sprængt,  og  man 
vilde  have  undgaaet  en  af  de  største  Fejl,  som  blev  begaaec 
under  det  Monradske  Regimente <r.  —  Men  naar  van  Dockum 
tilføjer:  ^iKrieger  som  Quaade  var  ubekendt  med  de  Person- 
ligheder, med  hvem  de  nu  skulde  træde  i  Berøring,  ligesom 
ogsaa,  i  det  mindste  for  saa  vidt  personlig  Iagttagelse  angaar, 
med  de  Stemninger  og  Anskuelser,  der  gjorde  sig  gældende  i 
de  ledende  Kredse  i  England  '  —  saa  synes  man,  i  det  mindste 
hvad  Quaade  angaar,  at  spore  noget  af  den  Antipathi,  der 
ikke  er  ganske  ualmindelig  hos  Embedsmanden  over  for  hans 
Efterfølger  i  Embedet,  hvad  Quaade  (med  Bille  og  Krieger)  jo 
var.  Thi  Quaade  havde  —  hvad  det  kommer  an  paa  —  Ad- 
gang til  Kilderne,  og  at  han  har  benyttet  denne  Adgang, 
derom  skal  hans  Indberetninger,  som  ovenfor  berørt,  ogsaa 
bære  Vidne. 
Joseph  Michaelsen :     Fra  min  Samtid.     II.  n 


tog  denne  paa  Ordet  og  opfordrede  ham  til  person- 
lig at  skatte  ham  den  paagældende  attraaede  Under- 
retning —  jeg  husker  ikke  ret,  om  en  Udvalgs- 
indstilling  til  Forbundsraadet  eller  en  fattet,  men 
endnu  tilbageholdt  Forbundsbeslutning  i  det  dansk- 
tyske Mellemværende.  Blixen  rejste  straks  og  gik 
fra  Banegaarden  i  Frankfurt  til  det  preussiske  Gesandt- 
skabshotel.  hvor  han  af  Portneren  modtoges  med  de 
Ord:  Naa  det  var  da  godt,  at  én  af  d'hrr.  kom!  — 
Spillebordene  stod  rede ,  og  Bismarck  supplerede 
Portnerens  Yttring  derhen,  at  han  forgæves  havde 
siddet  og  ventet  paa  sit  Spilleparti,  og  at  Blixen 
derfor  var  dobbelt  velkommen.  Hvad  der  ellers 
havde  ført  ham  til  Frankfurt?  —  Min  Regering  er 
nysgærrig  efter  at  kende  P'orbundsraadets  Svar  paa 
den  sidste  Note.  —  Naa,  vær  saa  god.  Protokollen 
ligger  derinde,  skriv  hvad  De  vil,  men  siger  De. 
hvordan  De   er   kommet  til    det,    saa    siger    jeg,    at 

det  er  —  

Bourgeoisiet  stod  ham  i  det  hele  fjærnt.  Han 
synes  at  have  betragtet  det  som  et  Slags  Pseudo- 
Adel  og  frakendte  det  Evne  til  at  lede  Landets 
Skæbne  udadtil,  en  Betragtning,  der  ikke  var  uden 
Indflydelse  paa  hans  Stilling  til  det  Hall'ske  Borger- 
dømme.  Jeg  véd  heller  ikke  af  mere  end  én  kjøben- 
havnsk  Borger,  for  hvem  han  nærede  ubetinget  Ag- 
telse som  saadan.  Det  var  afg.  Ju.stitsraad,  Naale- 
mager  Hjort.  Jeg  har  ikke  selv  kendt  denne  Mand 
og  er  følgelig  ude  af  Stand  til  at  bedomme,  om 
denne  Vurdering  har  været  vel  grundet  eller  ikke. 


^9 

Han  var  af  et  sangvinsk-melankolsk  Tempera- 
ment med  stærke ,  nu  afdæmpede  Lidenskaber, 
beundrede  det  originale  og  det  helstøbte  og  ansaa 
for  jevnbyrdigt  det  naturlige,  der  er  sig  selv  og 
ikke  giver  sig  ud  for  andet.  Al  Affektation,  Hykleri, 
Positur  og  Snobberi  var  ham  imod,  og  han  foretrak 
en  regulær  Indbrudstyv,  der  vovede  sit  Skind,  frem- 
for hans  Dommer,  naar  denne  vilde  give  sig  ud  for 
selv  aldrig  at  kunne  begaae  en  Forbrydelse.  Blixen 
mente,  at  han  da  enten  hyklede  eller,  som  Noureddin, 
havde  en  daarlig  Mave  og  ingen  ret  Drift  dertil. 
Han  elskede  Styrken  og  Modet,  det  fysiske  som  det 
moralske,  hvor  han  traf  det,  og  hvilke  Former  det 
end  iførte  sig,  og  havde  derfor  kun  et  Minimum  af 
Agtelse  for  Standsfæller,  der  ligesom  han  selv  havde 
ødslet  med  Styrken  paa  Bagateller,  men  ikke  som 
han  havde  faaet  Øjet  op  for,  at  det  var  Bagateller. 
Han  nærede  en  med  Respekt  blandet  Beundring  for 
Aandsnærværelse,  Snarraadighed  og  den  rammende 
Replik,  men  holdt  ikke  desmindre  Taalsomhed  og 
Selvbeherskelse  for  det  rette  Særkende  for  en  xA-dels- 
mand  og  Gentleman.  Derfor  var  det  hans  Stolthed 
at  kunne  finde  sig  tilrette  under  de  forskelligste  For- 
hold, og  man  har  vel  ogsaa  af  denne  Grund  med 
nogen  Føje  stillet  ham  sammen  med  Alkibiades. 
Hvis  Historien  om  Dampskibet  og  Hunden  er  sand, 
overtræfifer  denne  Hund  jo  endogsaa  sin  haleløse 
klassiske  Rixal. 

Som  hin  straalende  Athenienser  foretrak  ogsaa 
Blixen    de    tilvante  Retter,    ægte  Vine    og    veritabel 

Mokka,  men  kunde  ogsaa  som  han  tage  tiltakke  med 
sort  Suppe  og  Ærtekaffe,  medens  han  dog  maaske 
vilde  skudt  den  »gamle  Xeres«  og  den  »Medoc 
Nr.  2«  fra  sig,  som  var  Grev  Holstein -Ledreborgs 
jævnlige  Forfriskning  ved  den  fine  Ende  af  Bordet 
efter  den  alvorlige  Del  af  politiske  Fester, 

Han  vilde  engang  følge  med  til  Kjøbenhavn  fra 
Nydala.  og  vi  maatte  derfor  tage  bort  allerede  Kl  2 
om  Natten.  Efter  4 — 5  Timers  trættende  Kørsel  paa 
bundløse  Veje  i  Slud  og  Mørke  naaede  vi  til  Sta- 
tionen, der  var  som  skudt  op  af  Skoven  af  dennes 
eget  Træ,  ganske  som  i  Amerikas  backwoods.  Efter 
en  langsommelig  Venten  kom  Jomfruen  endelig  til- 
syne i  den  mest  mulige  Negligé,  og  Blixen  bestilte 
Kaffe.  Den  kom,  men  baade  Lugt  og  Smag  forbød 
mig  at  drikke  den.  Blixen  tømte  sin  skaarede  Spølkum 
og  forlangte  med  et  Sideblik  til  mig  en  anden  Kop, 
som  han  tømte  med  samme  tilsyneladende  Velbehag. 

Det  at  kunne  tvinge  en  saa  vanskelig  Modstander 
som  ham  selv  var  i  hans  egne  Tanker  noget  Stort. 
Vi  var  nu  en  Gang  sat  her  paa  Jorden  efter  at  den 
var  skabt,  saaledes  som  den  nu  engang  var,  og  uden 
at  vi  var  taget  med  paa  Raad.  Vi  fik  derfor  tage 
den  som  den  var.  og  det  var  baade  smukkest  og 
klogest  og  ret  egenlig  aristokratisk  ikke  at  gøre  Op- 
hævelser, hvis  den  ikke  behagede  os. 

Saaledes  kunde  han  gennemgaae  det  blandede 
Selskab,  med  hvilket  Politiken  havde  fort  ham  .sam- 
men, og  uden  at  lægge  an  derpaa  vinde  selv  Mod- 
standere, i  alt  Fald    saalænge    de   befandt   sig  under 

Indflydelse  af  hans  Personlighed.  Overbærenhed  med 
Andres  som  med  egne  Mangler  og  en  Selvbeherskelse 
indtil  den  svageste  Nuance  i  Ansigtets  Udtryk  og 
Legemets  Holdning,  der  ikke  kostede  ham  nogen 
Anstrængelse,  fordi  den  var  blevet  en  Del  af  hans 
Natur,  skænkede  ham  ogsaa  den  kostelige  Egenskab 
at  kunne  ignorere  Fornærmelser.  Eller  var  det  Fuld- 
blodsaristokraten,  der  kun  kunde  fornærmes  af  sine 
Lige  ?  Herpaa  tyder  i  alt  Fald  hvad  han  fortalte 
mig  om  en  Rencontre  med  Baron  Ivar  Rosencrantz. 

Det  var  i  Helsingør.  Prinsesse  Augusta  var  kørt 
ud  for  at  gøre  nogle  Indkøb,  og  medens  hun  var 
inde  i  en  Butik,  kom  Baron  R. ,  allerede  i  Afstand 
vinkende  til  Kusken,  at  han  skulde  køre  tilside. 
Da  denne  ikke  ændsede  Vinkene,  gentog  Baron  R. 
sin  Opfordring,  og  da  Kusken  undskyldte  sig  med 
sit  Herskabs  Ordre  at  holde,  hvor  han  holdt,  lovede 
Baron  R.  ham  letsindigt  hans  Afsked.  —  ;;^Den  vilde 
han  have  faaet«  ,  svajede  Blixen  paa  R.'s  Klage, 
»hvis  han  havde  fulgt  Deres  fornærmelige  Ind- 
blanding, og  jeg  beder  Dem  betragte  denne  Sam- 
tale som  den  sidste  mellem  os«. 

Hvad  fattedes  nu  denne  Mand.  der  havde  Stats- 
mandens politiske  Virkelighedssans  med  aabent  Øje 
for  Tyngdepunktet  i  de  politiske  Magtforhold,  der 
var  Adelsmand,  Verdensmand,  begavet,  fuld  af  In- 
teresser og  higende  efter  at  gøre  Nytte  og  tilsidst 
en  Konges  Svoger,  for  selv  at  være  en  helstøbt 
Figur,  slaae  helt  igennem  og  udføre  den  Gerning,  som 
han  attraaede  at  gøre,    og,  som    gjort,    muligt    ikke 

blot  vilde  afværget  store  Ulykker,  men  aabnet  en 
større  og  rigere  Fremtid  for  Landet. 

Svaret  ligger  lige  for  Haanden  for  enhver,  der 
har  kendt  ham :  Vilje  og  den  hermed  forbundne 
Evne  til  at  underordne  sig  Midlerne  til  at  flytte  hint 
Tyngdepunkt  i  sin  politiske  Interesse. 

Om  denne  Mangel  var  medfødt  eller  skyldtes  en 
mangelfuld  Opdragelse,  bliver  overfor  Resultatet 
ligegyldigt.  Hvad  han  havde  eller  havde  tilbage  af 
Vilje,  kunde  afstives  for  en  Tid,  som  desværre  altid 
blev  kortere  end  det  Spand,  der  udkrævedes  til 
Gennemførelsen  af  det  fattede  Forsæt.  Saa  slap- 
pedes den  atter  ved  ydre  Paavirkning  eller  ved  en 
Svigten  af  de  Nerver,  der  skulde  gøre  Tjeneste. 
Det  var  denne  Fejl.  der  lammede  ham  i  tre  af- 
gørende Momenter  i  hans  politiske  Liv. 

Men  ligesaa  uomtvisteligt,  som  dette  nu  er, 
lige  saa  afgjort  staar  det  for  mig ,  at  hans  Samtid, 
langtfra  at  søge  at  bøde  paa  Manglen,  har  stødt 
ham  fra  sig  og  derved  paadraget  sig  et  Ansvar, 
hvis  Rækkevidde  det  endnu  er  for  tidligt  at  be- 
stemme. Denne  Samtid  havde  kun  Øje  for  Mang- 
lerne og  lukkede,  snart  bevidst,  snart  ubevidst,  Øjet 
for  hans  gode  og  brugbare  Egenskaber.  Paa  Bunden 
af  hans  Sjæl  laa  den  Mistanke,  at  det  var  en  For- 
ening af  borneret  borgerlige  og  ensidigt  nationale  In- 
.stinkter,  der  sammensvore  sig  imod  ham. 

Thi  han  var  jo  ikke  dansk  i  den  Forstand  som 
hans  nationalliberale  Modstandere.  »Den  dansk-tyske 
Svensker«,    .som   han    er    blevet  kaldt,    saa,    uden  at 

hæmmes  af  med  Modermælken,  Opdragelse,  Under- 
visning og  Milieu  indsugede  Følelser  og  Fordomme, 
paa  Mennesker.  Land  og  Begivenheder  med  et 
europæisk  Blik  og  ganske  objektivt  paa  Danmarks 
Udenrigspolitik.  Hans  danske  Fædrelandskærlighed 
var  mere  en  Forstands-  end  en  Hjertesag.  Som 
Følge  heraf  saa  han  klarere.  Han,  der  jo  selv  gik 
med  som  Frivillig  i  1848  som  Fører  for  Herregaards- 
skytterne,  var  aldrig  noget  Offer  for  patriotiske  Hal- 
lucinationer. Hans  politiske  Blik  viste  ham  tvært- 
imod, hvor  det  virkelige  Tyngdepunkt  laa.  Dengang 
hans  nationalliberale  Samtid  ikke  havde  stærke  Ord 
nok  mod  Napoleon  III's  Statskup ,  pegede  Blixen 
paa  denne  Mands  Ressourcer,  og  da  den  samme 
Samtid  senere  saae  sin  Frelser  i  denne  Mand,  havde 
Blixen  Øjet  aabent  for,  at  Sygdom  havde  berøvet 
ham  de  Evner,  der  oprindehg  stod  til  hans  Raadig- 
hed,  samtidig  med,  at  Folket  havde  tabt  Tilliden 
til  ham. 

Og  da  hans  danske  Samtid  var  enig  med  sig 
selv  om ,  at  den  nye  preussiske  Ministerpræsident 
Bismarck  ikke  var  andet  end  en  uvidende  branden- 
burgsk  Junker,  der  inden  kort  Tid  vilde  falde  sam- 
men under  Tysklands  og  Europas  Latter,  bestræbte 
Blixen  sig  af  yderste  Ev'ne  for  at  retlede,  hvad  der 
efter  hans  Mening    stod    som    et  faretruende  Fejlsyn. 

Dengang  denne  Samtid  haabede  paa  svensk- 
norsk Bistand  i  den  forestaaende  ulige  Kamp  og 
endnu  længe  efter,  at  enhver  Udsigt  hertil  var 
spærret,  foregøglede  sig,    at  dette  i  det  Fjærne  svin- 

dende  Fata  Morgana  var  en  Virkelighed,  advarede 
han  saa  ofte  og  saa  indtrængende,  han  formaaede, 
imod  at  hengive  sig  til  saa  farlige  Illusioner.  Og  han 
saa  før  nogen  anden,  at  allerede  Bismarcks  Udnytten 
af  den  polske  Opstand  vilde  give  ham  frie  Hænder 
mod  Danmark  og  holde  aktiv  Bistand  ude. 

Jeg  véd  nok,  at  der  vil  kunne  rejses  og  er  ble- 
vet rejst  Indvendinger  mod  hvad  her  er  sagt.  —  Jeg 
vil  jc  komme  tilbage  hertil  og  her  blot  udtale,  at 
det  dog  nu  maaske  vil  indrømmes,  at  denne  Samtid 
har  paadraget  sig  et  Ansvar  ved  at  vrage  hans  Tje- 
neste under  saadanne  Former,  som  Hensynet  til  hans 
hele  Personlighed  maatte  udkræve. 

Men  han  fremtraadte  med  et  Grand  Seigneur- 
væsen,  der  stak  af  mod  den  pseudo-demokratiske 
Manér,  som  det  regerende  Bourgoisi  havde  anlagt, 
og  han  talte  med  en  noget  fremmedartet  Accent,  som 
er  uundgaaelig  for  den,  der  har  haft  den  eminente 
Lykke  at  være  opfostret  med  Kultursprogene  ved 
Siden  af  sit  eller,  for  BHxens  Vedkommende,  sine 
Modersmaal.  Og  denne  fremmedartede  Fremtoning, 
der  stod  udenfor  den  danske  Universitetsdannelse, 
mente  at  kunne  belære  Landets  egne  Børn  om.  hvad 
Landets  Tarv  krævede,  og  sætte  sine  daraussenfra 
hentede  Brokker  mod  den  officielle  solide  V'iden,  sin 
overfladiske  Junkerflothed  mod  den  stemplede  Fag- 
kundskab. 

Han  saa  altid  denne  Situation  i  dens  hele  Nøgen- 
hed og  betragtede  den  som  et  Udslag  af  Ørigets  af- 
sides Beliggenhed,  uden  hvilken  Ordførere,  der  mente, 

at  »Gud  ikke  kunde  undvære  Danmark,«  om  hvilket 
det  europæiske  Statssystems  Axe  drejede  sig,  jo  og- 
saa  var  ganske  utænkelige.  Alt  i  samme  Nu  som 
han  grant  mindedes,  hvorledes  Bismarck,  da  han 
endnu  stod  med  den  ene  Fod  i  Stigbøjlen,  en  Dag 
havde  lagt  en  Lineal  paa  Danmarkskortet  langs  med 
Storebælt  med  de  Ord,  at  denne  Grænse  vilde  blive 
Følgen  af  den  danske  Politik. 

Og  han  kunde,  naar  han  var  i  godt  Lune,  more 
sig  med  at  hente  Exempler  fra  Konseilpræsidentens 
Færd,  naar  denne  aldrig  kom  udenfor  den  sædvan- 
lige Rute  bag  paa  Omnibus' en  »mellem  Idiotanstalten 
paa  Frederiksberg  og  Udenrigsministeriet  paa  Ama- 
lienborg«. Naar  hans  danske  Samtid  kun  havde  Øje 
for  hans  Mangler,  kunde  han  naturligvis  kun  have 
liden  Agtelse  for  dens  Dømmekraft,  og  det  kan  ikke 
undre,  om  han  af  og  til  betragtede  sine  national- 
liberale Landsmænd  som  en  Masse,  der  ikke  kunde 
eller  vilde  tænke  selv  og  derfor  havde  overdraget 
dette  Hverv  til  et  Syndikat,  der  heller  ikke  var  Op- 
gaven voxen. 

Skjøndt  jeg  nu  fra  nærmeste  Hold  har  hentet 
denne  min  Opfattelse,  vil  det  maaske  sés,  at  jeg  ikke 
har  givet  efter  for  min  Hengivenhed  for  ham  i  le- 
vende Live  til  at  lade  mig  friste  til  at  idealisere  ham 
efter  hans  Død,  idet  jeg  saa  objektivt,  jeg  har  for- 
maaet,  har  stræbt  at  give  hans  negative  som  hans 
positive  Egenskaber.  Men  naar  jeg  med  ét  Ord 
skulde  karakterisere  denne  ligesaa  rige  som  mis- 
kjendte  Natur,  fremstille  det  inderst  inde  i  Personlig- 

heden  virkende  Motiv,  for  hvilket  Samtiden  var  fuld- 
stændig bHnd  og  letsindigt  karakteriserede  som  Let- 
sindighed, saa  er  det  Medlidenhed,  intellektuel  Med- 
følelse med  det  gamle  Rige.  der  efter  hans  Over- 
bevisning blev  regeret  tildøde.  det  lille  Land,  blandt 
hvis  Magnater  han  var,  med  Forpligtelse  til  efter 
Evne  at  stanse  Hjulet. 

At  Baron  Blixen  med  de  Egenskaber,  for  hvilke 
jeg  har  søgt  at  gjøre  rede.  maatte  bHve  en  god 
Familiefader,  følger  af  sig  selv.  Jeg  har  ikke  kendt 
hans  første  Hustru,  men  han  regnede  sig,  som  det 
forekommer  mig,  ikke  uden  Grund^  tilgode,  at  han 
efter  Adskillelsen  kunde  vedblive  at  staae  i  venskabe- 
lig Korrespondance  med  den  Ungdomselskede,  med 
hvem  jo  ogsaa  de  fælles  Børn  knxltede  et  ubryde- 
ligt Baand. 

Med  sin  anden  Hustru  af  kongeligt  Blod  førte 
han  et  smukt  Samliv,  der  maaske  for  hendes  Ved- 
kommende af  og  til  har  kunnet  lide  et  Skaar  ved  den 
høje  Dames  Anelse  om  økonomiske  Vanskeligheder 
og  fulde  Viden  om  de  hensynsløse  Angreb  paa 
Ægtefællen  fra  Modstandernes  Side.  Hun  har  næppe 
haft  nogen  principiel  Indvending  mod  hans  Deltagelse 
i  den  praktiske  Politik  og  vidste  ogsaa  at  tage  Kon- 
sekvenserne. Men  naar  disse,  som  i  den  saakaldte 
Grevindefejde,  traadte  hende  tæt  ind  paa  Livet  i  al 
deres  Raahed.  har  hun  sikkert  givet  sig  til  at  tænke 
over  Aarsagerne  og  dannet  sig  en  Forestilling  om 
dem.  I  sit  .stille  Sind  har  hun  da  maaske  maattet 
frakende   sin   Ægtefælle    det   praktiske  Greb    paa    at 

trænge  igennem,  som  var  blevet  nødvendigt  under 
de  nye,  underlige  politiske  Former,  og  maaske  mere 
end  én  Gang  kunnet  udstøde  et  Suk  ved  den  Tanke, 
at  hans  Modstandere  for  saa  vidt  vare  klogere  end 
han. 

Men  jeg  tror  ikke,  at  han  har  raadført  sig  med 
hende  paa  sin  politiske  Vandring,  end  ikke  under 
kritiske  Forhold,  og  han  holdt  ikke  af,  at  hans  Om- 
gang inddrog  hans  Hustru  i  Samtaler  af  politisk  Ind- 
hold. Af  den  længe  paatænkte  Forhandling  med 
Bismarck  ventede  hun  sig  det  bedste  for  Kongehuset, 
Landet  og  ham,  og  Udfaldet  har  derfor  været  hende 
en  stor  og  smærtelig  Skuffelse.  Exilet  paa  Nydala  i 
Smaalands  Skovørken  bar  hun  med  en  landsforvist 
Dronnings  Værdighed  og  Resignation,  men  lagde 
heller  ingen  Skjul  paa  sin  Glæde,  da  Grev  Frijs's 
Henvendelse  til  hendes  Ægtefælle  i  Paasken  1865 
stillede  en  Tilbagevenden  i  Udsigt.  Des  størrre  blev 
ogsaa  her  Skuffelsen. 

Naar  jeg  saa  hende  som  Husmoder  og  Værtinde 
i  hendes  Hus,  greb  jeg  mere  end  én  Gang  mig  selv 
i  en  ganske  uinteresseret  patriotisk  Glæde  ved  Tan- 
ken om  det  Udbytte,  som  mangen  Landsmandinde 
af  det  højere  Bourgoisi  vilde  kunnet  drage  af  et 
saadant  Exempel  til  Efterfølgelse.  Ingen  Grosserer- 
frue, hvis  Mand  staar  i  Skattebogen  til  10,000  Kr.  eller 
derover,  kan  rose  sig  af  en  fordringsløsere  og  jævnere 
Optræden,  hvor  meget  hun  end  monne  bestræbe 
sig  for  ikke  at  lade  Veninder  med  en  mindre  Indtægt 
mærke  den  sociale  Afstand. 

Thi  Prinsesse  Augusta  var  foruden  at  være 
Prinsesse  ogsaa  Dame,  jeg  mener  kvindelig  gentle- 
man. 

Beskeden  og  fordringsløs  og  dog  aldrig  glem- 
mende sin  Rang.  Indladende,  aldrig  nedladende, 
gennem  en  medfødt  Venlighed  opfordrende  til  for  et 
Øjeblik  at  glemme  den  store  Afstand,  der  skilte  hende 
fra  hele  den  nuværende  Omgangskreds,  og  dog 
ladylike  tilbageholdende. 

Ved  et  Ord,  et  Smil  eller  en  Haandbevægelse 
indrømmende  at  mangle  Kundskab  om  det,  hvorom 
Samtalen  netop  drejede  sig.  men  barnligt  glædende 
sig  ved  at  forstaae  helst  et  bonmot,  uagtet  alt.  hvad 
et  saadant  ofte  maatte  tale  ved  Gentagelsen ,  naar 
det  var  gledet  den  noget  tunghøre  Dame  forbi.  Sit 
Huss  Historie  kendte  hun  tilbunds  og  glemte  ikke, 
at  hun  var  en  Datter  af  en  Fyrstinde,  der  selv  var 
Søster  til  en  Konge  og  nedstammede  fra  en  Række 
af  Konger,  og  heller  ikke,  at  hendes  Hus  havde  be- 
beklædt den  svenske  Trone. 

Dette  fik  en  tilstedeværende  Gæst  engang  at 
føle.  Talen  var  falden  paa  Muligheden  af  Genfore- 
ningen af  de  tre  skandinaviske  Riger,  og  den  Paa- 
gældende, der  ellers  pukkede  paa  sin  formentlige 
historiske  Viden,  havde  i  et  Øjebliks  Distraktion 
yttret  en  spøgende  Tvivl  om  hendes  Hus's  Hersker- 
æra i  Sverig.  Paa  hans  velmente  og  ærbødige  Und- 
skyldning fulgte  saa  en  ligesaa  velment  Relæring  om 
det  he.ssiske  Hus  i  Sverig. 

Hun  havde  jo  i  sin  Ungdom  været  meget  smuk, 

og  de  tvende  høje  Søstre,  Prinsesse  Augusta  og 
Prinsesse  Louise,  vor  nuværende  Dronning,  havde  jo 
uimodsagt  og  ganske  bortset  fra  deres  høje  Fødsel, 
været  anset  for  de  første  Skønheder  i  Kjøbenhavn. 

Hun  var  nu  blevet  noget  fyldig,  men  ikke  mere, 
end  det  klæder  en  Dame  i  la  seconde  jeunesse.  I 
Forbindelse  med  en  uforstyrrelig  plastisk  Ro  bidrog 
den  tværtimod  til  at  give  hendes  Holdning  det  Præg 
af  Fornemhed,  der  gjorde,  at  man  uden  Overdrivelse 
kunde  sige,  at  hun  lignede  en  Dronning.  Trækkene 
var  ganske  vist  nu  noget  udviskede,  men  den  venlige 
Mildhed,  hvoraf  hendes  Ansigt  lyste,  bevirkede,  at 
man  gennem  dette  Aarenes  Værk  uden  særlig  stærk 
Indbildningskraft  saa  den  Skønhed,  der  havde  været. 
Jeg  véd  naturligvis  godt,  at  den  »Race«,  man  vil 
spore  i  de  smaa  Hænder  og  Fødder,  til  syvende  og 
sidst  reducerer  sig  til  den  Darwinske  Regel,  at  det 
Organ,  som  ikke  benyttes,  svinder  ind  til  det  visner 
og  forsvinder;  men  tiltrods  for  al  saadan  Viden  gør 
de  smaa  Hænder  og  Fødder  dog  et  æsthetisk  Indtryk, 
Ogsaa  her  er  der  dog  en  Skønhedslinje,  som  ikke  tør 
overskrides,  og  Prinsessens  Barnehænder  varslede  om 
en  Fremtid,  i  hvilken  Prinser  og  Prinsesser  vil  fødes 
uden  Hænder. 

Hendes  Husbond  har  sikkert  nok  i  det  daglige 
Liv  ganske  glemt  Fødselens  Afstand,  og  Hustruens 
Sind  og  Væsen  vil  heller  aldrig  have  mindet  ham 
om  den.  Og  han  har  haft  saa  meget  lettere  derved, 
som  hans  e^et  ridderlige  Sind  vilde  foreskrevet  ham 

den  samme  Holdning  over  for  en  Hustru  af  lavere 
Rang  som  over  for  den  fyrstelige  Ægtefælle. 

Da  vi  engang  paa  Nydala  gjorde  Udkast  til 
nogle  Dispositioner,  som  var  bestemt  til  at  træde  i 
Kraft  efter  hans  Død,  og  jeg  havde  sat  Prinsessens 
Navn  foran  hans  eget,  sagde  han:  »Nej,  véd  De 
hvad,  Manden  er  Kvindens  Hoved,  og  Hovedet  sidder 
øverst«. 

Hans  Betragtning  af  sit  Forhold  til  sin  fyrstelige 
Svigerfader  og  dennes  Betragtning  af  Mesalliancen 
fremstillede  han  selv  med  al  ønskelig  Klarhed  og 
Tydelighed,  da  han  en  Dag  med  alle  Tegn  paa 
uforstilt  Nydelse  fortalte,  hvorledes  den  gamle  Land- 
greve paa  en  mødende  Bekendts  Spørgsmaal,  hvor- 
dan Aftenen  var  gaaet,  i  al  Troskyldighed  havde 
svaret:  »Aa  jo,  jeg  fik  mig  et  Parti  Whist  med  min 
Svigersøn  og  Baron  Blixen«. 

Om  de  to  Sønners  Opdragelse  var  Ægtefællerne 
vistnok  fuldtud  enige.  Jeg  har  omtalt  hans  egen 
haarde  Opdragelse,  og  efter  Prinsessens  Sigende  var 
der  heller  ikke  blevet  sét  gennem  Fingre  med  hendes 
og  hendes  Sødskendes,  navnlig  Prinsens.  Hun  nærede 
derfor  den  samme  Følelse,  der  lignede  Afsky,  for 
legemlig  Tugtelse  som  for  Sygdom,  Død  og  anden 
menneskelig  Forkrænkelighed.  Og  dog.  da  Selskabet 
en  Sommeraften  sad  paa  den  store  aabne  Opgang 
til  Nydala,  der  er  bygget  i  Stil  med  Frederiksberg- 
Slot,  men  nok  kun  bestaar  af  Bindingsværk,  beklædt 
med  Brædder,  lod  der  høje  Skrig  fra  den  anden 
Ende  af  den  vidtløftige  aabne  Plads  foran  H)gningen, 


31 

og  da  Blixen  skyndte  sig  efter  Lyden,  fandt  han 
Gartnerfamilien  i  Opror,  fordi  en  af  dens  Drenge 
havde  faaet  nogle  Prygl  af  Baronens  ældste  Søn  af 
dette  Ægteskab.  Kort  efter  kom  Blixen  tilbage  og 
sagde,  at  det  nok  vilde  huskes  i  Smaalands  Skove, 
at  »Prinsen«  var  bleven  lagt  over  Faderens  Knæ  og 
havde  faaet  sine  Smæk,  idet  B.  herved  sigtede  til  den 
efter  Omstændighederne  helt  naturlige  Ting,  at  Be- 
boerne af  Nydala  Smaaland  over  betragtedes  som 
Konger,  Dronninger  og  Prinser  og  vistnok  ogsaa  de 
Indfødte  imellem  gik  under  Navn  af  »Hoffet«.  Prins- 
essen røbede  dog  hverken  ved  Ord  eller  Mine,  at 
hun  var  blevet  ubehagelig  berørt  af  Begivenheden 
eller  dens  Følger.  Men  da  Blixen  næste  Dag  ved 
Bordet  roste  den  yngste,  en  lille  3 — 4  Aars  Purk,  der 
pyntet  og  smuk  med  Anstand  deltog  i  Middagen, 
sagde  hun  med  et  Tonefald,  der  røbede,  at  intet  var 
glemt,  men  med  kvindelig  Mangel  paa  Logik:  »Ja, 
Du  ser  dem  kun  i  deres  beaux  moments!«  —  >Und- 
tagen  igaar  Aftes,  ikke  sandt,  Mamar«  svarede  Hus- 
faderen. Og  der  udfordredes  som  sædvanlig  kun  et 
saadant  kærtegnende  Ord  for  at  forjage  selv  alvorli- 
gere Skyer  fra  Hustruens  Pande. 

Som  fuldt  ud  udviklet  Verdensmand  forstod  han 
ved  Bedømmelsen  af  sine  Medmennesker  ganske  at 
bortse  fra  Stand,  Stilling  og  ydre  Habitus  og  be- 
stræbte sig  for  at  se  Mennesket  bag  Iklædningen. 
Hans  Verdenserfaring  havde  lært  ham,  at  Mennesket 
synes  at  være  halvt  Dyr,  halvt  Engel,  og  at  Djæve- 
len   ikke    altid    er    saa  sort    som    han  afmales.     Han 

mente  med  Engelskmændene,  at  den  sletteste  Brug, 
man  kan  gøre  af  et  Stykke  Træ  er  at  brænde  det, 
og  af  en  Mand  at  hænge  ham.  Derfor  vilde  han 
selv  prøve  uden  at  ændse  Rygter,  og  forudfattede 
Meninger  led  han  enten  ikke  af,  eller  han  bekæmpede 
dem  i  hvert  enkelt  Tilfælde. 

Blandt  utallige  Eksempler  er  hans  flygtige  For- 
elskelse i  den  bekendte  Molzen  et  af  de  mest  be- 
tegnende. Rygtet  havde  haft  mere  end  almindelig 
travlt  med  denne  Mand,  om  med  eller  uden  Anled- 
ning fra  hans  egen  Side,  skal  jeg  ikke  her  komme 
ind  paa.  Men  da  M.  i  Foraaret  1866  kom  hertil  i 
en  formentlig  politisk  Mission  fra  Bismarck  (hvortil 
jeg  paa  sit  Sted  kommer  tilbage),  og  Autoriteterne 
holdt  ham  fra  sig  som  en  pestbefængt,  modtog  Blixen 
ham  og  kom  til  det  upaatvivlelig  korrekte  Resultat, 
at  Molzen  denne  Gang  ikke  helt  var  faret  med  Vind. 
Saa  sondrede  han  de  mulige  personlige  Skavanker 
fra  den  hemmelige  diplomatiske  Agent  og  fandt  ud. 
at  han  her  havde  en  Mand  for  sig,  der  kunde  gøre 
god  Nytte  i  Hænder,  som  forstod  at  bruge  ham,  og 
beundrede  nu  den  saaledes  rensede  Molzens  rigtignok 
meget  karakteristiske  Ansigt,  de  smukke  og  kloge 
Øjne  og  »den  Plastik,  hvormed  Hovedet  sluttede  til 
Kroppen«.  Men  han  forstod,  at  Molzen  havde  v^akt 
Anstød  i  Udenrigsministeriet. 

Alligevel  har  han  ofte  taget  fejl. 

Han  havde  overtaget  det  slesvigske  Ministerium 
med  den  alvorlige  Hensigt  at  prøve  andre  Veje  end 
dem,  det  nationalliberale  Parti  var  slaaet  ind  paa  for 

at  vinde  Stemningen  i  den  tyske  Del  af  Slesvig,  eller 
ialfald  noget  at  mildne  den  opagiterede  Bitterhed, 
der  havde  taget  den  formentlige  Sprogtvang  til 
Paaskud. 

Der  kan  nu  ikke  være  Tvivl  om,  at  Sprogforhol- 
dene, forsaavidt  man  overhovedet  ansaa  det  for 
nødvendigt  eller  rigtigt  at  gribe  ind  paa  dette  øm- 
taalige  Omraade,  i  det  Hele  og  Store  og  navnlig  i  de 
blandede  Distrikter  var  ordnet  med  den  skropu- 
loseste  Billighedsfølelse  og  den  honnetteste  Hensyn- 
tagen til  det  danske  Sprogs  baade  historiske  og 
aktuelle  Ret  og  det  tyske  Sprogs  gennem  Tidernes 
Ugunst  erhvervede  Stilling  i  Slesvig. 

Og  har  man  nogensinde  næret  Tvivl  herom,  vil 
en  Sammenstilling  med  den  »civilisatoriske«  Rovdrift, 
som  nu  øves  i  det  danske  Slesvig  af  dem,  der  den 
Gang  raabte  højest  over  Sprogtvang  og  Forkuelse  af 
Nationalitet,  fjerne  enhver  saadan  Tvivl  overfor  denne 
hæslige  Blanding  af  Hykleri  og  Brutalitet. 

Man  syntes  kun  den  Gang  at  have  overset,  at 
en  hvilkensomhelst  Ordning  vilde  blive  benyttet  som 
det  mest  velkomne  Agitationsstof  —  Kultursprogets 
Xedtrampning  under  >; Bastardsproget«  —  med  største 
Fynd,  dog  af  de  rette  Bastarder,  saaledes  som  de 
fmdes  i  ethvert  Grænseland,  de  danskfødte  Sønder- 
jyder, der  i  Tidens  Løb  havde  faaet  en  tysk  Fernis 
over  sig  og  nu  med  Vaskerkonen  i  Haderslev  mente, 
»at  det  kun  var  Povvelen,  som  talte  Dansk«. 

Men  Blixen  ansaa  enhver  Indgriben  fra  oven  i 
en  Befolknings  Sprogforhold  for  stridende  mod  simpel 

Joseph  Michaelsen:     Fra  min  tSamtid     II.  ■^ 

Menneskeret,  som  en  doktrinær  Anvendelse  af  Natio- 
nalitetsprincipet,  der  vel  ikke  var  opfundet,  men  an- 
nekteret af  de  store  Fisk  for  at  lokke  de  smaa  Fisk 
til  sig,  og  en  dansk  Regerings  Forsøg  i  samme  Ret- 
ning overfor  en  stridig  Befolkning,  med  det  store 
opagiterede,  fordomsfulde  og  overmodige  Tyskland 
bag  sig,  for  saa  uklogt,  at  kunde  der  tænkes  et  Til- 
fælde, hvor  Franskmandens  Yttring  om  den  Fejl,  der 
var  større  end  en  Forbrydelse,  kunde  passere,  saa  var 
det  her.  Men  under  alle  Omstændigheder,  mente  han. 
udkrævedes  der  i  Anvendelsen  af  de  almindelige 
Regler  en  Takt  og  Hensynsfuldhed,  der  ikke  kunde 
paaregnes  af  uovede  Embedsmænd  i  en  ophidset, 
dem  fremmedartet  Befolkning.  Han  havde  ogsaa,  som 
han  udtrykte  sig,  en  hel  Kiste  fuld  af  Klager  fra 
Slesvig,  og  det  ikke  fra  amnesterede  Oprørere  eller 
deres  Meningsfæller,  men  fra  fuldt  ud  loyale  Mænd, 
og  gik  nu  som  Minister  for  Slesvig  derover  for  at  se 
med  egne  Øjne. 

Han  fortalte  med  .synlig  Satisfaktion,  hvorledes 
han  ved  Ankomsten  havde  ignoreret  de  bekendte 
dansksindede  Førere,  der  havde  givet  Møde  for  straks 
at  lægge  Beslag  paa  den  nye  Minister,  og  til  deres 
Forbavselse  og  Harme  henvendt  sig  til  de  Medlem- 
mer af  Oppositionen,  der  ogsaa  var  tilstede,  rakt  dem 
Haanden  og  indladt  sig  med  dem.  Men  han  fortalte 
ikke,  hvorledes  en  Embedsmand,  der  ledsagede  ham, 
havde  forstaaet  at  tilintetgøre  Virkningen  af  Mini- 
sterens  Demonstration    oe  vende   Blixens   Sind   eller 

ialfald  hans  Optræden.  Og  han  forlod  jo  ogsaa  det 
slesvigske  Ministerium  uden  at  efterlade  sig  Spor. 

Om  han,  hvis  Rotwitts  Liv  var  blevet  sparet,  og 
hans  egen  Virksomhed  ikke  saa  brat  var  blevet  af- 
brudt, vilde  have  udrettet  mere,  faar  staae  hen.  Som 
Forholdene  var,  og  omgivet,  som  den  uovede  Mand 
var  paa  alle  Sider  af  hemmelige  og  aabenlyse  Mod- 
standere i  sit  eget  Ministerium,  og  med  en  gennem- 
agiteret  Opinion  Landet  over  imod  sig,  er  dette  dog 
lidet  sandsynligt. 

Man  huske,  hvorledes  disse  Forhold  var.  Det 
Hallske  Ministerium  var  blevet  styrtet  ved  en  Hof- 
kabale under  Grevinde  Danners  Auspicier*],  og  paa 
^Ministeriet  Rotwitt  kastedes  nu  hele  det  Odium,  som 
den  ilde  ansete  forhenværende  Modehandlerindes 
formentlige  Aspirationer  havde  vakt  i  hele  Folket, 
navnlig  i  dettes  dannede  Klasser.  Man  paaduttede 
nu  Ministeriet  det  moralske  Ansvar  for  hele  den  De- 
moralisation, som  dette  Forhold  medførte,  man  til- 
sølede dets  Medlemmer  med  det  ^Skarn,  hvori  Pur- 
puret var  slæbt«  **),  og  det  blinde  Had  gik  saa  vidt, 


*)  Ganske  som  Forgængeren  for  det  Ministerium,  Scheele.  hvoraf 
Hall  blev  Medlem,  men,  som  Tysken  siger:  Ja,  Bauer,  das 
ist  ja  was  ganz  ånders. 
^)  Da  en  bekendt  Brygger  havde  aabnet  en  Ølhal  paa  Vesterbro, 
var  Kongen  blevet  forledet  til  at  indvie  Boden,  som  man 
aabenbart  med  dette  in  mente  havde  givet  Navnet  i  Thor". 
I  nedenstaaende  Linjer  blandt  mange  andre  fandt  den  folke- 
lige  Forargelse  et  drastisk  Udtryk: 

Raab  kun  højt  —  helt  op   til  Himlen  ! 

Kongen  vied'  Knejpen  ind. 

Blanded'  sig  i  Pobelstimlen 

Med  sin  fede.  lede  Kvind. 

at  der  fra  Literaturens  Kælderetager  udgik  Rocam- 
boleromaner,  hvori  Baron  Blixen  i  let  gennemskuelig 
Forklædning  skildredes  som  Grevinde  Danners  Med- 
sammensvorne for  at  rydde  alle  ubehagelige  Personer 
afvejen.  og  at  det  ledende  Blad,  »Dagbladet«,  i  Fre- 
deriksborg Slots  Brand '•;)  saa  Guds  Finger  truende 
rettet  mod  Rotwitt  og  Blixen,  forsaavidt  de  ikke  i 
Krogene  besk>'ldtes  for  Medviden  i  den  formentlige 
Forbrydelse. 

I  habile  Modstanderes  Hænder  var  alt  dette 
et  frygteligt  Vaaben,  under  hvilket  Ministeriets  Chef 
jo  ogsaa  snart  sank  sammen,  og  Grevinde  Danners 
Skygge  og  Prinsesse  Augustas  Sjælek\'al  —  dette  sidste 
er  dog  kun  en  Gisning  —  har  vistnok  været  det 
bestemmende  for  Blixen  til  at  modstaae  ikke  blot 
Balthazar  Christensens  knælende  Bonfaldelse  om  at 
overtage  Konseilpræsidiet,  men  sin  egen  Pligtfolelse. 
Og  de  Pøbelsværme,  som  i  hine  Dage  trampede  al 
sund  Sans  ned  i  Kjøbenhavn.  kunde  derfor  være 
sparet. 

Der  hørte  ialfald  stærkere  Nerver  end  Blixens 
og  en  rankere  Rygrad  end  hans  til.  under  hans  hus- 
lige og  øvrige  private  Forhold  og  uden  den  nødven- 
dige stærke  Støtte  fra  oven,  at  holde  ud  i  denne  los- 
slupne  Hexesabbat  af  Folkets  baade  ædleste  og 
sletteste  Instinkter.  Han  unddrog  sig  Ansvaret.  Og 
dette    var    det    første    skæbnesvangre    Øjeblik,    hvor 


*)  Eller  var  det   i  RoUvitts  pludselige  D«)d,    at    hint    ellers    ikke 
overtroiske  Blad  sporede  Himlens  direkte  Intervention 


Viljen  svigtede  ham.  Han  selv  undgik  altid  om- 
hyggeligt at  berøre  dette  Vendepunkt  i  vor  Historie, 
—  en  tavs  Indrommelse  af  Afmagten. 


Der  er  en  Betragtning,  som  her  uvilkaarlig  paa- 
tvinger sig:  Naar  Kjøbenhavn  nu  ingen  eller  saa  godt 
som  ingen  Pøbel  har,  saa  tilkommer  Æren  herfor 
væsenligt  Socialisternes  organiserende  Arbejde.  De 
Lag  i  Befolkningen,  hvoraf  Pøbelen  tidligere  for  største 
Delen  rekruteredes,  ere  rykkede  op  i  en  højere  in- 
tellektuel og  moralsk  Orden,  indrullerede  i  Række  og 
Geled  i  egne,  ogsaa  ideelle,  Formaals  Tjeneste,  under 
egne  Førere,  der  ikke  modtager  Parolen  andetsteds 
fra.  Den  Tid,  da  Arbejderne  lod  sig  bruge  som 
Kanonfoder  i  politiske  Partiers  Tjeneste,  er  forbi,  selv 
hvor  det  af  og  til  kan  tage  sig  anderledes  ud,  og 
den  Slutning  ligger  nær,  at  meget  vilde  set  ander- 
ledes ud  hertillands  i  »Grevindefejden«,  Novem- 
berdagene 1863  og  efter  Dannevirkes  Rømning,  naar 
Agitationen  havde  løbet  Panden  mod  en  saadan  Ar- 
bejderorganisation. '•') 


Saa  gled  Baron  Blixen  over  i  Oppositionen 
mod  det  genfødte  Hall' ske  Ministerium,  og  han  indtog 
forsaavidt  en  Førerstilling,  som  han  havde  Evne 
og    ogsaa    af   og    til  Vilje    til    at  repræsentere  den  i 


*)  Det    samme    gælder  Udlandet,    hvor  Antisemitismen    bl.  a     af 
denne  Grund  ikke  har  noa:en  Brod. 


Regeringen  og  af  Meningsfæller  i  Reglen  anerkendtes 
som  deres  Repræsentant. 

Kun  at  man  ikke  tænke  sig  en  regelmæssig 
Partiorganisation  efter  moderne  Mønster  med  en  of- 
ficiel Styrelse.  Partiet,  hvis  man  derfor  kan  kalde 
det  saaledes,  bestod  af  løst  sammenhængende  Ele- 
menter, der  enten  var  kommet  paa  Kant  med  Bour- 
geoisiet eller  havde  folt  sig  frastødt  af  dette,  men 
ligesaa  fuldt  af  Mænd,  der  mistvivlede  om  Rege- 
ringens og  dens  Chefs  Evne  til  at  fore  den  staaende 
dansk-tyske  Strid  tilende  paa  en  Maade,  der  sikrede 
Landets  Integritet  og  Uafhængighed.  Disse  løst 
sammenhængende  Elementer  handlede  uden  Parole 
og  saa  at  sige  for  egen  Regning  med  de  Midler  eller 
rettere  den  Mangel  paa  Midler,  som  var  deres  Sær- 
kende. Og  denne  Opposition,  som  var  rettet  ikke 
mod  Halls  Maal,  men  mod  hans  Midler  og  Veje, 
raadede  hverken  over  store  Kræfter  eller  Overflod 
paa  Ministeræmner. 

Det  var  dengang,  da  der  var  »fem  Venstremænd 
i  Kjøbenhavn«  og  en  »Fæstningsfirkant«  af  national- 
liberale Blade,  der  gik  med  Regeringen  i  Tykt  og 
Tyndt  og  ofte  var  mere  Hall'ske  end  Hall  selv.  Det 
var  en  tildels  ung  og  overmodig,  men  ved  Siden 
heraf  hyppig  talentfuld  Presse,  lige  overmodig  over- 
for ydre  Fjender  og  indre  Modstandere,  som  affejede 
enhver  afvigende  Meningsyttring  eller  tiede  den  til- 
dode,  naar  den  vovede  sig  frem  ad  den  eneste  Vej, 
der  stod  den  aaben,  de  politiske  Pjecers,    men  navn- 

lig  med  et  uforsonligt  Had  havde  kastet  sig  over 
den  slesvigske  Minister  i  det  Rotwitt'ske  Kabinet. 

Jeg  husker  ialfald  ikke,  at  der  til  denne  Oppo- 
sitions Raadighed  stod  noget  politisk  Organ,  endsige 
noget  Dagblad,  thi  det  lille  »Morgenposten«,  der  re- 
digeredes snart  af  I.  A.  Hansen  selv,  snart  af  hans 
Broder,  forfægtede  de  særlige  Bondevenneinteresser 
og  gav  kun  Hovedstadsoppositionen  en  Haandsræk- 
ning,  naar  hine  Interesser  faldt  sammen  med  dennes. 
Den  endnu  ret  udbredte  »Flyveposten«  stod  jo  paa  en 
helt  anden  Side  og  repræsenterede  det,  som  havde 
været,  og  den  Helstat,  som  var,  men  ikke  kunde  leve. 

Det  er  sandt,  at  Kongen  mistænktes  for  kun 
modvilligt  at  finde  sig  i  Forholdene.  Men  det  er 
ogsaa  sandt,  at  den  offenlige  Mening  ikke  lagde 
Vægt  paa  disse  Rygter,  fordi  Kongens  Mening  ansaas 
for  souffleret  af  Grevinde  Danner  og  derfor  paa  For- 
haand  var  i  Miskredit  hos  den  samme  oftenlige  Me- 
ning, der  helt  og  holdent  var  i  det  herskende  Partis 
Haand,  forsaavidt  den  overhovedet  kom  tilorde. 

Hvis  derfor  nogensinde  en  Opposition  har  maattet 
synes  haablos,  saa  var  det  denne.  Og  naar  den  til- 
sidst  trængte  igennem,  saa  var  det  ikke  den,  der 
sejrede,  men  Regeringen  og  det  herskende  Parti, 
som  laa  under.  Hvad  der  skete  i  Danmark  1863 — 64 
har  en  forunderlig  nedslaaende  Lighed  med,  hvad 
der  foregik  i  Frankrig  7  Aar  senere.  Ogsaa  der 
var  al  Opposition  slaaet  ned,  ogsaa  der  var  den  be- 
gyndt med  de  bekendte  5  Stemmer,  og  den  4de 
September  1870  var  disse  5  Stemmer  voxet   til  Mil- 

lioner.  Der  som  her  var  det  Udgangen  af  Regeringens 
udenrigske  Politik ,  der  fremkaldte  Omvæltningen  i 
Folkets  Stemning  eller  vakte  en  Stemning  der,  hvor 
der  for  var  Tavshed  og  Sløvhed. 

Men  ellers  er  der  ingen  Lighed. 

Hist  var  det  Korruptionen,  der  lukkede  Munden 
paa  dem.  der  saae  Faren.  Her  var  det  Frivillige,  om 
hvis  Hæderlighed  og  Fædrelandskærlighed  —  man 
kunde  fristes  til  at  sige  desværre  —  der  intet  Øjeblik 
kunde  rejses  den  fjærneste  Tvivl,  men  om  hvis  Evne 
til  at  se  Faren  og  vælge  de  rette  Midler  imod  den, 
der  tvistedes. 

Louis  Napoleon  havde  aldrig  ejet  det  franske 
Folks  Hjærte  eller  de  tænkende  Lags  Tillid.  Ander- 
ledes her.  Her  havde  siden  1854  eller  i  alt  Fald 
1857  —  ^^  ^o  Venstremaaneder  fraregnede  —  siddet 
en  Mand  ved  Roret,  til  hvem  »de  Oplyste,  de  Dannede 
og  de  Rige<,  som  Orla  Lehmann  udtrykte  sig,  saae 
op  som  til  Idealet  af  en  Statsmand,  medens  han  i 
Virkeligheden  var  Idealet  af  en  borgerlig  Statsmand, 
som,  hvis  der  havde  været  Fred  og  ingen  Fare,  og- 
saa  vilde  have  været  Idealet  af  en  dansk  Statsmand, 
fordi  han  ligesom  Kongen,  men  paa  anden  Vis,  var 
et  Udslag  af  den  danske  Folkeaand,  Danskhedens 
fuldblodige  Repræsentant,  Extrakten  af  dansk  Intel- 
ligens og  dansk  Nationalkarakter.  Som  jeg  nu  ser 
paa  dette  Afsnit  af  den  henrundne  Tid,  finder  jeg 
det  Afguderi,  som  dreves  med  denne  fremragende 
Personlighed,  baade  forklarhgt  og  relativt  forsvarligt. 
Og  naar   jeg  den  Gang  domte    anderledes,    var   det, 

fordi  jeg  udelukkende  saa  ham  fra  den  ene  Side  af 
hans  Væsen  og  Virksomhed,  kun  havde  Øje  for  ham 
i  hans  Egenskab  af  Danmarks  Værge  overfor  over- 
mægtige og,  fra  1862  at  regne,  klogere  Fjender. 

Med  et  lyst  Førsterangshoved,  et  frisindet,  mildt 
og  vennesælt  Væsen  var  han  som  selvskreven  til  at  fore 
det  danske  Folk  gennem  Konstitutionalismens  Fødsels- 
veer, støttet  af  hengivne  Venner,  der  villigt  ind- 
rommede ham  første  Plads,  og  uforstyrret  af  Masserne, 
der  endnu  ikke  var  vaagnet  til  Bevidsthed.  En 
stigende  Agraropposition  var  han  ret  egnet  til  at 
holde  hen  eller  spidse  af  med  et  Minimum  eller  til 
peu  a  peu  og  med  Lempe  at  lede  derhen,  hvor  han 
mente,  at  Landets  Tarv  krævede  det.  Og  skulde 
det  gaae  noget  for  langsomt  og  Bondens  selvskrevne 
Forere  tabe  Taalmodigheden.  saa  var  han  saa  uud- 
tommelig  paa  snarraadige,  øjeblikkelige  Udveje,  der 
her  var  paa  deres  Plads,  at  Udviklingen  vilde  have 
gaaet  sin  Gang  uden  skurrende  Brud  paa  god  borger- 
lig Tone  og  uden  ubehagelige  Forstyrrelser  af  det 
daglige  Livs  borgerlige  Velvære  og  Komfort. 

Men  der  var  Fare!  En  Ufred  og  Fare,  som  fra 
første  Hold  skrev  sig  fra  de  Forpligtelser,  som  Kongen 
af  Danmark  havde  indgaaet  i  Freden  med  Preussen 
af  2den  Juli  1850,  at  paakalde  Forbundets  Hjælp, 
inden  han  selv  forsøgte  at  pacificere  sit  Hertugdømme 
Holsten.  Begivenhederne  har  vist,  at  det  havde  været 
klogere  at  overlade  Holsten  til  Oprørerne,  indtil  de 
tydske  Fyrster  saae  sig  nødte  til  at  afvæbne  dem, 
ogf  at  det   relativt    kloeeste    derefter    vilde    været    at 

lade  de  preussiske  og  østerrigske  Tropper  blive 
staaende  der  istedetfor  at  købe  dem  ud  ved  Løfter 
og  Haandfæstninger  om  Ordningen  af  det  danske 
Monarkis  fremtidige  Forfatningsforhold. 

Thi  efter  Sejren  ved  Isted  var  jo  Stillingen  den: 
Et  selvstændigt  Danmark  til  Dannevirke:  efter  Hol- 
stens Besættelse  af  danske  Tropper  derimod  et  saa- 
kaldet  dansk  Monarki  til  Elben,  der  ikke  var  raadigt 
over  sine  indre  Forhold  og  sin  egen  Skæbne. 

Haandfæstningen  fik  sit  Udtryk  i  Kundgørelsen 
af  28de  Januar  1852,  i  hvilken  Danmark  bebuder 
Indførelsen  af  en  fælles  Forfatning  for  Monarkiet, 
den  saakaldte  Helstatsforfatning,  og  det  blev  konse- 
kvent lagt  i  Hænderne  paa  Mændene  fra  den  før- 
martslige  Skole,  der  var  forfarne  i  europæisk  Politik 
og  betragtedes  som  Jævnlige  af  dens  Ledere,  at 
indføre  denne  Forfatning  i  Livet.  De  fik  netop  Tid 
til  at  udstede  Forordningen  af  26de  Juli  1854,  for  et 
knap  halvt  Aar  efter  at  falde  for  en  Alliance  mellem 
Ordførerne  for  den  stærkt  bevægede  nationale  Stem- 
ning, Hof  kabaler  og  vraget  personlig  Ærgærrighed. 
Resultatet  blev  derfor  en  uensartet  Regering,  der 
bar  P.  G.  Bangs  Navn,  og  i  hvilken  v.  Scheele  var 
Udenrigsminister  og  Minister  for  Holsten  og  Hall 
for  første  Gang  Minister. 

Efter  at  man  var  kommet  overens  med  Rigsdagen, 
som  tvungen  afførte  sig  selv  Størstedelen  af  sin 
Myndighed,  kundgjordes  Fællesforfatningen  af  2den 
Oktober  1855  med  et  saakaldet  Rigsraad  i  ét  Kammer 
paa  80  Medlemmer,    der    delte  den   lovgivende  Magt 

med  Kongen  i  alle  Fællesanliggender :  Hær  og  Flaade, 
Udenrigssager,  Post,  Told,  Mønt,  Domæner  og  selv- 
følgelig Finanser,  forsaavidt  de  angik  de  fælles 
Anliggender. 

Forinden  Rigsdagen  var  gaaet  ind  paa  denne 
Selvopoffrelse,  havde  den  taget  et  Forbehold  eller, 
som  det  hed.  givet  sit  Samtykke  under  den  Forud- 
sætning, at  den  atter  skulde  indtræde  i  sin  tidligere 
Magtfylde,  naar  Fællesforfatningen  maatte  vise  sig 
uigennemførlig.  Det  var  denne  Forudsætning  eller 
dette  moralske  Forbehold,  der  senere  fik  saa  stor 
Betydning. 

Holstenere  og  Slesvigere  gav  da  Mode  i  Rigs- 
raadet,  og  de  holstenske  Batailloner  med  de  livligere 
Bevægelser  og  den  mere  adrætte  March  blev  for- 
lagt til  Kjøbenhavn.  Men  medens  disse  vil  have 
befundet  sig  efter  Omstændighederne  ret  vel  i  deres 
nye  Garnisoner,  var  det  modsatte  Tilfældet  med 
Slesvig-Holstenerne  i  Rigsraadet  paa  Kristiansborg 
Slot,  hvor  Dansk  og  Tysk  ganske  vist  lød  imellem 
hinanden,  men  alt  andet  end  fredeligt.  Slesvig-Hol- 
stenerne klagede  over  at  være  i  fodt  Minoritet  og  at 
blive  »ganz  stupide«  ved  at  maatte  sidde  og  høre 
paa  et  Sprog,  de  ikke  forstod  og  foragtede*,),  og  fik 
Medhold  af  det  tyske  Forbund,  som  jo  nu  engang 
havde    faaet   Indseende   med  Monarkiets  Forfatnines- 


■■■)  Orla  Lehmanns  Fader,  højtstaaende  Embedsmand  i  den  slesvig- 
holsten-lauenborgske  Administration,  bebrejdede  sin  Søn.  at  han 
gav  sig  af  med  at  tale  Dansk,   »die  Sprache  deiner  Amme<r. 

forhold.  Forbundet  erklærede  Fællesforfatningen  af 
1855  for  ugyldig  for  Holstens  og  Lauenborgs  Ved- 
kommende, udbad  sig  bestemte  Tilkendegivelser  af, 
hvorledes  Danmark  tænkte  at  efterkomme  Aftalerne 
af  1852,  og  truede,  misfornøjet  med  Svaret,  med  Exe- 
kution  i  Sommeren  1858. 

Aaret  iforvejen  var  Hall  blevet  Konseilpræsident, 
og  istedetfor  at  følge  Finansminister  Andræ.  Mini- 
steriets stærkeste  Hoved,  for  underhaands  Indflydelse 
uimodtagelige  og  mest  udprægede  Karakter,  og  op- 
tage Handsken,  foretrak  han,  under  Skin  af  Ind- 
rømmelser, som  han  ventede  vraget,  at  lade  Mod- 
standerne selv  fremtvinge  det  Danmark  til  Ejderen, 
mod  hvilket  al  deres  Id  var  rettet.  Danmark  svarede 
derfor  med  at  ophæve  Fællesforfatningen  for  Holstens 
og  Lauenborgs  Vedkommende,  men  lade  den  bestaae 
for  Danmark-Slesvig  (Patent  af  6te  November  1858). 
Og  det  maa  naturligvis  siges,  at  denne  Politik,  der, 
fin  som  den  var.  ganske  vist  forbløffede  det  gammel- 
dags Diplomati  i  Tyskland,  kunde  være  saa  god  som 
enhver  anden,  naar  den  blot  lykkedes;  men  Ulykken 
var,  at  den  fortsattes  efter  dette  Diplomatis  Afløs- 
ning af  den  Bismarckske  Æra,  der  brød  med  alle 
dets  Traditioner. 

Andræ  traadte  ud  for  at  afløses  af  Fenger,  en 
paalidelig  Nationalliberal ,  men  fra  et  statsmands- 
mæssigt  Standpunkt  en  uhyre  Niveausænkning, 
Monrad  traadte  til.  og  vi  stod  nu  ved  Begyndelsen 
til  Enden  paa  hin  dansk-tyske  Strid,  der  var  blevet 
en    staaende    Rubrik    i    den    europæiske    Presse    og 

Diplomatiets  Smertensbarn.  Kaldede  og  ukaldede 
Statsretslærere  og  Professorer,  Historieskrivere  og 
privatiserende  Lærde,  Jurister,  Politikere  og  Journa- 
lister fra  Alverdens  Lande  havde  efterhaanden  ud- 
pint den  i  en  saadan  Kedsommelighed,  omgivet  den 
med  et  saadant  Væv  af  taaget  Uigennemtrængelig- 
hed, at  Lord  Palmerston  med  et  Skin  af  Sandhed 
kunde  sige,  at  der  i  den  hele  vide  Verden  kun  var 
tre  Mennesker,  som  forstod  den:  Prins  Albert,  og 
han  var  død,  en  dansk  Statsmand,  og  han  var  gaaet 
fra  Forstanden*),  og  han  selv,  og  han  havde  glemt 
den.  Og  hint  Noteskifte,  Toppen  i  Kransekagen  paa 
Nationalliberalismens  festlige  Bord  ti  samfulde  Aar 
tilende  —  hvoraf  man  herhjemme  ventede  sig  alt, 
men  som  i  Virkeligheden  blot  tjente  til  at  gøre  den 
olTenlige  Mening  i  Europa  »ganz  stupide«  og  for- 
vandle Sympathi  til  Ligegyldighed  eller  Lede  —  tog 
ny  Flugt,  til  det  endte  med  Wrangels  korte  Note 
til  de  Meza  foran  Dannevirke  og  dennes  endnu 
kortere  Svar. 

Thi  hvad  den  udtrættede  Opinion  oversaa  eller 
glemte :  bag  den  lærde  Deduktion  stod  paa  den  ene 
Side  et  stort  Folk,  der  troede  paa  Fraserne  om  »den 
forladte  Broderstamme«,   som  var  givet  en  lille  halv- 


*)  Maaske  var  det  dette  Uheld,  der  bevægede  Christian  VIII.  til 
at  indkalde  en  i  tysk  Forbundsret  og  slesvig-holstensk  Stats- 
ret forfaren  tysk  Lærd  til  Bistand  i  Nøden.  Desværre  synes 
Kongen  at  have  glemt  at  sikre  den  Paagældendes  Existens. 
Thi  til  selv  Kontorpersonalets  Forargelse  maatle  den  stakkels 
Mand,  da  denne  Lærdom  var  blevet  overflødig  i  Danmark, 
jævnlig  tage  sin  Tilflugt  til  Gedalia  med  Summer,  der  kun 
har  kunnet  fjærne  øjeblikkelig  Nød. 


46 

barbarisk  Nabo  i  Vold,  en  Dværg,  der  pustede  sig 
op  til  en  Kæmpe,  og  hvis  »fratzenhafte  Eitelkeit« 
var  steget  til  det  uhyrlige  efter  Preussens  Ydmygelse 
overfor  Østerrig  og  Indskrænkning  til  at  være  det 
overkomplette  femte  Hjul  til  Stormagternes  Vogn. 
Det  var  lykkedes  den  slesvig-holstenske  Agitation  at 
bringe  det  tyske  Folk  til  i  Hertugdømmernes  for- 
mentlig uretfærdige  Underkuelse  at  se  et  Symbol 
paa  sin  egen  Ydmygelse  efter  de  svundne  Drømme 
om  Enhed  og  Magt.  at  betragte  deres  tvungne  For- 
bindelse med  det  lille  Danmark  som  en  national 
Skam  og  deres  Løsrivelse  som  en  Udviskning  af 
denne  Skam  og  en  Forjættelse  om  Virkeliggørelsen 
af  hine  Drømme,  der  var  bristede  som  en  Sæbe- 
boble. 

Og  Europa  oversaa  eller  glemte  paa  den  anden 
Side,  at  det  lille  Folk,  der  nu  kedede  det  ved  sin 
evindelige  Prokureren  og  Pukken  paa  sin  Ret,  havde 
sit  Blod  i  denne  Sag,  der  drejede  sig  om  dets  Til- 
værelse som  selvstændigt  Led  i  den  europæiske 
Folkefamilie,  og  derfor  hverken  kunde  eller  vilde 
vige  tilbage  for  med  de  yderste  Midler  at  værge  sin 
tusindaarige  Tilværelse. 

De  holstenske  Stænder  protesterede  og  krævede 
samme  Ret  som  Rigsraadet  saalænge  Fællesforfat- 
n ingen  var  sat  ud  af  Kraft  for  Holstens  Vedkom- 
mende. Forbundet  gav  dem  ogsaa  nu  Medhold,  og 
Regeringen  lovede  derfor  helt  at  standse  Fælles- 
lovgivningen  for  Holsten.  Men  da  Budgettet  saa 
emanerede,  uden  at  Stænderne  var  hørt.  protesterede 

Forbundet  og  besluttede  Exekution  den  7de  Ja- 
nuar 1 861. 

Her  er  det  vel  egenlig,  vi  lod  Chancerne  slippe 
os  ud  af  Hænde.  Havde  der  dengang  staaet  en 
mindre  smidig,  paa  sin  intellektuelle  Overlegenhed 
mindre  stolende,  men  mere  karakterfast  Mand  i 
Spidsen  for  Styrelsen,  er  der  jo  ingen  Tvivl  om,  at 
han  vilde  faaet  Konge  og  Folk  med  sig,  og  muligt 
under  Europas  daværende  Forhold  haft  Chancer,  der 
ikke  kom  igen,  for  at  føre  Danmarks  Ret  igennem. 

Kongens  Sindelag  var  jo  velbekendt,  og  i  en 
Adresse,  der  var  udgaaet  fra  Rigsdagen,  havde  mere 
end  70,000  Underskrifter  paa  det  danske  Folks  Vegne 
erklæret  sig  rede  til  at  bære  ethvert  Offer,  som  ud- 
krævedes for  at  sikre  Slesvigs  Forbliven  ved  Danmark. 

Regeringen  benyttede  dog  ikke  denne  Stemning 
til  at  styrke  Forsvaret,  men  holdt  fast  ved  sit  Freds- 
budget  samtidig  med,  at  den  holdt  ligesaa  fast  ved 
en  Politik,  der  kunde  ende  med  Krig,  hvad  Øjeblik 
det  skulde  være.  Fenger  fik  som  Finansminister 
Lov  til  paa  Hærens  Budget  at  overføre  sin  Finans- 
politik fra  den  gammelholmske  Bebyggelse,  og  Krigs- 
minister Thestrup,  der  næppe  er  blevet  bedømt  efter 
Fortjeneste,  var  ikke  stærk  nok,  eller  hæmmedes 
maaske  for  meget  af  personlige  Vanskeligheder,  til 
at  holde  ham  Stangen.  Dannevirke  —  hin  hule 
Elverpige,  der  trak  den  romantiske  Ungersvend  ud  i 
Hængedyndet  —  henlaa  forsømt  tiltrods  for  gamle 
Kæmpeviser,  gamle  Nederlag  og  friske  Bedrifter 
omkring  den   gamle  Grænsevold,    indtil    det    endelig 

lykkedes  Thestrup  at  faae  sine  Kollegers  Samtykke 
til  at  anvende  et  Par  Millioner  paa  Befæstningen  af 
Dannevirke,  Dybbøl  og  Fredericia.  Den  Gang  var 
det  Folket,  der  vilde  sikre  Landet  ved  faste  Værn, 
og  Regeringen,  der  foretrak  et  Dannevirke  i  Brystet. 

Skønt  vi  saaledes  var  alt  andet  end  krigsberedte, 
saa  var  Europas  politiske  Forhold  dog  ialfald 
ikke  helt  ud  tilhinder  for  Haabet  om  en  heldig 
Udgang  af  en  Handlingspolitik,  bag  hvilken  der  stod 
et  med  sin  Konge  og  sig  selv  enigt  Folk. 

Og  hvad  der  var  endnu  vigtigere:  Det  tyske 
Folk,  der  havde  taget  saa  stærkt  Parti  imod  os,  var 
paa  dette  Tidspunkt  afmægtigt.  Reaktionen  stod  i 
fuldt  Flor,  og  de  tyske  Mellemstater,  der  havde  søgt 
Ly  under  Østerrig,  frygtede  ligesom  dette  Intet  mere 
end  en  Aktion,  der  kun  kunde  komme  »Demagogiet« 
tilgode  og  arbejde  Preussen  i  Hænderne.  Forbunds- 
dagens Politik  maatte  derfor  gaae  ud  paa  at  trække 
Tiden  ud  ved  en  endeløs  Procedure  i  en  endeløs  Sag. 
Forbundet  kunde  ingen  Skade  tage  af  Forhalingen, 
maaske  endogsaa  opnaae  at  trætte  Stemningen  i  Tysk- 
land og  saaledes  berøve  Preussen  dets  frugtbareste 
Agitationsstof. 

Men  fremfor  alt:  Den  Statsmand,  der  snart 
skulde  »sætte  Fru  Germania  tilhest  og  vise,  at  hun 
kunde  ride«,  laa  endnu  hen  i  Puppetilstand,  skønt  i 
Begreb  med  at  udfolde  Vingerne.  Han  havde  siddet 
i  Frankfurt  til  op  over  Ørerne  i  sin  Duel  med  Øster- 
rig og  de  mindre  Stater,  der  flokkede  sig  om  den 
østerrigske   Forbundsgesandt,    var    derpaa    gaaet    til 

Frankrig  for  at  introducere  sig  hos  Kejser  Napoleon, 
forinden  han  gik  til  Petersborg  for  at  »lade  sig  sætte 
i  Is  som  Champagnen,  før  den  drikkes«.  Og  hertil 
kom,  at  Preussens  Isolation  i  Tyskland  strakte  sig  til 
Europa,  hvor  det  næppe  havde  en  eneste  Ven.  Bis- 
marcks  Forberedelse  bestod  derfor  netop  i  at  soge 
denne  Isolation  hævet,  og  da  Vejen  var  spærret  mod 
Syd  og  Øst,  var  han  henvist  til  Frankrig,  hvor  hans 
Bestræbelser  kun  skulde  lykkes  altfor  godt,  ligesom 
hans  første  Gerning  som  ledende  preussisk  i\Iinister 
to  Aar  senere  netop  bestod  i  at  forpligte  og  deri- 
gennem binde  Rusland.  Men  saaledes  var  det  jo 
endnu  ikke  i  i86i.  Dengang  var  det  endnu  ikke 
lykkedes  Bismarck  helt  at  besnære  Napoleon  III.,  og 
det  franske  Folk  havde  endnu  ikke  forsvoret  at  »gaae 
i  Krig  for  en  Ide«.  Og  de  Følelser,  der  to  Aar 
senere  kom  til  Gennembrud  i  England  ved  Tron- 
følgerens Formæling  med  den  danske  Prinsesse,  gen- 
nem Overhusets  Afstemning  og ,  om  end  i  mindre 
Maalestok,  saa  dog  ligesaa  talende,  gennem  Besæt- 
ningens Begejstring  ombord  paa  den  engelske  Fregat 
ved  Helgoland,  tyder  ogsaa  paa,  at  en  Appel  til  det 
engelske  Underhus  i  1861  ikke  vilde  strandet  paa 
»die  deutsche  Frau«  paa  Englands  Trone  eller  paa 
de  ledende  pohtiske  Kredses  Ængstelse  for  alt,  hvad 
der  kunde  føre  til  Krig.  Thi  et  isoleret  Preussen 
kunde  —  her  laa  det  politiske  Tyngdepunkt  —  ikke 
skabe  nogen  virkelig  Krigsfare. 

En  Betragtning   laa   under   alle  Omstændigheder 
nær.     Naar    vor    Modstander    drev    Kunktatorpolitik, 

Joseph  Michaelsen:     Fra  min  ;?amtid.    II.  a 

fordi  han  uden  Skade  kunde  vente,  ja  vel  endog  havde 
sin  Styrke  heri,  saa  maatte  det  modsatte  sandsynlig- 
vis være  Tilfældet  med  os,  der  alle  inderst  inde 
havde  Følelsen  af  det  farlige  ved  den  aktive  Rolle, 
som  Danmark  og  dansk  Politik  vedblev  at  spille  paa 
de  europæiske  Verdensscener.  Og  at  man  virkelig 
fra  tysk  Side  søgte  at  trække  Sagen  ud,  fremgaar 
allerede  deraf,  at  man  ikke  skyede  det  Skin  af 
Latterlighed,  som  klæbede  ved  de  tomme  Trusler 
om  Exekution.  Den  danske  Regeringspresses  til- 
svarende Trusel,  at  Exekution  var  Krig,  var  derfor  i 
dobbelt  Forstand  ikke  paa  sin  Plads  overfor  Forbundet, 
som  ikke  vilde,  medens  vi  dengang  netop  burde 
ønsket,  at  det  vilde,  og  Forbundet,  om  det  af  andre 
Grunde  havde  turdet  eller  villet,  næppe  vilde  ladet 
sig  skræmme  mere  af  disse  Trusler,  end  Tilfældet 
blev  to  Aar  senere,  da  det  havde  faaet  frie  Hænder. 
Her  havde  derfor  maaske  været  Plads  for  Orla  Leh- 
manns Udæskning  »med  beraad  Hu«  to  Aar  frem  i 
Tiden,  da  Alt  i  Mellemtiden  havde  forandret  sig  til 
Danmarks  Skade,  da  en  klog  og  hensynsløs  Stats- 
mand havde  faaet  Magten  i  Preussen,  besnæret 
Frankrig,  vundet  Rusland,  besnakket  Østerrig  og 
hermed  bundet  Hænderne  paa  England. 


Blixens  Opposition  falder  derfor  helt  naturligt  i 
to  diametralt  forskellige  Faser,  en  tilskyndende, 
fremaddrivende    og    en    advarende,    tilbageholdende, 


mellem  hvilke  Skellet  dannes  af  Bismarcks  Optræden 
paa  Skuepladsen. 

I  det  forste  af  disse  Tidsafsnit  falder  bl.  a. 
Stiftelsen  af  Dannevirkeforeningen  i  Januar  1861  med 
det  officielle  Formaal  »af  yderste  Evne  at  stotte 
Regeringen  i  enhver  kraftig  og  bestemt  Modstand 
mod  Udlandets,  navnlig  Tysklands,  Overgreb,  selv 
hvor  vi  vide,  at  vi  derved  paalægge  os  og  vore 
Medborgere  store  Ofre;  men  tillige  ved  alle  hæder- 
lige og  lovlige  Midler 

1)  at  rejse  Modstand  mod  ethvertsomhelst  For- 
søg paa  at  lade  Udlandet  raade  i  Danmarks  Riges 
indre  Anliggender  og  mod  enhversomhelst  Opgivelse 
af  Danskheden  i  Slesvig  og 

2)  at  virke  for  Indførelsen  i  den  nævnte  Lands- 
del af  en  med  Danmarks  Riges  Grundlov  stemmende 
Frihed«. 

Blandt  Indbyderne  findes  foruden  Baron  Blixen 
egenlig  kun  en  en  eneste  af  fremragende  politisk 
Betydning,  nemlig  »N.  F.  S.  Grundtvig,  Præst«,  og 
det  er  rimeligt  nok,  at  det  er  dette  Navn.  der  gjorde 
Regeringen  saa  pirrelig  overfor  Foreningen,  at  den 
ganske  mod  sin  Natur  gik  strængt  tilværks  mod 
Embedsmænd  paa  Grund  af  Tilslutning  til  den  og 
befalede  Officerer  at  forlange  deres  Navne  slettede 
af  Medlemslisten.  Det  er  sandt,  at  Vaabenbrødrene 
var  repræsenteret  ved  deres  daværende  Formand, 
Entreprenør  J.  F.  Johansen,  Grundtvigianerne  ved 
Hofjægermester  Carlsen,  Bondevennerne  ved  Bal- 
thazar    Christensen,     Bourgeoisiet     ved     Boghandler 

Hegel  og  Assurancebestyrer  Edv.  Hvidt,  Ungdommen 
ved  Premierlieutenant  Hartvigsen.  Amtsfuldmægtig 
Aastrup,  Protokolsekretær  Schiørring  og  Kand.  Wille 
og  Slesvig  ved  Etatsraad  Flor. 

Men     det    Hele     saa    farligere    ud,     end    det    i 
Virkeligheden    var.      Thi    skont    der    blandt    Under- 
skrifterne   fandtes    ikke    færre    end    fire    titulære    og 
virkelige    Professorer,    saa     evnede    disse    dog    ikke 
at    udfylde    den    Uakune,    som    Fraværelsen    af  Pro- 
fessor   Clausens    Navn    havde    efterladt.      Jeg    stod 
udenfor    Foreningen,     men    var     tilstede     ved     dens 
Stiftelse  og  mindes  grant  den  Skuftelse,   der  tegnede 
sig  paa  Stifternes  Ansigter,    da  Blixen    maatte   med- 
dele, at  Prof.  »Klovsen«,  som  han  udtalte  Navnet,  var 
forhindret   i   at   være   tilstede.      Clausen    maa    altsaa 
have    givet  Tilsagn   om    sin  Deltagelse    og    har    vel 
derfor   ogsaa    forst    givet    efter    for   en  meget  stærk 
Pression   fra  Regeringens    og  tidligere  Meningsfællers 
Side,  der  ligesom  Modstanderne  følte,  at  Sagen  vilde 
staae  og  falde  med  dette  Navn.     Det  er   heller   ikke 
umuligt,    at    Foreningen,     om    Clausen    ikke    havde 
svigtet,    vilde    naaet    sit   Maal    at    drive  Regeringen 
frem,   medens  det  endnu  var  Tid  —  Bladet  »Fædre- 
landet« f.  Ex.  vilde  da   upaatvivlelig    gaaet    med  — 
og    meget    vilde    da    have    set   anderledes  ud  i  Dan- 
mark.    Havde  Regeringen    været   pirrelig,    var   dens 
Tilhængere  betagne    af   en    overordenlig  Forbitrelse, 
der    holdt    sig,    selv    efter  at   Faren  var  drevet  over, 
hvilket    tilsammen    tyder    paa    en    ikke    ringe  Frygt. 
Og   man    generede    sig    heller    ikke    med  Hensyn  til 
Midlerne,    selv  de   mest   barokke.      Foreningen    sam- 

ledes  nu  og  da  i  et  storre  Lokale  i  Vingaardsstræde 
Nr.  6,  hvor  der  blev  holdt  Foredrag,  og  Tilhængere 
af  Regeringen  skal  da  have  lejet  Lirekassemænd  til 
at  spille  op  i  Gaarden  for  at  genere  Foredrags- 
holderne. Det  kostede  Oppositionen  en  Rigsdaler 
hver  Gang  at  fjerne  denne  musikalske  Obstruktion. 

Men  Dannevirkeforeningen  var  dodfødt.  Fr^-gten 
for  Blixen.  Æventyret,  det  Ubekendte,  havde  været 
stærkere  end  Tvivlen  om  Regeringens  Fasthed  og 
]\Iod.  Det  eneste  alvorlige  Forsøg  paa  at  bryde 
Sammenholdet  i  det  herskende  Parti,  og  med  dette 
dets  rodfæstede  Herredømme  over  den  offenlige  Me- 
ning, var  strandet.  Oppositionen  opgav  i  Virkelig- 
heden ogsaa  Haabet,  og  det  var  en  ren  Ynk  at  hore 
Balthazar  Christensen  med  et  Udtryk  i  Miner  og 
Stemme,  som  var  denne  nødtvungne  Resignation  et 
Udslag  af  selvbevidst  Kraft  og  dyb  politisk  Visdom, 
udtale  sin  »faste  Overbevisning  om  det  ene  rigtige  og  fra 
et  statsmandsmæssigt  Synspunkt  ogsaa  det  forstandigste 
at  »»lade  Regeringen  løbe  Linen  ud««.  Han  er  sikkert 
den  politiske  Fader  til  denne  Talemaade,  som 
Skæbnen  tog  os  paa  Ordet.  Som  Sagerne  stod.  fik 
Foreningen  nu  ingen  anden  direkte  Følge  end  den 
parodiske  Udsendelse  af  et  gammelt  Linjeskib  for  at 
vise  Tyskerne,  at  det  var  Alvor,  medens  Kund- 
gørelsen af  30te  Marts  1863  —  som  Aarstal  og  Datum 
viser,  halvandet  Aar  for  sent  —  maaske  indirekte  delvis 
kan  være  fremkaldt  af  Dannevirkeforeningen,  som  i  al 
sin  Svaghed  dog    havde    rebet    en  betænkelig  Utaal- 

modighed  i  Kredse,  overfor  hvis  Stemninger  Rege- 
ringen var  meget  lydhor. ' 

Min  egen  Deltagelse  i  Politiken  i  denne  Periode 
indskrænker  sig  imidlertid  udelukkende  til  Pressen, 
og  dette  skyldes  endda  mere  Tilfældet  end  bevidst 
Hensigt,  thi  intet  Ungdomsmod  var  stort  nok  til 
under  disse  Forhold  at  se  andet  end  et  rent  Sisyfus- 
arbejde  i  enhver  Journalistik  af  oppositionel  Natur. 
Det  traf  sig  nemlig  saa,  at  M.  A.  Goldschmidt  var 
blevet  ked  af  sit  Ugeskrift  »Hjemme  og  Ude«  og 
en  Dag  bad  mig  om  paa  en  skikkelig  Maade  at 
hjælpe  ham  af  med  det,  for  at  sætte  ham  istand  til 
endnu  engang  at  fole  sig  som  helt  fri  Mand  og  samle 
friske  Kræfter  i  Udlandet.  Jeg  kendte  ingen  andre 
end  mig  selv,  der  kunde  eller  vilde  yde  ham  denne 
Haandsrækning,  og  Resultatet  blev,  at  han  i  Mid- 
sommeren 1 86 1,  altsaa  paa  det  mest  kritiske  Tids- 
punkt, overdrog  mig  Bladet,  »kvit  og  frit  for  Gæld 
og  Forpligtelser  til  Tredjemand«. 

Jeg  havde  hverken  ansvarlig  Redaktor  --  hvis 
Navn  derfor  staar  in  blanco  paa  Overdragelsesdoku- 
mentet  —  eller  Medarbejdere,  men  trøstede  mig  med, 
at  jeg  jo  altid  kunde  lade  Bladet  gaae  ind:  Fætteren 
var  jo  hjulpet  alligevel.  Lykken  var  imidlertid  bedre 
end  Forstanden,  thi  Blixen  tilsagde  uanmodet  Bladet 
sin  og  sine  Venners  Bistand,  og  i  Løbet  af  en  Uges- 
tid  havde  der  samlet  sig  en  baade  interesseret  og 
dygtig  Redaktion,  med  hvilken  Samarbejdet  gik  saa 
let  og  behageligt  fra  Haanden,  at  de  halvandet  Aar, 

i  hvilke  Bladet  udkom  som  Ugeskrift,  staar  for  Hu- 
kommelsen som  en  forholdsvis  lykkelig  Tid. 

Sjælen  i  Redaktionen  var  den  bekendte  svenske 
Digter  og  Forfatter  Dr.  Sturzen-Becker,  og  til  de  faste 
Medarbejdere  hørte  afdøde  Landsthingsmand  Hasle 
og  nuværende  Bibliothekar  Elberling,  men  fremfor  alle 
Forfatterinden  Athalia  Schwartz. 

Sturzen-Becker  lærte  jeg  forst  at  kende,  da 
ISIismod.  maaske  ogsaa  den  Sygdom,  der  skulde  blive 
hans  Bane,  havde  begyndt  at  faae  Magt  med  denne 
sjælsstærke  Personlighed.  Men  endnu  havde  han 
Øjeblikke,  hvor  han  lod  Solen  skinne  paa  sig,  kunde 
give  sig  hen  og  ødsle  med  sit  spillende  Vid  og  sin  store 
Kundskabsfylde.  Saa  gik  det  først  og  fremmest  ud 
over  ham  selv  og  hans  »noble  Af  byrd  fra  den  gode 
Fetaljebroder  og  Sørøver,  Admiral  vom  Stiirzenden 
Becher,  der  ærligt  og  redeligt  var  blevet  halshugget 
i  Hamborg  i  det  Herrens  Aar  1402,  blot  fordi  han  i 
usigtbart  Vejr  havde  taget  fejl  af  et  hanseatisk  og 
et  dansk  Fartøj«. 

Han  var  dengang  en  Mand  paa  et  Halvhundred- 
aar,  af  en  lav,  undersætsig  Bygning  og  en  noget 
kantet  Holdning,  men  med  et  Par  prægtige,  barnlige 
Digterøjne,  der  ikke  passede  ret  i  det  sokratiske  An- 
sigt, som  straalede  af  Vid  og  Humor.  Paa  dette 
Tidspunkt  syntes  han  egenlig  ikke  at  betragte  sig 
som  et  Individ,  men  som  den  levendegjorte  Skan- 
dinavisme, der  for  ham  var  mere  end  et  politisk 
Problem.  Den  var  hans  Religion,  i  hvis  Tjeneste 
han  stillede  sine  rige  Evner,   sin  utrættelige  Arbejds- 

kraft  og  hele  redelige  Uegennyttighed.  Paa  dette 
Punkt  var  han  Fanatiker,  men  hans  Verdensdannelse 
og  Selvbeherskelse  og  aldrig  svigtende  Humor  var 
saa  stor.  at  han  ogsaa  her  forstod  at  ironisere  over 
sig  selv,  som  naar  han  lægger  sit  alter  Ego,  Orvar 
Odd,  de  Ord  i  Munden:  »Sturzen-Becker  er  ligefrem 
gaaet  op  i  Skandinavismen.  Jeg  har  engang  truttet 
ham  paa  Boulevard  des  Italiens  demonstrerende  for 
den  berømte  Sanger  og  Sanglærer  Dupréz,  at  uden 
et  forenet  Skandinavien«  vilde  ikke  blot  Verden, 
men  ogsaa  Operaen  gaae  til  Grunde.  Jeg  har  hort 
ham  i  en  Jærnbanevaggon  holde  et  Foredrag  for  to 
italienske  Damer  om  Staden  Gotimborgo  i  la  Svezia, 
hvor  »vi  Skandinaver  er  i  færd  med  at  oprette  et 
fælles  Parlament  for  de  tre  nordiske  Lande  <  (La 
Svezia,  la  Lapponia  e  la  —  Russia :«  faldt  den  ene 
af  Damerne  trosk}'ldigt  ind).  Han  beklager,  at 
»Norden  ikke  endnu  har  faaet  sin  Victor  Emanuel«, 
og  —  tilføjer  han  med  sit  mest  vindende  Smil  — 
»dets  Cavour  gaar  allerede  i  lang  Tid  og  venter  med 
Cigaren  mellem  to  Fingre  eller  skriver  Feuilletoner 
for  at  udfylde  Tiden  saalænge«. 

Han  talte  langsomt  og  sindigt  som  for  at  holde 
Styr  paa  den  opsætsige  Tanke,  og  det  var  kun  stod- 
vis og  overfor  den  enkelte,  han  havde  fattet  Tillid  til, 
at  han  kunde  give  de  Følelser  Luft,  som  til  Tider 
fyldte  ham  til  Kvælning.  Følelser  af  dyb  og  hjærte- 
lig  Foragt  for  Frasemændene,  der  >' holde  Tidens  Ur 
i  Haanden  og  nok  skal  vide  at  tilsige  enhver,  naar 
Timen  endelig  er  kommen  til  fra  Sexaer  og    skandi- 

naviske  Skaaltaler  at  gaae  over  til  skandinavisk 
Handling;.  —  Da  han  nedskrev  disse  Ord  til  sin 
Selvbiografi  i  »Illustreret  Tidende«  af  5te  Marts  1862, 
havde  han  skilt  sig  fra  »Fædrelandet«,  hvis  mest  til- 
trækkende Medarbejder  han  en  Tid  lang  havde  været, 
paa  Grund  af  dets  politiske  Holdning*),  og  saa  grant, 
hvad  han  i  de  sidste  Aar  instinktmæssig  havde  følt 
med  den  sande  Digters  Spaadomsgave ,  at  denne 
Time  til  skandinavisk  Handling   aldrig   vilde  komme. 

Det  var  denne  hans  Opfattelse  af  de  ledende 
Mænds  Mangel  paa  Handlekraft,  der  skilte  ham  fra 
hans  politiske  Venner  i  Danmark  for  at  stille  ham  i 
Række  med  eller  i  visse  Maader  i  Spidsen  for  Oppo- 
sitionen mod  det  Hall'ske  Udenrigsstyre,  hvis  Udgang 
han  forudsaa. 

Og  denne  Svensker,  der  elskede  sit  Skandinavien 
og  gennem  dette  Danmark  saa  højt,  at  han  lærte  at 
tale  og  skrive  dets  Sprog  som  den  Bedste,  han  skulde 
tilsidst  føle  sig  saa  ene,  at  han  foretrak  at  forlade 
Danmark,  for  dog  ikke  at  drage  længere  bort,  end 
at  han  fra  sin  lille  Have  i  Helsingborg  altid  kunde 
have  den  danske  Kyst  for  Øje.  Naar  der  derfor  til 
Afskedsfesten  for  ham  paa  Raavad  kun  havde  meldt 
sig  Mænd    af   anden    eller    slet    ingen  Rang,    saa    er 


*)  Da  Ploug  i  Sommeren  1861  var  paa  en  Rejse  i  Norge,  be- 
nyttede S.  hans  Fraværelse  til  hver  Dag  at  skrive  nogle  voldsomme 
og  bidende  Linjer  mod  den  Hall'ske  Halvhed.  Hvorledes  Op- 
gørelsen har  været,  da  Ploug  atter  overtog  Redaktionen,  véd 
jeg  ikke,  men  S.  havde  skrevet  i  > Fædrelandet«  for  sidste 
Gang. 

dette  ligesaa  betegnende  for  Skandinavismens  virke- 
lige Stilling  i  Danmark  paa  et  Tidspunkt,  hvor  man 
dog  havde  sat  Alt  paa  Sverigs  og  Norges  materielle 
Bistand,  som  de  samtidige  Begivenheder,  hvortil  jeg 
paa  sit  Sted  kommer  tilbage.  Og  dog  kunde  hverken 
Digteren  eller  Politikeren  Sturzen-Becker  onske  sig 
en  smukkere  Sortie.  Thi  da  han  rejste  sig  for  at 
takke,  skete  dette  i  et  Digt.  der  gik  os  alle  saaledes 
til  Hjærte,  at  Gjodwad,  der  endnu  ikke  var  »gamle« 
Gjødwad,  hulkende  maatte  forlade  Bordet    — 

Hasle  var  allerede  den  Gang  en  ældre  Mand, 
som,  skønt  akademisk  dannet,  tidlig  havde  foretrukket 
Landbruget  for  Embedsvejen ;  en  ivrig  Grundtvigianer 
og  varm  Fædrelandsven.  Han  nød  den  største  Ag- 
telse og  Tillid,  ogsaa  udenfor  sine  politiske  Venners 
Kreds,  og  hans  Deltagelse  i  Redaktionen  forte  noget 
af  denne  Tillid  over  paa  Bladet.  Jeg  havde  allerede 
dengang  hørt  Ordet  om  »Bevarelsen  af  sin  Barnetro«. 
Her  saa  jeg  den  virkelig  ligesom  levendegjort  for 
mig  med  den  Mildhed  i  Dommen,  den  Ro  og  Tryg- 
hed, den  skal  kunne  skænke. 

Froken  Schwartz  var  en  ligesaa  smuk  og  elsk- 
værdig som  intelligent  Dame  og  trods  det  alt  er- 
hvervede Forfatternavn  ligesaa  fordringløs  som  be- 
gavet. Hun  var  allerede  ude  over  den  første  Ung- 
dom, men  det  var  tydeligt  nok  ikke  af  denne  Grund 
alene,  at  hun  havde  opgivet  alle  kvindelige  Erobrings- 
pretentioner  og  kun  ønskede  at  betragtes  og  omgaas 
som  sine  mandlige  Medarbejdere.  Hun  kunde  dristigt 
gøre    det.     Thi    der    var    over    hendes    naturlige    og 

aabne  Væsen  alligevel  en  ladylike  og  aandsaristokra- 
tisk  Fornemhed,  som  paa  Forhaand  sikrede  mod 
Familiaritet,  ved  Siden  af  en  Beskedenhed,  der  vandt. 

Hun  havde  overtaget  Theater  og  Literatur  og 
udførte  sit  Hværv  med  saa  megen  Energi  og  For- 
stand paa  sit  Emne,  at  hun  havde  en  væsenlig  Andel 
i.  at  Bladets  Overgang  fra  en  Redaktør  med  Gold- 
schmidts Navn  til  en  navnlos  Redaktion  kunde  lade 
sig  gøre ,  ikke  blot  uden  at  falde  ind  under  det 
latterlige,  men  saaledes  at  det  vedblev  at  betragtes 
som  jævnbyrdigt  med  den  øvrige  Presse,  som  om 
ingen  Forandring  var  sket.  Men  hun  skyede  iøvTigt 
intet  Arbejde  ved  Redaktionen  saa  lidt  som  noget 
husligt  Arbejde  i  sit  Hjem.  og  hun  skrev  sin  Kritik 
og  fyldte  en  ledig  Side  i  Bladet  med  samme  Lyst 
og  Interesse  som  den ,  hvormed  hun  passede  sit 
Køkken  og  sit  Hus.  Kunde  hun  end  derfor  ikke 
undgaae  nu  og  da  at  faae  »Blæk  paa  Fingrene«,  saa 
var  hun  dog  alt  andet  end  Blaastrømpe,  og  Blækket 
gik  af,  naar  hun  skurede  sit  Gulv.  — 

ElberHng  var  dengang  ganske  ung  Student, 
men  allerede  i  Besiddelse  af  grundige  Kundskaber, 
ved  Siden  af  en  Jærnflid  og  en  for  hans  Alder  ual- 
mindelig Selvtillid,  for  hvilken  jeg,  selv  blottet  for 
denne  uskatterlige  Egenskab,  nærede  en  saadan  Re- 
spekt, at  han  fik  en  større  Indflydelse  paa  Redaktionen, 
end  Frk.  Schwartz  syntes  om.  Hun  gjorde  Sagen 
til  et  Kabinetsspørgsmaal.  og  der  udkrævedes  diplo- 
matisk Snille  for  at  bevare  begge  Medarbejdere. 

Elberling  gik    senere  over  til  >' Fædrelandet <;  og 

har  i  denne  Egenskab  indlagt  sig  Fortjeneste  ved  et 
videre  Syn  paa  de  tyske  Enhedsbestræbelser,  men 
navnlig  ved  en  korrektere  Opfattelse  af  Betydningen 
af  Bismarcks  Optræden  i  den  europæiske  Politik  end 
den,  der  dengang  var  den  gængse  i  den  danske 
Presse.  Men  da  Bladets  Forside  jævnlig  modarbejdede 
og  rev  ned,  hvad  dets  intelligente  Medarbejder  be- 
stræbte sig  for  at  bygge  op  paa  Bladets  Indersider, 
blev  hans  Arbejde  uden  Frugt.  Hvor  vanskeligt  det 
dog  faldt  Danske  at  trænge  tilbunds  i  de  samtidige 
tyske  Følelser  og  Tankegang,  derpaa  afgiver  netop 
denne  Journalist  med  de  bedste  Betingelser  og  den 
bedste  Vilje  til  at  komme  Sandheden  tillivs  et  slaaende 
Exempel  ved  hans  Overvurdering  af  den  sydtyske 
Partikularismes  Evne  til  at  modstaae  den  preussiske 
FaQon  paa  Gennemførelsen  af  tysk  Enhed.  — 

Redaktionen  var  iøvrigt  sin  egen  Herre,  thi 
skønt  Blixen  vedkendte  sig  sit  Forhold  til  Bladet, 
lod  han  den  ganske  frie  Hænder,  saalænge  det  blot 
gjaldt  om  at  drive  Regeringen  frem.  Dels  havde  han 
vel  opgivet  Haabet,  dels  kunde  han  hver  Uge  over- 
bevise sig  om,  at  Bladet  intet  lod  tilbage  at  ønske  i 
denne  Henseende.  Det  var  en  systematisk  Opposi- 
tion, maaske  uden  at  man  kendte  Navnet,  og  den 
førtes  af  og  til  med  et  Humør,  der  lignede  »Dag- 
bladet«'s  i  dets  første  Aar.  Alt  trivedes  vel,  For- 
matet udvidedes,  og  Navnet  forandredes  til  »Norden« 
for  at  vise,  at  vi  paa  engang  vilde  udvide  og  be- 
grænse os  og  holde  et  skarpt  Øje  med  den  sven.sk- 
norske  Alliance.     Stenen    .slæbtes    hver    Uge    op    ad 

Bakke,  for  hver  Uge  at  trille  ned  igen,  uden  at  nogen 
klagede  over  Anstrengelsen  eller  smigrede  sig  med 
at  udrette  det  allermindste.  Og  undslap  der  nu  og  da 
en  enkelt  et  forhaabningsfuldt  Ord  under  Korrektur- 
læsningen af  en  formentlig  brechebrydende  Artikel, 
saa  var  en  Sarkasme  af  Dr.  Sturzen-Becker  eller  et 
klingende  Latterudbrud  fra  Danaidepigen,  som  Frøken 
Schwartz  kaldte  sig  selv  i  denne  Forbindelse,  til- 
strækkelig til  at  lukke  hans  Mund.  Og  dog  dæmrede 
under  alt  dette  et  flakkende  Lys  i  det  Fjærne,  som 
Sturzen-Becker  holdt  for  en  Lygtemand,  men  til 
hvilket  jeg  vidste,  at  Blixen  knyttede  et  sidste  Haab : 
V.  Bismarcks  eventuelle  Indgriben  i  Aftærerne. 

Denne  Eventualitet  var  aldrig  ude  af  Tanker 
og  Samtale,  og  Haab  og  Tvivl  skiftede  med  de  ind- 
løbende Efterretninger,  indtil  Ventetiden  næsten  blev 
uudholdelig.  Og  da  saa  det  saa  længselsfuldt  ventede 
indtraf,  kom  det  alligevel  saa  overraskende,  som  om 
det  aldrig  havde  været  ventet,  maaske  endog  mindre 
belejligt,  end  man  skulde  troe,  eftersom  Ordene  jo  nu 
skulde  indløses  med  Handling,  nu  eller  aldrig.  Blixen 
følte  Forpligtelsen,  og  vi  skred  da  til  HandHng  i  — 
Ord.  Saaledes  fremkom  den  Artikel,  der  findes  blandt 
Bilagene  under  Nr.  I,  med  Overskrift:  »Situationen 
Bismarck«. 

Vi  saae  kun  Kæmpen  fra  én  Side,  medens  vi 
troede  at  give  en  alsidig  Skildring  af  ham.  Men 
ligesaa  uvist  som  det  er,  om  denne  Skildring  dog 
ikke  alligevel  dengang  var  udtømmende,  fordi  denne 
mægtige  Personlighed  kan  have  og  sandsynligt  ogsaa 

har  udviklet  sig  og  er  voxet  med  Begivenhederne. 
Hgesaa  vist  er  det,  at  det  vilde  været  til  Gavn  for 
Land  og  Rige.  om  den  paagældende  Artikel  havde 
haft  bedre  Held  overfor  den  offenlige  Mening,  end 
Tilfældet  blev,  og  ført  til  et  andet  Resultat  end  det 
positive:  hin  Uendelighed  af  Spydigheder,  Witzer, 
Skældsord  og  Spaadomme  mod  Bismarck,  som  des- 
værre ikke  skulde  gaae  i  Opfyldelse,  og  det  negative : 
en  fuldstændig  barok  Abort  af  et  Forsøg  paa  at 
styrte  den  Hall'ske  Regering. 

I  den  danske  Presse  var  Bismarck  jo  ikke  andet 
end  en  uvidende,  brandenburgsk  Junker,  der  ikke 
vilde  sidde  paa  sin  Taburet  i  14  Dage,  og  Blixen 
og  hans  Smule  Mænd  ikke  andet  end  »Bismarck'ske 
Aflæggere^;,  som  vilde  dele  Skæbne  med  deres  latter- 
lige tyske  Forbillede.  Ja,  saa  utroligt  det  klinger, 
kaldte  selve  den  officiøse  »Berlingske  Tidende«  den 
nye  preussiske  Premier-  og  Udenrigsminister  slet  og 
ret  en  »Fusentast«,  og  Indenrigsminister  Lehmann 
irettesatte  ham  offenlig  for  Forfatningsbrud.  Natur- 
ligvis var  ogsaa  Størstedelen  af  denne  Bitterhed  mod 
en  fremmed  Magts  Minister,  der  endnu  ikke  havde 
gjort  en  dan.sk  Kat  Fortræd,  møntet  paa  Blixen,  men 
alligevel  maa  det  siges,  at  om  nogensinde  Partiskhed 
har  gjort  blind,  saa  var  det  her.  Thi  intet  synes  dog 
mere  uklogt  end  at  tage  Parti  med  Danenfresserne 
i  det  preussiske  Deputeretkammer  mod  den  Mand, 
der  havde  aabnet  en  Kamp  paa  Kniven  mod  denne 
Danmarks  argeste  Fjende,  og  intet  .synes  dog  i  Virke- 
ligheden mere  upatriotisk    end    paa  Forhaand    at  af- 

skære  sig  Udnyttelsen  af  en  mulig  Chance,  Men 
saa  sikkert  som  der,  alle  Fraser  tiltrods,  er  større 
aandeligt,  og  i  visse  ]\Iaader  legemligt.  Slægtskab 
mellem  to  dannede  og  uafhængige  Engelskmænd  f. 
Ex.  og  to  ligestillede  Danske  end  mellem  de  samme 
Engelskmænd  eller  Danske  og  to  udannede  og  uvi- 
dende Landsmænd,  saa  sikkert  viste  det  sig  her,  at 
der  var  større  instinktmæssig  Sympathi  —  alt  natio- 
nalt Fjendskab  tiltrods  —  mellem  det  doktrinære 
preussiske  Deputeretkammer  og  det  af  de  samme 
Elementer  aam.mensatte  herskende  Parti  i  Danmark 
end  imellem  dette  og  de  to  »Junkere«,    Bismarck  og 

Blixen -O- 

Jeg  ser,  at  alt  dette  er  et  Slags  Gentagelse  af, 
hvad  jeg  har  hentydet  til  paa  et  tidligere  Sted.  Men 
som  jeg  nu  i  Hukommelsen  genkalder  mig  de  Følelser, 
hvormed  jeg  for  30  Aar  tilbage  daglig  var  Vidne  til 
denne  Pressens  Holdning  —  det  kan  lyde  bizart, 
men  det  er  ikke  desmindre  saa,  at  jeg  følte  ethvert 
af  disse  Angreb  som  rammende  mig  personlig  — , 
saa  dukker  ligesom  en  hengemt  Rest  af  disse  Følelser 
op  igen,  og  jeg  maa  strænge  mig  an  for  at  huske 
paa,  at  jeg  er  død  med  de  andre,  og  at  »dieTodten 
sich  still  und  ruhig  zu  bescheiden  haben«. 

Sagen  var   jo  den :    medens  jeg  lovede  mig  alt 


*)  Da  den  nye  preussiske  Premierminister  paa  en  Jembaneudflugt 
var  blevet  lukket  inde  paa  en  Retirade  af  nogle  Tilhængere 
af  Deputeretkammeret,  gottede  den  danske  Presse  sig  over 
Spasen  i  Kor  med  sine  Fjender  i  den  tyske  national-liberale 
Bladverden. 


64 

af  en  personlig  Henvendelse  fra  Blixen  til  den  nye 
Sol  i  Berlin  —  thi  at  Bismarck  vilde  gaae  sejrrig  ud 
af  Kampen  med  sine  »Professorer«,  derom  nærede 
jeg  intet  Øjeblik  den  ringeste  Tvivl  — .  frygtede  jeg 
ikke  uden  Grund  for.  at  Blixen  i  disse  vedholdende 
Forfølgelser,  der  begyndte  at  antage  gammelkendt 
Form  og  Farve,  kunde  finde  en  tilstrækkelig  Und- 
skyldning for  at  vige  tilbage  for,  hvad  han  selv  an- 
saa  for  Pligt.  Og  vist  er  det,  at  han  behøvede  et 
helt  Aars  Betænkningstid,  inden  han  fattede  sin  Be- 
slutning, og  da  —  et  Aar  for  sent. 

Da  Artiklen  »Situationen  Bismarck«  var  »sat«  i 
de  første  Dage  af  November,  fik  jeg  en  Indbydelse 
fra  Blixen  til  et  Møde  med  politiske  og  personlige 
Venner  for  at  oplæse  den,  idet  Meningen  var,  at 
Indholdet  derefter  skulde  gøres  til  Genstand  for  Dis- 
kussion. Der  var  vel  samlet  en  Snes  Mennesker, 
men  underligt  nok  husker  jeg  ikke  flere  eller  andre 
end  Fonnesbech,  nuværende  Stiftamtmand  Regenburg, 
nuværende  Overpostmester  Petersen,  Gerhard  Ploug 
og  Kammerraad  Christensen  fra  Hørsholm. 

Jeg  gik  til  Værket  som  en  debuterende  Skue- 
spiller, men  Artiklen  modtoges  med  almindeligt  Bi- 
fald, og  selv  Fonnesbech,  der  havde  generet  mig  ved 
at  vandre  op  og  ned  ad  Gulvet  med  Hænderne  paa 
Ryggen  og  sit  Pickwick-Smil  bag  Guldbrillerne,  var 
Aftabiliteten  selv.  Saa  vidt  var  Alt  godt,  men  da 
saa  Kammerraad  Christensen,  selfmade  Praktikus  som 
han  var,  opkastede  det  Spørgsmaal ,  om  Landets 
Tarv  ikke  udkrævede    et  Forsøg  paa  at  udnytte  den 

nye,  formentlig  gunstige  Situation  i  Preussen,  ind- 
traadte  almindelig  Tavshed,  indtil  Blixen  med  smi- 
lende Ansigt,  men  med  en  Stemme,  der  røbede  en 
stærk  indre  Bevægelse,  uforbeholdent  erklærede,  at 
ansete  Mænd  utvivlsomt  burde  benytte  denne  Situa- 
tion til  at  forestille  Kongen  Nødvendigheden  af  at 
omgive  sig  med  nye  Mænd,  der  vilde  og  kunde  ud- 
nytte Situationen  i  Landets  Interesse. 

Da  samtlige  Tilstedeværende  syntes  enige  heri, 
udspandt  der  sig  en  Diskussion  om ,  hvem  disse 
Mænd  skulde  være,  og  Blixen  og  Fonnesbech  ud- 
pegedes da  som  selvskrevne.  Begge  gik  ind  herpaa 
med  den  Reservation,  at  der  ogsaa  udpegedes  et 
bestemt  Navn  til  Konseilpræsident,  som  havde  An- 
seelse, Evne  og  Vilje  til  at  overtage  Hvervet. 

Regenburg  havde  siddet  tavs  med  Hænderne  i 
Skødet,  som  det  var  hans  Vane,  og  misset  mod 
Lysene  med  de  anstrengte  Øjne  i  det  kloge  Forsker- 
ansigt. Denne  Mand  havde  jo  i  den  forløbne  halve 
Snes  Aar  som  Departementschef  eller  Direktør  for 
det  slesvigske  Ministerium  forestaaet  Slesvigs  For- 
valtning og  saaledes  haft  Fortjenesten  og  Ansvaret 
for  dette  vanskelige  Hver\-,  det  vanskeligste  vel.  der 
i  den  nyere  Tid  er  faldet  i  en  dansk  Embedsmands 
Lod.  Medens  det  herskende  Parti  derfor  saa  op  til 
ham  med  en  Beundring,  der  svarede  til  det  Had, 
Slesvig-Holstenerne  havde  kastet  paa  denne  Mand, 
havde  hans  Navn  i  hele  Folket  faaet  en  Klang  af 
Retskaffenhed,  parret  med  gammel-stemannsk  Fasthed, 
der  til  enhver  Tid  vilde  gjort  ham  til  et  fremragende 

Joseph  Michaelsen :     Fra  min  Samtid.    II.  - 

Konseilpræsident-Æmne,  som  ikke  vilde  støde  paa 
Modstand  undtagen  hos  ham  selv^,  men  i  dette  Øje- 
blik vilde  være  et  Symbol  paa  Kravet:  Slesvig  for 
Danmark. 

Navne  blev  nævnt  og  vraget,  indtil  Diskussionen 
syntes  at  ville  løbe  ud  i  Sandet.  Jeg  véd  ikke,  om 
det  var  Regenburgs  fortsatte  Tavshed,  der  virkede 
paa  Nerverne,  eller  Minder  fra  min  korte  Funktions- 
tid  i  det  slesvigske  Ministerium  eller  begge  Dele  paa 
Baggrund  af  de  Betragtninger,  jeg  ovenfor  har  frem- 
sat, der  bevirkede,  at  jeg  gik  hen  til  Regenburg  og 
sagde  saa  højt,  at  alle  kunde  høre  det:  De  er  Manden, 
Hr.  Etatsraad! 

Der  blev  en  pludselig  Tavshed,  medens  Regen- 
burg med  et  ubestemt  Smil  sagde  nogle  Ord  med 
saa  sagte  Røst,  at  end  ikke  de  nærmest  staaende  op- 
fattede dem.  Saa  traadte  Blixen  til  med  de  Ord,  at 
han  var  enig  i,  hvad  jeg  havde  sagt,  og  da  Fonnes- 
bech herved  fik  Mod  til  at  sige  det  samme,  og  alle 
Tilstedeværende  nu  stemte  i  med,  erklærede  Regen- 
burg sig  aabent  rede.  Man  opsatte  derefter  et  Par 
Ministerlister,  og  det  overdroges  Blixen  endnu  samme 
Nat  at  køre  til  Fredensborg  for  at  tale  med  Kongen. 

Da  de  Indbudte  brød  op,  bad  Blixen  mig  blive, 
indtil  Vognen  kom,  han  vilde  da  køre  mig  hjem  først, 
og  vi  kunde  saa  i  Mellemtiden  tale  om  Tingene.  Da 
vi  var  blevet  ene,  sagde  han  pludselig:  Naa,  nu  har 
vi  lavet  Ministre  og  sørget  for  os  alle  sammen,  men 
De  har  jo  ganske  glemt  Dem  selv !  Hvad  skal 
De  værer 

—  Jeg  har  ikke  tænkt  paa  det,  men  nu,  da  De 
siger  det,  gaar  det  mig  som  Manden  paa  Gæstgiver- 
gaarden.  Der  var  kun  én  Ret,  han  skøttede  om, 
nemUg  Bøfsteg.  men  han  kunde  kun  faae  Rødspætter, 
og  dem  kunde  han  ikke  lide.  Der  er  kun  ét  eneste 
Embede  i  det  ganske  Land,  som  huer  mig,  naar  jeg 
absolut  skal  være  Embedsmand,  og  det  er  Kabinets- 
sekretærens. Det  maa  jo  være  interessant  og  ikke 
meget  anstrengende,  men  selv  om  der  ikke  var  andet 
ivejen,  er  jeg  vist  ikke  fornem  nok  for  et  saadant 
Sekretariat. 

—  Xaa,  saadan!  Saa  g  or  vi  Dem  fornem!  Vi 
gør  Dem  til  Etatsraad.  I  Tyskland  fangt  der  Mensch 
mit  dem  Baron  an,  i  Danmark  begynder  han  med 
Etatsraaden. 

Saa  var  Klokken  blevet  to,  da  Baron  Blixen 
med  et  »Auf  noch  Valencia«  satte  mig  —  ikke  Ka- 
binetssekretæren in  spe  —  af  ved  mit  Hjem.  Thi 
jeg  havde  ikke  gjort  mig  den  svageste  Forhaabning 
om  Avancementet,  ellers  vilde  jeg  simpelthen  h'=^r 
sprunget  denne  Episode  over.  Og  skønt  jeg  fore- 
stillede mig  at  have  overværet  Fødselen  af  det  for- 
jættede nye  Ministerium,  der  skulde  fore  Landet  i 
Havn,  saa  dæmrede  der  dog  en  ubestemt  Tvivl  i  mit 
Sind,  som  jeg  ikke  kunde  blive  Herre  over.  Derfor 
ventede  jeg  ogsaa  uden  Hjærtebanken  hele  tre  Dage 
tilende  uden  at  høre  noget  til  Udfaldet  af  Missionen, 
indtil  jeg  fik  en  Billet  fra  Blixen,  hvori  han  bad  mig 
om  at  se  ud. 

Han    stod  ved  Skrivebordet    i    den    samme  Stil- 

ling  og  i  en  lignende  Dragt  som  den,  hvori  jeg  saa 
ham  første  Gang,  og  modtog  mig  med  saa  usædvan- 
Hg  livhge  Sporgsmaal  om  Nyt  fra  By  og  Land,  at 
jeg  strax  var  paa  det  Rene  med  Stillingen  og  afbrød 
ham  med  de  Ord,  at  det  maaske  egenlig  var  mig, 
der  skulde  høre  Nyt. 

—  Aa,  De  mener,  hvad  vi  sidst  havde  for  om  et 
nyt  Ministerium.  Nej.  der  var  just  nogle  fremmede 
Herrer  til  Jagt  hos  Kongen,  saa  der  var  ikke  Lejlig- 
hed til  at  tale  Politik 


Jeg  véd  ikke,  hvilken  Hindring  der  skjulte  sig 
bag  denne  Theaterjagt,  men  hvilkensomhelst  —  saa 
var  det  her  anden  Gang,  Viljen  svigtede  Blixen  i  det 
afgørende  Øjeblik. 

Afhandlingen  blev  saa  oversat  paa  Tysk  for  at 
tilstilles  Bismarck  som  Introduktion,  og  jeg  var  nu 
saa  hærdet,  at  det  ikke  gjorde  noget  videre  Indtryk 
paa  mig,  da  jeg  et  halvt  Aar  senere  saa  den  paa 
Blixens  Bord.  Jeg  begrav^ede  kun  den  saa  ivrigt  at- 
traaede  direkte  Intervention  ved  Siden  af  saa  mange 
andre  kære  afdøde  Forhaabninger  og  greb  med  ny 
Iver  fat  paa  Stenen,  der  imidlertid  snart  skulde 
trille  for  sidste  Gang. 

Som  vi  nemlig  var  allerbedst  i  Vej ,  meddelte 
Blixen  mig,  at  han  havde  besluttet  sig  til  at  købe 
Dagbladet  »Danmark«,  i  hvilket  Ugebladet  saa  kunde 
gaa  op.  Personligt  var  dette  mig  meget  utilpas. 
Forlade  en  nu  tilvant  behagelig  Stilling  ved  et  Uge- 

blad  med  en  sammenarbejdet  Redaktion  for  at  over- 
tage en  anonym  Redaktorstilling  ved  et  Dagblad  var 
ikke  behageligt,  som  Forholdene  var.  Da  jeg  ikke 
lagde  Skjul  herpaa,  gav  Blixen  sig  til  at  udmale 
den  snurrige  Virkning ,  det  formentlig  vilde  gore 
paa  Regeringen  og  dens  Tilhængere,  naar  Konseil- 
præsidenten  en  skønne  Morgen  saa  sig  angrebet  i 
sit  eget  Blad  —  thi  dette  var  »Danmark«  —  medens 
den  store  Masse  maaske  vilde  se  som  et  Symbol  i 
en  saadan  Svingning.  Jeg  delte  ikke  disse  Betragt- 
ninger og  gjorde,  hvad  jeg  kunde,  for  at  standse 
Planen,  der  ikke  var  opstaaet  i  Blixens  Hoved,  men 
i  ganske  andre. 

Sagen  var  nemlig  den,  hvad  der  først  lidt  efter 
Udt  blev  mig  helt  klart,  at  det  upaatvivlehg  har 
været  med  Konseilpræsidentens  Samtykke,  at  Bladets 
nominelle  Ejer,  J.  Hansen,  der  nu  er  i  fransk  Tjeneste, 
søgte  at  skille  sig  af  med  et  Foretagende,  der  ikke 
betalte  sig,  men  optog  hans  Tid.  Og  det  har  sik- 
kert skaffet  Hall  nogen  Moro.  da  Hansen  vil  have 
berettet  ham  om  sine  Forhandlinger  med  Blixen  og 
dennes  Forventninger  om  den  formentlige  Virkning 
af  Købet,  der  saaledes  gik  i  Orden. 

Forst  Aar  efter  troede  jeg  at  finde  Traaden  til 
et  helt  andet  Væv,  der  var  bestemt  til  enten  at 
bevæge  Blixen  til  dette  Foretagende  ved  at  fore- 
gøgle ham  en  AUiance  med  Hall.  eller  der  har 
virkelig  været  saadanne  Planer  oppe,  fra  hvilke  jeg 
er  blevet  holdt  ude  paa  Grund  af  formentlig  Fana- 
tisme   paa  dette  Punkt.      Sagen    er   jo    nu    af   liden 


eller  ingen  Vigtighed,  men  nuværende  Kammerherre 
Fallesen  maa  iovrigt  vide  Besked. 

Thi  i  »Danmark« 's  nye  Redaktion  gik  J.  Hansen, 
en  af  Halls  dygtigste  Mænd,  over  med  Blækhus  og 
det  Hele,  medens  daværende  Artillerikaptejn  Fallesen 
blev  stillet  som  et  Slags  Tilsynshavende  med  de 
unge  Mennesker,  paa  det  at  de  ikke  skulde  slaae 
Gækken  altfor  meget  løs,  og  Blixen  indtog  Stillingen 
som  et  Slags  Overredaktør,  mødte  om  Aftenen  til 
bestemt  Tid  og  censurerede  de  politiske  Artikler.  I 
kort  Tid  var  ogsaa  de  fornødne  Medarbejdere  bragt 
tilstede  —  Fordringerne  var  jo  ikke  saa  omfattende 
som  nutildags  —  og  Foretagendet  vilde  maaske  være 
lykkedes,  om  det  ikke  fra  første  Færd  havde  lidt  af 
uhelbredelig  Pengemangel. 

»Danmark«  indviedes  symbolsk  nok  den  2den 
Januar  1863  med  en  af  mig  afiattet  Artikel  »Et 
Haab«,  der  har  bevaret  Interessen,  ikke  blot  fordi 
dette  Haab  skulde  gaae  i  Opfyldelse  7  Aar  senere, 
men  fordi  den  viser  Blixens  daværende  Holdning 
overfor  Skandinavismen.  Thi  Artiklen,  der  varsler 
om  Tronfølgerens  ældste  Søns  Formæling  med 
den  svensk-norske  Kronprinsesse,  er  skrevet  med 
Blixens  fulde  Bifald  og  Samtykke  og  stemmer  jo 
ogsaa  helt  ud  med  de  i  Brochuren  »Skandinavismen 
praktisk«  fra  1857  hævdede  videregaaende  Tanker 
om  en  saakaldet  »Erbverbriiderung«  mellem  de  tvende 
Dynastier,  som,  naar  Tidens  Fylde  kom,  skulde  sætte 
de  tre  Kroner  paa  det  samme  Hoved.  Og  hans 
Blad  stod    ingenlunde    som    kok!  Tilskuer  under  den 

Begejstring,  som,  fri  for  alt  Snobberi,  greb  Folket 
ved  Prinsesse  Alexandras  Formæling  med  den  engelske 
Tronfølger.  Det  var  fuldt  saa  meget  som  hele  den 
øvrige  Presse  optaget  af  hine  Dages  bevægede  Stem- 
ning og  forsømte  Intet  for  at  holde  Trit  med  de 
Følelser,  der  bevægede  Nationen. 

Blixen  var  jo  ingen  doktrinær  Politiker,  der  holdt 
fast  ved  Systemet,  om  Jordbunden  saa  ti  Gange  var 
veget  bort  under  det,  men  en  Statsmand,  der  be- 
stræbte sig  for  at  regne  med  Virkeligheden. 

Hvilke  nu  end  hine  Hansens  Planer  ud  over 
Bladets  Salg  end  maatte  være  —  de  kom  aldrig 
udenfor  det  sagte  hviskende  Stadium,  og  Enden  blev, 
at  jeg  efter  nogen  Vaklen  gjorde  Hansens  Udtrædeise 
til  Betingelse  for  fortsat  Medvirken  •••).  Men  da  jeg 
stillede  samme  Fordring  med  Hensyn  til  Kaptejn 
Fallesen,  prellede  den  af  paa  Blixens  Forsikring,  at 
F.  kun  havde  et  ganske  lille  Stykke  tilbage  af  den 
ene  Lunge,  mens  den  anden  allerede  længe  havde 
været  helt  fortæret:  —  som  det  viste  sig,  et  mærke- 
ligt fysiologisk  Fænomen.  Saa  blev  det  tre  livlige 
Maaneder.  Vi  sparede  hverken  os  selv  eller  andre 
og  bevægede  navnlig  Prof.  Stephens  til  at  bistaae  os. 
Og  denne  Engelskmand  med  den  stærke  og  varme 
Følelse  for  sit  nye  Fædreland  offrede  Tid  og  Møje 
og  skrev   eller  oversatte  engelske  Artikler  til  Bladet, 


'■)  Hansen  bar  intet  Nag  til  mig  herfor,  men  viste  sig  tværtimod, 
som  tidligere  berørt,  en  halv  Snes  Aar  senere,  efter  Berner- 
konventionens  Afslutning,  rede  til  at  yde  mig  sin  nu  for- 
maaende  Bistand. 

beregnede  paa  at  gaae  lige  ind  i  »Times«,  idet  vi 
simpelthen  efterlignede  »Dagbladet«  med  dets  franske 
Agitation,  og  vore  Bestræbelser  vare  i  det  Hele  saa 
ærlig  mente,  at  de  vakte  den  tyske  Presses  Opmærk- 
somhed, der  vidnede,  at  »die  Dånen  machen  sich 
das  Bischen  Leben  sauer«. 

Men  Arbejdet  begyndte  at  voxe  mig  over 
Hovedet,  og  Stilling  og  Forhold  var  i  det  Hele  saa 
ubestemte,  at  det  begyndte  at  skorte  paa  den  nød- 
vendige Enhed  og  den  frivillige  Disciplin,  der  havde 
været  »Dagbladet«'s  Styrke  i  Billes  Haand.  Blixen 
gik  derfor  ind  paa  at  overlade  mig  Valget  af  en 
ansvarlig  Redaktør,  og  Resultatet  blev,  at  en  ung 
juridisk  Kandidat  ved  Navn  Krabbe,  der  havde  hen- 
ledet Opmærksomheden  paa  sig  ved  et  lille  satirisk 
Mesterværk,  »Saxo  Politikus«,  som  almindelig  til- 
lagdes ham,  overtog  Redaktionen  som  ansvarlig 
Redaktor,  og  Oppositionen  førtes  fra  nu  af,  om  jeg 
saa  maa  sige,  under  mere  regelbundne  Former. 

Den  tidligere  Livlighed  i  Redaktionen  syntes 
dog  samtidig  ikke  at  kunne  forliges  med  Disciplinen, 
saaledes  som  Krabbe  opfattede  den,  eller  med  Redak- 
torens indesluttede  og  faamælte  Væsen.  Og  da  her- 
til kom  en  stedse  stigende  Pengenød,  under  hvilken 
Krabbe  opgav  Ævret,  gik  Bladet  ind  med  Udgangen 
af  April  Kvartal  1863.  Krabbe  blev  derefter  Med- 
lem af  og  senere  Formand  for  Folkethinget,  er  gen- 
tagne Gange  blevet  nævnt  som  Ministeræmne  og  er 
nu  Herredsfoged  i  Lysgaard  ni.  fl.  Herreder  samt 
Herre  til  det  eamle  Hald. 

Dette  Nederlag  blev  ikke  helt  uden  Folger.  Thi 
Blixen  stod  nu  uden  Støtte  i  Pressen  under  de  store 
Begivenheder,  som  forestod,  og  dette  blev  atter  ikke 
uden  Betydning  overfor  de  fornyede  og  end  mere 
forbittrede  Angreb,  en  Situation,  der  altid  indvirkede 
paa  hans  Nerver  og  medvirkede  til,  at  hans  Ord  i 
det  mest  kritiske  Øjeblik  skulde  falde  magtesløse  til 
Jorden,  hvor  de  burde  slaaet  igennem  for  at  afvende 
Ulykken,  mens  det  endnu  var  Tid. 

Jeg  sigter  til  hans  gentagne,  indtrængende  Ad- 
varsler mod  at  fæste  Lid  til  eller  støtte  nogen  poli- 
tisk Handling  til  den  formentlige  Udsigt  til  svensk- 
norsk Bistand.  Her  i  alt  Fald  er  hans  Fortjeneste 
aabenbar  og  ganske  uomtvistelig.  Thi  vilde  man 
end  ikke  høre  ham,  saa  har  han  dog  den  uvisnelige 
Ære  at  have  gjort  Alt,  hvad  hans  Stilling  satte  ham 
istand  til  at  gøre,  for  at  tage  Grunden  bort  under 
disse  skæbnesvangre  Illusioner  og  sætte  Folkets 
Førere  og  Folket  selv  istand  til  at  se  klart,  forsaa- 
vidt  man  vilde  se. 

Lad  mig  først  sige,  hvad  jeg  selv  mindes  om 
den  skandinaviske  Tankes  Stilling  i  de  sidste  Dage 
forinden  Katastrofen. 

Den  var  saaledes,  at  hverken  den  danske  Re- 
gering (Ministeriet)  eller  det  danske  Folk  vilde  betale 
den  underforstaaede  Pris  før  svensk-norsk  Bistand, 
at  det  svenske  og  nørske  Folk  var  gennemtrængt 
af  Bevidstheden  herom,  og  at  begge  Folk,  paa  en 
meget  lille  Minoritet  nær,    var  ganske  utilbøjelige  til 

at  bringe  de  Oftre,  som  udkrævedes,  eller  blande  sig 
i  »uvedkommende«  Stridigheder. 

Hvad  Ministeriet  Hall  angaar,  kunde  det  egenlig 
være  tilstrækkeligt  at  pege  paa  det  Faktum,  at  dette 
Ministeriums  skandinaviske  Handlinger  i  en  forholds- 
vis lang  Funktionstid  indskrænkede  sig  til  Gennem- 
foreisen af  en  Overenskomst  om  Dommes  Exigibilitet 
i  to  af  de  tre  Riger,  men  der  foreligger  ved  Siden 
heraf  positive  Momenter,  som  tilfulde  godtgør  Rig- 
tigheden af,  hvad  ovenfor  er  sagt. 

Jeg  indskrænker  mig  imidlertid  til  Følgende : 

For  Regeringens  Vedkommende:  at  »Berlingske 
Tidende«  med  Eftertryk  kaldte  enhver  Tanke  om  de 
tre  Kroner  paa  ét  Hoved  en  Forbrydelse,  og  at  Hall, 
uagtet  Kong  Karl  alt  paa  Ljungby  Hede  i  Sommeren 
1860  havde  erklæret  det  for  en  uafviselig  Betingelse 
for  en  Alliance,  at  Udsondringen  af  de  tyske  For- 
bundslande  af  den  danske  Helstatsforbindelse  gik 
forud  for  Alliancen,  og  at  denne  selv  maatte  være 
afsluttet  saa  rum  Tid  forinden  Konfliktens  sandsyn- 
lige Indtræden,  at  dens  Gennemforelse  ikke  skulde 
støde  paa  Hindring  i  Bevillingsmyndigheden  fra 
Rigets  Stænders  Side,  at  Hall  desuagtet  forekom 
den  svenske  Udenrigsminister  Grev  Manderstrøms 
Ønske  at  trække  Tiden  ud  med  gentagne  Forlangen- 
der om,  at  Alliancen  maatte  gaae  forud  for  Ud- 
sondringen. 

Og  for  Folkets  og  dets  Foreres  Vedkommende: 
Den  betænksomme  Holdning  i  Studenterforeningen 
og    paa    selve    det    skandinaviske    Studentermøde    i 

Rosenborg  Have,  hvor  Madvig  opfordrede  til  at  agte 
begge  Kongehuses  Ret,  og  paa  Borsmodet,  hvor 
Hammerich  indskrænkede  Fællesskabet  til  Lettelse  i 
Boghandel  og  fælles  Apothekervægt,  medens  Ploug 
nøjedes  med  et  lille  Skridt  fra  den  skandinaviske 
Idés  Side  hvert  syttende  Aar,  for  ikke  at  tale  om 
det  Hall'ske  Organ,  det  overordenlig  indflydelsesrige 
»Dagbladet«'s  Holdning  i  hele  denne  Sag. 

Ligesom  nu  denne  Holdning  fra  Ledernes  Side 
aabenbart  var  en  /\dvis  til  Vedkommende  om  ikke 
at  gøre  sig  falske  Forhaabninger,  saa  gjorde  det 
menige  Folk  som  altid  ingen  Røverkule  af  sit  Hjerte, 
men  lagde,  hvor  man  spurgte  det  om  dets  Mening, 
intet  Skjul  paa  hellere  at  ville  underkaste  sig  en- 
hver Skæbnens  Tilskikkelse  end  at  »staae  under 
Sverig«. 

Allerede  overfor  denne  Tingenes  Stilling  skulde 
det  synes  uforstaaeligt,  at  de  ledende  Mænd  og 
Folket  med  dem  kunde  holde  fast  ved  Haabet  om 
materiel  Bistand  fra  Sverig  og  Norge. 

;Men  Blixen  var  ikke  indskrænket  til  disse  Be- 
tragtninger, I  »Skandinavismen  praktisk«,  Pag.  6, 
siger  han  selv:  »Undersaat  baade  af  Sverig  og  Dan- 
mark, mener  Forf  ikke  at  træde  Beskedenheden  for 
nær,  naar  han  tror  sig  i  Besiddelse  af  enkelte  Forud- 
sætninger, som  andre  iovrigt  kyndigere  Privatmænd 
kunde  savne,  til  at  belyse  den  skandinaviske  Idé 
praktisk«,  —  Det  er  disse  »Forudsætninger,  som 
han  havde  forud  for  andre  iovrigt  Kyndigere«,  der 
kom  ham  tilgode,    naar    det    gjaldt    om   at  se,    hvor 

Tyngdepunktet  laa  i  den  skandinaviske  Idés  da- 
værende Udslag:  Haabet  og  Forhandlingerne  om  et 
Forsvarsforbund. 

Han  var  jo  selv  Medlem  af  det  svenske  Aristo- 
krati og  kendte  dette  Aristokrati  tilbunds.  Og  paa 
dette  Kendskab  støttede  han  den  Paastand,  at  medens 
man  i  Danmark  ikke  vilde  betale  den  underforstaaede 
Pris  for  den  attraaede  Bistand,  vilde  det  svenske 
Aristokrati  ikke  for  nogen  Pris  og  allermindst  for 
denne  yde  saadan  Bistand.  Beviset  lyder  i  al  sin 
Korthed  saaledes. 

De  ledende  svenske  Statsmænd  var  fødte  Mod- 
standere af  Skandinavismen,  dels  fordi  de  ikke  vilde 
inddrages  i  store  europæiske  Tvistemaal,  dels  og  for- 
nemmelig fordi  de  ikke  vilde  det  svenske  Aristo- 
kratis Svækkelse  ved  en  Forbindelse  med  norsk  og 
dansk  Demokrati.  De  indsaae  fremfor  Nogen  fuldt 
vel,  at  den  saakaldte  Skandinavisme  af  de  anførte 
Grunde  ikke  var  andet  end  en  Lyd  uden  Indhold,  og 
naar  de  desuagtet  var  paa  deres  Post,  havde  dette 
sin  Grund  i  de  faktiske  Forhold  paa  Tronerne. 

Kong  Karl  XV,  antoges  almindeligt  ikke  for  sin 
Person  at  være  nogen  Modstander  af  en  skandinavisk 
Union.  Stamfaderens  Aand  og  noget  af  hans  Ær- 
gærrighed  sagdes  at  være  gaaet  i  Arv  til  Sonne- 
sonnen,  og  der  forelaa  ingen  Grund  til  Tvivl  om 
Kongens  Vilje,  saa  vidt  det  stod  til  ham,  at  give  de 
skandinaviske  Talemaader  et  Indhold.  Men  med  sit 
indtil  videre  eneste  mulige  Ministerium  imod  sig,  et 
for  Sagen  ligegyldigt    eller    modvilligt  Folk   bag  sig, 


danske  Fraser  eller  utilsløret  Afvisning  og  en  om  end 
maaske  villig,  saa  dog  af  Forholdenes  Magt  trykket 
dansk  Konge,  men  fremfor  alt  den  paa  Europas  Sank- 
tion hvilende  danske  Tronfølgelov  af  31te  Juli  1853 
for  sig  var  Kong  Karls  Handleevne  hæmmet. 

Men  samtidig  var  der  Momenter,  som  egnede 
sig  til  at  gøre  det  svenske  Kabinet  betænkeligt  over- 
for mulige  pludselige  Indskydelser  fra  Tronernes 
Side. 

Den  studerende  Ungdom  i  alle  tre  Riger  var 
tilsyneladende  opfyldt  af  Begejstring  for  Idéen, 
den  øvrige  dannede  Ungdom  fulgte  tildels  det  af 
Universiteterne  givne  Eksempel,  og  den  svenske  Kon- 
ges Modtagelse  i  Kjøbenhavn  i  Sommeren  1862 
syntes  eventuelt  at  kunne  give  et  Paaskud. 

Der  syntes  kort  sagt  at  være  skandinavisk  Dunst 
eller  Damp  oppe,  og  Grev  Manderstrøm  var  netop 
Manden  til  at  sørge  for  Sikkerhedsventilen. 

Allianceforhandlingerne,  der  fra  hans  Side  fra 
første  Færd  var  bestemt  til  ikke  at  blive  til  andet 
end  Forhandlinger,  var  netop  ikke  andet  end  en 
saadan  Sikkerhedsventil,  ad  hvilken  imidlertid  ikke 
blot  hin  Damp  skulde  lades  ud,  men  ulykkeligvis 
tillige  det  danske  Monarkies,  Danmarks  Riges  og  det 
danske  Folks  Integritet. 

Saadanne  Forhandlinger  var  som  skabt  for  dette 
Formaal.  De  absorberede  Kong  Karls  Handlelyst, 
tildelte  Kong  Frederik  den  Afventendes  Rolle,  gav 
Ungdommens  Forhaabninger  Næring  og  maatte  lige- 
som alt,    hvad    der    gaar   ind   under  Kategorien  For- 

handlinger,  i  det  daværende  danske  Ministerium  fin- 
des ikke  blot  den  gunstigste  Modtagelse,  men  de 
bedste  Kræfter,  den  lykkeligste  Forening  af  Evner 
og  Vilje, 

Fra  et  dansk  Standpunkt  ligger  en  Indvending 
nær.  Et  dansk  Publikum  har  vanskeligt  ved  at  tænke 
sig  et  Ministerium,  der  fører  sin  Konge  bag  Lyset. 
Men  en  saadan  Indvending  beror  paa  en  i  et  demo- 
kratisk Land  iøvrigt  tilgivelig  Mangel  paa  Kend- 
skab til  Aristokratier  i  Almindelighed  og  det  svenske 
Aristokrati  i  Særdeleshed.  Thi  det  Aristokrati,  der 
ikke  tog  i  Betænkning  i  sin  egen  Interesse  at  slaae 
Sværdet  af  Kongens  Haand,  da  han  stod  over  for 
Rigets  Fjender  (Anialamændene) .  og  blandt  hvis 
politiske  Hjælpemidler  Kongemord  og  Detronisering 
ikke  er  ubekendte,  turde  neppe  have  taget  i  Betænk- 
ning at  tage  sin  Tilflugt  til  et  forholdsvis  uskyldigt 
Middel  for  at  forhindre  Kongens  formentlige  Planer 
oe  sin  eeen  eventuelle  Svækkelse. 


Da  Professor  Clausen  derfor  i  et  talrigt,  men 
privat  Møde  af  Rigsraadets  Medlemmer  kort  efter 
Raadets  Sammentræden  opfordrede  dem  til  uden  Be- 
kymring at  stemme  for.  hvad  der  nogle  Uger  senere 
blev  Forfatningen  af  i8de  November,  med  den  Mo- 
tivering, at  Danmarks  Stilling  aldrig  havde  været 
gunstigere  til  at  foretage  et  saadant  afgørende  Skridt, 
eftersom  Ministeriet  nu  havde  overbevist  l'.uropa  om 

vor  Ret  og  bragt  Forsvarsforbundet  med  Sverig- 
Norge  til  Afslutning,  og  han  udtrykkeligt  tilføjede 
ikke  at  ville  have  udtalt  sig  saaledes  i  Danmarks 
Velfærdssag,  hvis  han  ikke  kunde  støtte  sig  til  paa- 
lidelige  Meddelelser,  saa  vil  Baron  Blixen  til  de  oven- 
nævnte Betragtninger  have  føjet  den  positive  Oplys- 
ning, som  hans  Stilling  havde  sat  ham  istand  til  at 
erhverve,  at  —  Alliancen  allerede  faktisk  var  strandet. 
Blixen  vidste,  at  han  talte  for  dove  Øren,  og  hvad 
der  vilde  times  ham  i  Pressen  Dagen  efter,  og  naar 
han  desuagtet  ikke  skyede  i  en  Forsamling  af  Mænd, 
som  han  vidste  oversaae  og  miskendte  ham,  i  Fædre- 
landets Velfærdssag  at  sætte  sin  bedre  Viden  ind 
imod  en  Mand,  der  i  fortrinlig  Grad  nød  Forsam- 
lingens Tillid,  saa  bor  denne  Gerning  regnes  ham  til 
Fortjeneste,  saa  stor,  at  den  alene  vil  kunne  dække 
over  mange  Skrøbeligheder. 

Motiveringen  af  denne  dengang  opsigtvækkende 
Paastand  vil  have  været  i  Overensstemmelse  med  de 
Oplysninger,  som  indeholdes  i  Pjecen  »Fra  8de  Sep- 
tember til  i8de  November  1863«,  se  Bil.  IL,  saaledes 
som  disse  suppleres  ved  i  mit  Værge  beroende  Med- 
delelser.    Denne  Kombination  sér  saaledes  ud. 

Medens  det  danske  Folk  af  Regeringens  Organer 
daglig  holdtes  hen  med  Forsikringer  om,  at  Alliancen 
nu  paa  det  nærmeste  eller  saa  godt  som  var  afsluttet, 
var  der  den  8de  September  paa  Slottet  Ulriksdal  ved 
Stockholm  afholdt  en  Konference,  i  hvilken  foruden 
Kongen  og  de  svenske  Ministre  ogsaa  den  norske 
Statsminister    og    den   svensk-norske  Gesandt   i  Kjø- 

benhavn,  Grev  Hamilton,  var  tilstede.  Forhandlin- 
gerne drejede  sig  om  det  af  den  danske  Udenrigs- 
minister i  Slutningen  af  August  Maaned  fremsendte 
Udkast  til  et  Forsvarsforbund,  ifølge  hvilket  Kongen 
af  Sverig-Norge  tilsagde  Kongen  af  Danmark  sin  Bi- 
stand med  et  Troppekorps  paa  indtil  20,000  Mand, 
saasnart  der  var  Fare  tilstede  for  et  Angreb  paa  de 
danske  Lande  og  Provinser,  som  ikke  hørte  til  det 
tyske  Forbund.  Samtlige  Tilstedeværende,  undtagen 
Kongen  og  Hamilton,  talte  imod  dette  Udkast,  me- 
dens Manderstrom  dog  synes  at  have  »talt  Græsk <-,  og 
Resultatet  blev  en  Beslutning,  ifølge  hvilken  Afgørel- 
sen skulde  gøres  afhængig  af  Vestmagternes  Tilslut- 
ning til  Alliancen.  For  de  Indviede,  d.  v.  s.  for  dem, 
som  kendte  de  virkelige  Forhold  i  Europa,  var  dette 
Resultat  enstydigt  med  en  pure  Forkastelse,  eftersom 
Tilsagnet  var  knyttet  til  en  uopfyldelig  Betingelse. 
Og  de  samme  Indviede  vidste  ogsaa,  at  denne  Form 
var  valgt  af  Hensyn  til  Kongen. 

Medens  det  alt  samme  Aften  var  vitterligt  for 
Selskabet  paa  Slottet  (deriblandt  Overkammerherre 
Tornérhjelm)  og  snart  efter  i  svenske  politiske  Kredse, 
at  Alliancen  i  Realiteten  var  bortfaldet,  synes  Kon- 
gen ikke  at  have  sét  Sagen  fra  denne  Side.  Af  Hen- 
syn hertil  har  Grev  Manderstrom  derefter  paa  et 
Statsraadsmøde  i  Stockholm  ved  Udgangen  af  Sep- 
tember fremlagt  et  af  ham  udarbejdet  Forslag  til 
Instrux  og  Fuldmagt  for  Gesandten  i  Kjobenhavn  til 
at  underskrive  Overenskomsten.  Men  da  Forslaget 
kun  fik  Grev  Manderstroms  egen  Stemme,  vil  Kon- 
gen have  faaet  Syn  for  Sagn. 

Den  6te  Oktober  højtideligholdt  Kong  Frederik 
sin  Fødselsdag  paa  Gliicksborg.  Tilstede  var  blandt 
Andre  en  højtstaaende  Svensker,  der  samme  Dag 
modtog  Brev  fra  den  svensk-norske  Gesandt  i  Kjo- 
benhavn  med  indtrængende  Opfordring  til  ikke  at 
bruge  nogen  Yttring,  som  hos  den  danske  Regering 
kunde  vække  Tvivl  om  Alliancens  nær  forestaaende 
Afslutning.  Umagen  var  imidlertid  spildt;  Baron 
Blixen,  som  ogsaa  var  tilstede,  havde  ingen  Forplig- 
telse til  at  tie  med  hvad  han  vidste,  og  han  satte 
ogsaa  straks  Kongen  ind  i  Situationen. 

Hvor  utroligt  det  end  lyder,  vidste  den  danske 
Regering  intet  om  alt  dette,  og  det  uagtet  den  havde 
den  bedste  Kilde,  den  svensk- norske  Gesandt  i  Kjø- 
benhavn,  lige  ved  Haanden. 

Denne  Diplomat  havde  jo  personlig  deltaget  i 
Konferencen  paa  Ulriksdal  og  maa  ved  Siden  heraf 
forudsættes  ogsaa  at  hore  til  de  Indviede,  hvad  an- 
gaar  Vestmagternes  virkelige  Stilling  overfor  det  dan- 
ske Spørgsmaal,  saa  at  han  har  haft  et  aabent  Øje 
for  den  hele  Rækkevidde  af  Konferencens  Beslutning. 

Naar  han  nu  ikke  har  indviet  den  danske  Rege- 
ring i  denne  sin  Viden,  saa  kan  der  jo  hertil  tænkes 
forskellige  Grunde.  Han  kan  muligvis  have  set  paa 
Sagen  med  sin  Konges  Øjne  og  af  sine  aabent  ud- 
talte varme  Sympathier  for  Danmark  —  Sympathier, 
der  fandt  en  ligesaa  aaben  Anerkendelse  fra  de  dan- 
ske Regeringsmænds  og  det  herskende  Partis  Side  — 
være  ledet  til  at  se  mere  optimistisk  paa  Forholdene, 
end  Diplomatiet  plejer,  og  at  haabe  mod  alt  Haab.    Og 

saaledes  vil  Advarslen   i  Brevet  til  Gliicksborg    finde 
sin  smukkeste  Fortolkning. 

]\Ien  som  Verden  nu  engang  er.  og  navnlig  den 
politiske  Del  af  denne  Verden,  er  der  ogsaa  andre 
Forklaringsmaader,  der  gaar  ud  paa,  at  Gesandtens 
jSIund  kunde  være  lukket,  ligesom  han  selv  lukkede 
Andres  Mund;  at  han  jo  dog,  ved  Siden  af  at  være  en 
særlig  velsindet  Afsending  ved  det  danske  Hof,  var 
Medlem  af  det  Aristokrati,  som  her  lededes  af  Man- 
derstrom  og  Gripenstedt,  og  næppe  vilde  tage  mere  i 
Betænkning  at  føre  en  fremmed  Regering  end  sin 
egen  Konge  bag  Lyset. 

Dette  være  hvad  det  vil,  men  ud  over  d.  9.  Ok- 
tober synes  Gesandten  under  alle  Omstændigheder 
ikke  at  have  kunnet  fastholde  sine  optimistiske  An- 
skuelser. Thi  paa  denne  Dag  modtog  han  en  De- 
peche af  5te  s.  M.  fra  sin  Minister,  og  nu  vil  han 
ialtfald  have  faaet  Besked. 

Det  vides  ikke,  om  eller  naar  Gesandten  har 
delagtiggjort  det  danske  Udenrigsministerium  i  denne 
sin  Viden;  kun  dette  véd  vi  jo,  at  man  i  Regerings- 
kredsene endnu  intet  vidste,  da  Professor  Clausen 
nogle  Dage  efter  talte  saa  tillidsfulde  Ord.  Men  dette 
bliver  forsaavidt  ogsaa  ligegyldigt,  som  Indholdet 
af  denne  Depeche,  allerede  Dagen  før  den  kom  til 
Kjøbenhavn,  var  bekendt  i  Malmø,  hvor  Prins  Oscar 
og  Baron  Blixen  var  tilstede,  og  det  er  saaledes  ud- 
rustet, at  Blixen  kunde  tale,  som  han  gjorde  ved 
sidstnævnte  Møde. 

Der  er   nu  heller   ingen  Tvivl  om,    at    hans  Ord 


83 

trods  al  Mistillid  til  Meddeleren  vil  have  fremkaldt 
en  Følelse  af  Utryghed  og  en  mere  eller  mindre 
dybtgaaende  Tvivl  med  Hensyn  til  Paalideligheden 
af  Professor  Clausens  Kilder,  eftersom  Hall  fandt  det 
fornødent  i  et  paafølgende  ofifenligt  Rigsraadsmøde 
at  afgive  den  Forsikring,  at  der  herskede  fuldstændig 
Overensstemmelse  mellem  den  danske  og  den  svensk- 
norske Regering.  Og  denne  Erklæring,  der  nu  tager 
sig  saa  underligt  ud,  tilintetgjorde  i  samme  Nu  en- 
hver Virkning  af  Blixens  paa  bedre  Viden  støttede 
Advarsel. 

Hvem  der  her  er  dupe  eller  om  Nogen  er  det, 
er  vel  ikke  opklaret,  heller  ikke  ved  en  Meddelelse 
af  Grev  Hamilton  Aaret  efter,  da  han  ikke  længere 
er  Gesandt,  i  »Post-  och  Inrikestidningen«.  Erklæ- 
ringen gaar  ud  paa,  at  han  den  19de  eller  20de 
November  det  foregaaende  Aar  havde  et  Besøg  af 
Hall,  ved  hvilket  han  delvis  forelæste  denne  en  til 
sig  den  i6de  s.  M.  afsendt  Depeche  og  derefter 
mundtlig  yttrede,  at  han  daglig  ventede  den  til 
Alliancetraktatens  Afslutning  fornødne  Fuldmagt, 
samt  at  den  danske  Konseilpræsident  saaledes  havde 
været  fuldkommen  berettiget  til  den  Antagelse,  at 
han  (Grev  Hamilton)  havde  faaet  denne  Fuldmagt. 

Denne  Erklæring  fremkaldte  Offenliggørelsen  af 
Depechen,  og  dens  Indhold  synes  ikke  at  stemme 
med  Gesandtens  Yttringer  om  den  Vægt  og  ind- 
gribende Betydning,  som  skulde  tilkomme  den.  Men 
Blixen  sluttede  dette  allerede  deraf,  at  Gesandten, 
som    dog    sikkert    maatte    have   faaet   en  telegrafisk 

Bebudelse  af  Depechens  Ankomst,  hvis  den  havde 
haft  en  saa  indgribende  Betydning,  som  han  nu 
vilde  tillægge  den,  har  undladt  inden  November- 
forfatningens Sanktion  at  delagtiggøre  den  danske 
Regering  i  sin  Fortrøstning  om  den  snarlige  An- 
komst af  den  saa  ofte  bebudede,  men  stedse  ude- 
blivende Fuldmagt.  Og  denne  Slutning  vinder  i 
Styrke  ved  den  Omstændighed,  at  Gesandten,  istedetfor 
at  ile  med  officielt  og  i  Udenrigsministeriet  at  med- 
dele den  danske  Udenrigsminister  det  glædelige  Bud- 
skab, rolig  afventer  et  muligt  Besøg  af  denne  i  sit 
Hjem  for  uofficielt  at  tale  om  Tingene. 

Man  tænke  sig,  at  de  bevægede  Novemberdage 
kunde  være  undgaaet.  hvis  Gesandten  blot  havde 
meddelt  Hall  den  telegrafiske  Bebudelse  af  Fuld- 
magten, overfor  hvilken  saa  mange  Bekymringer  jo 
maatte  falde  bort.  For  ikke  at  tale  om ,  at  selve 
Novemberforfatningen,  og  hvad  dermed  fulgte,  kunde 
være  undgaaet,  hvis  Gesandten  havde  underrettet 
Hall  om  Ankomsten  af  den  telegrafiske  Bebudelse  af 
en  Depeche,  som  Hall  derefter  muligvis  vilde  have 
læst  anderledes,  end  Gesandten  et  Aar  senere  ses  at 
have  læst  den. 


Jeg  kommer  nu  til  den  I'^pisode,  som  afslutter 
Baron  Blixens  politiske  Liv.  De  siden  da  forlobne 
30  Aar  maae  formodes  at  give  Rum  for  en  af  per- 
sonlige Attraaer  og  Lidenskaber  uberørt  Betragtning 
af  et  patriotisk  Forsøg   paa    i    den    ellevte  Time  ved 


direkte  Indgriben  at  lede  Begivenhederne  ind  i  et 
nyt  Leje.  Et  Forsøg,  som  mulig  kunde  fjærnet 
Følgerne  af  begaaede  Fejl,  hvis  de  Kræfter,  som  nu 
modarbejdede  og  oprev  hinanden ,  havde  virket  i 
Fællig  til  samme  Maal. 

Forsøget  blev  en  Abort,  skont  Blixen  denne 
Gang  havde  sine  Sager  i  Orden,  men  Skylden  falder 
fuldt  saa  meget  Samtiden  som  ham  til  Last. 

Det  var  en  dristig ,  men  virkelig  Statsmands- 
tanke, som  foresvævede  ham.  Med  en  Foregriben 
af  Bismarcks  do  ut  des  vilde  han  hjælpe  denne  ud 
over  det  døde  Punkt  ved  hverken  mere  eller  mindre 
end  at  notificere  Kongen  af  Danmarks  Udtrædelse  af 
det  tyske  Forbund  og  dermed  paa  én  Gang  vinde 
og  binde  Preussen  ved  at  knytte  dets  Interesser  saa 
fast  som  muligt  til  Danmarks  og  tvinge  det  til  i  sin 
egen  Interesse  at  forsvare  Danmark  mod  Forbundet. 
]eg  indskrænker  mig  her  til  at  henvise  til  Bilag  III, 
der  er  et  Uddrag  af  en  Artikel,  som  i  Ugeskriftet 
følger  umiddelbart  efter  og  supplerer  Artiklen:  »Situa- 
tionen Bismarck«,  og  betvivler  ikke,  at  det  er  denne 
Tanke,  som  danner  det  egenlige  Grundlag  for  Hen- 
vendelsen til  Bismarck,  det  Hovedpunkt,  der  laa  til 
Grund  for  eller  bagved  den  delvis  ukendte  Korre- 
spondance. 

Hvad  jeg  kender  til  selve  Begivenheden,  skylder 
jeg  Blixens  Meddelelser  post  festum.  Thi  uagtet 
han  ellers  ikke  nægtede  mig  sin  Fortrolighed,  kom 
Begivenheden,  hvad  enten  han  nu  har  været  for- 
pligtet til  fuld  Tavshed   eller  ledet  af  Lunet,  først  til 

min  Kundskab  samtidig  med  Forsøgets  Stranding, 
og  det  paa  en  Manér  saa  grotesk,  at  den  vilde  virket 
som  et  Skræmsel  paa  den  Varmeste. 

Som  jeg  nemlig  den  21de  Oktober  sad  under 
Barberkniven  og  samtidig  gennemløb  >  Dagbladet«., 
faldt  mit  Øje  paa  den  berømte  Artikel,  der  viste 
mig.  at  Arbejdet  var  gjort  og  —  spildt.  Jeg  gik 
hjem  og  faldt  isovn. 

I  det  Følgende  gengiver  jeg  derfor  kun  Baron 
Blixens  Oplysninger  tilligemed  hans  Betragtninger 
over  denne  Episodes  Sammenhæng  med  den  politiske 
Situation,  saaledes  som  denne  fremstillede  sig  for  den 
handlende  Person  og  nu  ligger  aaben  for  Alle,  medens 
den  offenlige  Menings  daværende  Forhold  ogsaa 
overfor  denne  Situation  af  Lord  Palmerston  er  skil- 
dret noget  myndigt,  men  ikke  urigtigt,  naar  han 
siger  i  sine  Livserindringer:  »Man  forstod  i  den 
danske  Ravnekrog  slet  ikke  at  bedømme,  hvad  der 
foregik  udenfor  den  i  Europa,  og  særligt  ikke,  at 
Preussen  under  Bismarcks  Styrelse  var  blevet  en 
faretruende  militær  Stormagt«.  —  Dette  forstod  Blixen 
meget  godt,  og  han  forstod  Mere  end  det :  at  denne 
militære  Stormagts  Kræfter  talte  dobbelt  under  Bis- 
marcks Styrelse. 

jtg  har  i  det  Foregaaende  berørt ,  hvorledes  en 
Henvendelse  til  Bismarck  et  helt  Aar  forinden  dennes 
Optræden  paa  Scenen  beskæftigede  Blixens  Tanker. 
Det  var  Meningen  at  nærme  sig  ham  —  sondere 
kaldes  det  i  det  tekniske  Sprog  —  allerede  medens 
han    endnu    var    beskæftiget    med    at    udforme    Pro- 

grammet  for  sin  Optræden,  og  mange  var  de  Planer, 
som  foresvævede  Blixen  i  dette  Øjemed.  Naar  de 
idelig  opgaves,  skyldes  dette  efter  de  Indtryk,  jeg 
fik,  udelukkende  en  forstaaelig  Utilbøjelighed  til 
ligesom  at  ville  paatrænge  sig  en  Mand,  med  hvem 
han  vel  nogle  Aar  tidligere  under  Bismarcks  Besog 
her  oppe  havde  fornyet  et  Ungdomsbekendtskab, 
vel  endog  indgaaet  et  Slags  politisk  Fostbroderskab, 
saa  vidt  saadant  lader  sig  gøre  »ved  et  Glas  Vin  og 
en  Cigar«  efter  en  strabadserende  Jagt  — ,  men  fra  hvem 
Afstanden  i  Mellemtiden  stedse  var  blevet  større  ved 
Bismarcks  heldige  diplomatiske  Karriere  og  allerede 
begyndende  politiske  Prestige.  Og  denne  Utilbøje- 
lighed steg  til  Uvilje,  da  Bismarck  havde  fulgt  sin 
Konges  Kald  paa  et  Tidspunkt,  da  alene  et  heldig 
gennemført  Statskoup  kunde  frie  for  Fiasco  og  et 
mislykket  gjælde  Liv  og  Ære,  medens  Blixen  havde 
ladet  sig  nøje  med  Ord  og  Tilløb  til  Handling,  der 
ikke  skulde  blive  til  andet  end  Tillob. 

Hvor  gennemtrængt  end  Blixen  derfor  var  af 
Overbevisningen  om  de  daværende  danske  Statsmænds 
svigtende  Evne  til  at  føre  Landet  frelst  gennem  Faren, 
krævedes  derfor  baade  særlige  Rekommendationer, 
der  sikkrede  mod  en  Afvisning,  og  en  særlig  Spore 
for  at  bevæge  ham  til  at  udnytte  sit  Forhold  til  en 
Statsmand,  hvis  Evner  og  Hensynsløshed  han  kendte 
i  samme  Udstrækning,  som  de  miskendtes  af  de  danske 
Magthavere  og  den  ledende  Presse,  og  ligesom  tage 
Tyren  ved  Hornene  for  at  hugge  igennem  de  ende- 
løse Erklæringer,    Forklaringer  og  Forsikringer,    som 

Bismarck  udtrykte  sig,  for  ad  den  korteste  Vej  at 
komme  til  Kundskab  om  Preussens  virkelige  Mening 
og  endelige  Vllkaar  for  et  muligt  Forlig. 

En  saadan  Spore  fandt  han  nu  i  den  hele  da- 
værende politiske  Situation,  der  var  en  saadan,  at 
en  nær  forestaaende  Krise  under  de  alleruheldigste 
Forhold  syntes  uundgaaelig.  I  den  nærmest  fore- 
gaaende  Juli  Maaned  havde  det  t}ske  Forbund  for- 
langt Tilbagekaldelsen  af  Kundgørelsen  af  30te  Marts 
s.  A.,  ved  hvilken  de  tyske  Landsdele  delvis  ud- 
sondredes af  Fællesskabet,  der  i  Principet  var  hæxet 
ved  Patentet  af  6te  November  1858.  Kundgørelsen, 
hed  det,  var  et  Brud  paa  de  tidligere  berørte  Lofter 
eller  Haandfæstninger  af  1852  og  forfordelte  Holsten 
finansielt. 

Den  danske  Regering  afslog  Fordringen,  dels  af 
Hensyn  til  den  svenske  Alliance,  dels  for  at  have  det 
omtvistede  Emne  i  Behold  til  at  kastes  for  den  tyske 
Cerberus  efter  Ikrafttrædelsen  af  en  fælles  Forfatning 
for  Danmark  og  Slesvig,  —  Alt  i  god  Overensstemmelse 
med  Halls  hemmelige  politiske  Program  at  lade  vore 
Fjender  selv  gaae  vore  Ærinder.  Efterat  bl.  a.  de 
holstenske  Stænder,  ligesom  i  Marts  1859,  havde  vist. 
at  Universitetet  i  Kiel  ikke  stod  tilbage  for  Søster- 
universitetet  i  København  i  politisk-juridisk  Slagfær- 
dighed, besluttede  Forbundsdagen  Exekution  den 
iste  Oktober,  og  der  behøvedes  ikke  Regeringspres- 
sens  idelige  Forsikringer  om  at  »l'execution,  c'est  la 
guerre«  for  at  forstaae,  at  der  her  ikke  var  langt  fra 
Exekution  til  Krig.     Saaledes  opfattedes  dette  ogsaa 


89 

af  Blixen,  medens  Truslen  underlig  nok  ikke  gjorde 
nogetsomhelst  Indtryk  paa  den  ofifenlige  Mening,  dels 
vel  fordi  man  troede,  at  det  vilde  gaae  med  denne 
som  med  de  foregaaende  Trusler  af  samme  Art.  dels 
fordi  man  jo  altid  havde  Forsvarsforbundet  med 
Sverig  og  Norge  i  Baghaanden.  og  Europa  desuden 
ikke  vilde  taale,  at  Tyskland  gjorde  Brud  paa  det 
danske  Monarkies  Integritet,  som  dette  samme  Europa 
højtidelig  havde  sanktioneret  for  kun  en  halv  Snes 
Aar  tilbage  i  Tiden. 

For  Blixen  kunde  disse  Trøstegrunde  ikke  have 
noget  Værd.  Han  vidste,  at  dette  Forsvarsforbund 
allerede  for  en  Maaned  siden  havde  opløst  sig  i  Dunst. 
Begrebet  Europa  existerede  ikke  for  ham,  saa  lidt 
som  for  nogen  anden  Statsmand.  Og  om  Ruslands, 
Frankrigs  og  Englands  Stilling  overfor  det  nye  Preussen 
havde  han,  ligesom  om  de  indre  Forhold  i  Sverig, 
sine  egne  Meninger,  som  garderede  ham  mod  at  ram- 
mes af  Lord  Palmerstons  Haan. 

At  Blixen  saa  rigtig,  Samtiden  urigtig  paa  Si- 
tuationen i  Sverig,  paa  de  virkelige  ^Magtforhold 
mellem  Kongen  paa  den  ene  Side,  Ministeriet  og 
Aristokratiet  paa  den  anden,  synes  nu  at  indrømmes 
selv  af  Ordførerne  for  den  modstaaende  Opfattelse, 
der  mente  at  have  Forsvarsforbundet,  hvor  man 
havde  Kongen.  Medens  jeg  nedskriver  dette,  har 
C.  St.  A.  Bille  givet  betegnende  Oplysninger  i  denne 
Henseende*).     Endnu  saa  yderlig  sent  som  den  15de 

*)   Kfr.    »Tilskueren«   for  Juni — Juli    1S93. 

December,  samme  Dag  som  Telegrammet  om  de 
22,000  og  Ham  selv  naaede  København,  svævede 
Indenrigsminister  Orla  Lehmann  i^den  Vildfarelse,  at 
Alliancen  beroede  paa,  om  »den  Gascogner  vilde 
holde  sit  Løfte«,  medens  Hall  selv  endelig  synes  at 
være  blevet  klogere  ved  sin  korrekte,  men  ad  den 
haarde  Erfarings  Vej  for  sent  indhøstede  Opfattelse 
af  Begrebet  »Ham  selv«  som  Herren  i  Huset. 

Og  mod  den  samme  skæve  Opfattelse  af  den 
politiske  Situation  ude  i  Europa  blev  Blixen  ikke 
træt  af  at  advare.  Man  vilde  ikke  forstaae,  sagde 
han,  at  denne  Situation,  der  hidtil  ikke  havde  været 
os  ugunstig,  var  ifærd  med  at  undergaae  en  Foran- 
dring til  det  værre  paa  alle  Hold,  og  at  Vende- 
punktet var  den  polske  Opstand,  for  hvilken  den 
danske  Udenrigsminister  havde  udtalt  sin  Sympathi, 
medens  Bismarck  havde  vundet  Rusland  ved  sin  klogt 
beregnede  politiske  Holdning  overfor  denne  Polens 
sidste  Krampetrækning.  Eller  at  Preussen,  der  indtil 
nu  havde  staaet  alene  i  Tyskland  som  i  Europa,  ved 
en  Kombination  af  heldige  Omstændigheder  og  en 
genial  Udnyttelse  af  disse  var  paaveje  til  at  opnaae 
en  Stilling,  hvor  det  søgtes  fra  alle  Sider  og  derfor 
selv  kunde  sætte  Prisen  paa  sin  Tilslutning. 

Dette  Vendepunkt  indtræder  officielt  og  kund- 
bart  for  Alverden  ved  den  franske  Kejsers  Trontale 
en  af  de  første  Dage  i  November,  i  hvilken  han,  for- 
ladt af  Østerrig  og  England,  da  det  gjaldt  at  ved- 
staae  .sine  polske  Sympathier,  og  fortørnet  paa  Rus- 
land, der  havde  afslaaet  hans  Indblanding,  erklærede. 

at  Wienertraktaterne  havde  ophørt  at  existere,  og 
hermed  tog  hele  det  Retsgrundlag,  hvorpaa  de  euro- 
pæiske Staters  territoriale  Adkomster  hvilede,  bort 
under  Fødderne  paa  de  legitime  Fyrster,  som  oven- 
ikobet  opfordredes  til  personlig  at  give  Mode  i  Paris 
for  selv  at  sanktionere  denne  revolutionære  >Jmper- 
tinence«  og  tjene  til  Folie  for  den  kronede  Æven- 
tyrer. 

Men  saa  vidtgaaende  politiske  Planer  springer 
ikke  fuldt  rustede  ud  selv  af  en  Imperators  Hoved. 
Maaneder  forud  har  der  været  Forhandlinger  med 
fortrolige  Med-Undfangere,  saaledes  at  det  tilsyne- 
ladende pludselige  quos  ego  ogsaa  Maaneder  forinden 
har  kunnet  kaste  sin  Skygge  foran  sig.  Og  den  Til- 
nærmelse mellem  Frankrig  og  Preussen,  som  fra  dette 
Øjeblik  blev  synlig  for  dem,  som  vilde  se,  var  ingen- 
lunde kommet  Blixen  uventet.  Han  holdt  den  endog- 
saa  for  fastere  og  mere  videregaaende,    end  den  var. 

Var  der  nogensinde  Anledning  til  en  Genoplivelse 
af  den  hellige  Alliance,  saa  var  det  her.  Og  i  Virkelig- 
heden fremkom  der  ogsaa,  og  det  netop  fra  Kejserens 
hidtidige  Venner,  England  og  Østerrig,  Hentydninger 
til  Ønskeligheden  af  en  Kvadrupelalliance  mod  Freds- 
forstyrreren. Til  en  Kvadrupelalliance  høre  imidlertid 
Fire,  men  Fjerdemanden  hed  Bismarck.  og  han  vilde 
ikke  med. 

Thi  medens  den  franske  Trusel  var  slaaet  ned 
som  et  Lyn  trindtom,  tog  Bismarck  den  med  en 
Koldblodighed,  som  tyder  paa,  at  den  ikke  er  kommet 
ham  overraskende.     Preussens  Svar    er   derfor  iklædt 

saadanne  Vendinger,  at  Kejser  Napoleon  har  kunnet 
acquiescere  derved  som  en  Tiltrædelse,  medens  han 
afvistes  af  de  øvrige  Stater.  Og  hvad  enten  nu  Blixen 
har  haft  særlige  Kilder  til  sin  Raadighed,  eller  han 
kun  har  draget  sine  Slutninger  fra  sit  Kendskab  til 
de  handlende  Personers  Karakter  og  milieu  —  han 
havde  i  Mellemtiden  søgt  Underretning  paa  Stedet  — : 
Blixen  var  fast  overtydet  om,  at  det  var  lykkedes 
eller  vilde  lykkes  Bismarck  ikke  blot  at  holde  Frankrig 
neutralt  overfor  et  Forsøg  paa  at  udvide  Preussens 
»schmalen  Leib'<  i  Tyskland  selv,  men  at  afslutte  en 
Tuskhandel  ogsaa  om  og  med  Gods,  der  ikke  hørte 
Preussen  eller  Tyskland  til.  Men  ligesom  Blixen  ikke 
tænkte  sig  Muligheden  af  en  Overskridelse  af  Main- 
linjen,  saaledes  har  han  næppe  heller  tænkt  sig  hin 
Tuskhandel  efter  Sadowa  ignoreret  med  Bismarcks 
bekendte:  Ikke  en  Skorsten  paa  tysk  Grund  til 
Frankrig ! 

Om  dette  Hovedpunkt  hedder  det  hos  Sybel  III. 
Pag.  148:  »En  grundigere  Forvandling  af  de  euro- 
pæiske Forhold  i  Lobet  af  et  Par  Uger  kan  ikke 
tænkes.  Det  samme  Preussen,  der  trængtes  af  øster- 
rigsk  Forbundsreform  og,  fuldstændig  isoleret  i  Tysk- 
land, stod  overfor  en  vældig  Koalition,  saa  sig  vur- 
deret af  England,  cajoleret  af  Frankrig  og  sogt  af 
Østerrig  som  eneste  paalidelig  Støtte  —  et  velfortjent 
Resultat  af  en  ligesaa  energisk  som  forsigtig,  men 
fremfor  alt  klar  og  frygtlos  Politik«. 

Man  kalde  ikke  dette  Bagklogskab,  fordi  jeg  til 
Stotte  for  Hukommelsen  sparsomt  har  benyttet  Sybels 

Hjælp.  Thi  med  Ord  og  Pen.  selv  og  gennem  po- 
litiske Venner,  har  Blixen  jo,  mens  Tid  var.  uafbrudt 
advaret  mod  Troen  paa  det  formentlig  umiddelbart 
forestaaende  »Sammenstød  mellem  Øst  og  Vest«,  til 
hvilken  man  hengav  sig  i  Kjøbenhavn,  og  for  hvilken 
Prof.  Clausen  havde  gjort  sig  til  Ordforer  paa  hint 
private  Mode  af  Rigsraadsmedlemmer. 

En  saadan  Opfattelse  var  jo  heller  ikke  helt 
grebet  ud  af  Luften.  Siden  den  polske  Opstand 
havde  de  europæiske  Staters  Stilling  officielt  været 
den:  Frankrig.  England,  Østerrig  paa  den  ene  Side, 
Rusland  og  Preussen  paa  den  anden.  Og  indenfor  denne 
Kombination  igen  en  diplomatisk  Krig  paa  Kniven 
mellem  Østerrig  og  Preussen  om  Hegemoniet  i  Tysk- 
land. Nu  —  efter  den  franske  Kejsers  diplomatiske 
Nederlag  —  traadte  den  Tilnærmelse  mellem  Frankrig 
og  Preussen  ilive.  som  man  i  Kjøbenhavn  ikke  vilde 
se.  Og  denne  Stilling  forekom  Osterrig  saa  fare- 
truende, at  det  foretrak  at  opgive  sine  mod  Preussen 
rettede  Reformbestræbelser  i  Tyskland  med  deres 
»Fiirstentag«  i  Frankfurt  og  falde  tilføje  for  Preussen, 
opmuntret  hertil  paa  det  ivrigste  af  vor  anden  \'en: 
England.  —  Saaledes  var  den  politiske  Situation  i 
Europa  i  den  sidste  Uge  før  Vedtagelsen  af  Novem- 
berforfatningen og  Kongens  Dod,  en  Situation,  endnu 
med  løse  Konturer,  men  fremgaaet  af  Faktorer,  som 
var  tilstede  —  ogsaa  for  Blixens  Bevidsthed.  —  da  han 
en  Maaned  tidligere  besluttede  sig  til  at  gribe  ind. 

For  England,  der  havde  stødt  Frankrig  fra  sig, 
var    i    aaben    Strid    med    Rusland    oe    uden    Hold    i 

Preussen,  der  var  en  Fjende  af  dets  Ven  Østerrig. 
var  enhver  Udsigt  til  Fjærnelse  af  den  øjeblikkelige 
Krigsfare  kærkommen.  Blixen  var  fuldt  fortrolig  med 
de  traditionelle  preussisk-engelske  Tilknytningspunkter, 
der  støttedes  og  styrkedes  ved  dynastiske  Forbindelser, 
ligesom  de  herskende  Anskuelser  i  de  ledende  poli- 
tiske Kredse  i  England  og  deres  alt  overvejende 
Krigsfrygt  ikke  var  ham  fremmed.  Hvilke  personlige 
Forbindelser  han  har  haft  i  disse  Kredse,  er  mig 
ubekendt,  men  det  ligger  ikke  fjærnt  at  tænke  sig,  at 
netop  hin  Frygt  for  alt,  hvad  der  kunde  drage  Eng- 
land ind  i  en  europæisk  Krig,  har  kunnet  lede  disse 
Kredse  til  at  laane  Ore  til  en  Mand  i  Blixens  excep- 
tionelle Stilling,  der  kom  i  fredeligt  Ærinde  og  mulig 
vilde  kunne  udfrie  England  af  det  ubehagelige  Alter- 
nativ: Krig  med  hin  faretruende  militære  Stormagt« 
eller  blamerende  Svigten  af  gammelt  Slægtskab  og 
nyt  Frændskab.  Det  er  derfor  rimeligt  nok,  at  Blixen 
heller  ikke  materielt  er  kommet  tomhændet  til  Bis- 
marck. 

Dette  synes  ogsaa  at  fremgaae  af  den  Rolle,  som 
den  engelske  Gesandt  ved  det  danske  Hof,  Mr.  Paget, 
spillede  i  denne  Sag,  som  af  Sybels  Beretning  om 
den  engelske  Mægling,  om  hvilken  Blixen  synes  at 
have  haft  Tilsagn,  og  Bismarck.  som  det  fremgaar  af 
hans  Brev  til  Blixen,  betingelsesvis  ses  at  være  gaaet 
ind  paa.  Hos  Sybel  hedder  det  herom:  »Neppe 
havde  Bismarck  modtaget  Baron  Blixens  Skrivelse, 
før  den  engelske  Gesandt  den  7de  Oktober  indfandt 
sig  hos  ham,    for  i  Lord  John  Russells  Navn  at   for- 

handle  med  ham  om  det  samme  Spørgsmaal :  For- 
hindring af  Exekutionen,  idet  han  appellerede  til 
Preussens  Maadehold.  —  Bismarck  svarede,  at  han 
først  og  fremmest  maatte  indhente  sin  Konges  Be- 
falinger, og  Kongen  var  i  Baden.  Hans  personlige 
^lening  var.  at  Sagen  var  vanskelig  og  egenlig  kun 
at  behandle  ved  Forbundet.  Overfor  Emner,  som 
var  underlagt  tysk  Forbundsret,  kunde  der  ikke  være 
Tale  om  fremmed  Indblanding ;  hvad  derimod  det 
internationale  Spørgsmaal  (Slesvig)  angik,  saa  vilde 
han  stemme  for  Antagelse  af  den  engelske  Mægling, 
naar  Danmark  først  var  gaaet  ind  paa  en  saadan  og 
ikke  havde  sat  Modstand  mod  Exekutionen.  *)  — 

—  Naar  jeg  nu  trods  alt  her  ikke  er  helt  sikker  i 
min  Sag,  beror  dette  mindre  paa,  at  jeg  intet  posi- 
tivt véd  herom,  end  paa  Vanskeligheden  ved  at 
gore  sig  fortrolig  med  den  Tanke,  at  man  kunde 
spille  saa  slet  med  saa  gode  Kort  og  en  saadan 
Makker  paa  Haanden. 


Ordlyden  af  Blixens  Brev  af  3dje  Oktober  til 
Bismarck  —  og  end  mindre  af  mulige  Bilag  —  fore- 
ligger næppe  trykt  nogetsteds,  men  er  af  Brevskriveren 
gengivet  som  en  F"remsættelse  i  Spørgsmaalsform  af 
de  Vilkaar,  under  hvilke  Adressaten  i  Henhold  til 
sit  Prosrram    formentes    at    ville  kunne  række  Haand 


*)  Den  sidste  Sætning    synes    dog    uforstaaelig  i  en  Forbindelse, 
hvor  det  netop  drejer  sig  om  at  forhindre  Exekutionen. 

til  en  fredelig  og  for  begge  Parter  ærefuld  Udjæv- 
ning af  den  bestaaende  Tvist  —  med  udtrykkelig 
Tilkendegivelse  af,  at  et  eventuelt  Svar  vilde  blive 
forelagt  Kongen. 

Korrektheden  af  dette  Referat  fremgaar  af  dets 
nøje  Tilslutning  til  selve  Bismarcks  Svarskrivelse, 
der  er  dateret  den  lode,  men  først  naaede  til  Kjøben- 
havn  den  15de,  fordi  det  forinden  havde  været  fore- 
lagt Kongen  af  Preussen,  der  som  berørt  opholdt 
sig  i  Baden,  og  af  Sybel  gengives  saaledes: 

»Wenn  die  Kundmachung  vom  30.  Marz  zuriick- 
genommen  wird ;  wenn  die  Einrichtungen,  durch 
welche  sie  nach  der  Erklarung  des  Ministeriums  ent- 
behrlich  werden  soli,  keine  neuen  Erschwerungen 
der  Situation  bringen;  wenn  ausserdem  die  von 
Ihnen  in  Aussicht  gesteliten  Erleichterungen  der 
Lage  der  Deutschen  in  Schleswig  ins  Leben  treten, 
so  stimme  ich  gegen  die  Ausfiihrung  der  Execution 
und  glaube  meine  Ansicht  durchzusetzen,  so  heiss- 
blutig  auch  Osterreich  und  seine  Freunde  die  Voll- 
ziehung  betreiben.  Fallen  die  Vorbedingungen  fort, 
so  fehlt  meinen  gemassigten  Anschauungen  die  Ope- 
rationsbasis,  und  der  Bund  ist  schon  zu  weit  vor- 
gegangen,  um  selbst  fur  einen  englischen  Vermitt- 
lungsvorschlag  noch  einer  Aussicht  auf  praktischen 
Erfolg  Raum  zu  lassen  —  —  Ich  wiirde  mich 
herzlich  freuen,  wenn  ich  in  die  Lage  kame,  unsere 
gegenseitigen  Beziehungen  amtlich  mit  Ihnen  ver- 
handeln  zu  konnen.  Ihre  jetzigen  Minister  haben 
vermoge   ihrer  Vergangenheit    nicht   die  Freiheit  der 

Bewegung,  um  eine  Verstandigung  in  das  Leben 
fiihren  zu  konnen«. 

Og  Sybel  tilføjer:  »Ganske  i  samme  Retning 
gav  Ministeren  (Bismarck)  den  15  de  Oktober  den 
engelske  Gesandt  følgende  Svar,  i  hvilket  hvert  Ord 
var  nøje  overvejet :  »Naar  Danmark  overfor  Forbunds- 
dagen erklærer,  at  det  er  rede  til  at  gøre  Forbundet 
Fyldest  med  Hensyn  til  Holstens  og  Lauenburgs 
Krav  paa  selvstændig  Lovgivning  og  Kontrol  med 
Anvendelsen  af  alle  i  Hertugdommerne  opkrævede 
Penge ;  og  naar  Danmark  fremdeles  erklærer,  at  det, 
hvad  Løsningen  af  det  internationale  Spørgsmaal 
angaar,  har  antaget  den  engelske  Mægling,  saa  vil 
Preussen  søge  at  forhindre  Forbundsexekutionen«. 

Og  Sybel  tilføjer  fremdeles:  »Alt  var  lagt  saa- 
ledes  tilrette,  at  England  fra  en  upartisk  Mæglers  Stand- 
punkt neppe  kunde  rejse  nogen  Indvending,  men 
rigtignok  ogsaa  saaledes,  at  en  fuldstændig  Antagelse 
af  de  forskellige  Forudsætninger  neppe  kunde  ventes 
fra  dansk  Side,  og  i  Overensstemmelse  hermed  havde 
et  Statsraad  Dagen  iforvejen  vedtaget  forskellige  Be- 
slutninger for  Krigstilfældes  Skyld«. 

Bismarcks  Instrux  til  den  preussiske  Forbunds- 
gesandt  stemmer  med  de  i  Brevet  til  Blixen  udtalte 
Anskuelser. 

Dagen  efter  Modtagelsen  af  Bismarcks  Skrivelse 
delagtiggjorde  Blixen  tidlig  paa  Morgenstunden  den 
engelske  Gesandt,  Paget,  i  Brevets  Indhold  og  kørte 
derefter  med  ham  ud  til  Konseilpræsidenten  i  dennes 
Privatbolig.    Da  Gesandten  under  den  her  paafølgende 

Joseph  Michaelsen:     Fra  min  Samtid.     II.  rr 

Samtale  yttrede.  at  han  selvfølgelig  ikke  kunde  have 
noget  Mandat  fra  sin  Regering,  men  ikke  desmindre 
var  fuldt  forvisset  om  dennes  Tilslutning  til  en  Politik 
paa  de  af  Bismarck  fremsatte  Vilkaar.  blandt  hvilke 
jo  ogsaa  fandtes  det,  at  Preussen  foretrak  at  for- 
handle officielt  med  et  Ministerium  Blixen  paa  det 
givne  Grundlag,  skal  ogsaa  Hall  formelt  have  accep- 
teret dette,  hvilket  utvivlsomt  ogsaa  gælder  Kongen, 
der  som  berørt  alt  var  fortrolig  med  de  indledende 
Skridt  og  næste  Dag  af  Blixen  fuldt  ud  indviedes 
i  Sagens  Detailler.  Resultatet  af  denne  Kongens 
Viden  var  en  Opfordring  til  Hall  om  at  komme  til 
en  Forstaaelse  med  Baron  Blixen,  for  hvem  som  for 
Andre  han  skal  have  tilkendegivet  sin  ufravigelige 
Beslutning  ikke  under  disse  Omstændigheder  at  ville 
sanktionere  Novemberforfatningen  efter  at  den  var 
vedtaget  af  Rigsraadet. 

Hvad  saa  r  —  Ja,  saa  Ingenting  fra  Baron  Blixens 
Side,  eller,  som  Sybel  udtrykker  sig:  »Weiter  aber 
brachte  es  Blixen  nicht«  —  naar  man  ikke  hertil 
vil  regne,  at  han.  upaatvivlelig  under  Trykket  af 
Pressens  idelige  Sigtelser  for  Fusentasteri,  politisk 
Upaalidelighed  og  Praleri  med  sin  formentlige  Aands- 
fælle,  den  uvidende  brandenburgske  Junker,  foreviste 
Bismarcks  Brev  paa  »Fædrelandet«'s  Kontor  —  medens 
Regeringen  og  dens  Parti  nu  tog  Offensiven  paa 
hele  Linien. 

Indenrigsminister  Lehmann  erklærede  offenlig, 
at  den  nuværende  Konflikt  var  en  af  Regeringen 
med  beraad  Hu  fremkaldt  Krise  —   en  Udtaleise,  der. 

om  ikke  før,  saa  den  3 ide.  viste  paa  den  ene  Side 
det  preussiske  Kabinet,  hvorledes  den  danske  Re- 
gering betragtede  det  foreliggende  Forsøg  paa  at 
udjævne  Konflikten,  og  paa  den  anden  Side  den 
engelske  Gesandt,  hvorledes  Halls  Accepteren  af  det 
nye  Bismarckske  Grundlag  var  at  forstaae. 

Den  2 1  de  Oktober  satte  >^Dagbladet«  Baron 
Blixen  i  Rigens  Akt  som  Høj-  og  Landsforræder, 
der  bag  Regeringens  Ryg  korresponderede  med 
Landets  Fjender,  medens  »Hr.  Bismarck-Schonhausen« 
.slipper  med  at  skildres  som  den,  »blandt  hvis  frem- 
ragende Egenskaber  politisk  Takt  ikke  er  den  mest 
udviklede,  —  og  dette  er  et  af  hans  Berørings- 
punkter med  Blixen«.  —  Saa  gør  »Fædrelandet«  sig 
lystigt  over  Blixen,  der  gaar  omkring  og  lapser  sig 
med  et  ulæseligt  Brev  fra  Bismarck  med  Bogstaver 
som  Landsespidser,  og  som  det  ikke  er  Bladet  muligt 
at  tillægge  nogen  virkelig  politisk  Betydning.  Og 
hele  den  øvrige  Presse  faldt  ind  i  Koret. 

Her  havde  Viljen  for  tredje  og  sidste  Gang 
svigtet  Blixen,  thi  hermed  løb  Sagen  ud  i  Sandet 
og  fik  i  Virkeligheden  ingen  anden  Virkning  —  her- 
hjemme —  end  en  Injurieproces  mod  »Dagbladets« 
Bedaktør.  Herhjemme.  Anderledes  i  Berlin,  hvor 
man  endnu  en  Tidlang  forhandlede  under  Indtrykket 
af  det  herfra  udgaaede  Initiativ,  saaledes  som  det 
fremgaar  af  den  danske  Gesandts  Indberetninger. 
Indtil  den  13de  November,  da  der  indtræder  et 
pludseligt  Omslag,  som  i  Form  af  en  Protest  mod 
Fællesforfatningen     for    Danmark  -  Slesvig     kommuni- 

ceredes  den  danske  Regering  i  en  Depeche  af  denne 
Dato,  der  indtraf  netop  paa  Kongens  Dødsdag  to 
Dage  senere.  Der  er  forskellige  Meninger  om  Aar- 
sagen  til  dette  Omslag,  og  medens  Nogle  vil  for- 
klare det  som  en  simpel  Demaskering  af  et  diplo- 
matisk Blixensk-Bismarcksk  Spilfægteri,  der  kun  var 
gaaet  ud  paa  at  vinde  Tid  og  holde  ikke  blot  Dan- 
mark, men  Alverden  for  Nar  —  saa  staar  det  for 
den  danske  Almenbevidsthed,  som  om  det  er  Kongens 
Sygdom,  der  bevægede  Bismarck  til  pludselig  og 
uden  anden  Anledning  at  genoptage  sin  »Politik  der 
freien  Hånd«. 

Det  er  for  tidligt  at  udtale  nogen  Dom,  og  jeg 
i  alt  Fald  har  kun  at  gengive  BHxens  Tankegang 
overfor  dette  Vendepunkt: 

Den  dansk-tydske  Strid  havde  en  dobbelt  Side, 
en  dansk-tydsk  og  en  international.  Den  første  ved- 
rørte udelukkende  de  tydske  Forbundslande  Holstens 
og  Lauenburgs  Stilling  i  den  danske  Statsforbindelse, 
den  anden  Slesvigs  statsretlige  Forhold.  Den  For- 
blanding af  disse  Spørgsmaal ,  den  Arrogeren  af 
Selvtægt  i  det  slesvigske  Spørgsmaal,  hvori  vore 
Fjender  havde  gjort  sig  skyldige,  den  havde  Bis- 
marck opgivet  som  Følge  af  det  Blixenske  Initiativ.  — 
Rigtigheden  heraf  fremgaar  af  Ouaades  Indberetninger 
af  3dje  og  6te  November. 

Betingelserne  og  Forudsætningerne  for  denne 
»Distinktion«  var  nu  for  det  rent  dansk-tydske  Mellem- 
værendes Vedkommende  Indrømmelse  fra  dansk  Side 
af  Alt,  hvad  Forbundet  kunde  forlange,  d.  v.  s.  Hol- 

stens  og  Lauenburgs  fuldstændige  Udsondring  af 
legislativ  og  administrativ  Forbindelse  med  Danmark. 
Og  for  Slesvigs  Vedkommende,  at  Danmark  for- 
pligtede sig  til  at  afholde  sig  fra  enhver  selvraadig 
Afgørelse,  der  vilde  være  at  overdrage  til  engelsk 
Mægling.  Gik  Danmark  ind  herpaa  og  gav  de 
ønskede  personlige  Garantier,  vilde  Preussen  inter- 
venere for  at  standse  Forbundsexekutionen. 

Gennemførelsen  af  en  paa  dette  Grundlag  af- 
sluttet Overenskomst  udkrævede  da :  For  Holstens 
Vedkommende  Tilbagetagelsen  af  Kundgørelsen  af 
30te  Marts  for  at  gøre  rent  Bord,  og  for  Slesvigs 
Vedkommende:  ikke  Tilbagetagelsen  af  det  Rigs- 
raadet  forelagte  Udkast  til  en  Fællesforfatning  for 
Danmark-Slesvig,  heiler  ikke  Sistering  af  Forhand- 
lingerne derom  eller  selv  af  Vedtagelsen  i  Rigsraadet 
af  dette  Udkast,  som  kun  ikke  turde  forsynes  med 
Kongens  Underskrift  og  træde  i  Kraft,  for  ikke  at 
præjudicere  den  mæglende  Magts  Afgørelse. 

Men  ingen  af  disse  Vilkaar  eller  Forudsætninger 
skete  Fyldest  fra  dansk  Side. 

Personskiftet,  der  skulde  give  Garanti  for  System- 
skiftet, udeblev,  Kundgørelsen  af  30te  ]^larts  blev 
ikke  taget  tilbage :  Hall  stillede  ved  tredje  Behand- 
ling af  Forslaget  til  Fællesforfatningen  for  Danmark- 
Slesvig  Forslag  til  dens  Ikrafttræden  den  iste  Januar 
1864  og  forcerede  den  igennem  alle  Stadier*).    Her- 


*)  J^g  ^'^^  '^^^  bestemte  Indtryk  fra  hine  Dage,  hvor  den  poli- 
tiske Bevidsthed  langtfra  havde  gennemtrængt  Masserne  sum 
nu,  at  den   kjøbenhavnske  Almue    gennemgaaende    stod    i    den 

med  var  altsaa  disse  »Forudsætninger  faldet  bort«, 
som  Bismarck  i  sit  Brev  til  Blixen  angiver  som 
»Operationsbasis  for  sine  maadeholdne  Anskuelser« 
og  engelsk  Mægling.  —  Føjes  hertil  den  Modtagelse, 
som  den  udstrakte  Haand  havde  faaet  i  Kjøbenhavn 
fra  Regeringsmedlemmers  som  fra  Pressens  Side  og 
den  Overbevisning,  som  denne  Modtagelse  vål  have 
bibragt  Bismarck  om  Blixens  glippende  Evne  til  at 
indvirke  bestemmende  paa  en  Forandring  i  de  be- 
staaende  Tilstande  i  Danmark,  saa  følger  v.  Thiles 
Protest   af   13de  November   logisk   som  Virkning   og 


falske  Formening,  at  det  var  Junigrundloven,  om  hvis  Lem- 
læstelse den  altsaa  heller  ingen  ret  Forestilling  havde,  der 
stod  paa  Spil.  De  vidste  ikke,  hvad  de  gjorde.  —  Herom 
er  der  slet  ingen  Tvivl,  saa  lidt  som  derom,  at  der  intet 
skete  for  at  retlede  Opinionen  paa  dette  Felt. 

Hvor  tamme  Demonstranterne  iøvrigt  i  Virkeligheden  otte 
var,  og  hvor  lidt  der  mangen  Gang  hørte  til  for  at  imponere 
dem,  fik  jeg  selv  et  Exempel  paa. 

Paa  et  offenligt  Sted,  hvor  Nyhederne  strømmede  ind  fra 
første  Haand,  kom  en  bekendt  fanatiseret  offenlig  Personlighed 
stormende  ind  med  en  talrig  Flok  af  Ligesindede.  Saasnart 
han  fik  Øje  paa  mig,  stillede  han  sig  i  Positur  og  begyndte 
en  Harangue  mod  Forræderne  og  Fjenderne  i  vor  egen  Lejr 
o.  s.  v.  Som  det  begyndte  at  se  noget  kritisk  ud.  stillede 
en  Kreaturhandler  H.  sine  brede  Skuldre  og  humoristiske 
Ansigt  i  den  aabne  Dør  til  næste  Værelse  og  sagde  højt: 
»Vil  De  tale  med  mig,  Hr.  M.  ?  —  —  Naa  ikke,  ja.  for 
ellers  er  jeg  her  strax  ved  Siden  af  I«  —  Mere  behøvedes 
ikke  for  at  faae  hele  Flokken  til  at  søge  sig   en  anden   Scene. 

Blandt  de  talløse  Rygter,  som  naaede  til  mig,  men  for 
hvis  Paalidelighed  jeg  ikke  har  nogen  Støtte,  skal  jeg  anføre 
det,  at  der  ved  Siden  af  Politidirektøren  skal  have  staaet  et 
Triumvirat  oppe  paa  Raadhuset  med  Rimestad  som  et  Slags 
Førstekonsul,  og  at  Almueskolebørnene  skal  have  havt  Ferie. 

Aarsag.    uden   at   man   behover   at  søge  denne  Aar- 
sag  andetsteds. 

Og  heller  ikke  vilde  Muligheden  af  Kongens  nær 
forestaaende  Død  eller  Indtrædelsen  af  denne  Even- 
tualitet have  kunnet  omstøde  en  Overenskomst  paa 
det  givne  Grundlag,  om  denne  havde  fundet  Sted  i 
den  Alaaned,  som  forløb  mellem  Bismarcks  Svar  paa 
Blixens  Skrivelse  og  Kongens  Dod,  og  at  et  saadant 
Tidsrum  havde  været  tilstrækkeligt  for  handlekraftige 
Hænder  til  at  binde  Preussen  ved  at  opfylde  de  af 
Bismarck  fremsatte  Betingelser,  er  vel  ubestrideligt. 

For  den  Bismarckske  PoHtik  var  det  danske 
Spørgsmaal  ikke  et  Maal.  men  Noget,  som  eventuelt 
kunde  blive  et  Middel.  Denne  Politik  gik  ud  paa  at 
gøre  Preussen  til  den  ledende  Magt  i  Tyskland  ved 
at  sprænge  Forbundet  og  udstøde  Præsidialmagten 
Østerrig.  Til  Opnaaelsen  af  dette  Maal  og  Indledelsen 
af  Aktionen  stod  flere  Veje  aabne,  og  at  Bismarck  i 
saa  Henseende  kunde  foretrække  en  rent  indre  tysk 
Konflikt  fremfor  en  Krig  om  Hertugdømmerne,  hvor 
populær  en  saadan  end  maatte  være,  er  forstaaeligt. 
Og  det  fordi  en  Krig  med  Danmark  havde  den  inter- 
nationale Side,  der  truede  med  Fare :  Ved  Stemnin- 
gen i  Sverig-Norge,  de  stærke  Sympathier  i  England, 
Østerrigs  Fjendskab  og  den  uberegnelige  franske 
Nabo,  hvor  meget  man  end  med  Opbydelse  af  alle 
Geniets  Hjælpemidler  mente  at  have  sikret  sig.  ]Me- 
dens  en  krigersk  Udvej,  der  maaske  vilde  fore  til 
en  europæisk  Krig  —  efter  sin  egen  Tilstaaelse  sov 
han    ikke    den  Nat,    Wrangel    gik    over  Ejderen,    da 

han  dog  havde  sine  Sager  ganske  anderledes  i  Orden 
—  altid  stod  ham  aaben,  ligger  det  dog  ikke  altfor 
tjærnt  at  tænke  sig  Muligheden  af,  at  han  har  kunnet 
onske  at  gore  et  alvorligt  Forsøg  paa  at  udjævne 
Tvisten  med  Danmark,  for  derefter  at  begynde  Ak- 
tionen med  den  længe  truende  Afsendelse  af  den  be- 
rømte »Feltjager«  til  Hessen-Cassel.  Fn  saadan  Ak- 
tion var  ogsaa  ret  populær  i  Tyskland,  grundig  ked 
som  man  var  af  de  mange  Smaatyranner,  alle  som 
en  mod  Preussen.  Det  er  sandt,  at  Stemningen  i 
Tydskland  var  i  høj  Grad  ophidset  imod  os,  men  dels 
havde  Bismarcks  egen  Meute  sin  store  Andel  heri, 
dels  havde  han  i  sin  Kamp  mod  Folkestemningen  gen- 
nem Kamrene  allerede  tilstrækkelig  lært  at  vurdere, 
hvad  den  var  værd,  til  at  han  nu,  med  den  nye  stærke 
Hær  paa  Haanden,  skulde  vige  tilbage  for  den. 

Og  mon  ikke  Udsigten  til  et  fredeligt  Bytte  som 
Holsten  uden  Krigsfare  med  en  af  Verdens  bedste 
Orlogshavne,  under  de  dog  altid  usikre  Forhold  var 
at  foretrække  for  en  Krig  om  den  forholdsvis  ube- 
tydelige slesvigske  Landstrimmel,  og  fuldstændig  til- 
strækkelig til  at  standse  Skraalet.  Man  tænke  ex- 
empelvis  paa  Begejstringen  i  England,  da  Disraeli 
vendte  hjem  fra  Berlinerkongressen  med  det  uden 
Krigsfare  vundne  Cypern  »i  Lommen <. 

Ligesom  denne  Episode  senere  generede  Bis- 
mark,  der,  som  berørt,  ogsaa  gav  sit  onde  Lune  Luft, 
saaledes  generer  den  ogsaa  synlig  Sybel,  der  gaar 
saa  vidt  halvvejs  at  give  Blixen  Skylden  for  Novem- 
berforfatningens Vedtagelse  ved  en  »sehr  ungeschickt« 

Tale  i  Rigsraadet  før  Afstemningen.  Og  man  føler, 
at  han  befinder  sig  paa  usikker  Grund,  naar  han  skal 
til  at  motivere,  hvorfor  Bismarck  da  egenlig  laante 
Blixen  Øre. 

»Jo«,  siger  han,  »i  dette  Øjeblik  (et  Par  Dage 
efter  Exekutionens  Vedtagelse  i  Frankfurt)  fandt 
Bismarck  det  rigtigt  at  modificere  ikke  den  preus- 
siske Politiks  Maal,  men  vel  dens  Holdning.  Xaar 
det  kunde  ske  uden  Skade  paa  anden  Led,  onskede 
han  endnu  nogen  Opsættelse  af  Exekutionen,  fordi 
den  hele  Situation  vedblivende  forekom  ham  mislig 
overfor  et  Foretagende,  som  kunde  blive  Forloberen 
for  store  europæiske  Forviklinger.  Efterat  Gortscha- 
koff  havde  afbrudt  Forhandhngerne  om  Polen  paa 
en  saa  kategorisk  Maade,  var  det  ingen  Hemmelig- 
hed, at  Napoleon  tænkte  paa  Krig  med  Rusland. 
Fremdeles  var  Forholdet  mellem  Preussen  og  Øster- 
rig yderst  spændt  siden  Fyrstedagen  i  Frankfurt,  og 
det  Spørgsmaal,  om  man  med  en  saadan  Fælle  turde 
indlade  sig  paa  en  væbnet  Exekution,  hvis  Følger 
endnu  unddrog  sig  enhver  Beregning,  maatte  vække 
den  allerstørste  Betænkelighed.  Paa  det  russiske  Ven- 
skab var  Preussen  foreløbig  sikker,  og  siden  August 
^laaned  viste  ogsaa  Napoleon  atter  Tilbøjelighed  til 
en  Tilnærmelse,  men  ikke  desmindre  syntes  det  under 
hele  den  usikre  Tilstand  tilraadeligt  ogsaa  at  bevare 
et  godt  Forhold  til  den  tredje  af  de  fremmede  Stor- 
magter, England,  og  hertil  gaves  der  nu  intet  bedre 
Middel  end  at  sætte  en  forsonlig  Mine  op  i  den  danske 
Sag    og  vise  nogen  Imødekommen    imod    den    hidtil 


io6 


afslaaede  en.^elske  Mægling.  Naar  det  kom  til  Dan- 
marks Kundskab,  vilde  dette  vanskelig  kunne  virke 
skadeligt  for  den  tyske  Sag.  Tværtimod  var  under 
den  i  Kjøbenhavn  herskende  Stemning  Intet  sand- 
synligere overfor  en  saadan  Optræden  fra  preussisk 
Side  end  stedse  voxende  Overmod,  stedse  stigende 
Retskrænkelse  og  dermed  stedse  gunstigere  Chancer 
for  Preussen  under  den  uundgaaelige  Krig«. 

—  Naar  det  senere  er  blevet  udtalt,  snart,  at  der 
ikke  vilde  sket  nogen  væsenlig  Forandring  i  Begiven- 
hedernes Gang,  hvis  Tilbudet  var  blevet  modtaget 
af  Danmark,  snart  i  al  Almindelighed,  at  vort  Fædre- 
land neppe  vilde  have  høstet  nogetsomhelst  glædeligt 
Udbytte  af  en  eventuel  Overenskomst,  saa  er  dette 
jo  paa  den  ene  Side  Noget,  som  unddrager  sig  men- 
neskelig Viden,  medens  det  paa  den  anden  med  nok 
saa  stor  Føje  vilde  kunne  siges,  at  Udbyttet  dog 
under  alle  Omstændigheder  neppe  kunde  blevet  mindre 
glædeligt,  end  Afvisningen  blev. 

—  De  mulig  ikke  Faa,  som  nu  deler  denne  Betragt- 
ning, vil  ogsaa  være  enig  i,  at  det  vilde  været 
klogere,  maaske  ogsaa  mere  patriotisk,  ikke  at  have 
ladet  den  Chance  unyttet,  som  i  Efteraaret  1863  fore- 
laa  ved  de  Bismarckske  Forslag  til  Baron  Blixen 
Finecke,  Og  de  vil  ikke  lade  sig  paavirke  af  Spe- 
kulationer over,  hvad  det  »endelige«  Resultat  vilde 
blevet  af  det  preussiske  Forslag,  men  kun  fastholde, 
at  et  Schlesvig-Holstein  i  Personalunion  med  Konge- 
riget var  principielt  udelukket,  og  at  de  Chancer, 
som  vi  endnu  maatte  have    for  Opnaaelsen  af  et  fyl- 

digere,  baade  nationalt  Liv  og  Statsliv,  dem  vilde  vi 
haft  og  beholdt  ogsaa  under  den  Tilstand,  som  var 
blevet  Udslaget  —  hvilket  det  nu  blev  —  af  den 
pludselige  Vending  i  den  preussiske  Politik  overfor 
Danmark.  De  vil  tænke  som  saa,  at  de  Omkostnin- 
ger, som  et  Forsøg  vilde  have  medført,  dem  maatte 
vi,  hvad  Tilbagetagelsen  af  Kundgørelsen  af  30te 
Marts  1863  angaar,  jo  betale  alligevel  et  Par  Maa- 
neder  senere,  uden  at  den  tilfredsstillede  vore  Fjender, 
men  kun  gav  vore  Venner  et  fuldt  ud  plausibelt 
Paaskud  til  at  trække  sig  helt  ud  af  Affæren.  Og 
Fællesforfatningen  for  Danmark-Slesvig,  der  gav  vore 
Fjender  et  brugeligt  Paaskud  til  Overfaldet,  og  som 
man  selv  i  sin  Isolation  overfor  en  umiddelbart  truende 
Krigsfare  holdt  saa  fast  ved,  som  var  den  selve  den 
reale  Sammensmeltning  med  Sønderjylland  og  ikke 
Ord,  skrevne  paa  et  Stykke  Papir,  tomme,  fordi 
Magten  til  at  give  dem  Indhold  fattedes,  —  den  tor- 
maaede  dog  ikke  at  bevare  Slesvig  for  Riget,  men 
vel  at  skabe  en  Splittelse  i  Resterne  af  det  danske 
Folk,  som  langsomt  og  vanskeligt  heledes. 
Herom  i  næste  Afsnit. 


Det  Foranstaaende  er  intet  Forsøg  paa  at  skrive 
et  Stykke  Danmarkshistorie,  og  det  er  kun  nød- 
tvungent, at  jeg  har  fremdraget  de  historiske  Be- 
givenheder paa  Baggrund  af  den  historiske  Person- 
lighed, om  hvem  Fremtiden  muligt  vil  dømme  ander- 
ledes end  Samtiden  evnede.  Det  er  kun  et  Bidrag 
til  en  saaledes  ændret  Dom,  jeg  har  villet  give. 

Med  Aaret  1865  var  der  her  i  Byen  grundlagt 
et  Ugeskrift:  »Enhver  Sit«,  som  havde  sluttet  sig  til 
den  godsejerlige  Fløj  af  det  nye  konservative  Parti, 
der  var  i  Færd  med  at  danne  sig  af  førmartslige 
Elementer  med  Tilgang  af  desillusionerede  Liberale, 
som  dømte  efter  Udfaldet 

Den  ansvarlige  Redaktør  var  daværende  Premier- 
lieutenant  M.  Gjørup,  en  Mand,  der  allerede  havde 
en  Historie  i  Krig  og  Fred,  men  ikke  var  slaaet 
igennem. 

Han  havde  haft  de  sædvanlige  \'anskeligheder 
at  kæmpe  med  herhjemme :  han  var  ikke  Student  og 
dog  Forfatter,  og  hans  Blik  for  Bourgeoisiets  svage 
Sider  havde  baade  som  Fortatter,  Journalist  og  Po- 
litiker stillet  ham  i  Række  med  det  nationalliberale 
Partis  Modstandere.  En  saadan  Mand  var  dengang 
allerede  herved  selvskreven  til  Udelukkelse  af  »Sel- 
skabet«, og  M.  Gjørup  var  ogsaa  alle  sine  Dage  en 
ensom  Mand,  med  hvem  Anerkendelsen,  trods  grund- 
hæderlig   Karakter    og    utrættelig    Arbejdskraft,    har 

pruttet  som  med  Faa.  Hans  Forfattertalent  er  ube- 
strideligt, omend  uplejet  og  lidende  af  Brist  paa 
Selvkritik,  og  den  officielle  Kritiks  afvisende  Holdning 
har  ikke  hindret  ham  i  at  blive  en  af  de  mest  læste 
Forfattere. 

Da  han  efter  Krigen  fik  Afsked,  kastede  han  sig 
over  Literatur,  Journalistik  og  Politik,  hvilke  Idrætter 
han  dog  alt  anonymt  mere  eller  mindre  havde  øvet 
under  Uniformen,  stillede  sig  bl.  a.  den  30te  Maj 
1S65  til  Valg  mod  Kjøbenhavns  nuværende  Over- 
præsident og  har  senere  gjort  sit  Navn  bekendt  som 
Stifter  af  Selskabet  »De  danske  Forsvarsbrødre«. 
Han  er  født  loyal  uden  Spor  af  Snobberi,  og  uden 
Erhvervsans  og  den  dermed  forbundne  Hensyntagen, 
som  han  er,  satte  han  sin  Person  ind  for  sin  Over- 
bevisning, ogsaa  til  Tider,  da  det  gik  stærkt  imod 
Strømmen.  Som  andre  Lyrikere  har  han  været  til- 
bøjelig til  at  indrømme  Stemningerne,  men  aldrig 
Hensynet  til,  hvad  der  betalte  sig,  for  megen  Plads 
i  Journalistik  og  Politik,  og  Digterens  Barnlighed  er 
endnu  et  fremtrædende  Træk  i  den  nu  aldrende  Mands 
Karakter. 

Bag  Redaktionen,  vidste  jeg,  stod  Mænd,  som 
var  nøje  knyttede  til  ledende  Godsejere,  kendte  med 
deres  Anskuelser  og  ikke  uden  Indflydelse  i  deres 
Kreds.  —  Jeg  var  uden  Forbindelse  med  Bladet,  da 
jeg  af  Redaktøren  blev  anmodet  om  Bidrag,  og 
skønt  jeg  vidste,  hvor  haabløst  det  var  at  skaffe  sig 
Ørenlyd  overfor  den  endnu  almægtige  nationalliberale 
Presse,  besluttede  jeg  mig  dertil,  men  med  den  Bag- 

tanke,  om  jeg  evnede  det,  at  opstille  et  Program, 
paa  hvilket  der  —  hverken  mer  eller  mindre  —  kunde 
bygges  paa  nyt.  Dette  var  Anledningen  til  hin  Af- 
handling, der  vil  findes  aftrykt  som  Bilag  IV,  med 
Titlen:  »Hvortil  skal  dette  forer«  Aarsagen 
laa  dybere  og  andetsteds. 

Det  vil  her  som  altid  være  vanskeligt  eller  umu- 
ligt at  afgøre,  hvad  eller  hvormeget  der  er  originalt 
i  vore  Tanker.  Vi  staar  jo  Alle  paa  de  henfarne 
Generationers  efterladte  Arv,  paavirkes  Alle  mer 
eller  mindre  af  Samtidens  Ideer  og  Tankesæt  i  saa 
stor  Udstrækning,  at  den  Mand  kan  gøre  Fordring 
paa  Originalitet,  der  har  haft  blot  en  eneste  Tanke, 
som  fuldt  ud  var  hans  egen,  medens  de  Bedste  af 
os  trøstig  kan  lade  sig  noje  med  at  fore  Andres  Ideer 
et  Hanefjed  frem. 

Bevidstheden  om  agrariske  Interesser,  fælles  for 
alt  Hartkorn,  i  Forbindelse  med  en  frygtblandet  An- 
tipathi  mod  Bondevenneselskabet  og  dets  formentlig 
truende  Indgreb  i  Godsejernes  Ejendomsret,  havde 
alt  tidligere  ført  forskellige  af  disse  Mænd  til  Tanken 
om  en  politisk  Sammenslutning  med  Bønderne  — 
minus  disses  selvvalgte  Førere ;  men  Tanken  synes 
dog  ikke  at  være  kommen  synderlig  udenfor  nogle 
Herregaarde  og  havde  i  hvert  Fald  ikke  haft  saa 
megen  Livskraft,  som  udfordredes  til  et  Forsøg  paa 
at  føre  den  ud  i  Livet. 

Svingningen  i  1852  kan  ikke  her  komme  i  Be- 
tragtning. Det  var  en  Alliance  ad  hoc  indenfor 
Rigsdagen    mellem  Højre  og  Venstre,    som    opløstes 

efter  at  have  gjort  sin  Nytte.  Noget  anderledes 
stiller  sig  den  Sammenslutning  mellem  Godsejere  og 
Bondevenner,  som  i  1861  fandt  sit  Udtryk  i  Danne- 
virkeforeningen, forsaavidt  som  denne  Tilnærmelse 
ikke  var  en  blot  og  bar  parlamentarisk  Alliance ; 
men  medens  den  ganske  vist  sogte  sit  Grundlag 
udenfor  Rigsdagen,  søgte  den  samtidig  ogsaa  udover 
Godsejer-  og  Bondestand.  Tanken  om  en  forenet 
Landbostand  som  Bærer  af  en  ny  Politik  var  ikke 
her  den  Loftestang,  der  skulde  tvinge  Bourgeoisiet 
udaf  Statsstyret,  om  den  end  kan  have  foresvævet 
Enkelte.  For  Baron  Blixen  stod  Forsøget  som  et 
Middel  til  Opnaaelsen  af  det  Maal:  at  vende  eller 
splitte  Stemningen  i  Hovedstaden  paa  et  Tidspunkt, 
da  Skæbnen  ligesom  gav  os  den  sidste  Chance.  Her- 
fra Anstrengelserne  for  at  vinde  Professor  H.  N. 
Clausen,  herfra  Skuffelserne  og  Fiaskoen.  Thi  den- 
gang sad  Ploug  og  Bille  virkelig  inde  med  Nøglerne 
til  Kjøbenhavn  og  lagde  dem  under  Hovedpuden  om 
Aftenen  med  samme  Tryghedsfolelse  som  Frederik 
VI.  før  dem. 

Saameget  er  vist,  at  det  ikke  er  denne  Tankens 
Forhistorie,  der  har  indvirket  paa  mig.  Jeg  kendte 
knap  dens  Existens,  og  det  lidet,  jeg  kendte,  havde 
ikke  vakt  min  Interesse,  væsenlig  vel  fordi  jeg  lige- 
som alle  andre  Mennesker  tvivlede  om  Fodselsari- 
stokratiets  politiske  Evne  og  Viljekraft  til  personlig 
Indgriben,  medens  jeg  i  mit  stille  Sind  samstemmede 
med  Prof.  jur.  Ephraim  Larsens  Overbevisning  om 
Fæstebondestandens  Medejendomsret  til  Fæstejorden. 

Derimod  har  jeg  senere  haft  let  ved  at  føre 
Tanken  tilbage  til  dens  virkelige  Udgangspunkt: 
Riehl's:  »Die  bUrgerliche  Gesellschaft,«  som  jeg  efter 
Baron  Blixens  Anmodning  Aaret  iforvejen  havde 
oversat  paa  Dansk.  Bogen  kom  ikke  i  Handelen, 
men  uddeltes  til  Venner  og  Bekendte,  skont  ikke  i 
større  Udstrækning,  end  at  den  i  flere  Hundrede 
Ekem piarer  fyldte  hans  Reoler.  Tanken  i  dette  V^aerk, 
der  gik  saa  diametralt  mod  Alt,  hvad  jeg  hidtil  havde 
lært  og  tænkt,  greb  mig  med  saa  .stor  Magt,  at  den 
bragte  mig  til  at  se  paa  politiske  og  sociale  Forhold 
med  et  helt  nyt  Blik.  Dette  geniale  Forsvar  for  den 
overleverede,  i  mine  Tanker  overlevede,  Klasse- 
inddeling og  for  den  konservative  Bondestand  som 
Tyngdepunktet  i  Samfundet,  slog  mig  og  bragte  mig 
til  endnu  mere  kritisk  end  hidtil  at  se  paa  den  Vej, 
Samfundsudviklingen  var  slaaet  ind  paa  samtidig  med 
Svækkelsen  af  denne  historiske  Klasseinddeling,  en 
Vej,  der  forte  til  Rigmandsvælde  med  dets  uund- 
gaaelige  Komplement :  et  evigt  faretruende  ejendoms- 
løst  Proletariat. 

Hvis  derfor  den  nye  Vending  i  dansk  Politik 
skulde  give  sig  et  endeligt  Udslag  i  Tanken  om  en 
politisk  Sammenslutning  mellem  »de  store  og 
smaa  Bonder«  —  saaledes  som  jeg  udtrykte  mig 
for  at  slaae  Tanken  fast  i  Ord,  der  egnede  sig  til  at 
huskes  og  ogsaa  huskes  endnu,  —  saa  har  Baron 
Blixen  ved  at  udpege  denne  Bog  handlet  med  et 
instinktmæssigt  Fremsyn,  skjønt  han  netop  var  kom- 
met bort  fra  en  saadan  Gennemforelse  af  Tanken. 

Som  det  vil  sés,  gaar  denne  ud  paa  at  opfordre 
Godsejerne,  »de  store  Bonder«  —  der  uden  Enhed 
og  fast  Organisation  svingede  frem  og  tilbage  mellem 
Interessepolitik,  golde  Antipathier  og  vage  For- 
haabninger  om  politisk  Magt,  som  de  havde  forspildt 
og  savnede  Dygtighed  til  at  erobre  —  til  overfor  den 
Fare,  hvori  Staten  var  stedt,  og  til  Gengæld  for  den 
begunstigede  Stilling,  de  indtog  i  Samfundet,  at  gribe 
energisk  ind  for  at  forhindre,  at  ogsaa  Monarkiets 
Rester  sattes  til.  Til  den  Ende  at  glemme  gamle 
Tvistemaal  og  uden  Bagtanke  slutte  sig  sammen  med 
»de  smaa  Bonder«  for  under  samme  Fane  at  tage 
Magten  i  den  herskende  Raadvildhed,  tilvejebringe 
Orden  og  grundlægge  en  konservativ  Politik  paa  det 
konservative  Tyngdepunkt  i  Staten :  den  samlede 
Landbostand,  som  den  eneste  Vej  til  at  forhindre  det 
Parti,  der  ialfald  ikke  havde  haft  Held  med  sig  i  sin 
udenrigske  Politik,  fra  paany  at  komme  til  Magten, 
hvorefter  det  allerede  strakte  Haanden  ud.  Da  mere 
end  tre  Femtedele  af  Fæstegodset  allerede  var  af- 
hændet, vilde  den  væsenligste  Hindring  mod  en  saa- 
dan  Sammenslutning  være  fjærnet.  Naar  Bonde- 
vennerne derfor  opgav  al  Stræben  efter  tvungen  Af- 
løsning af  de  sidste  to  Femtedele,  og  de  bestaaende 
Love  om  Udstykning  og  Sammenlægning  af  Bonder- 
gods,  der  var  i  begge  Parters  Interesse,  opretholdtes, 
burde  man  kunne  enes  om  paa  den  ene  Side  at  be- 
vare den  gældende  Valgmaade  til  Folkethinget,  paa 
den    anden    om    at    gore  Valgretten  til  Landsthinget 

Joseph  Michaelsen:    Fra  min  Samtid.     II.  w 

afhængig  af  en  større  eller  mindre  Skatteydelse  alene, 
med  Udelukkelse  af  Indtægtscensus  og  dermed  af  den 
hidtil  herskende  Klasses  Supremati. 

Naturligvis  var  der,  som  det  populært  hedder, 
ikke  en  Hund,  der  gøede  ad  den  hele  Opsats. 

Men  jeg  havde  lagt  mit  Bedste  i  den,  og  jeg 
besluttede  ved  mig  selv,  at  den  ikke  skulde  doe  uden 
at  have  levet. 

Selvfølgelig  vilde  jeg  ikke  have  skrevet  saaledes 
nu.  Den  er  jo  skrevet  i  December  Maaned  i  Ulykkes- 
aaret  1864,  men  vilde,  udgaaet  fra  en  modnere  og 
mere  behersket  Pen,  neppe  naaet  saa  langt,  som  den 
med  alle  sine  Mangler  naaede  nu,  og  jeg  maa  in- 
stinktmæssig have  truffet  det  Rette,  siden  den  kunde 
fremkalde  det  samme  Indtryk  hos  to  Modsætninger 
som  Grev  Frijs  og  J.  A.  Hansen. 

Den  var  et  Udslag  af  de  spildte  Aars  frugtesløse 
politiske  Bestræbelser,  af  Skuffelserne  ved  det  næsten 
barokke  Udfald  af  Blixens  evindelig  opsatte  Henven- 
delse til  Bismarck ,  netop  som  jeg  troede  Maalet 
naaet,  af  de  nedslaaende  Anelser  ved  Kongens  Død 
og  Novemberforfatningens  Vedtagelse,  af  den  ulykke- 
Krig,  af  Statens  Deling,  af  Folkelegemets  Lemlæstelse, 
af  Regeringens  Vaklen  frem  og  tilbage  og  en  deraf 
følgende  Tilstand,  hvor  Raadvildhed  og  indre  Splid 
daglig  greb  mere  om  sig  og  syntes  at  true  med 
almindelig  Opløsning  af  Stat  og  Samfund. 

Thi  hvorledes  var  Situationen,  eller  rettere :  hvor 
ledes  maatte  den  med  de  givne  Forudsætninger  stille 
sig  for  mig  r 

Efter  at  Roret  var  faldet  ud  af  Monrads  Hænder 
eller  slaaet  ud  af  hans  Haand  af  ydre  Fjender  og 
forhenværende  Venner,  havde  Kongen  betroet  det 
forladte  Styr  til  Mænd  af  den  førmartslige  Skole, 
som  havde  tilbragt  deres  politiske  Liv  i  Kamp  mod 
det  Parti,  der  siden  1854  havde  haft  Magten  i  Sam- 
fundet som  i  Staten  og  først  var  traadt  tilside,  da 
det  stod  overfor  de  Kendsgerninger,  som  var  blevet 
Følgerne  af  dets  Politik.  Ingen  kunde  derfor  for- 
mode, at  hine  Mænd  vilde  benytte  den  dem  saa 
uventet  tilfaldne  Magt  til  paany  at  bane  Vej  for, 
hvad  der  ikke  havde  staaet  sin  Prøve. 

Des  større  blev  Skuffelsen. 

Trods  Advarslerne  fra  Sider,  der,  som  det  ende- 
lig viste  sig,  var  mere  fortrolige  med  den  europæiske 
Situation  og  Tankegang  end  Regeringens  Mænd, 
havde  det  herskende  Parti  paa  det  mest  kritiske 
Tidspunkt  fremtvunget  Fællesforfatningen  for  Dan- 
mark og  Slesvig  af  18.  November  1863  og,  trods 
Opfordringerne  fra  det  neutrale  Udland,  ikke  grebet 
Lejligheden  til  at  bøde  paa  Fejlen  og  tage  dette  be- 
kvemme Paaskud  ud  af  Fjendens  Haand.  Det  var 
blevet  et  dyrt  Ark  Papir.  Den  sunde  Fornuft  sagde 
nu,  at  dette  skæbnesvangre  Dokument  maatte  være 
dødt  og  magtesløst  efter  Slesvigs  Afstaaelse,  idet 
den  ræsonnerede  som  saa,  at  »havde  Fanden  taget 
Hesten,  kunde  han  tage  Grimen  med«. 

Den  sunde  Fornuft  havde  Ret,  og  ikke  en  Haand 
vilde  rørt  sig,  om  Kongen,  paa  Rigsraadets  Vægring 
ved  at  ophæve  Novemberforfatningen  og  dermed  sig 

selv,  havde  indtaget  Rigsraadets  Plads,  indtil  Konge 
og  Rigsdag  var  kommet  overens  om  den  endelige 
Forfatning  for  Landet. 

Dette  var  upaatvivlelig  ogsaa  Regeringens  Me- 
ning endnu  den  15.  August  1864,  men  mellem  den 
15.  og  den  29.  i  samme  Maaned  var  der  foregaaet 
et  ligesaa  pludseligt  som  fuldstændigt  Omsving.  Den 
15.  havde  Regeringen  i  selve  Rigsraadet  erkendt,  at 
dettes  konstituerende  Myndighed  var  bortfaldet  med 
Tabet  af  Slesvig,  og  14  Dage  senere  kunde  efter 
den  samme  Regerings  Anskuelse  ingen  forfatnings- 
mæssig Ordning  træffes  uden  Rigsraadets  Samtykke. 
Der  var  heri  Noget,  som  oprørte  hin  sunde  Fornuft, 
og  noget  Udansk,  der  vakte  Forbitrelse  i  Sindet  og 
æggede  til  Modstand.  Det  traadte  Billighedsfolel- 
sen  for  nær,  at  denne  samme  Forfatning,  der  havde 
givet  den  sidste  Anledning  til  Krigen,  nu  efter  Kri- 
gens Ulykker  skulde  tjene  ligesom  til  haandfaaet 
Pant  og  udnyttes  til  en  Handel,  ved  hvilken  Udfri- 
elsen af  det  Monstrøse  i  to  Folkething  og  to  Lands- 
thing  i  det  samme  lille  Land  skulde  udtuskes  til 
Fordel  for  det  samme  Parti ,  som  netop  ved  hin 
utidige  Forfatning  havde  givet  det  sidste  Stød  til  den 
hældende  Vogn. 

Thi  lad  end  Regeringens  pludselige  Skræk  for 
»den  kofteklædte  Absolutisme '<  have  været  nok  saa 
forklarlig  saa  vilde  Kronens  Magt,  naar  den  havde 
taget  de  tidUgere  fælles  Anliggender  i  sin  Haand, 
have  været  stærk  nok  til  at  hindre,  at  Bondestanden 
i    en    ny   Forfatning    fik    den    tidligere   Overmagt    i 

Landsthing  som  i  Folkething.  Der  er  dog  en  Mulighed 
for,  at  det  netop  er  Tvivlen  herom,  som  har  frem- 
kaldt det  pludseHge  Omslag  i  Regeringens  Anskuel- 
ser, og  at  denne  Tvivl  er  opstaaet  ved  Betragtningen 
af  de  Bestræbelser,  der  gjordes  for  at  svække  Kro- 
nens Anseelse,  Bestræbelser,  som  Regeringen  var  for 
svag  til  at  hæmme,  og  som  ikke  standsede  for  de 
kvaltes  i  deres  egen  Uforstand,  for  derefter  at  slaae 
over  i  deres  Modsætning,  et  Snobberi,  der  politisk 
er  mindre  farligt,  men  moralsk  og  socialt  endnu 
mindre  indbydende.  Saa  Meget  synes  ialfald  at  staae 
fast,  at  det  nationalliberale  Parti,  efter  at  være  befriet 
for  sin  Frygt  for  et  foreløbigt  kongeligt  Enevælde  i 
de  fælles  Anliggender  —  blandt  hvilke  Hær  og 
Flaade  — ,  gjorde  Tilnærmelser  til  sine  gamle  Mod- 
standere, der  nu  sad  i  Regeringen.  Disse  greb  den 
fremrakte  Haand,  og  der  synes  derefter  at  være  ind- 
gaaet  et  Kompromis,  ifølge  hvilket  Forslaget  til  den 
endelige  Forfatning  skulde  forelægges  først  i  Rigs- 
raadet  og  saaledes  sikre  Partiets  Fremtid,  m.edens 
dette  til  Gengæld  opgav  sin  Modstand  mod  Regeringen. 
Forfatningsforslaget,  saaledes  som  det  derefter  den 
21.  December  1864  forelagdes  Rigsraadets  Landsthing, 
stemmer  ogsaa  helt  vel  hermed,  navnlig  ved  sin  Be- 
stemmelse om  den  almindelige  Valgrets  Afløsning 
for  Landsthingets  Vedkommende  ved  en  Census  af 
200  Rigsdalers  Skat  eller  1200  Rigsdalers  Indtægt. 
Stemningen  var  jo  i  det  Hele  vel  forberedt  paa  Ga- 
rantier for  et  Landsthing,    i    hvilket    alle   berettigede 

Interesser  var  repræsenteret,  og  Modstanden  gjaldt 
derfor  ogsaa  mindre  selve  Indskrænkningen  af  \'alg- 
retten  end  den  foreslaaede  Indtægtscensus,  hvorved 
netop  Bureaukratiets  eller  Bourgeoisiets  dominerende 
Stilling  skulde  slaaes  fast.  Stemningen  i  disse  Kredse 
blev  ogsaa  lysere,  Pressen  blev  mere  tillidsfuld  og 
Fædrelandet«  for  3.  Januar  1865  mener,  at  der 
ingen  Fare  er  forhaanden,  eftersom  Valgloven  til  Lands- 
thinget  efter  al  Sandsynlighed  vil  give  dets  Parti 
Flerheden  i  dette  Thing. 

Imidlertid  havde  de  endeløse  Forhandlinger  i 
Rigsraadet  om  et  mere  formelt  Sporgsmaal ,  der 
strakte  sig  lige  til  Fællesudvalg,  varslet  ilde  om  Raa- 
dets  Stemning  som  om  dets  politiske  Evne,  medens 
Tilstanden  ude  i  Befolkningen  paa  samme  Tid  var 
en  saadan,  at  en  Tilfældighed  kunde  gjore  megen 
Fortræd.  Jeg  har  imidlertid  kun  at  holde  mig  til  de 
Begivenheder,  i  hvilke  jeg  selv  har  taget  Del,  og 
kun  for  saa  vidt  at  berøre,  hvad  der  ellers  foregik 
omkring  mig.  som  er  nødvendigt  for  Forstaaelsen. 
Men  det  var  den  politiske  Situation  i  sin  Helhed, 
som  Dagen  efter  Forelæggelsen  i  Rigsraadet  af  For- 
fatningsforslaget  rev  mig  med.  Og  naar  det  herved 
lykkedes  mig  at  give  Stødet  til  en  endelig  Ordning 
af  Forfatningssagen.  saa  skyldes  dette  den  Lidenskab, 
der  stod  bag  ved  Handlingen,  de  Tanker  og  Fore- 
stillinger, der  svirrede  i  Luften  som  Fælleseje,  og 
navnlig  den  sunde  politiske  Tanke  at  bringe  det 
sociale    og    det    politiske    Tyngdepunkt    til    at    falde 

sammen '•■).  Tanken  blev  ikke  ført  ud  i  Livet,  men 
har  endnu  ikke  mistet  sin  Livskraft. 

I  Programmet  for  det  fyenske  Agrarmode  i 
Odense  den  27de  Maj  d.  A.  hedder  det  saaledes: 
»Den  agrarpolitiske  Forening  vil  søge  at  bringe  de 
danske  Jordbrugere,  store  og  smaa,  til  ved  sluttet 
Sammenhold  at  genvinde  den  Indflydelse  paa  Lov- 
givningsmagten, som  de  ved  deres  politiske  Sphttelse 
tildels  har  tabt,  og  som  Grundloven  saa  naturligt 
hjemler  dem  Ret  til,  baade  ifolge  deres  Antal  som 
Besiddere  af  næsten  hele  Landets  Grund  og  som  LM- 
øvere  af  det  Erhverv,  der  danner  Fundamentet  for 
det  hele  Samfunds  heldige  Udvikling «.  Sam- 
menholdes hermed  Ordførerens  Ytringer:  » Sam- 
menslutningen (indenfor  Landbruget)  skal  hjælpe  til 
at  føre  et  varigt  storpolitisk  Forlig  igennem  med  en 
fornuftig  Grundlovsforandring.  Enkelte  kan  vel  ikke 
glemme  Højre  og  Venstre,  men  mange  vil  erkende, 
at  den  her  rejste  Sag  kan  bringe  os  ind  i  bedre 
Tilstande.  Lad  os  (Landbrugere)  række  hinanden 
Haanden  fra  de  forskellige  Lejre  til  fælles  Samarbejde«, 
—  vil  det  ses,  at  denne  Tanke  fremdeles  lever  ret  fro- 
dig iblandt  os. 

Alen  Agrarerne,  der  har  laant  deres  Navn  fra  de 
fortrykte  Klassers  Kamp  for  bedre  Tilstande  under  en 


*)  »Magtstillingen  i  Samfundet  (den  sociale  Magtstilling)  bestem- 
mer den  politiske  Magtstilling.  De  lovlige  Forfatninger  retter 
sig  altid  efter  de  virkelige  Forhold,  og  en  social  Overvægt 
ender  ufejlbarlig  med  skrevne  Rettigheder.  —  Alle  de  talløse 
skrevne  Forfatninger,  som  er  gaaet  tilgrunde  i  de  sidste 
hundrede  Aar,  er  gaaet  tilgrunde,  fordi  de  ikke  have  agtet 
paa  de  virkelige  Magtforhold«.  —  Taine. 

Kultur,  som  »latifundia«  —  de  for  store  Besiddelser  — 
lagde  øde,  synes  ikke  ret  at  kende  Betydningen  af  det 
Navn,  de  tillægger  sig,  eller  af  »de  agrariske  Love«, 
der  søgte  at  raade  Bod  paa  de  Onder,  som  disse  la- 
tifundia slog  den  romerske  Stat  og  Samfund*).  De 
synes  at  glemme,  at  Tiden  er  blevet  snart  30  Aar 
ældre  siden  1865,  og  at  der  uden  om  de  store  og 
smaa  Bønder  er  kommet  et  Moment  til  i  Landar- 
bejderne, der  ogsaa  kæmper  for  bedre  Tilstande, 
hidtil  væsenlig  passivt,  ved  Indvandring  til  Byerne 
fra  Landet,  til  største  Skade  for  begge. 

Her  er  det  Staten,  der  har  Evne  til  at  bøde  paa 
Ondet,  og  Agrarernes  Stræben  efter  at  flytte  T)ngde- 
punktet  i  Staten  til  deres  Fordel  allerede  derfor  fuldt 
berettiget,  medens  de  øvrige  Magtmidler :  Beskyttelse, 
Møntfod,  direkte  og  indirekte  Skattelove,  Tyendelove 
o.  s.  V.  dog  neppe  er  andet  end  for  Surrogater  at  regue, 
hvor  det  gælder  Tyngdepunktet  i  selve  Verdenspro- 
duktionen, der  har  flyttet  sig  til  vor  Skade.  Her  kan 
Staten  ikke  hjælpe,  her  kan  man  kun  hjælpe  sig  selv, 
som  man  hjalp  sig  selv  ved  den  enestaaende,  ligesaa 
kække  som  dygtige  Overgang  til  Opfodring  af  vore 
Raaprodukter.  I  hvilken  Retning  denne  nye  Evolution 
maa    foregaae,    ligger   neppe    endnu    klart   for,    men 


•)  Skulde  Navnet  derimod,  hvad  der  ymtes  om,  tyde  jiaa  bevidst 
Stræben  efter  Tilslutning  til  Europas  andre  fortrykte  Agrarer, 
saa  vil  de,  om  de  faae  Held  dertil,  ikke  blot  indadtil  kunne 
gavne  sig  selv  og  os  andre,  men  udadtil  bringe  deres  Sten 
til  den  Fredsbygning,  der  er  under  Opførelse,  hvor  trevent 
og  langsomt  Arbejdet  end  synes  at  gaae  fra  Haanden. 


121 


at  den  vil  ske,  fremgaaer  simpelthen  deraf,  at  den 
maa  ske.   — 

Jeg  sagde  med  Flid:  en  endelig  Ordning  af 
Forfatningssagen,  ikke  den,  der  mentes.  Thi  ikke 
blot  svandt  selve  det  tænkte  nye  Grundlag  for  denne 
Forfatning,  hint  nye  Tyngdepunkt,  bort  under  Fød- 
derne, alt  eftersom  det  stødte  sammen  med  de  i  den 
reale  Verden  fungerende  Tyngdepunkter,  men  selve 
Fordringen  om  Forfatningsforslagets  Overførelse  fra 
Rigsraad  til  Rigsdag,  der  skulde  været  det  forste 
praktiske  Udslag  af  Tanken,  blev  »i  Betragtning  af 
Tidsomstændighederne«  uden  Ceremoni  afvist  ved 
Forkastelsen  af  Rigsraadsfolkethingets  Adresse  til 
Kongen,  rigtignok  kun  med  en  Majoritet  af  3  Stemmer. 
Og  det  var  kun  en  karrig  Trøst,  naar  Majoriteten 
samtidig  formener,  at  det  »vilde  været  hensigtsmæs- 
sigere, dersom  Regeringen  fra  Begyndelsen  af  havde 
bragt  Forfatningen  først  til  Behandling  i  Rigsdagen«. 

Ikke  bedre  gik  det,  som  nedenfor  vil  ses.  de 
mere  platoniske  Krav,  medens  den  Sten,  der  blev 
den  nye  Bygnings  Hjørnesten,  den  reviderede  Grund- 
lovs §  37  med  de  store  Bønders  politiske  avénement, 
jo  i  Programmet  var  knyttet  til  en  Forudsætning, 
som  ikke  skete  Fyldest,  og  altsaa  kun  indirekte  ved- 
rører dette,  saa  at  Alt,  hvad  der  kan  siges  at  være 
kommet  ud  af  den  hele  Aktion,  blev  det  nøgne  Be- 
greb :  Forfatningsordning.  — 

Den  Enkelte  med  al  hans  Ihærdighed  og  Be- 
gejstring for  en  Ide  synes  som  en  Leddedukke  i 
Hænderne  paa  Noget,    om    hvis  Natur  de  Lærde   er 

uenige.  Men  selve  det  at  være  en  saadan  Ledde- 
dukke,  hvori  dette  Noget  trækker,  er  altid  Noget, 
forsaavidt  som  det  dog  altid  vidner  om  en  vis  Op- 
mærksomhed fra  dette  Nogets  Side.  Og  saaledes 
forstaar  jeg  ogsaa  helt  vel  min  Ahne,  som  udaf  selve 
den  haarde  Dom  over  ham  og  hans :  »Hvem  har  en 
Tjener  som  jeg,  saa  døv,  saa  blind?«  —  uddrog  den 
Fortrøstning,  at  Dommeren  dog  saaledes  i  selvsamme 
Øjeblik,  trods  alt,  i  Mangel  af  en  bedre,  erkendte 
ham  og  hans  for  sin  Tjener  at  være. 


Jeg  sagde  til  mig  selv,  at  der  jo  her  som  over- 
alt, hvor  det  gælder  om  at  faae  den  offenlige  Mening 
i  Tale,  var  to  Veje  at  gaae:  den  direkte  og  den 
indirekte.  Man  kan  umiddelbart  henvende  sig  til 
Masserne,  den  Vej.  som  alle  store  og  smaa  Agita- 
torer har  vandret  og  vandre.  Eller  man  kan  vende 
sig  til  den  eller  de  Enkelte,  som  har  den  fornødne 
Autoritet  og  derfor  mulig  ved  deres  Exempel  kan 
drage  Flerheden  efter  sig. 

Allerede  den  knap  tilmaalte  Tid  forbod  at  følge 
den  første  Vej,  som  desuden  hverken  passede  for 
min  Lyst  eller  Evne.  Presseagitation,  Gadepolitik, 
offenlige  Møder,  Opraab,  Foreninger.  —  vi  havde 
fuldt  op  af  det  altsammen  lige  til  politiske  Synge- 
piger, og  kom  dog  ikke  af  Stedet.  Men  da  jeg 
saaledes  hverken  kunde  eller  vilde  movere  Acheron 
og  ikke  vilde  give  tabt,  stod  altsaa  blot  tilbage  For- 
søget paa  at  flectere  superos.  Men  hvor  var  de,  og 
hvorledes  vinde  dem  r 

I  den  ene  Lejr  var  der  kun  én  Mand  af  virkelig 
Vægt  og  Betydning  for  Øjemedet.  Det  var  I.  A. 
Hansen. 

Den  nutidige  Tilstand  i  de  højeste  Kredse  trindtom 
i  Europa  er  vel  egnet  til  at  lægge  en  Dæmper  paa 
Forbavselse  eller  Forargelse  fra  den  hjemlige  Sam- 
tids Side  over,  at  dette  skal  kunne  siges  om  en 
Mand,  med  hvem  det  tog  en  saadan  Ende.  Men  i 
Foraaret  1865  var  der  neppe  et  Menneske,  der  havde 
nogen  Anelse  om,  at  denne  Mand  dansede  paa  en 
Vulkan,  hvis  han  da  virkelig  allerede  dengang  har 
været  indviklet  i  hine  Transaktioner ,  der  førte  ham 
til  Døden  i  Vanære,  skønt  Skylden  vistnok  falder 
mere  paa  hans  end  paa  ham. 

Han  gjorde  et  frastødende  Indtryk  ved  den  in- 
tensive Kulde  i  det  blege,  udslidte  Ansigt  med  de 
blodløse  Læber ;  men  Sandheden  kræver  tilføjet,  at 
dette  Indtryk  mildnedes  ved  nærmere  Berøring  med 
denne  høje  Intelligens,  ligesom  jeg  personlig  maa 
vidne  først  og  fremmest  for  en  Paalidelighed,  der 
stod  sin  Prøve,  og  derefter  for  —  ja  netop  —  en  vis 
gentlemanlike  Optræden,  af  og  til  endog  for  Noget, 
der  kunde  ligne  virkelig,  ikke  paatagen  Bonhommie. 

Jeg  havde  taget  et  Aftryk  af  Afhandlingen,  og 
en  Aften,  da  jeg  uden  særligt  Øjemed  havde  forladt 
mit  Hjem  og  var  kommet  ud  for  Nr.  45  paa  Vester- 
brogade, huskede  jeg  pludselig  paa,  at  her  boede 
den  mægtige  Bondevennehovding,  og  fattede  uden 
Betænkning  eller  Overvejelse  den  Beslutning  at 
søo-e  ham. 

Kendte  jeg  Manden?    Ja  og  Nej. 

I  1857  havde  jeg  bygget  et  Hus  med  to  Lejlig- 
heder paa  GI.  Kongevej  og  beboet  den  ene  til  1861. 
Saa  havde  jeg  V^anskelighed  ved  at  faae  den  anden 
Lejlighed  bortlejet,  og  da  der  indfandt  sig  en  Lejer 
til  hele  Huset,  gik  jeg  ind  herpaa.  Jeg  omtaler 
naturligvis  kun  disse  Detailler,  fordi  de  ere  nød- 
vendige til  Forstaaelsen.  Lejeren  var  nemlig  J.  A. 
Hansen,  hvem  jeg  da  saa  for  første  Gang.  Af  dette 
toaarige  Lejemaal  var  der  da  fremgaaet  et  —  hvad 
skal  jeg  kalde  det  —  Forpligtelsesforhold,  der  strængt 
taget  ikke  vedkom  Lejeforholdet  som  saadant,  over- 
for mig,  som  jeg  mente  at  burde  bortse  fra  af  Hen- 
syn til  Lejerens  Person,  der  bar  Ansvaret,  om  det 
end  maatte  antages,  at  Skylden  udelukkende  paa- 
hvilede hans  Husstand,  og  denne  Selvbeherskelse 
kom  mig  nu  tilgode. 

Jeg  tænkte  herpaa,  da  jeg  hin  Aften  ringede 
paa  hos  J.  A.  Han.sen.  Han  var  ikke  hjemme,  og 
jeg  blev  derfor  modtaget  af  hans  Hustru,  der  upaa- 
tvivlelig  er  kommet  mig  og  mit  Ærinde  imode  med 
en  Forekommenhed,  der  stod  i  direkte  Forhold  til 
Skyldbevidstheden  hos  hende  og  min  Ignoreren  af 
Skylden. 

Der  udspandt  sig  derefter  en  Samtale,  som 
drejede  sig  om  hendes  Mands  Sisyfusarbejde  og 
hendes  egne  formentlige  Tantalusfornemmelser  over- 
for den  evigt  sig  nærmende  og  evigt  atter  sig  fjær- 
nende  Frugt  i  Skikkelse  af  en  Portefeuille  for  hendes 
Ægtefælle.      Den  jævne  Kone  var  enig  med  mig  og 

lovede  trolig  at  berette  sin  Mand  Indholdet  af  Sam- 
talen. Og  dette  Lofte  har  hun  holdt.  Thi  da 
jeg  Dagen  efter  henvendte  mig  til  denne,  var  han 
fuldkommen  inde  i  Situationen  og  erklærede  sig  uden 
Betænkelighed  —  den  kom  først  senere  —  enig  i, 
hvad  jeg  havde  skrevet.  Paa  hans  Spørgsmaal  om, 
hvem  jeg  mente,  der  paa  den  anden  Side  maatte 
ville  tage  Sagen  op,  stod  jeg  et  Øjeblik  sans  réplique. 
Thi  denne  simple  Ting  var,  saaledes  som  Sagen  var 
grebet  an,  endnu  ikke  faldet  mig  ind. 

Paa  Ugeskriftets  Kontor  havde  der  ganske  vist 
oftere  været  Tale  om  Grev  Frijs  Frijsenborg.  En  af 
Hovedmedarbejderne  var  J.  J.  Nielsen,  der  var  Se- 
kretær hos  »De  forenede  Godsejere«  og  en  Mand  af 
ikke  almindelige  Evner  og  Arbejdsdygtighed.  Han 
havde  havt  Sæde  i  Folkethinget,  var  inde  i  Fæste- 
lovgivningen og  havde  benyttet  sin  Viden  til  et 
mangeaarigt  dygtigt  Forsvar  for  Godsejernes  For- 
dringer og  Modstand  mod  den  tvungne  Fæsteafløs- 
nings Spøgelse.  Han  havde  jævnlig  peget  paa 
Greven  paa  F  rijsenborg ,  i  hvem  han  syntes  at  se 
den  Mand.  der  evnede  at  bringe  Rede  i  det  Spegede. 
Jeg  vidste,  at  Grev  Frijs  var  Landets  første  Magnat, 
og  havde  gennem  Nielsen  faaet  det  Indtryk,  at  han 
var  dette  ikke  blot  paa  Grund  af  Udstrækningen  af 
sine  Besiddelser,  men  fuldt  saa  meget  af  Hensyn  til 
Personligheden.  Navnet  laa  mig  derfor  paa  Tungen, 
men  jeg  var  jo  nødt  til  at  svare,  at  jeg  ikke  paa 
Sagens    nuværende    Standpunkt     havde    Ret     til    at 

nævne  Navne.  Naar  jeg  havde  faaet  en  saadan  Be- 
myndigelse, vilde  jeg  søge  ham  igen. 

Sikker  paa  den  ene  Floj ,  som  jeg  mente,  gik 
jeg  hjem  og  sendte  et  Aftryk  af  Afhandlingen  til 
Grev  Frijs  med  vedføjet  Anmodning  om  Tilladelse 
til  personlig  at  indhente  hans  Mening  om  Indholdet. 

Han  boede  dengang  paa  Toldbodvejen  i  den  samme 
Gaard,  hvor  nu  Konseilpræsident  Estrup  boer.  Fra 
Forværelset  blev  jeg  ført  gennem  et  stort,  med  Ege- 
træsmøbler udstyret  Værelse  til  et  mindre  Sideværelse, 
hvor  Greven  sad  ved  sit  Skrivebord. 

Det  var  en  stærktbygget  Mand  over  Middelhøjde 
i  de  saakaldte  bedste  Aar  med  et  fornemt  Væsen, 
hvis  iøjnefaldende  Karakter  var  en  Ro  og  Behersket- 
hed.  der  indgød  paa  én  Gang  Tillid  og  Agtelse. 
Man  fik  en  Følelse  af  at  staae  overfor  en  Soliditet, 
der  var  at  stole  paa,  og  at  der  her  virkelig  engang 
var  en  Mand  bag  Ordene.  Trækkene  var  noget  ud- 
viskede uden  dog  at  svække  Indtrykket  af  en  Man- 
dighed, opretholdt  ved  Friluftsliv,  Vanen  at  befale 
og  Visheden  om  at  blive  adlydt. 

Skægget  å  la  Henri  Ouatre  stod  godt  til  An- 
sigtets smukke  Oval ,  der  i  det  hele  gjorde  et  sym- 
pathetisk  Indtryk,  som  dog  atter  led  noget  Skaar 
ved  et  ligesom  mistroisk  eller  skeptisk  Blik  i  de 
smaa  Øjne,  men  navnlig  ved  noget  Tungt  over  den 
hele  Personlighed  og  noget  ligesom  Stammende,  ikke 
i  Opfattelsen,  der  var  hurtig  og  klar,  men  i  den 
egne  Tankeudvikling  og  dennes  Overførelse  i  Ord, 
en  Side  af  Personligheden,   han  selv  bedst  karakteri- 

serede  ved  den  Formel,    at   han   plejede   at  betænke 
sig  paa,  om  han  vilde  betænke  sig  paa  en  Ting. 

Jeg  tænkte  mig  alt,  medens  jeg  fremsatte  hvad 
jeg  havde  paa  Hjærte,  at  hint  Blik  vistnok  var 
Frugten  af  en  lang  Erfaring,  og  spurgte  mig  selv, 
om  ogsaa  jeg  nu  var  Genstand  for  den  bagved  lig- 
gende Følelse,  som  jo  dog  kun  var  altfor  naturlig 
overfor  en  ubekendt  Fremmed.  Men  der  var  over 
hans  Væsen,  al  fornem  Reserverthed  tiltrods,  en 
sund  Jovialitet,  en  jævn  og  velvillig  Naturlighed,  der 
indbød  til  utvungen  Aabenhed,  og  jeg  sagde  til  mig 
selv,  at  hin  Folelse,  om  den  var  der,  maatte  over- 
vindes, at  jeg  havde  sagt  A  og  nu  maatte  sige  B 
og:  hic  Rhodus,  hic  salta! 

Paa  mit  indledende  Sporgsmaal,  om  Greven 
havde  læst  min  Afhandling,  svarede  han  Ja,  og  at 
han  ikke  kunde  Andet  end  billige  dens  Indhold. 
Hermed  var  den  første  Hindring  bortryddet,  og  Vejen 
laa  mere  aaben.  Jeg  véd  ikke,  hvilken  Guddom 
uden  netop  hin  Genius,  som  jeg  senere  fik  Lejlighed 
til  at  paakalde,  der  har  indgivet  mig  de  rette  Ord  i 
den  rette  Tone.  thi  hans  eget  Tonefald  blev  efter- 
haanden  mere  aabent  og  næsten  hjertehgt,  og  den 
anden  Anstødssten,  hin  mistroede  Mistro,  syntes  at 
være  fjærnet.  Men  der  var  andre  og  af  ganske 
anden  Vægt  i  Grev  Frijss  Temperament  og  Ka- 
rakter. 

Af  Temperament  flegmatisk  -  melankolsk  foretrak 
han  et  roligt,  komtemplativt  Liv,  udelukkende  op- 
taget  af  de  omfangsrige  Hverv,    der    paahvilede    en 

Jorddrot  af  hans  Betydning.  Enhver  Tanke  om  For- 
pligtelser, der  kunde  holde  ham  borte,  maaske  aar- 
vis,  fra  disse  Sysler,  bød  ham  imod,  og  Forestil- 
lingen om  tyngende  Repræsentationsbyrder  ud  over 
de  rent  jorddrotlige  indvirkede  pirrende  og  forstyr- 
rende paa  hans  Nerver.  Uden  anden  Ærgerrighed 
end  den  at  holde  de  udstrakte  Besiddelser  paa  en 
monsterværdig  Fod,  v-ar  der  Intet,  der  kunde  over- 
vinde hans  Tilbagevigen  for  det  store  Ansvar  eller 
friste  ham  i  Skikkelse  af  politisk  Førerskab  eller  der- 
med forbunden  Magt.  Og  han  har  sikkert  i  sit  stille 
Sind  mere  end  én  Gang  bedet  med  En,  der  heller 
ikke  trængte  sig  frem :  Herre,  send  en  Anden  i 
mit  Sted. 

I  alt  Fald  var  dette  Hovedindholdet  af  hans 
Ord.  Han  henviste  til  Fortiden,  i  hvilken  han  og 
hans  Lige  nærmest  havde  været  at  se  til  som  et 
Slags  moderne  Pariaer,  der  var  ligesom  udstødte  af 
den  danske  Kaste,  og,  hvor  de  fremdroges  af  Glem- 
selen, i  det  Højeste  var  brugelige  til  Skiver  for 
Spot  i  Pressen.  Smorfjerdingsfyrsten  og  Knaldepiske- 
ridderen  stod  levende  for  hans  Bevidsthed  og  gjorde 
ham  ikke  mindre  utilbøjelig.  Ikke  som  han  mente, 
at  alt  dette  var  helt  ufortjent,  men  Resultatet  var 
det  samme :  en  formentlig  Inhabilitet  til  nu  pludselig 
at  tage  Ordet  i  et  Folk,  der  saa  paa  disse  Mænd 
med  disse  Øjne.  Og  denne  formentlige  Inhabilitet, 
der  ramte  Godsejerne  som  Stand,  hvilede  med  et 
særligt  Tryk  paa  ham,  som  var  betagen  af  en  Mis- 
tillid til  egne  Kræfter  og  Evner,  der  var  ligesaa  dyb 

som  ugrundet.  Hvem  er  jeg,  at  jeg  skulde  føre 
Folket  ud  af  dets  Trængsler?  —  Dette  var  halvvejs 
Ordene  og  helt  og  holdent  Tanken.  —  Jeg,  en  uøvet, 
uprøvet,  noget  tungttalende  Mand,  der  ikke  har 
synderlig  Andet  end  sin  gode  Vilje:  hvor  skulde  jeg 
tage  [Midlerne  frar 

Svaret  kunde  kun  være  det  ene:  Fra  Vilje- 
kraften, Personligheden  og  den  Vægt,  med  hvilken 
de  store  Grundbesiddelser  forlenede  denne  Person- 
lighed. Og  om  han  absolut  vilde  fastholde  hin 
Undervurdering  af  sig  selv,  var  det  da  helt  uberet- 
tiget at  haabe  paa,  at  sund  Sans,  praktisk  Indsigt 
og  Verdenserfaring  vilde  kunne  raade  Bod  paa,  hvad 
der  var  fejlet  af  de  store  Talenter,  Landets  lyseste 
Hoveder  og  lærdeste  Mænd? 

Han  var  ikke  overbevist,  men  Pligtfølelse  og 
Fædrelandskærlighed  bragte  ham  dog  til  ikke  paa 
Forhaand  at  afvise  Tanken  som  urimelig. 

Dette  fremgik  af  det  praktiske  Spørgsmaal  om, 
hvem  der  repræsenterede  den  anden  Side.  Her  var 
jeg  jo  nu  heldigere  stillet,  end  da  Hansen  rettede 
Spørgsmaalet  til  mig,  og  da  jeg  derfor  nævnte 
dette  Navn,  antog  Grevens  Træk  et  Udtryk  som  en 
Mands,  der  begynder  at  føle  fast  Bund  under  sig. 

Men  Hansen  var  jo  dog,  hvor  betydende  han 
end  kunde  være,  kun  en  enkelt  Mand,  og  Hoved- 
spørgsmaalet  maatte  derfor  atter  blive  dette,  hvor- 
vidt der  var  Udsigt  til.  at  han  kunde  faae  sit  Parti 
eller  dog  Flerheden  af  dette  med  sig.  Forinden 
denne  Side  af  Sagen    var    nærmere    overvejet,    vilde 

Joseph  Michaelsen :     Fra  min  Samtid.     II.  Q 

det  neppe  være  tjenligt  at  gaae  videre,  idet  Resul- 
tatet i  det  uheldigste  Tilfælde  —  hvilket  jo  ogsaa 
maatte  tages  med  i  Beregningen  —  kunde  blive  en 
General  uden  Armé.  Paa  den  anden  Side  indrøm- 
mede han,  at  de  menneskelige  Ting  altid  i  Noget 
unddrager  sig  selv  den  omhyggeligste  Beregning  og 
at  Tilliden  til  en  god  Sag  ogsaa  er  en  Faktor,  som 
ikke  bør  lades  ude  af  Betragtning. 

Forsaavidt  var  jo  Alt  godt.  Men  da  jeg  saa 
fremhævede  Nødvendigheden  af  en  personlig  Sammen- 
komst med  J.  A.  Hansen,  fordi  denne  heri  vilde  se 
et  Vidnesbyrd  om  Tillid  og  Vurderen  af  hans  poli- 
tiske Stilling,  ligesom  der  heller  ikke  kunde  ses  bort 
fra  den  Virkning,  som  Frijsenborg  med  underlig- 
gende halve  Snes  Herregaarde  paa  nært  Hold  maatte 
antages  at  øve  paa  en  Mand,  der  hidtil  havde  været 
indskrænket  til  at  agere  med  jævne  Bondergaarde, 
har  han  sikkert  set  en  Hærskare  af  Indvendinger 
rejse  sig  i  sit  Indre.  Og  Kampen  —  mellem  denne 
Karakter,  dette  Temperament  og  denne  Fortid  paa 
den  ene  Side,  og  hvad  han  saa  som  Pligt  i  en  af 
dens  mest  utiltalende  Skikkelser  paa  den  anden  — 
har  ligesaa  sikkert  været  haard,  for  den  endte  med 
fuldstændig  Selvovervindelse.  —  Da  han  imidlertid 
agtede  at  gøre  en  kort  Rejse  til  Jylland,  maatte 
Mødet  udsættes  til  efter  Tilbagekomsten. 

Hansen  modtog  Beretningen  med  oprømt  Mine. 

Saa  langt  var  Skomageren  fra  Rudkjøbing  og 
»Fædrelandet«'s  gamle  Kontorbud  kommet.  —  Var 
dette    endelig  Skystøtten,    der    skulde   vise  Vejen   til 

det  forjættede  Land,  hvor  han  vilde  finde  Lønnen 
for  de  mange  Aars  trælsomme  og  opslidende  Ar- 
bejde og  sætte  en  uoverstigelig  Skranke  mellem  sig 
cg  Følgerne  af  det,  som  endnu  laa  i  misundelige 
Guders  Skød,  skjult  for  Omverdenen,  men  som 
muligt  har  maattet  fremstille  sig  for  hans  bekym- 
rede Sind  i  dette  Øjeblik? 

Og,  under  alle  Omstændigheder,  selv  om  hin 
Portefeuille  ogsaa  nu  skulde  svinde  hen  i  Taagen. 
saa  kunde  denne  enestaaende  Kontrahent,  der  var 
som  falden  ned  i  hans  Skød  uden  Anstrengelse  fra 
hans  Side,  maaske  —  hvem  véd  r  —  blive  et  ligesaa 
betryggende  Værn  mod  hine  Skyer  derude  i  Hori- 
sonten. 

Men  paa  den  anden  Side  —  og  den  lysende 
Mine  gav  Plads  for  et  forpint  Udtryk,  som  det 
gjorde  ondt  at  se  paa  — :  »Nej,  ser  De«,  sagde  han 
med  den  ham  egne  uafladelige,  uhyggeHge  Rømmen, 
der  var  ligesaa  pinlig  at  høre  paa.  »Nej ,  De  maa 
forstaae,  jeg  kan  ikke.  Jeg  vilde  blot  sætte  min 
politiske  Stilling  overstyr  til  ingen  Nytte  for  ingen 
Verdens  Ting.  —  Jeg  kan  ikke!« 

Min  Erfaring  havde  allerede  lært  mig,  at  en 
vanskelig  Sag,  som  er  sluppet  uventet  let  over  de 
første  Stadier,  vil  finde  de  hidtil  slumrende  Hin- 
dringer med  friske  Kræfter  for  sig  paa  de  næste. 
Jeg  svarede  derfor  kun,  at  jeg  idag  havde  den  samme 
Mening  som  tidligere  om  hans  Evne  og  Indflydelse, 
men    at    der    jo    var   Tid    til     nærmere  Overvejelse 

med  saadanne  Personligheder,    som   maatte   egne  sig 
hertil. 

Jeg  havde  exempelvis  nævnt  Hotjægermester 
Griiner  til  Ravnstrup,  med  hvem  jeg  for  en  Del  Aar 
tilbage  havde  stiftet  et  tilfældigt  Bekendtskab.  Og  da 
han  uimodsigelig  har  spillet  en  Rolle  i  denne  Sag, 
skylder  jeg  ham  allerede  af  denne  Grund  en  nær- 
mere Omtale. 

Det  var  en  Mand  med  en  betydelig  Intelligens, 
stor  Arbejdslyst  og  en  brændende  Ærgærrighed,  der 
alene  holdtes  i  Tømme  af  et  nedbrudt  Helbred.  Han 
var  juridisk  Kandidat  og  vilde,  født  Jurist  som  han 
var,  upaatvivlelig  banet  sig  Vej  baade  til  Formue 
og  de  ydre  Tegn  paa  Anerkendelse  ogsaa  i  andre 
Stillinger  end  Godsejerens,  som  han  skyldte  Faderens 
dygtige  Udn)-ttelse  af  heldige  Konjunkturer  i  Land- 
bruget og  egen  udprægede  Erhvervsevne.  Men  hans 
pessimistiske  Livsanskuelse  og  til  det  Abnorme  ud- 
viklede Jegsans  førte  det  med  sig,  at  han  saa  paa 
Mennesker  og  Ting  fra  et  rent  subjektivt  Standpunkt, 
og  at  hans  daarlige  Tro  til  Næsten  helt  naturligt 
virkede  tilbage  paa  Næstens  Tro  til  ham,  hvilket 
atter  hindrede  ham  i  at  naae  derhen,  hvor  han  paa 
Livets  forskellige  Omraader  tragtede  at  naae  og  ikke 
skyede  Anstrengelse  for  at  naae. 

I  »Das  kalte  Herz«  har  T)skeren  Hauff  og  i 
»Fantastiske  Fortællinger'  Normanden  Vibe  søgt  at 
vise,  at  Menneskehjertet,  hvor  det  mangler  eller  er 
blevet  lammet,  ikke  kan  erstattes  ved  noget  Surrogat, 
være  sig  Flintesten  eller  Urværk,  og  at  hverken  For- 

stand,  Vilje  eller  et  nok  saa  praktisk  reguleret  Greb 
paa  Tingene  vil  kunne  veje  op  mod  Fraværelsen  af 
hin  Kødklump. 

Skønt  jeg  ingenlunde  hylder  den  formentlige 
Pligt  kun  at  tale  godt  om  de  Dode,  saa  er  der  dog 
inderst  inde  i  os  Noget,  der  modsætter  sig  at  skildre 
en  nylig  Afdød,  der  saaledes  er  afskaaren  fra  Selv- 
forsvar, som  det  vilde  være  Ret  og  Pligt  overfor  den 
Levende,  med  hvem  Sol  og  Vind  er  delt  mere  lige. 
Jeg  skal  derfor  indskrænke  mig  til  at  sige,  at  han 
staar  for  min  Hukommelse,  som  jeg  har  søgt  at 
rense  for  ethvert  Spor  af  iøvrigt  berettiget  Misnøje, 
som  en  Type  paa  det  Uægte,  det  Simulerede  lige 
ud  i  Begrebets  yderste  Hjørner,  ja  lige  til  hans  i 
Bladene  ofifenliggjorte  Nekrolog.  Hans  Liberalisme 
og  Liberalitet  var  lige  saa  uægte  som  hans  Bonhommie 
og  Jorddrotlighed.  Men  hans  praktiske  Sans,  spar- 
somme Hensyntagen,  ubetvingelige  Ihærdighed  og 
Fortrolighed  med  Næstens  svage  Sider  var  tilstræk- 
keligt til  Erhvervelsen  af  de  ydre  Attributer,  der  høre 
med,  og  hvis  Udeblivelse  derfor  for  enhver  Pris  maa 
forhindres. 

Hvad  her  er  sagt  kunde  synes  at  stride  mod 
den  Forpligtelse,  jeg  har  indgaaet  med  mig  selv,  at 
skrive  ligesom  under  Ovenlys,  og  det  saa  meget 
mere,  som  jeg  paa  dette  Sted  bliver  Beviset  skyldig. 
Men  netop  i  denne  Resignation  ligger  Vidnesbyrdet 
for,  at  Afvigelsen  kun  er  tilsyneladende. 

J.  A.  Hansen  havde  intet  mod  Navnet,  og  da 
Griiner,    som   jeg  —  iovrigt   fejlagtigt  —  mente   for- 

trolig  med  de  raadende  Anskuelser  hos  hvad  han 
plejede  at  kalde  sine  Standsfæller,  var  rede,  udspandt 
der  sig  nu  en  Række  af  Konferencer,  i  hvilke  ogsaa 
Andre  har  deltaget,  saaledes  at  Hansen,  hvis  han  ikke 
var  det  iforvejen.  har  været  fuldt  forberedt  til 
Stævnet. 

Grev  Frijs's  Overvejelse  af  Chancerne  for  og 
imod  for  at  naae  ud  af  Uforet  ad  denne  Vej  syntes, 
da  jeg  atter  saa  ham,  at  være  endt  med  et  tilfreds- 
stillende Resultat.  Spørgsmaalet  om,  hvorvidt  Hansen 
eventuelt  maatte  kunne  faae  sine  Mænd  med  sig 
eller  ikke,  maatte,  indrømmede  han,  foreløbig  staae 
hen  som  Noget,  der  unddrog  sig  baade  en  nogen- 
lunde paalidelig  Sandsynhghedsberegning  og  Ind- 
virkning fra  Udenforstaaende.  Men  selv  saaledes 
syntes  Sagens  Vigtighed  at  maatte  udkræve  et  For- 
søg, som,  hvis  det  mislykkedes,  under  ingen  Om- 
stændigheder vilde  forværre  Situationen,  ikke  blot 
fordi  denne  overhovedet  ikke  syntes  at  kunne  for- 
værres, men  fordi  en  Splittelse  af  Bondevennerne, 
hvis  den  blev  Følgen,  ikke  kunde  betragtes  som 
nogen  Ulykke,  naar  de  dog  ikke  var  stærke  nok  til 
ene  at  standse  Hjulet  og  fattedes  Evne  til  at  søge 
den  manglende  Styrke,  hvor  den  mulig  var  at  finde. 
Mulig.  Thi  heller  ikke  Grev  Frijs  var  sikker  paa 
Sines  Evne  og  Vilje  til  at  gribe  ind  i  en  dog  altid 
tvivlsom  politisk  Aktion,  især  under  de  herskende 
anarkiske  Forhold.  Heri  laa  den  anden  og  store 
Fare,  og  Resultatet  kunde  i  det  uheldigste  Tilfælde 
blive  to  Generaler  uden  Armeer. 

Trods  Alt  erkendte  han  sin  Forpligtelse,  og  at 
Statens  Stilling  krævede  den  Resignation,  som  udfor- 
dredes for  at  gaae  frem. 

Men  da  Dagen  derefter  skulde  berammes,  var 
der  indtraadt  et  Omslag  i  hans  Sind.  Han  har  upaa- 
tvivlelig  haft  sine  gode  Grunde  hertil  —  der  var 
jo  kun  alt  for  mange  at  vælge  imellem  — ,  men  jeg 
nærer  ved  Siden  heraf  den  Tro,  at  han  er  blevet  meget 
stærkt  paavirket  fra  en  Side,  der  paa  én  Gang  ind- 
tog en  repræsentativ  Stilling  i  det  herskende  Parti 
og  stod  i  nær  Berøring  med  ham  selv.  Thi  denne 
Magnat  og  Grandseigneur  var  ikke  helt  uberørt  af 
de  Doktriner  for  Statsstyrelse  og  Samfundsorganisa- 
tion, paa  hvilke  hint  Parti  hvilede.  Han  havde 
Familieforbindelser  i  dette  Parti  og  var  blevet  manu- 
duceret  til  juridisk  Examen  af  ingen  Ringere  end 
Hall  selv.  Derfor  stod  han  ogsaa  den  egenlige 
Reaktion,  som  atter  havde  løftet  Hovedet,  ganske 
fjærn.  Og  var  han  blevet  stillet  overfor  Valget  alene 
mellem  denne  og  de  Nationalliberale,  vilde  han,  saa- 
ledes  som  jeg  opfattede  ham,  ubetinget  foretrukket 
de  Sidste. 

I  hans  nuværende  Sindsstemning  mente  jeg  der- 
for at  maatte  se  en  Maalestok  for  den  Vægt,  hint 
Parti  tillagde  hans  forestaaende  Indgriben.  Og  denne 
pludselig  opdukkende  Fare  for  at  strande  paa  de 
gamle  kjendte  Skær  virkede  ind  paa  mig  med  en 
Styrke,  der  stod  i  ligefremt  Forhold  til  Vægten  af 
dette  Vidnesbyrd  om.  at  jeg  havde  set  rigtig,  truffet 
den  rette  Mand. 

Følelser  og  Forestillinger  skifte  og  afløse  hin- 
anden hurtigt  i  saadanne  Øjeblikke.  I  Tanken  saa 
jeg  de  mange  overmægtige  Modstandere  forenede 
om  en  saare  ulige  Kamp  og  opgav  Ævret  med  en 
Følelse  af  Lede  og  Afmagt,  som  kommer  igen  nu, 
da  jeg  skriver  dette  og  ser  den  hele  Scene  for  mig, 
som  foregik  den  for  mine  Ojne. 

Men  kun  for  et  Øjeblik.  Thi  efter  at  jeg  alt 
havde  budt  Farvel,  trængte  det  selv  sig  frem  med 
en  Lidenskab,  der  nu  intetsteds  har  hjemme  i  Dan- 
mark —  og  uden  Lidenskab,  siger  dog  Jesu  ben 
Sirach  —  bygger  ingen  Mand  et  Hus.  —  Og  da 
jeg  med  et  Tonefald,  der  har  røbet  Ægtheden  af 
den  Følelse,  der  opfyldte  mig,  sagde:  Det  er  trods 
Alt  og  trods  nok  saa  underlige  Veje  Danmark  selv, 
der  maner  Dem,  fordi  Landet  behøver  Dem!  — 
rakte  han  mig  til  Afsked  Haanden  med  et  Smil,  der 
skulde  skjule  hans  egen  Sindsstemning  —  den,  der 
dog  atter  kom  tilorde  ved  Oktoberforeningens  Stif- 
telse— ,  og  sagde:  »Naa.  i  Guds  Navn,  saa  kom  med 
ham  da!;< 

Da  jeg  saa  efter  Løfte  søgte  Hansen  for  at  følge 
ham  til  Stævnet,  var  der  ogsaa  her  foregaaet  et  Om- 
slag. Ikke  saaledes,  at  han  aabent  gik  fra  sit  Ord, 
men  han  var  blevet  saa  nervøs,  at  Tiden  var  lobet 
fra  ham.  Han  var  saaledes  ikke  belavet  paa  at  tage 
afsted,  og  det  tog  en  forholdsvis  lang  Tid  med  de 
nødvendige  Forberedelser,  under  hvilke  der  blev  sendt 
Bud  efter  en  Droske.  Den  Tanke,  at  vi  vilde  komme 
for  sent,  gjorde  ogsaa  mig  nervøs,    og  da  vi  endelig 

var  kommet  til  Sæde  i  Vognen,  og  han  erklærede 
absolut  at  maatte  ind  til  Barberen  i  Frederiks- 
berggade, opstod  den  Tanke  hos  mig.  at  han  agtede 
at  benytte  disse  Udflugter  til  i  den  ellevte  Time  at 
slippe  fra  det  Hele.  Jeg  er  endnu  overbevist  om,  at 
dette  var  Tilfældet,  og  jeg  ræsonnerede  derfor,  me- 
dens jeg  holdt  derude  i  Vognen,  som  saa,  at  der  i 
værste  Fald  rimeligvis  ikke  var  tabt  Synderligt  der- 
ved, da  et  saadant  Tilbagetog  i  det  yderste  Øjeblik 
jo  alene  kunde  forklares  ved  en  stærk  Overbevisning 
hos  ham  om,  at  han,  hvis  han  gik  videre,  vilde  blive 
ladt  i  Stikken  af  sine  egne,  og  at  det  Hele  saaledes 
ikke  var  Umagen  værd. 

Men  han  kom  tilbage  og  steg,  i  tilsyneladende 
rolig  Sindsstemning,  ind  i  Vognen,  talende  om  Vejr 
og  Vind  og  om  en  Kunde  hos  Barberen,  der  havde 
vakt  hans  Opmærksomhed.  Men  hans  virkelige  Sinds- 
stemning var  altfor  aabenbar  til  at  kunne  skuffe  Xogen, 
og  da  han  derfor,  efter  at  vi  var  kommet  indenfor 
Porten  paa  Bestemmelsesstedet,  bad  mig  und.skylde 
sig  et  Par  Minutter,  var  min  Tvivl  forbi.  Endnu 
paa  dette  sidste  Stadium  har  han  villet  have  et  Øje- 
bliks Ro  for  at  fatte  sin  endelige  Beslutning. 

Modtagelsesværelserne  var  i  Stueetagen,  saa  at 
Pinen  blev  kortere,  end  han  havde  ventet,  og  vi  blev 
strax  ført  ind  i  den  store  Stue.  hvor  Greven  efter  en 
kort  Præsentation  tog  Plads  ved  Egeskiven  foran 
Vinduerne  med  Ryggen  mod  disse. 

Hansen  satte  sig  ved  den  anden  Side  af  Bordet 
overfor  Greven,  men  helt  yderlig  paa  Stolen,  holdende 

Hatten  mellem  sine  Knæ,  medens  Grev  Frijs  sad  som 
han  plejede,  naar  han  vilde  samle  sine  Tanker,  med 
Albuerne  støttede  paa  Bordet  og  de  flade  Hænder 
over  den  skaldede  Isse, 

Hansens  inferiøre  Stilling,  der  mindede  om  en 
Supplikants,  irriterede  mig,  ikke  blot  fordi  den  lige- 
som forringede  den  moralske  Værdi  af  Tilbudet  til 
de  store  Bønder,  men  fordi  den  forrj^kkede  Forhand- 
lingens hele  Karakter.  Og  den  overraskede  mig  saa 
meget  ubehageligere,  som  jeg  havde  ventet,  at  Hansen, 
netop  for  at  hæve  sig  i  sine  egne  og  den  overfor 
siddende  Stormands  Øjne,  saavel  som  i  Kraft  af  sin 
hele  politiske  Fortid  og  nuværende  politiske  Stilling, 
vilde  have  talt  de  roi  å  roi. 

Da  der  ikke  tilkom  mig  Sæde  og  Stemme  ved 
Forhandlingerne,  satte  jeg  mig  i  en  Sofa  i  et  Hjørne 
af  Værelset.  Ordene  faldt  dæmpede,  indtil  det  douce 
Ordskifte  afbrødes  af  et  højt:  >-Xej,  De  (eller  de) 
skal  sluge  Kamelen  !<  henvendt  fra  Grev  Frijs  til  J. 
A.  Hansen,  der  slog  det  fast,  at  Forhandlingerne 
var  gaaet  istaa,  idet  der  ved  »Kamelen«  forstodes 
det  saare  Punkt:  Kongevalgene  til  Landsthinget. 

Jeg  bad  derfor  om  Tilladelse  til  at  foreslaae,  at 
man  foreløbig  standsede  Forhandlingerne,  slog  fast, 
hvad  man  var  blevet  enig  om,  og  opsatte  de  nær- 
mere Forhandlinger  om  Tvistemaalene  til  et  senere 
Tidspunkt.  Herpaa  gik  de  forhandlende  Parter  med 
synlig  Lettelse  strax  ind.  og  paa  Tilbagevejen  spurgte 
Hansen  mig  bevæget,   om  jeg  vilde  nedskrive  Resul- 

tatet  af  Forhandlingerne.  Da  jeg  af  rent  personlige 
Grunde  vægrede  mig  herved,  affattede  han  da  efter 
Forhandlingernes  Afslutning  selv  dette  Dokument, 
der  har  sin  naturlige  Plads  her.  Det  lyder  saaledes: 
»I  Ugebladet  »Enhver  Sit«,  der  udkom  den  22de 
Januar  d.  A.,  læstes  en  Artikel  med  Overskrift:  Hvor- 
til skal  dette  føre?  I  denne  Artikel  var  det  ud- 
viklet, at  en  Forening  af  den  egenlige  Landbostand 
vilde  være  til  Fædrelandets  sande  Gavn,  idet  først 
derved  en  Regering  kunde  dannes,  som  støttede  sig 
til  det  danske  Folks  store  og  sunde  Kærne,  og  derved 
gjorde  det  muligt  at  bevare  en  dansk  Stat.  For  at 
fremkalde  en  saadan  Sam\'irken  af  den  hele  Landbo- 
stand fremhævedes,  at  Godsejere  og  Bondevenner 
maatte  enes  om,  i  Forfatningssagen  at  bevare  den 
nuværende  Valgmaade  til  Folketinget,  medens  Valg- 
retten til  Landsthinget  burde  gøres  afhængig  af  en 
større  og  mindre  Skatteydelse,  hvorved  Bureaukra- 
kratiets  nærværende  Overmagt  vilde  være  brudt.  — 
Efter  at  jeg  var  bleven  gjort  opmærksom  paa  denne 
Artikel,  blev  jeg  spurgt,  om  jeg  kunde  være  villig  til 
at  træde  i  Underhandling  med  Mænd  af  Godsejer- 
klassen for  at  forsøge  en  Tilnærmelse  i  den  antydede 
Retning.  Skønt  der  var  Adskilligt  i  den  nævnte 
Artikel,  som  jeg  ikke  kunde  tiltræde,  fandt  jeg  dog, 
at  Hovedpunktet  deri  fortjente  Opmærksomhed  og 
nærmere  Prøvelse.  Jeg  erklærede  mig  derfor  villig 
til  at  forhandle  angaaende  en  Overenskomst  som  den 
antydede.  Hr.  Greven  blev  da  nævnet  for  mig  som 
den,    med    hvem  Forhandlingen    vilde   blive  ført.    og 

dette  fjærnede  enhver  TvivK  der  endnu  kunde  have 
været  hos  mig  om,  hvorvidt  jeg  handlede  rigtigt  i 
at  gaae  til  disse  Forhandlinger. 

Hr.  Greven  var  imidlertid  paa  den  Tid  i  Jylland, 
og  da  man  fra  begge  Sider  erkendte,  at  Tiden  var 
kostbar,  begyndte  Overvejelserne  med  mig  ved  Hr. 
Hofjægermester  Griiner.  Jeg  udtalte  ved  vor  første 
Sammenkomst,  at  jeg  holdt  paa  Grundloven  af  5te 
Juni  1849,  at  jeg  ikke  kunde  opgive  den,  saalænge 
der  endnu  var  noget  Haab  om  at  redde  den,  men 
at  mit  Partis  Sammenhold  allerede  var  rystet,  at  en- 
kelte af  dets  Medlemmer  allerede  havde  svigtet,  at 
flere  privat  havde  ladet  mig  forstaae,  at  de  ikke  vilde 
kunne  holde  ud  til  Enden,  og  at  jeg  derfor  allerede 
var  kommet  til  at  nære  nogen  Frygt  for.  at  Grund- 
loven ikke  lod  sig  holde  uforandret.  Jeg  udtalte,  at 
jeg  under  disse  Omstændigheder  maatte  være  enig  i 
den  Tanke,  at  Landsthinget,  naar  det  maatte  om- 
dannes, burde  sammensættes  saaledes,  at  det  dok- 
trinære Parti  der  kom  i  afgjort  Minoritet.  Dette 
Parti  har  under  vor  hidtidige  konstitutionelle  Udvik- 
ling baaret  et  saadant  Hovmod  til  Skue  overfor  Be- 
folkningens Flertal,  det  har  handlet  vilkaarligt  i  Be- 
styrelsen af  de  offenlige  Anliggender,  det  har  for- 
haanet  den  Del  af  Folkerepræsentationen,  der  ikke 
havde  klassisk  Dannelse,  det  har  bestandig  ligget 
paa  Udkig  efter  at  kunne  beskære  Bondestandens 
politiske  Friheder  og  Ligeberettigelse,  og  dets  Sty- 
relse   af   Landets    Anliggender    i    dettes   Forhold    til 

Udlandet  har  endelig  ført  til  Fædrelandets  Sønder- 
splittelse  og  nære  Undergang.  Jeg  erkender  derfor 
tilfulde,  at  dette  Parties  hidtilværende  overmægtige 
Indflydelse  paa  Landets  Styrelse  maatte  onskes  ind- 
skrænket. 

Man  antog,  at  der  kunde  være  nogen  Udsigt  til, 
at  Kongen  vilde  omgive  sig  med  et  andet  Ministe- 
rium, efter  at  det  nuværende  øjensynligt  havde  sluttet 
sig  til  det  Hall'ske  Parti.  Man  antog,  at  et  nyt  Mi- 
nisterium vilde  slutte  Rigsraadets  Moder  og  derefter 
gaae  først  til  Rigsdagen  med  Forfatningssagen,  og 
under  disse  Forudsætninger  fortsattes  vore  Samtaler, 
indtil  De,  Hr.  Greve,  kom  til  Kjøbenhavn.  Jeg  har 
derefter  haft  den  Ære  oftere  at  forhandle  med  Dem, 
og  jeg  har  med  hvert  nyt  Møde  overbevist  mig  om, 
at  jeg.  hvad  Udfaldet  af  vore  Bestæbelser  end  vilde 
blive,  aldrig  vil  kunne  kalde  dem  tilbage  i  min  Er- 
indring uden  med  stor  Tilfred-sstillelse. 

Jeg  troer,  at  disse  Forhandlinger  ikke  med  Nytte 
ville  kunne  føres  videre,  saalænge  Forholdene  i  det 
Hele  ere  saaledes,  som  de  nu  for  Tiden  ere,  og  jeg 
foreslaaer  derfor,  at  vi  idetmindste  foreløbig  afslutte 
dem,  med  et  Forsøg  paa  at  fastholde  det  Resultat, 
hvortil  vi  ere  komne.  Jeg  skal  til  den  Ende  frem- 
sætte det,  hvorom  jeg  har  troet,  at  jeg  i  Rigsdagen 
kunde  slutte  mig.  naar  Haabet  om  Junigrundlovens 
uforandrede  Bevarelse  var  bristet,  og  jeg  troer,  at 
det  vil  klarest  kunne  anskueliggøres  ved  at  frem- 
sættes i  Lovsform. 

Grundlovsbestemmelse, 

hvorved  Grundloven   af  5te  Juni  1849  genudvides  til 

at  gælde  for  alle  Rigets  Anliggender. 

Den  ved  den  kongelige  Kundgørelse  af  2den 
Oktober  1855  bekendtgjorte  Indskrænkning  af  Grund- 
loven af  5te  Juni  1849  ophæves,  og  denne  Grundlov 
genudvides  til  at  gælde  for  alle  Rigets  Anliggender, 
dog  med  de  i  det  Følgende  bestemte  Forandringer. 
(§§  4 — 17  forandres  i  Retning  af  de  tilsvarende  Be- 
stemmelser i  Novembergrundloven). 

§§  39 — 44  udgaae,  og  i  disses  Sted  indsættes: 
Landsthinget  bestaar  af  58  Medlemmer,  hvoraf  i 
vælges  af  Amtsraadet  paa  Bornholm,  i  af  Færøernes 
Lagthing,  og  56  ved  umiddelbare  Valg. 

Valgkredsenes  Inddeling  forbliver  uforandret  som 
den  er  fastsat  i  Lov  af  i6de  Juni  1849  angaaende 
Valgene  til  Rigsdagen.  Antallet  af  de  Medlenmier. 
enhver  af  disse  Kredse  (Bornholm  undtagen)  skulle 
vælge,  forbliver  uforandret  i  de  Kredse,  hvor  Tallet 
er  lige,  men  forøges  med  et,  hvor  Tallet  er  ulige. 

Halvdelen  af  Kredsenes  Medlemmer  vælges  af 
de  Vælgere,  som  i  det  sidste  Aar  have  svaret  200 
Rdlr,  direkte  Skat  til  Stat  og  Kommune.  Halvdelen 
vælges  af  de  Vælgere,  som  i  det  sidste  Aar  have 
svaret  mindst  25  Rdlr.,  men  under  2CX)  Rdlr.  i  di- 
rekte Skat  til  Stat  og  Kommune. 

Valgbar  er  Enhver,  som  er  valgbar  til  Folke- 
thinget. 

Valgene  af  de  Højstbeskattede  foretages  efter 
Reglerne  om  Forholdstalsvalg.     Ved  de  øvrige  Valg 

afstemmes  til  en  Valgprotokol  for  hvert  Sognefor- 
standerskab.  Til  gyldigt  Valg  udfordres  mindst  V4 
af  de  afgivne  Stemmer. 

I  §  52  indsættes  efter  Ordene:  »Finansforslaget 
behandles  først  i  Folkethinget«  —  »og  Landsthinget  be- 
slutter over  enhver  af  dets  Paragraffer  som  en  Helhed«. 

Forslag  til  Tillægsbevillingslove  behandles  paa 
samme  Maade  som  Finansforslaget. 

I  §  53  indsættes,  at  Statsregnskabet  ogsaa  fore- 
lægges først  til  Beslutning  i  Folkethinget. 

De  Forandringer,  der  iøvrigt  kunne  blive  Tale 
om  i  Grundloven  af  1849,  ville  formentlig  ikke  kunne 
blive  af  en  saadan  Betydning,  at  de  vilde  forvolde 
Vanskeligheder. 

Jeg  har  opfattet  Hr.  Grevens  Standpunkt  saa- 
ledes,  at  der  ikke  vilde  være  nogen  afgørende  Be- 
tænkelighed ved  at  tiltræde  de  ovenanførte  Bestem- 
melser. Derimod  har  Enighed  ikke  hidtil  kunnet 
opnaaes  i  Spørgsmaalet  om  Kongevalgene,  idet  Hr. 
Greven  har  troet  ikke  at  kunne  opgive  dem. 

Nærværende  Fremstilling  har  jeg  det  Haab,  at 
Hr.  Greven  for  Deres  Vedkommende  vil  anerkende 
for  korrekt  ved  en  Paategning  herpaa,  ligesom  jeg 
ogsaa  udbeder  mig  en  Bekræftelse  anført  herpaa  om, 
at  Nærværende  er  en  nøjagtig  Kopi  af  den  Original, 
jeg  Dags  Dato  har  haft  den  Ære  at  afgive  til  Deres 
Højvelbaarenhed. 

Jeg  foreslaaer  endelig,  at  det  vedtages,  at  nær- 
værende Dokument  ikke  uden  fælles  Samtykke  gøres 
tilgængelig    for    den    større  Almenhed,    saalænge    de 

svævende  Forfatningsforhandlinger  ikke  ere  førte  fuld- 
stændigt til  Ende,  medens  man  dog  paa  begge  Sider 
frit  kan  meddele  dets  Indhold  til  sine  nærmeste  For- 
trolige. 

Kiøbenhavn,  den  7de  April   1865. 

Med  særdeles  Højagtelse 
Ærbødigst 

J.  A.  Hansen«. 

Derefter  sendte  Hansen  mig  to  med  sin  Under- 
skrift forsynede  Exemplarer  med  Anmodning  om, 
hvis  blot  muligt,  at  faae  det  ene  tilbage  med  Grev 
Frijs's  Underskrift  endnu  samme  Dag,  da  han  vilde 
have  absolut  Brug  for  det  overfor  sine  politiske  Venner. 

Hansen  sigtede  her  til  de  Partifæller:  Mullen, 
P.  E.  Olsen,  Sofus  Høgsbro  og  N.  Hansen,  som 
Aaret  efter  afgav  en  Indemnitetserklæring,  ifølge 
hvilken  det  først  var  efter  Overvejelse  med  dem,  at 
Hansen  traadte  i  Forbindelse  med  Grev  Frijs,  »for 
om  muligt  at  komme  overens  med  ham  om  et  For- 
fatningsforslag,  der,  naar  ethvert  Haab  om  at  bevare 
Grundloven  af  5te  Juni  i  dens  oprindelige  Skikkelse 
var  glippet,  kunde  udjevne  Striden« ;  at  Hansen  frem- 
deles fra  Tid  til  anden  havde  holdt  dem  au  courant 
med  disse  Forhandlinger  og  deres  Afbrydelse,  uden 
at  den  ønskede  Overenskomst  fuldstændig  kom  i 
Stand,  og  endelig  at  de  fuldkomment  billigede  saa- 
vel,  at  han  søgte  en  saadan  Forhandling,  som  at  han 
indtog  det  Standpunkt,  hvorpaa  han  stillede  sig  under 
Forhandlingerne  og  ved  deres  Afbrydelse. 

J.  A.  Hansen  føjer  til  Meddelelsen  af  denne  Er- 
klæring, at  naar  han  raadførte  sig  netop  med  de  fire 
nævnte  Mænd,  saa  var  det  fordi  de  Tre,  med  hvem 
han  tilligemed  Mullen  helst  havde  ønsket  at  pleje 
Overvejelserne :  Alberti ,  Balthazar  Christensen  og 
Frølund,  havde  nedlagt  deres  Mandater. 

Da  jeg  meddelte  Grev  Frijs  Hansens  indtræn- 
gende Anmodning,  hvori  der  syntes  at  ligge  en  op- 
staaet  Tvivl  om,  at  Greven  nu  paa  sin  Side  kunde 
ønske  at  træde  tilbage,  gav  han  beredvilligt  Doku- 
mentet sin  Underskrift  med  følgende  Forbehold: 

Jeg  er  enig  i  den  foran  udviklede  Grundtanke, 
men  maa  med  Hensyn  til  Enkelthederne  anse  For- 
andringer for  ønskelige;  navnlig  maa  fra  min  Side 
fastholdes  Nødvendigheden  af  Kongevalg. 

At  foranstaaende  Fremstilling  er  fuldstændig  kor- 
rekt gengivet,  ligesom  at  nærværende  Genpart  er 
enslydende  med  den  idag  modtagne  Original,  be- 
vidnes herved. 

Kjøbenhavn,  den  9de  April  1865. 

(Sign.). 


Sagen  var  lagt  i  de  rette  Hænder.  Der  var  lagt 
en  Grund,  paa  hvilken  der  kunde  bygges  videre, 
og  der  var  naaet  Noget,  som  lignede  et  Resultat, 
hvad  der  i  disse  evne-  og  magtesløse  Tider  syntes  et 
halvt  Mirakel.    Der  forekom  mig  derfor  at  være  nogen 

Joseph  Michaelsen:     Fra  min  Samtid     II.  I O 

Grund  til  med  Tilfredsstillelse  at  se  tilbage  paa  denne 
første  Akt  af  Forfatningsdramaet,  som  nu  var  tilende. 


Saaledes  sér  Forfatningens  Genesis,  første  Ka- 
pitel, ud. 

Der  er  Grund  til  at  troe,  at  denne  min  kortfattede 
Beretning  —  saa  sammentrængt  som  den  maa  være 
efter  saa  mange  Aars  Forløb  uden  nogen  skriftlig 
Optegnelse  til  Støtte  for  Hukommelsen  —  vil  berede 
nogle  politiske  Samtidige  en  Skuffelse.  Men  den. 
som  ikke  véd,  at  det  Sande  ikke  altid  er  sandsynligt, 
men  som  dog  er  for  klog  til  at  troe,  at  saadanne 
Ting  kan  gaae  saa  naturligt  for  sig,  kan  vel  ogsaa 
være  for  klog  til  at  troe,  at  man  undertiden  kan  være 
for  klog. 

Overfor  saadan  Tvivl  vil  jeg  derfor  kun  sige : 
Naar  man  aldrig  har  haft  Sans  eller  Evne  for  Positur, 
begynder  man  ikke  paa  denne  Idræt  ifærd  med  at 
naae  Støvets  Aar,  og  at  det  derfor  er  endnu  klogere 
at  troe,  at  en  dansk  Sammensværgelse  virkelig  sér 
saaledes  ud,  selv  om  det  som  her  —  efter  Mod- 
standeres virkelige  eller  politiske  Mening  —  drejede 
sig  om  en  berømt  Konspiration  mellem  overmodige 
Aristokrater,  et  reaktionært  Højre,  katilinariske  Exi- 
stenser  og  uvidende  Bonder  for  at  nedtrampe  Intel- 
ligensen og  sætte  det  plumpe  Hartkorn  til  Højbords 
i  Danmark. 

Det  stod  klart  for  Enhver,  der  vilde  sé,  at  Juni- 
grundloven, og  navnlig  den  almindelige  Valgret  til 
Landsthinget,  ikke  vilde  kunne  føres  igennem;  dertil 
var  Modstanden  for  stærk  og  Sindene  for  afslappede 
efter  Krigen.  Heller  ikke  kunde  dette  anses  for 
nogen  egenlig  Ulykke. 

I  indflydelsesrige  Klasser  af  Befolkningen,  der 
hidtil  havde  staaet  udenfor  det  politiske  Liv,  havde 
der  dannet  sig  en  passiv  Modstand  mod  den  hele,  i 
den  frie  Forfatning  bundende  Udvikling,  og  der  var 
heraf  fremgaaet  en  Modsætning  mellem  politisk  og 
social  Betydning,  der  til  Tider  tog  sig  ud,  som  om 
selve  denne  frie  Forfatning  svævede  i  Luften  uden 
fast  Grund  i  det  virkelige  Samfund.  Nærmere  at 
paavise  dette  vilde  være  en  smuk  og  betydningsfuld 
Opgave  for  en  af  vore  mange  ledige  Dygtigheder. 
Den  samme  Svaghed,  som  klæber  ved  en  Repræsen- 
tation, der  er  fremgaaet  udelukkende  ved  privilegerede 
Vælgere,  klæbede  ved  vor,  men  i  modsat  Retning. 
Repræsentationen  repræsenterede  ikke  det  hele  Folk, 
hvis  Spejlbillede  en  Repræsentation  netop  skal  være. 
Herfra  det  delvis  Berettigede  i  Modstanden  mod  en 
simpel  Tilbagevenden  til  Grundloven  af  5te  Juni  1849. 

Ud  fra  dette  Synspunkt  samlede  Interessen  sig 
derfor  om  et  Overhus,  udgaaet  af  Valg,  der  betin- 
gedes af  en  Skattecensus  og  suppleredes  ved  Konge- 
valg af  passende  Repræsentanter  for  Industri,  Handel, 
Kunst  og  Videnskab,  som  det  sés:  en  efter  Forhol- 
dene afpasset  Anvendelse  af  de  Riehlske  Klassevalg. 
Paa  den  anden  Side  syntes    det    ikke   nogen    uberet- 


148 

tiget  Fordring,  at  et  saadant  i  sin  Helhed  konserva- 
tivt Landsthings  Skattebevillingsret  ogsaa  i  Thingets 
egen  Interesse  indskrænkedes  til  en  Beslutning  over 
hver  af  Finansforslagets  Paragrafer  som  en  Helhed, 
i  Lighed  med  forskellige  andre  Overhuses  tilsvarende 
StiUing  til  Finansloven.  Herom  var  vistnok  Grev 
Frijs  ogsaa  enig  med  J.  A.  Hansen,  og  dette  Punkt 
hører  saaledes  ikke  til  de  Enkeltheder  i  Udkastet 
til  Overenskomsten,  hvori  han  ansaa  Forandringer 
for  ønskelige.  Jeg  har  senere  ikke  været  uimodtage- 
hg  for  den  Tingene  iboende  Humor,  at  af  disse  Ynd- 
lingstheorier  Kongevalgene  alene  fik  Lov  at  passere. 
Vi  fik  intet  grundejende  Overhus,  men  et  Landsthing, 
der  repræsenterer  lidt  af  Alt  og  med  Myndighed 
ogsaa  til  finansielt  Pindehuggeri,  om  Saadant  be- 
hager det. 

Det  er  gaaet  over  i  Historien,  hvorledes  det 
videre  gik.  Den  2 ide  December  forelagde  Regerin- 
gen i  Rigsraadets  Landsthing  sit  Forfatningsforsiag, 
hvis  vigtigste  Bestemmelse  var  en  Valgretscensus  til 
det  nye  Landsthing  af  200  Rdlr.  Skat  eller  1200 
Rdlr.  Indtægt.  Efter  heftige  Kampe  blev  dette 
Forslag  borte  i  Fællesudvalget,  hvorefter  Rigsraadets 
Møder  udsattes  den  11  te  April,  uden  at  man  var 
kommet  af  Stedet. 

Og  .siden  den  9de  Januar  havde  Rigsdagen  holdt 
Møder  ved  Siden  af  Rigsraadet.  Paa  Oppo.sitionens 
Initiativ  havde  Forhandlingerne  .strax  taget  Fart  i 
Folketinget.  Formaalet  var  at  krydse  Regeringens 
Planer,    men  Hensigten  naaedes    ikke    paa  Grund    af 

passiv  Modstand  i  Landsthinget ,  saaledes  at  der 
heller  ikke  forelaa  nogen  Rigsdagsbeslutning,  da  og- 
saa  dennes  Møder  udsattes  den  iite  April  til  den 
25de  s.  M. 

Saa  var  der  rent  Bord,  alle  fire  Kamre  lukkede 
og  et  formentligt  Vindstille  indtraadt,  der  syntes  at 
kunne  benyttes  med  en  Antecipation  af  det  ønskede 
politiske  Resultat  for  Øje. 


Baron  Blixen  havde  hidtil  holdt  sig  udenfor  Be- 
vægelsen. Han  levede,  som  foran  berørt,  i  frivillig 
Forvisning  inde  i  Smaalands  Skove,  hvor  han  dog, 
ogsaa  af  mig.  blev  holdt  å  jour  med  Larmen  i  Kjø- 
benhavn,  der  interesserede  ham  paa  det  mest  Levende, 
vel  ogsaa  ved  Modsætningen  til  den  dybe  Stilhed 
omkring  ham. 

Jeg  delte  de  almindelige  Forhaabninger  om  en 
Tilbagevinden  af  det  danske  Slesvig,  men  stod  lige- 
saa  ene  som  før  med  mit  Haab  om,  at  Blixen  maatte 
kunne  gøre  god  Tjeneste  under  den  ventede  nye 
Konstellation,  der  syntes  at  maatte  være  efter  Bis- 
marcks  Sind,  og  jeg  forsømte  derfor  ingen  Lejlighed 
til  at  minde  om  Betimeligheden  af  at  afæske  ham 
hans  Betingelser  for  en  eventuel  Indtræden  i  en  ny 
Regering. 

Grev  Frijs  og  Baron  Blixen  syntes  at  have  ført 
et  kammeratligt  Samliv  i  Ungdommen,  men  efter- 
haanden  at  have  fjærnet  sig  fra  hinanden,  og  For- 
holdet   var    paa    hin   Tid    noget    koligt.     De    tvende 

Mænd  havde  heller  ikke  mange  Berøringspunkter. 
Den  Ene  Flegmatiker,  den  Anden  Sangviniker,  den  Ene 
praktisk  anlagt  og  sættende  ordnede  økonomiske  For- 
hold som  Betingelse  for  statsborgerlig  Ydeevne  og 
medborgerlig  Agtelse ;  den  Anden  lidet  ændsende  den 
sidste  og  forudsættende  andre  Betingelser  for  den 
første;  den  Ene  tilbøjelig  til  at  se  paa  Enkelthederne 
for  gennem  dem  at  naae  et  Overblik  over  Tingene, 
den  Anden  mod  sin  Mesters  Raad  overseende  de 
smaa  Ting;  den  Ene  følgende  Induktionens  sikre, 
den  Anden  Deduktionens  mindre  visse  Vej ;  den  Ene 
sættende  Talentet,  den  Anden  Geniet  højest;  den 
Ene  holdende  sig  ved  Jorden,  prøvende  sine  Midler, 
vragende,  vejende  og  samlende,  den  Anden  gaaende 
sine  egne  Veje,  der  ofte  stod  som  Irveje  for  den 
Første,  medens  de  i  Virkeligheden  ligesaa  ofte  var 
Genveje,  og,  naar  de  førte  paa  Vildspor,  gjorde  dette 
ikke  paa  Grund  af  Fejlsyn,  men  som  Følge  af  Træt- 
hed eller  manglende  Støtte  paa  Vejen. 

Jeg  var  ikke  ubekendt  med,  hvorledes  Forholdet 
havde  udviklet  sig,  men  forestillede  mig,  at  man  paa 
begge  Sider  ikke  desmindre  nærede  et  Ønske  om  en 
Retablering  af  det  gamle  Forhold.  Og  da  jeg  bar 
paa  det  samme  Ønske,  benyttede  jeg  den  Tillid,  man 
nærede  til  mig,  til  at  søge  at  naae  dette  Maal.  Van- 
skelighederne syntes  mig  nærmest  at  ligge  hos  Grev 
Frijs,  der  ikke  kunde  lide  den  »store  Tromme«  og 
nærede  Frygt  for  Muligheden  af  > geniale  Afstikkere«« 
en  Frygt,  der  jo  ikke  var  helt  ugrundet.  Der  .syntes 
dog  at  være  en  Mulighed  for,    at  Baron  Blixen    med 

Grev  Frijs  som  Ballast  netop  vilde  være  i  den  ønske- 
ligste Situation  for  at  udrette  noget  Godt,  medens 
den  Sidstes  Maadehold,  bag  hvilket  der  stod  en 
Vilje,  hans  grundmurede  Forsigtighed  og  haandfaste 
Korsel  vilde  sætte  ham  i  Stand  til  at  »holde  Fuldblodet 
midt  paa  Banen«. 

Saa    benyttede    jeg    den    herskende    Stilhed    før 
Stormen  til  at  foretage  en  Udflugt  til  Nydala. 


Jeg  har  af  og  til  i  mit  stille  Sind  kritiseret  andre 
Gesandter.  Mit  eget  Gesandtskab  fik  et  Udfald,  som 
gjorde  mig  tolerantere  for  Fremtiden. 

Paa  den  smaalandske  Jernbanes  Endestation  tog 
jeg  Skjuts.  Men  det  var  ikke  den  dejlige  smaa- 
landske September  fra  forrige  Aar.  Graasort  Vinter- 
himmel med  store,  more  Sneflokke  foroven,  hæsligt 
grødet  Snesjap  forneden,  hvori  Hjulene  paa  den  elen- 
dige Skjutskarre  nu  og  da  stak  i  til  Navet. 

Saaledes  havde  den  lille  magre  Hest  aset  sig 
gennem  Smaalands  Skove  paa  femte  Time,  og  Skjuts- 
karlen  trøstede  mig  til,  at  Øget  »maaske«  nok  orkede 
frem. 

Det  led  mod  Nat,  og  jeg  var  ligesaa  udtrættet 
som  Øget. 

Væden  sivede  nedad  Klæderne  og  fandt  lidt 
efter  lidt  Vej  indenfor.  Ryggen  var  som  brudt  af 
det  lave,  haarde  Rygstød,  til  hvilket  den  højre  Haand 
klamrede  sig,  medens  den  venstre  var  optagen  af  at 
aftørre  det  ækle  lunkne  Snevand,  som  blindede  Synet. 

Graahvide  Birke,  vredne  Birke  og  ranke  Birke, 
hist  og  her  en  enkelt  Birk  midt  i  en  fritstaaende 
Klippe  som  en  kæmpemæssig  Sirplante  i  en  tilsvarende 
Urtepotte,  med  det  fine  Kvistevæv  dødt  og  travrigt 
dukkende  sig  ved  Berøringen  med  det  klamme,  si- 
vende Sjap.  Saa  en  Lysning  og  et  Slags  Trav  over 
den  naturlige  Stenbro,  som  dannedes  af  det  flade 
»Berg«,  Resterne  af  et  Granitbjerg,  som  en  vred 
Jætte  i  gamle  Dage  havde  skaaret  jævnt  af  ved 
Roden.  Saa  den  mørke  Fyrreskov,  der  havde  rj^stet 
Vintersneen  af  sig  og  aabnede  sig  over  Kærren  som 
samme  Jættes  Gab  over  en  Musling.  Ungt  Mandskab 
i  tætsluttende  Rækker,  knugende  sig  opad  hinanden 
som  for  at  støtte  hinanden  i  Kampen  for  Livet.  De 
var  unge  og  vidste  ikke,  at  de  ved  saaledes  at  be- 
røve hinanden  Luft  og  Lys  netop  tilstoppede  Livets 
Kilder  for  hinanden.  Og  kæmpehøje,  prægtige  Fyrre- 
stammer med  de  fine  Kroner,  som  himmelvidt  oppe 
dannede  det  mørke  Tag  over  vore  Hoveder. 

Nu  evnede  Øget  ikke  Mere.  Vi  maatte  blive, 
hvor  vi  var,  for  Natten.  Men  da  Hesten  havde  pustet 
ud  —  den  var  i  Slægt  med  Gustav  Adolphs  og  Karl 
XU's  Remonter  —  og  havde  snuset  til  lidt  01  i  min 
hule  Haand,  satte  den  sig  pludselig  i  Bevægelse,  me- 
dens den  Ene  skod  til  og  den  Anden  holdt  sig  ved 
Kærren  under  en  Hvlig  og  opmuntrende  Samtale  om 
de  Stakler,  der  var  blevet  slaaet  ihjel  der,  hvor  Sten- 
dysserne ved  Vejen  angav  Udaaden. 

Dyret  havde  vejret  Stalden,  hvor  Menneskets 
ødelagte    Lugtesans     havde    svigtet.      Thi    pludselig 


standsede  Kærren  ved  en  Lygte  foran  eller  i  noget, 
der  saa  ud  som  en  ^Mellemting  mellem  en  Sump  og 
en  Mødding.  Saa  var  vi  ved  Kroen,  og  der  paakom 
mig  en  Følelse,  som  længtes  jeg  tilbage  til  Fyrre- 
skoven og  Stendysserne,  da  en  munter,  klinger  Stemme 
lod  ud  til  mig  i  Mørket  med  Indbydelse  til  at  træde 
indenfor  og  tage  tiltakke  med  hvad  Huset  formaaede. 

I  et  Hjørne  af  Stuen  stod  den  mægtige  »Brasa«, 
hvorfra  Favnestykker  af  knitrende  Birkeved  sendte 
sit  hyggelige  Lys  over  en  Vugge,  der  hang  i  et  Tov 
under  Loftet  med  Husets  Sidstfødte.  Vuggen  var  i 
sagte  Bevægelse,  som  t>'dede  paa,  at  Krofa'er  havde 
gjort  sin  Pligt  og  givet  den  et  lempehgt  Stod,  saa- 
ledes  som  det  er  hver  Mands,  Kvindes  eller  Barns 
Pligt,  som  passerer  den.  Det  andet  Hjørne  optoges  af 
en  Seng,  hvorfra  der  lød  et  andet  Barns  sunde,  takt- 
faste Aandedræt,  medens  Pladsen  mellem  de  tvende 
andre  Hjørner  indtoges  af  en  Fyrreskive  og  nogle 
Stole. 

Værtens  Opfordring  til  at  tage  Plads  i  Sengen, 
som  han  og  Hustruen  aabenbart  nys  havde  forladt, 
afslog  jeg.  Jeg  vilde  bl.  A.  for  enhver  Pris  afsted, 
saasnart  Hesten  havde  tygget  sit  Foder.  Saa  kom 
Drengen  derhenne  i  Sengen  pludselig  springende 
frem  i  sin  stumpede  Skjorte,  og  jeg  huskede  paa,  at 
jeg  havde  en  Appelsin  i  min  Vadsæk  og  gav  ham 
den.  Jublende  og  kvidrende  over  den  dejlige  gule 
Bold  sprang  og  hoppede  han  omkring  i  Stuen,  til 
Barnet  i  Vuggen  begyndte  at  give  Hals  og  hidkaldte 
Krofaer,  der  var  ligesaa  glad  over  Bolden  som  Drengen. 

Da  jeg  søgte  at  forklare  ham  den  formentlige 
Bolds  særlige  Egenskaber,  lod  han  høfligt,  som  han 
troede  mig,  og  kaldte  paa  sin  Hustru,  for  at  ogsaa 
hun  skulde  se  »det  underhge  danske  Æble«,  som 
den  Rejsende  havde  givet  deres  Son.  Men  Mo'er, 
der  var  vækket  op  af  sin  gode  Søvn,  var  ikke  i 
Humør  til  at  lade  sig  Noget  binde  paa  Ærmet  og 
takkede  kort  for  den  vakre  Bold,  som  Sønnen  nok 
skulde  tage  Vare  paa.  Saa  kom  vi  da  afsted,  og  et 
Par  Timer  senere  var  jeg  paa  det  svenske  Herresæde, 
hvor  Vært  og  Værtinde,  omgivne  af  en  forfinet  Kul- 
turs og  en  privilegeret  Stillings  Attributer,  stod  paa 
Højdepunktet  af  Tidens  Dannelse,  medens  Sønnen, 
et  Par  Aar  ældre  end  Kromandens  Dreng,  ved  Hjælp 
af  indfødte  Bonner  talte  de  tre  Kultursprog  foruden 
sit  eller  sine  Modersmaal. 


Endehg,  vel  henved  Kl.  i — 2  paa  Natten,  kom 
vi  humpende  ind  paa  den  store  Gaardsplads,  og 
medens  jeg  helt  forkommen  krøb  op  ad  den  høje 
Opgang,  blev  Dørene  til  Forhallen  smækket  op, 
og  ned  ad  den  brede  Trappe  fra  første  Sal  kom 
Værten  i  Gaia  med  en  Armstage  i  hver  Haand  og 
fulgt  af  en  Tjener  for  at  »gøre  Stads  af  Gesandten«. 
Det  hele  Opstyr  og  Ansigtet,  der  lyste  af  Humor, 
viste  mig,  at  han  agtede  at  slaae  det  Hele  hen  i  Spøg, 
hvortil  denne  Modtagelse  skulde  danne  Indledningen, 
og  at  Noget  maatte  være  kommet  mig  paatværs. 

Inde  i  det  rummelige  Værelse  brændte  Birke- 
vedet livligt  i  den  store  Lerovn,  og  midt  paa 
Gulvet  stod  en  omfangsrig  Skive  med  en  Opdækning, 
som  ikke  vilde  blevet  vraget  af  hvilkensomhelst  Am- 
bassadør, selv  om  han  ikke  som  jeg  havde  siddet 
fast  i  Smaalands  Skove  den  halve  Nat. 

Da  jeg  var  kommet  saa  sent.  kunde  Værten 
ikke  deltage  i  Maaltidet,  men  stillede  sig  ved  Ovnen 
og  sagde:  »Hver  Ting  til  sin  Tid.  Af  Deres  solenne 
iModtagelse  vil  De  have  set,  at  Deres  Ankomst  er 
blevet  bebudet,  ikke  blot  ved  Deres  Telegram,  og 
nu  slutter  vi  følgende  Overenskomst:  De  spiser  og 
jeg  taler,  og  naar  De  har  spist,  ryger  vi  en  Cigar. 
Saa  kan  De  tale,  men  ikke  om  Forretninger«.  — 
Og  nu  begyndte  til  min  Forundring  —  jeg  kendte 
ham  ikke  igen  —  i  en  pludselig  Ordstrøm  en  Selv- 
biografi fra  hans  Fødsel  til  dette  Øjeblik.  Og  da 
han  Kl.  4 — 5  om  Morgenen  fulgte  mig  til  mit  Sove- 
værelse, havde  jeg  ikke  faaet  LejHghed  til  at  indføre 
et  Ord.  Da  jeg  nu  udtrykte  et  Haab  om  et  godt 
Udfald  af  min  Rejse,  svarede  han,  at  det  haabede 
han  ogsaa:   —  vi  skulde  nok  faae  Tiden  til  at  gaae. 

Det  viste  sig  ogsaa  allerede  næste  Morgen,  at 
jeg  ligesaa  godt  kunde  være  blevet  hjemme.  Thi 
Blixen  røbede  den  største  Ulyst  til  at  komme  ind 
paa  Sagen  og  hengav  sig  til  almindelige  Betragt- 
ninger over  den  nærmeste  Fortid  med  dens  Fejlgreb 
og  de  energiske  Midler,  der  maatte  anvendes  for  at 
hindre  en  Gentagelse.  Han  havde  ikke  forvundet 
den  Uret ,    der  var  begaaet  imod  ham .    og    heri   an- 

tager  jeg  laa  Hovedgrunden  til  hans  nuværende  Pas- 
sivitet. Hans  Tankegang  har  vel  været  denne :  Den- 
gang jeg  havde  fornuftige  Grunde  til  at  haabe  at 
kunne  udrette  Noget  for  Landet,  afskar  man  mig 
Lejlighed  dertil.  Nu,  da  jeg  alene  vilde  kunne  haabe 
mod  alt  Haab,  nu  føler  jeg  ingen  Trang  til  at  give 
de  gamle  Modstandere  et  Skin  af  Ret,  naar  de  kunde 
pege  paa  et  mislykket  Forsøg  paa  at  gøre  Sket  usket 
som  et  Bevis  for,  at  jeg  heller  ikke  tidligere  vilde 
kunnet  udrette  Noget.  Men  selv  om  jeg  modtog  en 
Stilling,  i  hvilken  det  syntes,  som  om  jeg  kunde 
gore  et  saadant  Forsøg  —  der  vel  neppe  kunde 
skade — ,  saa  tror  jeg  ikke,  jeg  vilde  faaeLov  dertil. 
Thi  Grev  F"rijs"s  Begreb  om,  hvad  han  kalder 
Æventyr,  er  meget  omfattende,  og  hans  Ansvars- 
følelse meget  stærk.  Derfor  vil  han  heller  ikke  ud- 
rette Noget  ud  over  Forfatningssagens  Ordning.  Men 
denne  interesserer  mig  kun  i  anden  Række.  Mit 
Ministerskab  vilde  derfor  blive  goldt  og  i  det  Højeste 
skaffe  mig  nogle  Ærgrelser,  men  dem  kan  man 
endelig  ogsaa  skaffe  sig  uden  at  være  Minister. 

Tiden  gik  saa  hurtigt  og  fornøjeligt  og  med 
Udarbejdelsen  af  Brochuren  :  »Fra  den  8de  September 
til  den  i8de  November  1863«,  at  de  otte  Dage  var 
forløbet,  da  Blixen  efter  Frokosten  bad  sin  Hustru 
og  mig  høre  Svaret  paa  et  Brev.  han  havde  faaet 
fra  Grev  Frijs.  Svaret  var  affattet  i  en  afvisende  Tone 
og  opstillede  umulige  Betingelser.  Jeg  mindes  ikke 
Ordlyden  af  disse,  kun  at  Universitetets  Flytning  til 
Kolding  var  en  af  dem.     Men  hvad  jeg  grant  mindes. 

var  Prinsesse  Augustas  sørgmodige  Skuftelse  og 
læmpelige  Henstillinger  om  ikke  at  afsende  dette 
Brev,  men  hellere  personlig  at  forhandle  med  Af- 
senderen. Det  havde  jo  ingen  Hast.  Blixen  gik  en 
Middelvej  og  fulgte  med  til  Kjøbenhavn  for  at  »se 
paa  det«. 

Posten  kom  til  Nydala  Kl.  5 — 6  Efterm.,  og 
medens  vi  de  fire  første  Dage  sad  ved  Bordet,  kom 
hver  Dag  et  Brev  til  mig  fra  den  samme  Molzen, 
om  hvem  Mere  nedenfor,  og  som  jeg  da  kun  havde 
set  en  enkelt  Gang  en  passant.  Brevene  var  fulde 
af  mystiske  Advarsler  mod  at  spilde  Tiden  med 
ørkesløse  Ting,  medens  Afgørelsen  blev  truften  uden 
Blixen.  Det  viste  sig,  at  jeg  havde  haft  Uret  i  at 
efterligne  hin  sorgløse  Regent  i  Athen  og  under- 
vurdere de  Forbindelser,  paa  hvilke  Brevskriveren 
beraabte  sig.  Thi  da  vi  gik  iland  ved  Kvæsthus- 
broen, mødte  vi  en  Bekendt,  som  fortalte  os,  at 
Grev  Frijs  havde  været  kaldet  til  Kongen,  men  ikke 
kunnet  eller  villet  danne  et  Ministerium,  og  atter 
havde  forladt  Byen. 

Jeg  har  sagt,  at  Baron  Blixen  kunde  beherske 
sit  Ansigt,  men  jeg  kendte  ham  for  godt  til  ikke  at 
kunne  slutte  mig  til  de  Følelser,  han  søgte  at  skjule. 

I  Hjemmet  forefandt  jeg  Bekræftelse  paa  Kends- 
gerningen og  søgte  derefter  J.  A.  Hansen,  men  uden 
at  træfte  ham,  og  altsaa  uden  at  erfare,  om  det  var 
gaaet  ham  som  Baron  Blixen. 

Jeg  var  saaledes  henvist  til  mine  egne  Gisninger 

og  havde  heller  ikke  vanskeligt  ved  at  danne  mig 
en  Forestilling  om  denne  Episode. 

Thi  medens  vi  sad  i  vor  Afkrog,  var  der  pas- 
seret Følgende: 

Den  25  de  April  skulde  Rigsdagen  atter  træde 
sammen,  og  her  kunde  altsaa  Regeringen  forelagt 
sit  Grundlovsforslag ,  efter  at  dette  var  afvist  i  Rigs- 
raadet.  Dette  turde  Regeringen  imidlertid  ikke  for 
sine  nationalliberale  Venner,  selv  om  den  havde 
villet  det,  og  havde  derfor  allerede  den  15de  April 
besluttet  at  afbryde  Rigsdagens  Moder.  Kongen 
betænkte  sig  imidlertid  paa  at  sanktionere  Beslut- 
ningen og  kaldte  Grev  Frijs  for  at  overdrage  ham 
at  danne  en  ny  Regering.  Grev  Frijs  har  da  i  de 
tre  Dage  fra  den  15de  til  den  i8de  undersøgt,  hvor- 
vidt de  fornødne  Betingelser  var  tilstede,  og  var 
kommet  til  et  negativt  Resultat,  hvorefter  Kongen 
den  18de  underskrev  det  Aabne  Brev,  hvorved  Rigs- 
dagens Møder  sluttedes. 

Der  er  ingen  Tvivl  om,  at  Greven  har  fundet 
overvejende  Grunde  for  at  opgive  Forsøget  paa  dette 
Tidspunkt.  Der  fofelaa  jo  egenlig  ingen  parlamen- 
tarisk Nødvendighed  for  et  Ministerskifte.  Thi  vel 
havde  Regeringen  lidt  et  Nederlag  i  Rigsraadet,  men 
dette  kunde  opløses  og  nye  Valg  til  Folkethinget 
udskrives,  hvad  jo  ogsaa  skete.  Men  dernæst  vil 
Grev  Frijs  have  næret  visse  Tvivl  om  den  oppositio- 
nelle Stemnings  Styrke  ude  i  Landet,  og  det  ulyk- 
kelige Resultat  af  de  nye  Rigsraadsvalg  den  30te 
Maj  gav  ham  Ret.      Og    endelig    tor    han    have  lidt 

Skuffelse  paa  Steder,  hvor  Understøttelse  var  ventet. 
Men  ligefuldt  bliver  det  uforstaaeligt,  at  Forsøget  er 
gjort  og  opgivet  uden  Underretning  til  Baron  Blixen 
og  —  formentlig  —  J.  A.  Hansen. 

Denne  synes  dog  ikke  at  have  næret  nogen 
Rancune  over  formentlig  Tilsidesættelse,  ligesaa  lidt 
som  dette  Intermezzo  ses  at  have  øvet  nogen  Indfly- 
delse paa  hans  politiske  Holdning  eller  paa  den  Energi, 
hvormed  han  hævdede  den,  og  forsaavidt  var  der  jo 
ikke  tabt  Andet  end  det,  at  Haabet  om  en  snarHg 
Udjævning  af  Forfatningsstriden  var   blevet  sv^ækket. 

Og  nu  optog  de  politiske  Danaidepiger  paany 
deres  evindelige  Arbeide  i  det  nyvalgte  Rigsraads 
Folkething,  og  her  faldt  da  Landsthingets  modificerede 
Kompetence  overfor  Finansloven  m.ed  54  Stemmer 
mod  45  og  paa  et  senere  Stadium  med  60  mod  37.*) 
Dette  kunde  forstaas.  men  Opgivelsen  af  den  rene 
Skattecensus  for,  som  J.  A.  Hansen  udtrykte  sig.  at 
»komme  Embedspartiet  imøde« ,  var  et  ligefremt 
Nederlag  for  Oktoberforeningstanken.  Det  var  Monrad 
og  en  Stamhusbesidder.  Carlsen  til  GI.  Kjogegaard, 
der  tog  Initiativet,  rigtignok  for  Valgbarhedens  Ved- 
kommende, medens  J.  A.  Hansen  veg  uden  synderhg 
Kamp  paa  et  saadant  Hovedstade. 

Det  i  Folketinget  forandrede  Regeringsforslag 
gik    nu    til  Landsthinget ,    derfra    renset    tilbage    til 


*)  For  Fuldstændigheds  Skyld  tilføjes,  at  Nederlaget  gentoges 
for  tredje  Gang  i  Rigsdagens  Folkething  med  55  Stemmer 
mod  19,  uagtet  Tanken  var  lyst  i  Kuld  og  Køn  af  Tscheming. 

Folkethingets  eneste  Behandling,  saa  tilbage  til 
Landsthingets  eneste  Behandling,  saa  endelig  Fælles- 
udvalg paa  30  Medlemmer  den  30te  Oktober, 

»Udsigterne  var  mørke«,  siger  J.  A.  Hansen, 
»thi  man  vidste,  at  mindst  22  af  Udvalgets  30  Med- 
lemmer vilde  stemme  for  Regeringsudkastet.  Hvor- 
ledes nu  bringe  nogle  af  disse  22  til  at  vakle?  hvor- 
ledes eller  med  hvem  i  saa  Henseende  indlede  For- 
handling?   Det  var  Spørgsmaalet«. 

Da  viste  sig  i  den  ellevte  Time  en  deus  ex 
machina  og  besvarede  dette  intrikate  Spørgsmaal. 
»Thi«,  fortsætter  Hansen,  »efter  at  Fællesudvalget 
havde  holdt  sit  første  Møde,  spurgte  Grev  Frijs  mig 
ved  Bortgangen,  om  jeg  ikke  troede,  at  vi  nu  burde 
forsøge  en  ny  Overenskomst.  Jeg  svarede,  at  det 
maatte  være  nu  eller  aldrig.  Vi  blev^  da  enige  om, 
at  jeg  skulde  tilkalde  2  af  Fællesudvalgets  Medlem- 
mer, og  Greven  vilde  ligeledes  tilkalde  2,  hvorefter 
vi  Sex  da  skulde  forsøge  at  blive  enige  om  Sagen. 
Jeg  henvendte  mig  til  Winther  og  S.  Jørgensen  med 
Spørgsmaal,  om  de  vilde  deltage  i  dette  Forsøg, 
hvortil  de  erklærede  sig  villige,  og  med  Frijs  mødte 
Estrup  og  Fonnesbech.  —  Forhandlingen  mellem  de 
sex  nævnte  Mænd  fortsattes  uafbrudt  i  ét  Mode,  ind- 
til de  var  komne  helt  til  Ende  med  den  foreløbige 
Aftale«. 

Visse  Forbehold  fra  Winthers  og  Jørgensens 
Side  gjorde  atter  Grev  Frijs  betænkelig,  og  det  Hele 
syntes  at  skulle  løbe  ud  i  Sandet,  da  Grev  Holstein- 
Holsteinborg  og  Knud  Pedersen  meldte  sig  som  Pleje- 

forældre  og  indbragte  de  sex  Medlemmers  Udkast  i 
Fællesudvalget;  men  det  gik  fremdeles  trangt  nok, 
inden  29  af  de  30  indstillede  den  nugældende  Grund- 
lov til  Rigsdagens  Vedtagelse. 


Simpel  Billighedsfølelse  kræver  her  at  give  det 
nationalliberale  Parti  den  Ære,  som  tilkommer  det 
for  den  Resignation,  som  dets  Repræsentanter  udviste 
i  Fællesudvalget.  Det  kan  maaske  siges,  at  denne 
Resignation  ikke  kan  have  kostet  Partiet  nogen 
uoverkommelig  Selvovervindelse,  efterdi  der  just  ikke 
hørte  Spaadomsgave  til  for  at  se,  at  Forslaget,  om 
det  blev  Grundlov,  ikke  vilde  lægge  Hindringer 
ivejen  for  dets  Indflydelse.  Og  ligesom  den  Mod- 
stand, det  hidtil  havde  rejst,  havde  stillet  det  paa 
en  god  Fod  med  tidligere  Medbejlere,  saaledes 
syntes  nu  Eftergivenheden  i  den  ellevte  Time  vel 
skikket  til  at  kunne  paaregne  nogen  Paaskønnelse 
fra  de  nye  Mænd,  der  viste  sig  i  Horisonten. 


Karakteristiske  hver  paa  sin  Vis  er  tvende  Yt- 
tringer  i  et  Privatmode  af  henholdsvis  Grev  Frijs  og 
den  nuværende  Konseilpræsident.  Paa  given  An- 
ledning erklærede  nemlig  den  Første,  at  han  kun 
vilde  slutte  sig  til  Aftalen,  naar  den  fik  et  større 
Flertal  i  Fællesudvalget  for  sig.  Blev  den  modtagen 
af  Regeringen,  vilde  han  nøjes  med  20  Stemmer,  i 
modsat  Fald  med  mindst  25,  deriblandt  alle  Venstre- 
stemmer.    Og  Estrup :    At  han  forudsatte   som   selv- 

Joseph  Michaelsen :     Fra  min  Samtid.     II.  I  j 

folgeligt,  at  naar  Medlemmerne  af  Venstre  her  sluttede 
sig  til  dette  Forslag,  de  da  ikke  gik  fra  det  i  Rigs- 
dagen. 

]klen  under  alt  dette  Frem  og  Tilbage,  For  og 
Imod.  der  tjærnt  minder  om  Abrahams  Prutten  med 
Vorherre  om  Tallet  paa  de  betingede  Retfærdige  i 
Sodoma,  gik  Ministeriet  af.  og  da  der  nu  forelaa  et 
regelret  parlamentarisk  Grundlag,  dannede  Grev  Frijs 
det  nye  ^Ministerium,  der  førte  Sagen  igennem. 

I  Rigsraadets  Landsthing  vedtoges  Indstillingen 
med  41  Stemmer  mod  10  og  i  Folkethinget  med 
81  mod  17.  Blandt  de  81  var  som  bekendt  foruden 
Alberti,  J.  A.  Hansen  og  Mullen  ogsaa  Berg,  der 
gennem  hele  sit  efterfølgende  politiske  Liv  maatte 
slæbe  paa  denne  Afstemning  som  den  gamle  Mand 
paa  Trolden  i  det  arabiske  Æventyr. 

Endnu  stod  Rigsdagen  tilbage,  men  Forfatnings- 
forslaget  stødte  ikke  her  paa  nogen  Hindring  af  Be- 
tydning og  førtes  gennem  de  to  paabudte  Samlinger 
med  stor  Majoritet,  det  bør  siges  væsenlig  ved  J.  A. 
Hansens  Fortjeneste.  At  dette  er  saa,  fremgaar  bl.  A. 
af  den  Kendsgerning,  at  hele  Odiet  for  »Frafaldet« 
fra  Junigrundloven  nu  kastedes  over  paa  ham  i  den  Grad, 
at  han  vragedes  af  sin  Valgkreds  paa  Langeland 
ved  Valget  til  den  nyvalgte  Rigsdag,  der  grundlov- 
mæssig skulde  lægge  sidste  Haand  paa  Værket.  Og 
det  kan  uden  synderlig  Overdrivelse  siges,  at  den 
ofifenlige  Opmærksomhed  i  Danmark  i  et  Aarstid  fra 
Foraaret  1865  til  Udbrudet  af  den  preussisk-oster- 
rigske  Krig  væsenlig  optoges  af  det  Sporgsmaal,  om 

J.  A.  Hansen  var  >; bestukken«  eller  ikke.  Interessen 
for  dette  Sporgsmaal  tabte  sig  aldrig,  ja  er  endnu 
levende  paa  sine  Steder,  og  der  er  slet  ingen  Tvivl 
om,  at  mere  end  én  Landsmand  vil  tage  denne  Bog 
i  Haanden  i  det  Haab  at  finde  et  Svar  paa  dette 
Sporgsmaal. 

De  har  faaet  det  i  den  foregaaende  korte  og 
sanddru  Beretning  om  disse  Forhandlingers  »hemme- 
lige« Historie. 

Det  fremgaar  jo  allerede  af  denne,  at  J.  A.  Hansen 
paa  Forhaand  var  enig  med  Grev  Frijs  om  alle  Hoved- 
punkter i  den  nye  Forfatning  paa  et  enkelt  Spørgsmaal 
nær,  det  om  kongevalgte  Landsthingsmænd.  som  Han- 
sen personlig  ikke  vilde  gøre  til  et  Kabinetsspørgsmaal. 
Og  saa  vidt  var  man  kommet  alt  i  det  første  Møde, 
forud  for  hvilket  der  ikke  var  gaaet  og  ikke  kunde 
være  gaaet  anden  Bestikkelse  end  Hansens  egne 
illusoriske  Forestillinger  om  en  hæderlig  Afslutning 
paa  en  lang  politisk  Bane. 

Her  er  det  afgørende  Punkt :  Grev  Frijs  har  kun 
en  passiv  Lod  i  Modet  med  J.  A.  Hansen.  Han  til- 
lod det.  Og  da  Hansen  ligesom  Grev  Frijs  havde 
overvundet  sig  selv  til  at  foretage  dette  Skridt,  var 
der  ingen  yderligere  Hindring  at  overvinde,  intet 
Motiv  for  den  anden  Part  til  at  købe,  fordi  der  Intet 
var  at  købe.  Alt.  hvad  der  fornuftigvis  kunde  gives, 
var  givet  frivillig,  frivillig,  jeg  siger  ikke  for  Sagens 
Sk}-ld  alene.  Thi  Hansen  kan  jo  have  haft  sin  re- 
servatio  mentalis    med    Hensyn    til    fortjent  Løn   for 

uundværlig  Medvirken  til  at  bringe  Orden  i  Kaos, 
om  Resultatet  end  blev  Skuftelse. 

Grev  Frijs  vil  selvfølgelig  aldrig  med  sit  Vidende 
have  bibragt  J.  A.  Hansen  en  saadan  Suggestion, 
og  det  vil  jo  ogsaa  huskes,  at  han  utvivlsomt  alle- 
rede i  Paasken  1865  vil  have  gjort  hvad  han  kunde, 
for  at  betage  Hansen  deslige  Forhaabninger,  ligesom 
han  knap  en  Maaned  efter  Indvielsen  af  Forsoningen 
mellem  de  store  og  smaa  Bønder  i  Hotel  Phønix,  og 
sin  særlige  Tak  og  Anerkendelse  ved  denne  Lejlig- 
hed af  Hansens  Fortjenester,  ganske  ignorerede  det 
formentlige  Ministeræmne  og  tog  Ordet  for  en  helt 
anden  Forsoning,  Forsoningen  mellem  Partierne. 

Men  ganske  bortset  fra,  hvad  Andre  har  eller  kan 
have  paa  Samvittigheden  i  dette  Tilfælde,  ligger  det 
nær,  at  Hansen  virkelig  kan  have  levet  i  en  saadan 
Forestilling  lige  til  Dagen  efter  Dannelsen  af  Grev 
Frijs's  Ministerium.  Baade  Indledelsen  af  de  fortro- 
lige Forhandlinger  —  i  Realiteten,  om  ikke  i  Formen, 
som  mellem  ligestillede  Magter  —  og  den  officielle 
Sanktion  af  disse  Forhandlinger  i  Rigsraadets  Fælles- 
udvalg som  i  Hotel  Phønix,  maa  have  befæstet 
Hansen  i  den  Forestilling,  at  han  stod  ved  Maalet. 

Skuftelsen  maa  have  naget  dybt  og  gav  sig  og- 
saa Luft  paa  en  Maade,  som  neppe  kan  misforstaas. 

Men  det  er  jo  ikke  herom,  Videbegærligheden 
kredsede. 

Den  offenlige  Mening  var  spændt  paa  simpelt- 
hen, om  Hansen  havde  solgt  sin  Indt1\delse  i  sit 
Parti  for  Pense. 

Jeg  kender  nu  nok  til  Mennesket  for  at  vide,  at 
man  simpelthen  vil  tænke,  om  ikke  sige :  Du  kan 
naturligvis  ikke  svare  Andet  end  Nej. 

Jeg  skal  ikke  henvise  til  den  Forsikring,  jeg  har 
afgivet  i  første  Række  af  disse  Optegnelser,  kun  at 
ville  sige  Sandheden  og  Intet  uden  den,  om  jeg  end 
selvfølgelig  har  maattet  forbeholde  mig  ikke  altid  at 
buse  ud  med  den  hele  Sandhed,  der  ikke  synes  ret 
skabt  for  denne  Verden.  Men  her  er  ingen  hél 
Sandhed,  som  ikke  taaler  Dagens  Lys,  og  det  fore- 
kommer mig,  som  nogen  Omtanke  maatte  gøre 
dette  klart. 

Allerede  en  Henvisning  til  Grev  Frijs's  Karakter 
burde  være  tilstrækkelig  til  at  forkaste  enhver  An- 
tagelse af  en  saadan  Handel.  Det  er  sandt,  at  han 
vedkendte  sig  det  Princip,  at  Grev  Frijs  og  Konseil- 
præsident  Frijs  var  to  Ting,  og  at  den  Første  ikke 
kunde  gøres  ansvarlig  for  Ministerens  Handlinger, 
eller  Ministeren  indløse  Privatmandens  Ord.  Natur- 
ligvis. Det  kan  jo  slet  ikke  være  Andet,  og  selv 
Fyrst  Bismarck  har  for  nylig  overfor  en  gammel 
upoHtisk  Ven  maattet  værge  sig  mod  Beskyldningen 
for  Hensynsløshed  med  de  drastiske  Ord,  at  han 
som  Minister  ikke  havde  været  hensynsløs  nok. 
Ikke  desmindre  synes  det  dog,  som  om  et  Slags 
offenlig  Samvittighed  eller  moralsk  point  d'honneur 
har  vanskeligt  ved  at  gaae  ind  paa  en  saadan  Distink- 
tion. Men  Grev  Frijs  var  ikke  Minister  i  Paasken 
1865,  og  forinden  dette  Tidspunkt  maatte  Handelen 
være  sluttet,    hvis   den  var  bleven  sluttet.     Men  hvis 

den  havde  fundet  Sted  dengang,  maatte  jeg  vide 
det,  og  jeg  véd  Intet  herom.  Og  dernæst  —  og  det 
er  et  Punkt,  der  synes  mig  vel  skikket  til  at  gøre 
Indtryk  paa  praktisk  -  forstandige  Mænd  —  Hansens 
økonomiske  Tilstand  viste  sig  jo  senere  at  være  en 
saadan,  at  der,  selv  bortset  fra  hans  vægtige  politiske 
Stilling,  vilde  være  udkrævet  saa  betydelige  Summer, 
at  der  i  Danmark  formentlig  slet  ikke  kunde  være 
Tale  om  en  saadan  Købesum. 

Hertil  kommer  et  psykologisk  Moment.  Den 
Indignation,  der  kommer  til  Orde  i  Hansens  Protest, 
naar  han  ligesom  raaber  det  ud  paa  Torve  og 
Stræder:  »Forhandlinger,  som  jeg  i  Foraaret  1865 
førte  med  Grev  Frijs,  blev  af  tjenstvillige,  letfærdige 
Aander,  ved  Misbrug  af  udvist  Fortrolighed  bragt 
ud  i  Publikum  i  en  aldeles  forvansket  Skikkelse  og 
benyttet  til  at  kaste  Snavs  paa  min  Karakter«,  — 
er  aabenbart  alt  for  ægte  til  kun  at  skulle  dække 
over  en  ond  Samvittighed.  Og  det  Samme  gælder, 
naar  han  siger,  at  hans  »Tilslutning  til  Rigsraadets 
Fællesudvalgs  Forslag  og  Troskab  mod  den  derved 
indtraadte  moralske  Forpligtelse  til  at  holde  paa 
dette  er  blevet  undergivet  de  hadefuldeste  og  uret- 
færdigste Fortolkninger«, 

Strax  efter,  at  Kongen  havde  underskrevet  den 
nye  Grundlov,  sendte  Hansen  mig  et  Manuskript, 
som  han  bad  mig  gennemlæse  og  forsyne  med  Over- 
skrift. Jeg  efterkom  hans  Anmodning  og  foreslog 
det  sproglig  maaske  mindre  korrekte:  Mit  Tilsvar, 
fordi    dette    forekom    mie    koncist  osf  bestemt.     Han 

tog  Titlen,  men  vedføjede  en  længere  Undertitel,  der 
borttog  det  Koncise  og  lod  det  Ukorrekte  tilbage.  Det 
er  af  Fortalen  til  denne  Redegørelse,  jeg  har  taget 
ovenstaaende  Citater,  og  Forfatteren  tilføjer  den  ener- 
giske Erklæring,  at  den  er  fremkommen  »for  at  bort- 
vejre Løgnen  og  Bagvaskelserne«.  En  daarlig  Sam- 
vittighed taler  neppe  paa  denne  Maade,  og  en  Mand, 
der  har  solgt  sig  for  Penge,  kan  neppe  fingere  Skuf- 
felse med  LA.  Hansens  Ord  i  Morgenposten«  Dagen 
efter  Ministeriets  Dannelse:  »Naar  Venstre  føler  sig 
skuffet,  er  det  fordi  de  store  Bonder  har  taget  Alt 
selv,  uden  at  tænke  paa  deres  smaa  Kolleger«. 

Men.  vil  man  maaske  sige:  Et  er  at  sælge  sin 
politiske  Indflydelse  for  Penge,  for  kontant  Betaling 
binde  sig  til  en  vis  bestemt  politisk  Optræden  i 
Fremtiden,  et  Andet  som  Erstatning  at  modtage 
Penge  eller  Penges  Værd  for  at  have  renonceret  paa 
mere  adækvat  Løn  for  god  og  virkningsfuld  politisk 
Tjeneste. 

Jeg  véd  Intet  herom.  Jeg  véd  ikke,  om  Nogen 
har  bragt  et  saadant  Offer,  men  vilde  iøvrigt  ikke 
finde  det  i  Uoverensstemmelse  med  en  Karakter, 
hvem  det  bød  imod  at  modtage  Tjenester,  om  de 
end  kun  ganske  indirekte  kunde  siges  at  angaae  ham 
selv.  uden  ligesom  at  frigøre  sig  ved  personlig  Gen- 
tjeneste.  Men  hvad  saa  r  Hvad  vedkommer  det 
Offenligheden,  naar  det  faktisk  ikke  har  øvet  og  ikke 
har  kunnet  øve  nogensomhelst  politisk  Indflydelser 

Hvis  det  derfor  her.  hvad  jeg  haaber,  er  lykkedes 
mig   at  ramme    en  Pæl    gennem    denne  Bestikkelses- 

historie,  hvis  Udbredthed  ikke  taler  til  Ære  for  vor 
formentlig  udviklede  politiske  Moral,  har  jeg  samtidig 
gjort  den  gode  Gærning  at  slaae  det  fast,  at  den 
danske  Statsforfatning  ikke  er  Resultatet  af  en  smud- 
sig Handel,  men  er  en  mangelfuld  Bygning  af  et 
efter  store  Ulykker  resigneret  Folk  med  mangelfuld 
politisk  Dannelse.  Og  denne  ene  Omstændighed  vil 
i  Fædrelandsvenners  Øjne  være  tilstrækkelig  til  at 
motivere  Fremkomsten  af  disse  Optegnelser  efter 
Forløbet  af  en  Menneskealder,  da  vi  efter  Sidney 
Smith  Alle  ere  døde,  ganske  bortset  fra,  at  Æmnet 
er  et  Stykke  Danmarkshistorie,  og  at  Historien  prend 
son  bien  ou  elle  le  trouve«. 


Men  Hansen  lader  det  ikke  beroe  ved  Forsvar. 
Han  gaar  angrebsvis  tilværks,  og  naar  han  samtidig 
i  »Morgenposten«  tilføjer,  at  de  samme  smaa  Kol- 
leger savner  et  Øre  i  Kongens  Raad,  eftersom  ikke 
blot  Blixen  Finecke ,  men  endog  Baron  Ziitphen- 
Adeler  (Oktoberforeningens  Formand)  er  blevet  forbi- 
gaaet,  saa  rører  han  her  ved  en  Side  af  Sagen,  der 
har  Interesse  udover  ikke  blot  Ministerkombinationer, 
men  selv  udover  Redaktionen  af  L^orfatningspara- 
grafer. 

Thi  Ministeriets  Sammensætning,  det  følte  baade 
store  og  smaa  Bønder,  var  en  Opgivelse  af  det  Grund- 
lag, paa  hvilket  det  mentes  at  skulle  dannes,  Ska- 
belsen af  en  social-politisk  Nydannelse  som  Basis  for 
et  forynget  Statsliv,  og  »Savnet  af  et  Ore  i  Kongens 

Raad«  er  et  direkte  Angreb  paa  Konseilpræsidenten 
for  at  have  lukket  det  hidtil  aabne  Øre. 

At  det  maatte  komme  saaledes,  var  ikke  uventet 
for  dem,  som  var  fortrolige  med  den  nye  Konseil- 
præsidents  Karakter  og  Tankesæt. 

Grev  Frijs  var  i  den  nedtrykte  Stemning,  som 
hvilede  over  alle  Fædrelandsvenner  overfor  den  usikre 
Fremtid,  som  Freden  havde  bragt.  Og  den  Oplos- 
ning, som  daglig  greb  mere  om  sig,  var  ikke  skikket 
til  at  berolige  en  Mand,  der  ifølge  sin  hele  Tænke- 
maade  havde  vanskeligt  ved  at  forestille  sig,  at 
Danske  overhovedet  kunde  kives  om  Forfatningspa- 
ragrafer,  medens  alle  Saar  endnu  blødte  efter  Lem- 
læstelsen, og  som  maatte  føle  sig  frastødt  ved  den  Fana- 
tisme, hvormed  Sønner  af  det  samme  Folk  i  et  saa- 
dant  Øjeblik  hudflettede  og  oprev  hinanden.  Det 
var  som  at  kives  om  Mønstret  i  nye  Tapeter,  mens 
Huset  brændte,  og  han  selv  vilde  sikkert  ikke  nu 
være  falden  paa  at  bygge  sit  Hus  paany. 

Det  var  slet  ikke  grebet  ud  af  Luften,  naar 
koldblodige  og  klartskuende  Mænd  kunde  gribes  af 
Bekymring  for,  at  den  samme  Fjende,  der  havde 
sønderlemmet  os,  kunde  benytte  de  raadende  Til- 
stande til  under  Form  af  den  Pacificering,  der  ikke 
er  ukendt  i  Europa,  at  besætte  Jylland  og  Fyen  og 
i  Ordenens  Interesse  kræve  og  modtage  Europas  Tak 
ovenikøbet,  thi  endnu  saa  sent  som  i  Februar  1866 
hedder  det  i  Bismarcks  Organ  »Nordd.  AUg.  Zeit«: 
»Denne  Agitation  giver  et  sorgeligt  Indblik  i  Dan- 
marks indre  Tilstande,    og    det  synes    ikke,    som   de 

Elementer,  der  satte  Hertugdømmerne  paa  Spil,  vil 
hvile .  før  de  har  tilintetgjort  Rest-Danmarks  Til- 
værelse som  Stat«. 

Det  var  under  Trykket  af  saadanne  Bekymringer, 
at  Grev  Frijs  besluttede  at  tilbyde  Landet  sin  Tje- 
neste. Hvad  ellers  r  Hvor  skulde  Fristelsen  ligge  for 
Herren  til  Frijsenborg,  der  mistvivlede  om  sin  Habi- 
litet og  undervurderede  sin  Evne  udenfor  sit  nær- 
meste Omraade,  til  at  stille  sig  blot  for  alle  løsslupne 
Lidenskaber?  Han  bragte  simpelthen  et  Offer,  for 
hvilket  han  ikke  ventede  Tak. 

Det  er  derfor  ikke  at  undres  over,  at  han  med 
saadanne  Forudsætninger  søgte  at  begrænse  sin  Op- 
gave indenfor  et  rimeligt  og  overskueligt  Maal  med 
Opgivelse  af  de  større  Vuer,  der  et  Øjeblik  havde 
foresvævet  ham,  da  han  besluttede  sig  til  at  »tjene 
Herren,  han  og  hans  Hus«. 

Jeg  sigter  herved  mindre  til  Ministeriets  Sammen- 
sætning. Thi  her  fandtes  dog  idetmindste  én  af  Ok- 
tobertankens Adoptivfædre,  Estrup,  medens  Repræ- 
sentanterne for  den  anden  Side  rigtignok  glimrede  ved 
deres  Fraværelse.  Og  at  Zytphen-Adeler  skal  have 
afslaaet  Krigsministerens  Portefeuille  for  udelukkende 
at  kunne  hellige  sig  til  Oktoberforeningen,  fra  hvilken 
man  stod  i  Begreb  med  at  tage  Luft  og  Lys,  synes 
lidet  rimeligt,  medens  Blixens  Udelukkelse  simpelthen 
fulgte  af  de  mislykkede  Paaskeforhandlinger  og  Stam- 
husbesidder Carlsens  af  sig  selv. 

Og  det  var  en  praktisk  sund  Tanke  at  holde  alle 
Ex-Ministre  ude  for  ligesom  at  antjde,    at    man    fra- 

lagde  sig  enhver  Andel  i  Fortidens  Forsyndelser  og 
med  dem  Ansvaret  for  deres  Følger.  Da  Valget 
saaledes  var  begrænset,  maa  det  indrømmes  at  være 
heldigt  nok.  Nej,  Vægten  laa  paa  Konseilpræsi- 
dentens  hele  Optræden,  paa  den  Kammertone,  han 
uden  Varsel  havde  slaaet  an,  paa  de  Slagord, 
hvormed  den  af  ham  inspirerede  Presse  søgte  at 
slaae  Ministeriets  Karakter  fast:  Beroligelse  af  Liden- 
skaberne, »Forsoning  mellem  Partierne«  og  »Til- 
kaldelse af  alle  gode  Kræfter  til  Fædrelandets  Gen- 
fødelse« var  traadt  istedetfor  et  nyt  Grundlag  for 
denne  Genfødelse.  Og  medens  der  Intet  var  at  ud- 
sætte paa  det  nye  Program  i  og  for  sig,  var  Ulykken 
netop,  at  dette  Program  misforstodes,  paa  den  ene 
Side  som  en  Syndsbekendelse,  paa  den  anden  som 
en  Appel  til  det  nationalliberale  Parti,  og  som  om 
Ministeriets  »Staaen  over  Partierne«  ikke  var  Andet 
end  et  Skjul  over  det  gamle  divide  et  impera  over- 
for Bondevennerne.  Og  den  nye  Regering  var  og 
blev,  saaledes  som  Aktionen  havde  udviklet  sig,  en 
Mindretals-Regering.  De  fødte  Venner  var  blevet 
tvivlraadige,  de  nye  omtrent  reducerede  til  den  Gene- 
ral uden  Armé,  man  fra  først  af  ikke  havde  haft 
Brug  for,  og  det  nationalliberale  Parti  vendte  mis- 
troisk det  døve  Øre  til.  Dets  Presse  bugnede  af 
Mistillid,  Insinuationer  og  Mistænkeliggørelser,  som 
var  selve  det  hvide  Rædselsregimente  i  An  march  for 
at  gennemføre  Personalunionen  med  Schleswig-Hol- 
stein.  Men  da  Konseilpræsidenten  hverken  lovede 
sig    selv    eller    Andre   Mere    end,    om    han    fik  Held 

dertil,  at  tilendebringe  Forfatningsstriden,  og  Betin- 
gelserne herfor  laae  som  Morgengave  paa  den  nye 
Regerings  Vugge,  kunde  han  tage  sig  Ministeriets 
Mangel  paa  Levedygtighed  temmelig  let.  —  Saa  stor 
som  denne  viste  sig  at  være,  havde  han  dog  imid- 
lertid neppe  ventet  den.  Thi  Konseilpræsidenten 
havde  neppe  sat  sig  tilrette  paa  sin  Taburet,  før 
Krisen  kom  til  Udbrud  ved  Budgetforhandlingerne  i 
Rigsraadets  Folkething. 

Da  jeg  en  Morgen  som  sædvanlig  søgte  ham, 
var  han  meget  forstemt  og  sagde  kort  og  godt,  at 
han  havde  isinde  samme  Dag  at  indgive  sin  Demis- 
sion, fordi  der  ikke  var  noget  Udkomme  med  dette 
Folkething.  Det  var  Hestgarden  og  Generaladju- 
danturen,  der  var  ivejen. 

Det  var  jo  gaaet  det  danske  Folk  som  en  Fa- 
milie, det  er  gaaet  tilbage  for,  og  som  fra  en  større 
Lejlighed  maa  flytte  ind  i  en  mindre.  Man  maa 
indskrænke  sig.  Der  er  ikke  engang  Plads  til  de 
store  Møbler,  og  Storstedelen  af  Tyendet  skal  af- 
skediges. Men  hvad  og  hvem  skal  man  skille  sig 
ved?  Valget  kan  gaae  til  Hjertet.  Det  nationalliberale 
Parti  vilde  træffe  Valget  og  benytte  Tiden,  inden 
Rigsraadet  forsvandt  med  den  nye  Forfatning,  til  at 
organisere  paa  Finansloven,  for  saaledes  at  byde  den 
nyskabte  Rigsdag,  der  ikke  vilde  være  at  lide  paa, 
saa  mange  fuldbragte  Kendsgerninger  som  muligt. 
Og  naar  nu  Besparelserne  rettedes  mod  Institutioner, 
som  maatte  formodes  at  have  Kongens  Sympathi, 
undergravede  man  samtidig  Ministeriets  Stilling,  naar 


det  viste  sig,  at  den  ikke  var  stærk  nok  til  at  værne 
om  visse  Yndlingsæmner.  Hertil  hørte  begge  de 
nævnte  Institutioner,  Kongen  havde  selv  gjort  Tje- 
neste i  den  første,  medens  den  anden  var  et  faktisk 
Udtryk  for  Souverænens  overleverede  særlige  Forhold 
til  Land-  og  Sømagten,  til  hvilket  selve  Junigrund- 
loven havde  taget  et  vist  varligt  Hensyn.  Intet  Under 
derfor,  om  Oppositionen  havde  udset  sig  disse  Felter 
til  derpaa  at  levere  Regeringen  et  Hovedslag,  og 
Kampen  trak  sig  ogsaa  fra  Position  til  Position  ligetil 
Kabinetsspørgsmaal  og  Fællesudvalg. 

Regeringen  vidste,  hvad  der  ventede,  og  mente 
at  have  taget  Braaden  fra  Oppositionen  ved  fri- 
villigt at  ophæve  Hestgarden  i  dens  tidligere  Skikkelse 
og  omdanne  den  til  en  Elite-Eskadron,  hvis  Officerer, 
Underofficerer  og  Heste  strax  skulde  tages  fra  Rytter- 
regimenterne og  det  Samme  efterhaanden  finde  Sted 
for  de  Meniges  Vedkommende,  en  snild  og  smuk 
Plan,  hvis  Udførelse,  dengang  umulig,  vilde  egnet  sig 
til  Festgave  en  Menneskealder  senere. 

Oppositionens  Stilling  var,  parti-politisk  set,  for- 
trinlig, og  Situationen  farlig,  en  af  dem,  hvor  man 
føler  sig  ifærd  med  at  drukne  og  griber  efter  et 
Halmstraa. 

Dette  behøvedes  dog  ikke.  Over  den  usikre 
Grund  skimtede  jeg  en  Sti,  hvis  Farbarhed  imidlertid 
var  tvivlsom.  Navnet  C  V.  Rimestad  faldt  mig  ind, 
og  jeg  besluttede  at  gøre  et  Forsøg,  men  at  beholde 
det  for  mig  selv.  Det  laa  jo  nemlig  nær  at  tænke 
sig  Muligheden   af,   at  et  saa  lyst  Hoved  som  Rime- 

stad,  der  sagde  sig  selv  at  repræsentere  Demokratiet, 
vilde  kunne  faae  Øje  for,  at  Adjudanter  og  Demokrati 
ikke  med  Nødvendighed  ophæve  hinanden.  Og  endnu 
nærmere,  at  mindre  befæstede  Nationalliberale  kunde 
føle  sig  angerløse,  hvor  selve  Demokratiet  fulgte 
Kongevejen. 

Jeg  kendte  ham  rigtignok  ikke  anderledes,  end 
at  jeg  havde  fulgt  hans  offenlige  Færd  med  tvivl- 
som Interesse  og  snarest  følt  mig  frastødt  af,  hvad 
der  for  mig  stod  som  en  Parodi  paa  en  Arbejder- 
forer,  som  i  denne  Egenskab  ikke  pointerede  Andet 
end  den  Afstand,  der  skilte  os  fra  Udviklingen  i  de 
store  Kulturlande,  hvor  dette  Arbejdersporgsmaal. 
der  nu  ogsaa  er  rykket  os  paa  Livet,  allerede  havde 
kostet  saa  meget  Blod.  Det  samme  sociale  Problem, 
der  lægger  Beslag  paa  Europas  Ypperste,  paa  hver 
Mand  med  Hoved  og  Hjærte,  der  er  blevet  den  vig- 
tigste Faktor  i  den  europæiske  Politik,  Genstand  for 
saa  megen  Hengivenhed,  saa  megen  Afsky,  saa  me- 
gen Frygt,  den  Skygge,  som  en  truende  Fremtid 
kaster  over  Nutiden. 

Rimestad  kendte  ikke  mere  til  dette  Arbejder- 
sporgsmaal end  enhver  opvakt  Avislæser  af  Bour- 
geoisiet, til  hvilket  han  hørte  ikke  blot  ved  sin  Fød- 
sel, men  ved  sin  Uddannelse  og  sit  hele  Tankesæt, 
men  med  hvilket  han  var  kommet  noget  paa  Kant. 

Det  var  en  fuldt  ud  Tredivernes  Mand,  der  bugnede 
af  alle  disses  P'raser,  Theorier  og  Systemer,  men 
uden  den  æsthetiske  Dannelse,  det  urbane  Væsen  og 
den  korrekte  Optræden,    der   var   Grunden    til    deres 

Herredømme  over  det  lavere  Borgerskab.  Han  var 
i  Besiddelse  af  de  Kundskaber,  som  en  dygtig  Stu- 
dent dengang  raadede  over,  og  var  stolt  af  sin  for- 
mentlige klassiske  Dannelse,  der  indskrænkede  sig 
til,  at  han  med  sin  stærke  Hukommelse  kunde  citere 
de  bekendteste  Forfattere  og  paa  Grund  af  sit  lyse 
Hoved  anvende  Citaterne  paa  rette  Sted.  Med  Und- 
tagelse af  Geografien,  saaledes  som  denne  Videnskab 
dengang  opfattedes,  var  han  uden  al  Fagdannelse  og 
kendte  Nationaløkonomien  kun  af  Navn.  Men  han 
var  i  Besiddelse  af  ganske  fortrinlige  Evner  og  en 
slagfærdig  Veltalenhed,  der  paa  Baggrund  af  en 
levende  Fædrelandskærlighed,  baade  naar  den  gik 
paa  Sok  og  Kothurne,  rev  Folk  med  sig,  som  mang- 
lede Forudsætninger  for  at  se  Hullerne,  et  smukt 
og  velklingende  Organ,  der  bar  Ordene  ud  til  den 
sidste  Tilhører,  og  en  Personhghed,  der  var  som 
skabt  til  Agitator  og  Folketribun.  Paa  de  brede 
Skuldre  sad  et  karakteristisk  Hoved,  og  medens  han 
overvurderede  sine  Kundskaber,  sin  Betydning  og 
sin  Indflydelse,  kunde  han  omgaas  den  simple  Ar- 
bejder som  Ligemand  eller  saaledes  ialfald,  at  denne 
ikke  altid  mærkede  Nedladenheden.  Han  havde  en 
Anelse  om  at  være  paa  Siden  af  sin  Bestemmelse, 
syntes  heller  ikke  tilfreds  med  sin  Lod,  og  den 
Maade,  hvorpaa  han  søgte  Glemsel,  svækkede  den 
moralske  Personhghed,  medens  den  holdt  en  Stab  af 
beundrende,  tildels  hengivne  Venner  samlede  om- 
kring ham. 

Hans  Arbejdskraft  var  næsten  ubegrænset,    baa- 

ret  oppe  som  den  var  af  et  robust,  kæmpestærkt 
Legeme,  der  syntes  at  modstaae  alle  Overgreb.  Han 
var  af  et  lunefuldt  Sind,  der  svingede  mellem  de 
største  Yderligheder  lige  til  Højsind,  og  hans  ud- 
prægede Medfølelse,  Foragt  for  Spidsborgerligheden 
og  Higen  efter  de  store  Ting  gjorde  ham,  trods  Alt, 
til  den  fremragende  Personlighed,  han  virkelig  var. 

Naar  han  saaledes  udrustet  kunde  stifte  en  saa- 
kaldet  Arbejderforening  og  i  Spidsen  for  denne  til 
Tider  udøve  Indflydelse,  saa  laa  dette  nærmest  i,  at 
hans  Samtidige  var  ligesaa  naivt  ubekendte  som  han 
selv  med  den  Sag,  hvorom  det  drejede  sig,  saaledes 
at  denne  Arbejderfører  i  Bourgeoisiets  Øjne  stod  som 
en,  om  end  nu  og  da  noget  upaalidelig,  Værkfælle, 
og  denne  Arbejderforening  som  en  ny  Udgave  af 
den  gamle  »Haandværker  Dannelsesforening«  og  i 
Virkeligheden  heller  ikke  var  Andet.  Det  var  laante 
Fjer.  hvad  der  ogsaa  viste  sig  i  samme  Øjeblik,  som 
det  virkelige  Arbejderspørgsmaal  rejstes  her  i  Byen. 
Da  stod  Rimestad  logisk  og  konsekvent  paa  den 
anden  Side  og  saa  med  naiv  Undren  Arbejderne 
forlade  sig  for  at  følge  Noget,  han  ikke  forstod. 

Men  saa  langt  var  vi  ikke  endnu.  Rimestad, 
der  stod  paa  Højdepunktet  af  sin  Magt  i  November- 
dagene 1863,  var  endnu  i  Kraft  af  denne  Magt 
Medlem  af  Rigsraadets  Folkething  som  Repræsentant 
for  en  kjøbenhavnsk  Kreds  og  for  Bydemokratiet, 
saaledes  som  dette  dengang  opfattedes.  Skønt  sel\ 
fuldtud  Bourgeois,  der  følte  sig  som  udgaaet  af  en 
anset  Fmbedsfamilie,    og    skønt  Virkningen    af   hans 

Agitation  ikkun  havde  været  den  at  gøre  Arbejderne 
til  Bourgeoisiets  Hale  eller  Kanonfoder  —  som  det 
desværre  viste  sig  i  Grevindefejden ,  i  November- 
dagene og  efter  Dannevirkes  Rømning  — ,  saa  forstod 
han  dog  instinktmæssig,  at  hans  Stilling  krævede 
Iagttagelse  af  visse  Nuancer,  der  vel  ikke  betød  noget, 
men  hørte  sig  til  for  en  Arbejderforer. 

Det  var  imidlertid  med  disse  Nuancer  for  Øje. 
jeg  skimtede  Muligheden  af  en  Bro  over  den  often- 
lige  Menings  gabende  Svælg  mellem  Demokratiets 
Repræsentant  og  IMinisteriet  Frijs. 

Thi  for  denne  oftenlige  Mening,  der  endnu  fuld- 
stændig lededes  af  det  nationalliberale  Parti  og  Presse. 
stod  Ministeriet  Frijs  som  den  levendegjorte  Reak- 
tion, med  hvilken  ingen  hverken  national  eller  liberal 
Mand  kunde  have  Noget  at  skaffe,  og  selv  forstandige 
og  ellers  fordomsfrie  Mænd  var  hildet  i  den  samme 
Misforstaaelse*).  Dette  er  jo  iøvrigt  helt  forklarligt. 
Denne  samme  oftenlige  Mening  var  i  en  Række 
af  Aar  blevet  indøvet  i  den  Trossætning,  at  det 
godsbesiddende  Aristokrati  bestod  af  en  Slags  halv- 
tyske uvidende  Junkere  og  danske  Slesvig-Holstenere, 
der  saae  deres  Ideal  i  Stavnsbaand  og  Vornedskab 
og,  om  de  havde  turdet,    gjærne    havde   sluttet  Pagt 


^)  Kiiiger  (Beftoft)  var  saa  overtydet  om  denne  oftenlige  Me- 
nings Eksistens  og  Berettigelse,  at  han  en  Dag  i  Januar  Maa- 
ned  1866,  da  vi  kom  i  Nærheden  af  Højbro  Plads,  erklærede 
ikke  at  turde  gaae  videre  af  Frygt  for  »Fædrelandets«  og  »Dag- 
bladets« Kontorer,  men  forlod  mig  efter  at  have  sat  mig 
Stævne  i  en  Restaurant. 
Joseph  Michaelsen:     Fra  min  Samtid.    II  12 

med  deres  Frænder,  de  tyske  Slesvig-Holstenere,  om 
at  føre  de  gamle  Tider  tilbage. 

Og  dette  Aristokrati  var  jo  ikke  helt  uden  Skyld. 
Det  havde  virkelig  delvis  staaet  udenfor  den  danske 
Folkebevidsthed,  som  om  de  svundne  to  hundrede 
Aar  ikke  havde  været  tilstrækkelige  til  at  akklimati- 
sere det,  og  havde,  som  en  Parodi  paa  den  danske 
Adels  nødtvungne  Passivitet  efter  1660,  siddet  sur- 
mulende ude  paa  sine  Herresæder,  skulende  til  Grund- 
lov og  Borgerfrihed,  i  Vennekredse  for  lukkede 
Døre  harcellerende  over  Geschichterne  fra  Hoffet  og 
Ministrene  fra  Gaden. 

Og  nu  havde  dette  Aristokrati  overtaget  Rege- 
ringen i  Danmark,  som  det  syntes,  paa  et  støt  og 
solidt  Grundlag,  der  gav  Løfte  om  Holdbarhed  og 
Stabilitet  —  ikke  underligt,  om  Lidenskaberne  kom 
ikog. 

Jeg  kendte  som  berørt  ikke  Rimestad  personlig. 
Derimod  kendte  jeg  nærmere  en  Mand,  der,  skønt 
endnu  længere  fra  Demokrati  og  Nationaløkonomi 
end  han.  havde  sluttet  sig  nøje  til  ham  og  var  for- 
trolig med  hans  gode  som  med  hans  mindre  gode 
Egenskaber,  daværende  Premierlieutenant,  V.  Hart- 
vigsen. 

Det  var  en  Mand  med  et  godt  Hoved,  en  slagfærdig 
Replik,  varmt  Blod  og  letvakt  Interesse.  Som  ganske 
ung  Mand  var  han  gaaet  frivillig  med  i  1848,  havde 
udmærket  sig  i  Slaget  ved  Slesvig,  og  ved  Revuen 
paa  Lerbek  Mark  —  hvor  det  første  Spadestik  blev 
gjort  til  den  Grav,    hvori    alle  tre  Hertugdommer  15 

Aar  senere  skulde  S}-nke  —  var  Sølvkorset  derfor 
under  den  kollektive  Dekoration  af  unge  Helte  alle- 
rede trukket  ud  af  Posen  til  ham,  da  Vinderen  af 
det  heldige  Lod  viste  sig  at  være  paa  Vejen  til 
Officersskolen  i  Kjobenhavn  og  dermed  ogsaa  paa 
\^ejen  til  at  blive  for  fornem  til  denne  Hædersbevis- 
ning, som  saa  behovede  36  Aar  for  at  linde  ham. 
Efter  at  være  vendt  tilbage  til  Hæren  som  Officer 
var  han  med  ved  Fredericia  og  blev,  skont  yngste 
Sekondlieutenant  ved  sit  eget  Kompagni,  forsat  som 
Chef  for  det  samme  Kompagni,  ved  hvilket  han 
Aaret  iforvejen  havde  staaet  som  Menig,  efter  at  dets 
Officerer  havde  faaet  Forfald  og  delvis  fulgt  Gene- 
ralen til  den  nys  oprettede  Brigade  hinsides.  Slaget 
ved  Isted,  hvor  han  blev  haardt  saaret,  gjorde  Ende 
paa  hans  militære  Lobebane,  og  han  vendte  atter 
tilbage  til  Fredens  Sysler  som  Ridder  af  Dannebroge 
i  en  Alder  af  22  Aar.  Saa  studerede  han  lidt  i 
Kjøbenhavn  og  Berlin,  hvor  han  gjorde  interessante 
Bekendtskaber,  tog  juridisk  Examen  i  Flensborg  og 
fik  min  Plads  i  Domænekontoret,  som  han  dog  snart 
forlod  af  samme  Grund  som  jeg  selv,  da  det  tyske 
Forbund,  der  gik  paa  Gravens  Rand.  modsatte  sig 
vor  Udnævnelse  til  Fuldmægtige  ved  at  lægge  Hin- 
dringer i  Vejen  for  de  holstenske  Domænesagers 
Henlæggelse  under  Domænedirektoratet. 

Han  tog  derefter  virksom  Del  i  det  politiske  Liv, 
i  hvilket  han  som  oftest  stod  paa  den  modsatte  Side 
af  Rimestad,  til  hvem  han  ellers  saa  op  som  Lærer, 
OST    hans  Stilline    som   Formand    for  \'aabenbrodrene 

gav  af  og  til  hans  Ord  nogen  Vægt  i  Oppositionen 
mod  den  Hall'ske  Politik,  en  Betydning,  der  øgedes 
ved  det  ikke  almindelige  moralske  Mod,  med  hvilket 
han  var  sin  Mening  bekendt.  Hall  selv  opfattede 
heller  ikke  dette  anderledes  og  navnlig  ikke  som 
Selvovervurdering,  da  Hartvigsen  stillede  sig  imod 
ham  ude  paa  Frederiksberg. 

Der  var  saaledes  forskellige  Berøringspunkter 
imellem  os,  og  min  Anmodning  til  ham  om  at  være 
mig  behjælpelig  faldt  i  god  Jord. 

Paa  Grund  af  hans  noje  Kjendskab  til  Rimestad 
kunde  jeg  ganske  overlade  Midler  og  Veje  til  ham, 
og  med  lykkelig  Haand  valgte  han  den,  der  førte 
til  de  mere  barnlige  eller  hjærtelige  Sider  af  Tribu- 
nens Sjæl.  Han  sagde :  »Lader  os  gøre  et  Gæste- 
bud for  Rimestad,  der  ved  sin  Rigdom  og  Luksus 
og  hele  festlige  Karakter  skal  tjene  til  at  vise,  hvor 
stor  Vægt  man  lægger  paa  hans  Bistand«.  — 

Og  blev  der  da  foranstaltet  et  Middagsselskab 
paa  fire  Personer  med  en  Anretning  saa  rig  og  fyl- 
dig, at  Konger  ikke  vilde  vraget  den.  Fire,  thi 
Rimestad  havde  gjort  det  til  en  Betingelse,  at 
Vaabenbrødrenes  tidligere  Formand,  Schouw,  skulde 
være  tilstede  som  fuldgyldigt  Vidne  til,  at  intet  For- 
dægtigt foregik ,  men  at  Kortene  tværtimod  vilde 
blive  lagt  aabenlyst  paa  Bordet.     Og  det  blev  de. 

Vi  var  Alle  noget  imponerede  af  Hartvigsens 
Værk  og  syntes  grebne  af  Øjeblikkets  festlige  Stem- 
ning, Maaske  det  er  derfor,  at  jeg  ikke  husker 
Ordene,  men  da  jeg  kort  havde  skildret  den  politiske 

Situation,  der  krævede  Rimestads  Bistand,  tog  denne 
Schouw  til  Vidne  og  sagde,  at  det  syntes  ham,  at 
Hr.  M.  havde  talt  som  en  forstandig  Mand,  og  at 
det  navnlig  var  lykkedes  ham  at  godtgøre,  at  Mini- 
steriet Frijs  ikke  var  det  Reaktionens  Fortrav,  som 
hvilket  det  skildredes  af  Modstanderne.  Efter  derpaa 
udtrykkelig  at  have  afæsket  Schouw  hans  Mening 
tilføjede  han,  at  han  derfor  ikke  kunde  se  nogen 
Hindring  for  at  afgive  sin  Stemme  i  Folkethinget  i 
Overensstemmelse  med  de  modtagne  Oplysninger  og 
Erklæringer. 

Det  gjorde  han,  og  hans  Optræden  vakte  den 
paaregnede  Opmærksomhed,  uden  at  jeg  dog  hver- 
ken i  Rigsraadstidenden  eller  samtidige  Aviser  har 
kunnet  finde  det  højst  uparlamentariske  Sammenstod 
mellem  ham  og  Alfred  Hage,  hvorom  jeg  dengang 
hørte  Tale,  og  under  hvilket  den  Sidste  ogsaa  her 
skulde  have  hentydet  til  de  yndede  Bestikkelser. 
Rimestad  tog  Sagen  overlegent,  holdende  sig  alene 
til  det  politisk  Usømmelige  i,  at  en  Forsamling,  der 
stod  med  det  ene  Ben  i  Graven,  vilde  benytte  sig  af 
sit  Skinliv  til  at  organisere  Fremtiden  under  Form 
af  Finansbehandling.  Men  Intet  hjalp.  Regeringens 
og  dens  Venners  Argumenter,  hentede  fra  Kronens 
Værdighed,  monarkisk  Skik  og  Sømmehghed,  stran- 
dede paa  Modargumenter,  som.  førte  Sparsommelig- 
hed, Luksus,  »Stads  og  Fjas«  i  Marken,  og  den  nye 
Hestgarde  faldt  ved  anden  Behandling  paa  hele  Ud- 
valgets Indstilling  med  74  Stemmer  mod  i. 

Ikke  bedre  gik  det  Generaladjudanten    og  Adju- 

danterne.  Her  var  det  ikke  Alfred  Hage  alene,  der 
mente,  at  denne  Institution  i  svundne  kritiske  Tider 
var  blevet  brugt  til  at  »blande  Gift«,  og  Konseil- 
præsidentens  Erklæring ,  at  Regeringen  ikke  aner- 
kendte nogen  Melleminstans  mellem  sig  og  Kongen, 
var  talt  for  døve  Øren.  Generaladjudantens  Bureau 
blev  strøget  med  82  Stemmer  og  han  selv  med  51 
mod  33  —  blandt  hvilke  sidste  Rimestad  — ,  fem 
Adjudanter  hos  Kongen  og  en  hos  Kronprinsen  med 
45  Stemmer  mod  40.  medens  der  bevilgedes  2  Adju- 
danter hos  Kongen  med  59  Stemmer  mod  11. 

Regeringen  optog  naturligvis  begge  Bevillinger 
til  tredie  Behandling,  men  da  man  vidste,  at  den 
havde  resigneret  for  Hestgardens  Vedkommende. 
faldt  denne  for  alle  Stemmer  mod  ikkun  to.  Og 
skønt  Regeringen  havde  opgivet  Generaladjudantens 
Bureau  og  forandret  hans  Navn  til  Chef  for  Hs. 
M.  Kongens  Adjudanter,  faldt  ogsaa  denne  med  47 
Stemmer  mod  33  og  tog  disse  med  sig  med  45 
Stemmer  mod  35. 

I  Landsthinget  gjorde  Regeringen  4  Adjudanter 
til  et  Kabinetsspørgsmaal  og  førte  dem  igennem  med 
stor  Majoritet  Og  da  de  kom  tilbage  til  eneste  Be- 
handling i  Folkethinget,  gik  de,  dog  kun  i  et  Antal 
af  tre,  igennem  med  en  Majoritet,  der  nu  var  steget 
til  55  mod  22.  I  Fællesudvalget  forte  .saa  Regeringen 
Sejren  hjem  mod  en  ringe  Minoritet. 

Det  er  selvfølgelig  vanskeligt  at  vide,  hvilken 
Indflydelse  Rimestads  Optræden  ved  denne  Lejlighed 
kan  have   øvet.      Men    det    synes    ikke   urimeligt,   at 

den  kan  have  medvirket  til  at  aabne  Øjnene  paa 
Enkelte  for  det  Skin  af  antidynastisk  Politik,  som  en 
Kollision  paa  dette  Punkt  vilde  kunne  kaste  paa 
Oppositionen. 

Rimestad  blev  derefter  forestillet  for  Regeringens 
Chef  og  vil  saaledes  paa  nærmere  Hold  have  haft 
Lejlighed  til  at  overbevise  sig  om,  at  han  ikke  var 
ført  bag  Lyset  med  Hensyn  til  dennes  politiske  An- 
skuelser. Og  det  ligger  derfor  heller  ikke  helt 
fjærnt,  at  dette  Rimestads  forandrede  Sindelag  og 
Forhold  overfor  Regeringen  kan  have  øvet  Indflydelse 
paa  de  lavere  Lag,  der  hidtil  havde  fulgt  ham  i 
modsat  Retning,  og  saaledes  kan  have  lagt  Spiren 
til  det  lykkelige  Omslag  i  Folkestemningen  overfor 
Konge  og  Kongehus,  som,  da  Venstre  ikke  fulgte 
med,  mere  end  noget  Andet  har  bidraget  til  dette 
Partis  Nederlag. 

Jeg  selv  vandt  aldrig  Rimestads  Hjærte;  dertil 
var  Forskellen  mellem  vor  hele  sjælelige  og  —  hvorfor 
ikke  ?  —  legemlige  Habitus  for  stor.  Men  jeg  mindes 
ham  ligefuldt  med  en  Medfølelse  og  Anerkendelse, 
der  ikke  bhver  ringere  ved  min  Bevidsthed  om  kun 
halvvejs  Forstaaen  af  denne  for  mig  noget  fremmed- 
artede Natur.  Thi  ingensinde  er  Raceforskellen  for 
denne  min  Bevidsthed  fremtraadt  skarpere  end  over- 
for denne  Mand,  der  stod  for  mig  som  en  af  Typerne 
paa  det  rene  gothiskgermaniske  Blod,  INIuskelracen 
overfor  Nerveracen.  Og  det  Typiske  ved  Rimestad 
var  netop  dette,    at  han  var  i  Besiddelse  af  et  Over- 

skud  af  legemlig  og  sjælelig  Kraft,  der  fortærede  sig 
selv  i  et  lille  borgerligt  Samfund,  i  hvilket  der  ikke 
var  Bruff  for  den. 


Den  nuværende  Generation,  der  har  været  Vidne 
til  saa  megen  loyal  Iver,  vil  i  det  Hele  have  vanske- 
ligt ved  at  tænke  sig  en  Tilstand,  i  hvilken  Konge- 
huset var  prisgivet  Angreb  og  Fornærmelser,  uden 
at  Myndighederne  brugte  deres  Myndighed  til  at  sætte 
Bom  for  Udskejelser,  der  i  lige  Grad  stred  mod  sund 
politisk  Sans  og  Statens  dyreste  Interesser. 

Men  saaledes  var  faktisk  Tilstanden,  og  det  er 
forstaaeligt,  at  Ministeriets  Chef  ikke  kunde  fole  sig 
særlig  opbygget  ved  Nødvendigheden  af  at  maatte 
lukke  Øjnene,  hvor  hans  Hengivenhed,  Overbevisning 
og  Pligtfølelse  hver  for  sig  bød  at  skride  ind.  Saa- 
ledes navnlig  overfor  Pressen.  Jeg  er  kommet  i  di- 
rekte Forhold  til  et  af  disse  Tilfælde,  hvis  handlende 
Person  jeg  kort  har  berørt  i  forste  Række  af  disse 
Optegnelser. 

Der  udkom  dengang  i  Kjøbenhavn  et  illustreret 
satirisk  Blad  »Pjerrot«,  som  redigeredes  af  Lieute- 
nant  Hoffman-Schmidt.  Han  skulde  have  sat  en 
Herregaard  i  Jylland  overstyr  paa  kort  Tid  og  levede 
nu  af  sit  Vid  her  i  Byen.  Jeg  har  omtalt,  at  navn- 
lig Rimestad  var  en  Skive  for  Bladet,  som  dog  jævn- 
lig vovede  sig  langt  højere  op,  trygt  ved  Bevidst- 
heden om  Autoriteternes  Passivitet. 

Det  var  forresten  et  godt  Hoved  med  journali- 
stisk Evne,  og  selve  Karakteren  er  vistnok  forst  lidt 
efter  lidt  fulgt  ned  ad  Skraaplanen  i  Trit  med  den 
voxende  Trang,  der  har  tynget  haardt  ved  Modsæt- 
ningen til  tidligere  Dages  Vellevned,  og  han  sogte 
Glemsel  i  stærke  Drikke.  Det  var  disse  Oplysninger, 
jeg  sad  inde  med,  der  satte  mig  istand  til,  da  Kon- 
seilpræsidenten  i  stærkere  Udtryk,  end  der  ellers  var 
ham  egen,  udtalte  sig  om  Pressen  og  navnlig  om 
»Pjerrot«,  at  henkaste,  at  jeg  vilde  paatage  mig  at 
lukke  Munden  paa  dette  Blad  med  et  forholdsvis 
ringe  Offer.  Da  jeg  endnu  samme  Dag  søgte  Schmidt 
i  hans  Hjem,  var  han  ikke  tilstede,  men  efter  den 
Anvisning,  jeg  modtog,  fandt  jeg  ham  paa  et  nær- 
mere angivet  offenligt  Sted. 

Der  sad  saa  en  Mand  paa  min  Alder  med  op- 
vakte, men  noget  medtagne  Træk  og  en  usund  Fyl- 
dighed over  den  hele  Fremtoning.  Han  var  alene  i 
Stuen,  og  da  han  havde  besvaret  mit  Sporgsmaal. 
om  det  var  Lieutenant  Hoffman-Schmidt,  med  hvem 
jeg  havde  den  Ære  at  tale,  med  Ja,  sagde  jeg  ham 
mit  Navn  og  at  jeg  var  kommet  for  at  tale  med 
ham  om  Ting,  der  angik  ham.  Det  var  ikke  blot 
et  godt  Hoved,  men  en  dannet  Mand.  Han  var 
Student  med  gode  Kundskaber  og  havde  tidligere 
færdedes  i  andre  Kredse  end  nu.  Han  rejste  sig 
halvt,  bukkede  let  og  svarede  med  et  Udtryk,  der 
skulde  være  frejdigt,  men  var  forlegent:  »Vær  saa 
god,  jeg  er  ganske  til  Tjeneste,    og  De  maa  endelig 

ikke  genere  Dem  for  mig ;     jeg  har  hort  saa  meget, 
uden  at  Ørerne  er  faldet  af«. 

»Naa,  saa  kan  vi  gaae  lige  til  Sagen.  Altsaa 
kort  og  godt:  Hvad  vil  De  have  for  at  holde  op 
med  Deres  Skriverier,  som  dog  tilsidst  vil  bringe 
Dem  i  Tugthuset?« 

»Aa,  jeg  er  ikke  bange  for  Tugthuset,  men  jeg 
trænger  til  Penge.     Fire  hundrede  Daler« ! 

»Vel!«  —  Og  da  jeg  havde  faaet  Papir,  Pen  og 
Blæk,  opsatte  jeg  et  Dokument,  som  han  underskrev 
og  holdt  lige  til  den  Begivenhed,  der  forte  ham  til 
en  ufrivillig  Rejse  til  Amerika,  hvor  han  døde,    — 

—  Denne  Fremgangsmaade  lod  sig  jo  ikke  an- 
vende overfor  den  egenlige  Presse,  men  Tiden,  der 
er  den  rette  Mirakeldoktor,  gjorde  ogsaa  her  sine 
Vidunderkure.  — 

Fra  denne  Presse  maatte  dog  undtages  »Ber- 
lingske Tidende«.  Paa  dette  Blad  kunde  Regeringen, 
om  den  vilde,  udøve  et  passende  Tryk,  naar  det 
afveg  fra  den  Linje,  som  dets  begunstigede  Stilling 
foreskrev  det.  Og  dette  var  i  visse  Maader  Tilfældet. 
Naturligvis  ikke  saaledes,  at  Bladet  stillede  sig  i 
direkte  Opposition  til  Regeringen,  hvad  der  efter 
Forholdets  Natur  var  ganske  utænkeligt,  men  saa- 
ledes, at  det  ligesom  indtog  et  Slags  neutral  Hold- 
ning, bag  hvilken  der  skimtedes  en  Mangel  paa  Sym- 
pathi  for  den  nye  Æra  og  en  dæmpet  Forlængsel 
efter  det,  som  havde  været,  og  Bladet  var  .saalede> 
ikke,  hvad  det  burde  være:  en  Støtte  for  Regeringen 
og  et  Magtmiddel  i  dens  Haand. 

Det  redigeredes  efter  et  Intermezzo  atter  af 
Etatsraad  Xathanson.  Men  denne  fremragende  Mand 
var  nu  blevet  gammel  og  ganske  ude  af  Stand  til 
at  modstaae  de  Sideindflydelser,  der  sogte  at  gore  sig 
gældende,  og  maatte  i  Virkeligheden  betragtes  som 
en  Straamand,  bag  hvilken  andre  Interesser  end  Re- 
geringens sogte  at  trænge  sig  frem. 

Det  rige  Blad,  der  økonomisk  vel  repræsenterede 
et  Par  gældfrie  Herregaarde,  ejedes  som  bekendt  at 
Kammerherre  Berling,  som  fra  jævn  Bogtrykker  og 
Avisudgiver  under  Christian  VIII.  havde  svunget  sig 
op  til  en  betroet  og  fortrolig  Stilling  ved  Frederik  VIL  s 
Hof,  en  Stilling,  der,  trods  Kongens  omskiftelige  Stem- 
ninger overfor  sine  nærmeste  Omgivelser,  var  tor- 
blevet  urokkelig  ved  den  særlige  Tillid,  han  nod  hos 
Kongens  Gemalinde,  Grevinde  Danner.  Forresten  var 
han  vel  som  Folk  er  flest,  uden  nogen  fremragende 
Egenskab  udenfor  en  vis  Snuhed  og  Sans  for  at 
spore  Menneskenes  mindre  gode  Sider.  Men  naar  man 
yndede  at  sætte  ham  under  Jævnmaalet,  tog  man 
fejl.  og  han  var  ikke  uden  Evne  til  at  lære  af  For- 
holdene, navnlig  den  Selvbeherskelse,  som  den  nye 
og  fremmede  Situation  udkrævede,  en  Selvbeher- 
skelse, der  gik  lige  til  fremhyklet  Beskedenhed, 
Godmodighed,  ja  Ydmyghed  overfor  Folk,  hos 
hvem  han  mente  at  skimte  skjulte  Klor  under 
Handsken. 

Og  dog  var  det  et  Brud   med  denne  hans  frem- 
herskende Egenskab,    der,   som  Hostrup  siger,  havde 

stødt  min  æsthetiske  Sans  og  vakt  en  Uvilje  *),  som 
kom  til  Orde  en  halv  Snes  Aar  senere.  Det  var  en 
Dag.  jeg  saa  ham  ride  med  krum  Ryg  og  optrukne 
Knæ,  fulgt  af  en  Rideknægt  i  den  reglementerede 
Afstand  fra  Yndlingen.  Jeg  havde  tidligere  set  paa 
hele  dette  Forhold  med  mere  uhildede  Øjne  end 
Flerheden  af  mine  Samtidige  og  havde  navnlig 
intet  Øjeblik  fæstet  Lid  til  de  Grevinde  Danner  til- 
lagte formastelige  Aspirationer.  Jeg  mente  derfor, 
at  Kongen  vel  kunde  gøre  Krav  paa  at  have  sit 
Privatliv  i  Fred  for  Klaffer  og  utilborhg  Indblan- 
ding. Men  saa  Lidt  kan  gøre  det.  Det  uskønne 
Syn  af  denne  Parvenu  med  Rideknægten  bag  sig 
syntes  ligesom  med  ét  Slag  at  vise  mig  den  hele 
IMisere,  som  jeg  fra  nu  af  saa  kaste  sin  Skygge 
over  Personer,  Forhold  og  Begivenheder,  et  Led  i 
den  Kæde,  der  slæbte  vore  Ulykker  efter  sig. 

Men  parallelt  med  Politik  og  Æsthetik  løb  dog 
en  anden  Bevæggrund  til  mit  skærpede  Syn  for  det 
officiøse  Blads  Forhold. 

Nogle  Aar  tilbage  havde  jeg  staaet  i  venskabe- 
ligt Forhold    til    en    ligesaa    begavet  som  elskværdig 


*)  Jeg  var  forresten  ikke  den  Eneste,  hvem  noget  Lignende  var 
passeret.  Den  bekendte  Bogtrykker  Bianco  Luno  stødte  en 
Dag  i  et  Forværelse,  jeg  husker  ikke  hos  hvem,  sammen  med 
Berling,  der  rakte  den  gamle  Kollega  to  Fingre  med  et 
aandsfraværende:  »Hvorledes  har  De  det?«  Berling  havde 
ikke  lukket  Døren,  før  Bianco  Luno,  hvem  Blodet  let  steg 
til  Hovedet,  fortabte  sig  i  en  Strøm  af  Skældsord,  der  uimod- 
staaclig  komisk  kulminerede  i:  »Din  —  —  din  Bogtrykker- 
pjalt !« 

Mand  ved  Navn  Knudsen.  Han  var  af  fattig  Fa- 
milie, om  jeg  husker  ret,  opfostret  paa  Vaisenhuset. 
var  efter  sin  Konfirmation  konmiet  som  Skriverdreng 
paa  Borgmesterens  Kontor  i  Roskilde,  havde  taget 
dansk  juridisk  Examen,  forelsket  sig  over  sin  Sfære 
og  derfor  tvunget  sig  til  i  en  ældre  Alder  —  den- 
gang noget  ganske  Usædvanligt  —  at  tage  Studenter- 
examen.  Da  den  første  slesvigske  Krig  var  tilende, 
tog  han  den  juridiske  Examen  i  Flensborg  og  sad 
nu  og  ventede  paa  Lykken  med  sin  gamle  Moder 
paa  en  Kvist  ude  paa  Vesterbro.  Saa  kom  den. 
For  i  mit  Rusaar  havde  et  heldigt  Tilfælde  ført  mig 
til  at  opslaae  min  Bolig  i  samme  rolige  Hus,  samme 
Etage,  som  en  Mand,  der,  skønt  flere  Aar  ældre, 
syntes  at  have  fattet  Interesse  for  denne  typiske  Frem- 
toning af  en  naiv  dansk  Students  Selvbeundring, 
som  han  her  var  stødt  paa.  Jeg  husker  godt,  hvor- 
ledes det  gik  til.  Jeg  var  saa  lidt  imponeret  af  hans 
usædvanlig  smukke  Skikkelse,  paa  engang  elegante 
og  beherskede  Optræden  og  vel  udstyrede  Lejlighed 
til  Gaden,  medens  jeg  selv  læste  og  drømte  i  en 
halvnøgen  Stue  til  Gaarden,  at  jeg  kun  af  simpel 
Høflighed  nedlod  mig  til  at  besvare  hans  første  til- 
fældige Tilnærmelse.  Da  jeg  saa  erfarede,  at  han 
ikke  blot  var  Student  som  jeg  selv,  men  juridisk 
Kandidat  og  Kancellist  i  det  tyske  Kancelli,  har  jeg 
formodenlig  ved  dobbelt  Opmærksomhed  søgt  at  ud- 
slette det  første  uheldige  Indtryk,  thi  vist  er  det,  at 
hans  Interesse    for    mi«-    aldrig    helt    tabte    sig.     Det 


190 

var  den  senere  Minister  for  Slesvig,  nu\"ærende  Kam- 
merherre Wolfhagen. 

Da  jeg  havde  taget  statsvidenskabelig  Examen, 
var  han  Amtmand  i  Flensborg  Amt.  Herfra  foreslog 
han  mig  at  blive  hans  Anitssekretær  med  Lofte  om 
at  hjælpe  mig  med  Studiet  til  den  slesvigske  juridiske 
Examen,  og  da  jeg  af  Examenstræthed  og  andre 
personlige  Grunde  maatte  afslaae  Tilbudet,  hørte  jeg 
ikke  fra  ham,  før  jeg  en  Dag  nogle  Aar  derefter  traf 
ham  paa  Maleriudstillingen  paa  Charlottenborg.  Han 
var  kommet  til  Kjøbenhavn  for  at  finde  det  dygtigste 
ledige  Æmne  til  konstitueret  Herredsfoged  i  Uggel  og 
Vies  Herreder,  og  i  samme  Xu  var  jeg  i  Tanken  hos 
Knudsen.  Saa  var  det.  Lykken  kom  i  Skikkelse  af 
Amtmanden  fra  Flensborg,  og  det  er  et  Syn,  man 
aldrig  glemmer,  naar  man  engang  har  faaet  Lov  til 
at  slaae  Følge  med  Lykken,  naar  den  søger  sin 
Mand. 

Og  Knudsen  blev  Herredsfoged  og  derefter  Med- 
lem af  Slesvigs  Højesteret  og  levede  nu,  gift  med 
den,  han  i  Skyggen  havde  set  op  til  og  elsket,  det 
Liv,  han  i  sin  Armod  havde  drømt  at  leve. 

Saa  saa  jeg  ham  først  igen  efter  Dannevirkes 
Rømning,  og  en  Morgen,  jeg  kom  gennem  Frede- 
riksberg Allé,  stod  han  og  børstede  sine  Børns  Støvler 
ved  Indgangen  til  det  Hus,  hvori  han  som  Flygtning 
var  draget  ind. 

Konseilpræsidenten  mente,  at  den  berlingske  Sag 
ikke  vilde  overstige  mine  Kræfter,  men  ønskede  at 
fare  med  Lempe.  Dette  syntes  Kammerherre  Ber- 
ling  at  have  gættet  sig  til,  thi  han  forskansede  sig 
bag  sin  formentlige  Uafhængighed  og  virkelige  Rig- 
dom. I  den  første  Samtale,  jeg  havde  med  ham,  fik 
denne  Stemning  Udtryk  i  vidtgaaende,  skønt  i  en 
svævende  Tone  holdte  Ønsker  og  Fordringer.  Saa 
saa  jeg  tydelig  Rideknægten  bag  ham  og  sagde : 
Som  De  véd,  har  Grev  F.  holdt  sig  udenfor  det  hele 
Regimente,  som  i  en  vis  Henseende  har  faaet  sit 
Præg  af  Hr.  Kammerherren,  og  han  er  saaledes  den, 
der  med  mindst  Risiko  vilde  kunne  komme  beret- 
tigede Ønsker  imøde.  Af  praktiske  Grunde  tror  jeg 
dog  at  maatte  tilraade,  at  De  ikke  for  stærkt  urgerer 
Deres  Uafhængighed  og  Magtstilling*).  —  Han  syntes 
fuldkommen  tilfredsstillet,  men  næste  Gang  vilde  han 
ikke  vide,  hvortil  der  var  sigtet,  og  jeg  sagde  derfor 
ligefrem,  at  jeg  havde  forstaaet  ham  saaledes,  som 
om  det,  han  attraaede,  var  en  —  opnaaelig  —  høf- 
lig Modtagelse  og  —  idet  jeg  hurtig  oversatte  det 
græske  Ord  Amnesti  —  Glemsel.  Dette  indrømmedes 
med  nogen  Tøven,  og  Knudsen  afløste  Nathanson  som 
Redaktør  af  »Berlingske  Tidende«.  Nogle  Dage  efter 
sagde  Konseilpræsidenten  til  mig:  »Idag  kom  der  en 
Mand  og  stak  Hovedet  ind  ad  Døren  og  sagde,   han 


*;  Denne  Sag    er    en    af    de  faa,    i  hvilke  jeg  har  skriftlige  Op- 
tegnelser at  støtte  mig  til. 

hed  Berling.     Saa  sagde  jeg,    at  jeg  ikke  havde  Tid 
at  tale  med  ham«. 


Men  der  var,  som  forudset,  Stof  nok  til  helt 
andre  Bekymringer. 

I  Begyndelsen  af  1866  havde  den  preussiske  Re- 
gering fundet  Anledning  til  i  strenge  Ord  at  advare 
de  Slesvigere,  der  tillod  sig  at  nære  Tvivl  om  Kon- 
gen af  Preussens  og  Kejseren  af  Østerrigs  suveræne 
Rettigheder  i  Hertugdømmerne  Slesvig  og  Holsten. 
Advarslerne  var  vel  nærmest  rettede  mod  Hertugen 
af  Augustenborgs  Tilhængere,  de  gamle  Slesvig-Hol- 
stenere, der  for  sent  havde  indset,  at  de  var  blevet 
udnyttede  og  i  bogstavelig  Forstand  havde  arbejdet 
»pour  le  roi  de  Prusse«,  medens  de  mente  at  kæmpe  for 
deres  egen  Hertug  med  egne  hjemlige  Kammerraader 
i  en  ny  lille  idyllisk  Stat  i  broderlig  Forening  med 
de  andre  Stammer  i  det  store  tyske  Forbund.  Intet 
Under  derfor,  om  de  havde  vanskeligt  ved,  saa  hur- 
tigt som  Preusserne  krævede  det,  at  opgive  deres 
Illusioner,  og  Skuffelsen  gav  sig  Luft  paa  forskellig 
Vis,  indtil  Preusserne  tabte  Taalmodigheden. 

Det  var  imidlertid  tydeligt  nok,  at  disse  Ad- 
varsler og  Trusler  havde  en  dobbelt  Adresse  og  i 
anden  Række  ogsaa  sigtede  til  de  danske  Slesvigere, 
der  havde  mistet  et  Fædreland,  hvor  de  Andre 
havde  tilsat  en  Hertug  in  partibus,  og  efter  den 
forste  Bedøvelse  ikke  kunde  eller  vilde  tænke  sig 
Muligheden    af   en    varig    Adskillelse    Ira    Danmark. 

Og  den  hele  ufærdige  Ordning,  som  Wienerfreden 
havde  skabt,  med  den  dobbelte  preussisk-osterrigske 
Souverænetet,  kunde  ikke  Andet  end  give  disse  For- 
haabninger  et  tilsyneladende  Fodfæste  og  ægge  til 
at  lægge  dem  for  Dagen  overfor  de  formenthg  kun 
rent  faktiske  Besiddere. 

Det  kunde  under  de  givne  Forhold  heller  ikke 
være  Andet,  end  at  man  i  forskellige  Kredse  her  i 
Kjøbenhavn  har  anset  det  for  patriotisk  Pligt  at  an- 
spore disse  Udbrud  af  de  danske  Slesvigeres  For- 
tvivlelse for  at  manifestere  overfor  Europa,  at  der 
var  øvet  Vold  mod  den  danske  Nationalitet.  Og 
skønt  disse  Manifestationer,  der  bundede  i  et  fortsat 
fejlagtigt  Syn  paa  den  europæiske  Situation  —  i  den 
første  Uge  af  Oktober  1865  havde  Bismarck  i  Biarritz 
faaet  sin  Vilje  med  Napoleon  HI  —  viste  sig  og 
maatte  vise  sig  at  være  ganske  ørkesløse,  havde  man 
under  den  herskende  febrile  Tilstand  ikke  SjælsstjTke 
nok  til  at  resignere,  selv  efter  at  Preusserne  var  be- 
gyndt at  fare  haardt  og  hensynsløst  frem  mod  Folk, 
der  var  ulykkelige  nok  iforvejen. 

For  Mænd,  som  var  fortrolige  med  den  preus- 
siske Politiks  Traditioner  og  indsaae,  at  den  midler- 
tidige Ordning  i  Hertugdommerne  vilde  blive  afløst 
af  en  endelig,  dikteret  af  den  Stærkeste  af  Medejerne 
og  derefter,  i  Henhold  til  Wienerfredens  Artikel  III, 
godkendt  af  Kongen  af  Danmark,  stod  disse  Agita- 
tioner i  det  danske  Slesvig  og  de  Ulykker,  de  med- 
førte, ialfald  som  et  unødigt  Spild  af  Kræfter. 

Konseilpræsidenten  hørte  til  disse  Mænd  og  havde 

Josepil  Michaelsen;     Fra  Tnin  Samtid.     II.  i-; 

med  Bekymring  set  til,  uden  at  kunne  afværge  Noget. 
Enhver  Indgriben  fra  hans  Side  kunde  af  Preusserne 
blive  udlagt  som  det  Modsatte  af  det,  den  var:  som 
en  Konspiration  med  preussiske  Undersaatter  mod 
den  lovlige  Souveræn,  og  den  blotte  Tanke  herom 
havde  været  tilstrækkelig  til  ligesom  at  holde  sig  for 
Ørerne  ved  Klagerne  derovre  fra. 

'Sien  Stemningen  i  Slesvig  blev  efterhaanden  saa- 
ledes,  at  den  kunde  medføre  en  nær  Fare,  og  det 
vilde  derfor  være  en  patriotisk  Gerning  at  finde  en 
Vej,  ad  hvilken  denne  Fare  kunde  fjernes  uden  at 
vække  den  aarvaagne  preussiske  Mistro  overfor  for- 
mentlige danske  Planer. 

Rent  tilfældig  erfarede  jeg  da.  at  Hans  Kriiger 
fra  Bevtoft  var  her  i  Byen,  og  til  ham  henvendte  jeg 
mig  derfor  for  at  høre  hans  Mening  om  Muligheden 
af  at  raade  Bod  paa  Ulykkerne.  Han  var  i  Et  og 
Alt  enig  med  mig,  men  dristede  sig  ikke  til  at  hen- 
vende sig  til  Konseilpræsidenten,  ikke  af  Frygt  for 
Preusserne,  men  af  Fr>-gt  for  den  nationalliberale 
Stemning  i  Kjobenhavn,  om  hvis  Berettigelse  overfor 
en  saa  unational  og  reaktionær  Regering  som  den 
daværende  han  var  fuldt  overbevist. 

Jovial,  som  han  var,  tog  han  ikke  mit  uvilkaar- 
lige  Latterudbrud  ilde  op,  og  det  faldt  mig  heller 
ikke  vanskeligt  at  overbevise  hans  sunde  jydske  For- 
stand om  hans  Fejltagelse.  Og  saa  blev  han  ligesaa 
varm,  som  han  før  havde  været  kølig,  og  rede  til  at 
gøre,  hvad  han  formaaede,  naar  kun  de  Skridt,  som 
fra  hans  Side  maatte  findes  hensigtssvarende,   kunde 

holdes  hemmelige,  for  at  hans  Indflydelse  i  hans 
Hjemstavn  ikke  skulde  blive  undergravet  herfra,  naar 
han  traadte  op  imod  Agitationerne  og  gik  sin  egen 
Vej.  Men  det  hastede,  thi  han  maatte  absolut  rejse 
hjem  Dagen  efter. 

Konseilpræsidenten  havde  haft  en  Kamp  at  be- 
staae  med  sig  selv.  da  han  efter  nogen  Overvejel.=;e 
erklærede,  at  han  erkendte  det  for  Pligt  at  trodse 
Muligheden  af  falske  Udlægninger  af  en  Forhandling 
med  Kriiger,  men  at  en  Sammenkomst  under  alle 
Omstændigheder  ikke  kunde  .ske  før  anden  Dagen 
efter  og  da  maatte  foregaae  paa  neutralt  Sted  og  pri- 
vat. Kriigers  Fæ^drelandskærlighed  stod  ikke  tilbage 
for  Ministerens;  han  opsatte  sin  Afrejse,  gik  ind  paa 
Alt.  og  Mødet  fandt  derefter  Sted  i  min  Bolig. 

Ligesom  Rimestad  ved  en  tidligere  Lejlighed  for- 
beholdt sig  at  tilkalde  en  Tillidsmand,  saaledes  gjorde 
nu  Kriiger  Fordring  paa  Tilstedeværelsen  af  en  saa- 
dan  Garant  overfor  det  nationalliberale  Parti.  Den 
Paagældende  var  Godske  Nielsen,  den  Samme,  jeg 
paa  andet  Sted  har  omtalt  som  virksom  og  heldig 
Medarbejder  ved  »Dagbladet«. 

Han  er  en  Sydsjællænder  af  Fødsel,  fra  Egnen 
mellem  Fakse  og  Præstø  (hans  Fader  var  Godsfor- 
valter paa  Baroniet  Gavnø),  og  havde  tilfældigvis 
ligesom  jeg  frekventeret  en  Pogeskole  i  Næstved, 
hvor  vi  dog  intet  Samkvem  havde,  forinden  han 
kom  paa  Sorø  Akademi.  Han  blev  Student  samme 
Aar  som  Bille,  og  herfra  skrev  Bekendtskabet  sig 
mellem    disse    to  Mænd    og    Nielsens    Tilslutning    til 

13* 


196 

»Dagbladet«,  i  hvis  hurtige  Fremvæxt  hans  livlige, 
dristige,  af  og  til  kaade,  men  altid  originale  og  sar- 
kastiske Artikler  havde  en  betydelig  Andel  i  Bladets 
forste  Aar.  Saa  vilde  han  sætte  Foden  under  eget 
Bord  og  købte  Bladet  >; Dannevirke«.  Som  Udgiver 
og  Redaktor  af  dette  Blad,  der  i  det  Hele  maatte 
siges  med  Rette  at  bære  sit  Navn  som  Danskhedens 
aandelige  Bolværk  i  Slesvig,  indlagde  han  sig  For- 
tjenester, der  paaskønnedes  af  de  danske  Slesvigere 
ved  at  tage  ham  til  deres  Repræsentant  i  Stænder- 
forsamlingen i  den  mest  kritiske  Periode.  Saa  kas- 
serede Preusserne  Bladets  Privilegium,  og  den  be- 
tydelige Sum,  som  Nielsen  havde  sat  i  dette  Fore- 
tagende, var  tabt,  uden  at  det  ses,  at  der  er  krævet 
eller  givet  ham  Erstatning  af  Danmark  saa  lidt  som 
af  Preussen. 

Godske  Nielsen  er,  om  Nogen,  født  Journalist 
med  hele  dennes  instinktmæssige  Vurderen  af  Alt, 
hvad  der  foregaaer  omkring  ham,  eftersom  det  egner 
sig  til  Stof  for  journalistisk  Behandling  eller  ikke.  Og 
hans  skeptiske  Syn  paa  Livet,  der  dog  ikke  udelukker  en 
egen  Slags  Naivitet,  hans  skarpe  Blik  for  Menneskenes 
Daarligheder,  i  Forbindelse  med  saare  ringe  Tilbøje- 
lighed til  at  dække  over  dem,  og  lune  danske  Vid 
giver  hans  Stil  en  offensiv  Kraft,  som,  trods  det  noget 
for  tankevægtige  og  gammeldags  Sprog,  i  Reglen  sætter 
den  Modstander,  med  hvem  han  krydser  Klinge,  i  et 
Latterlighedens  Skær,  der  kan  virke  som  et  Kaardestød. 
Jeg  kendte  ham  personlig  og  havde  derfor  ingen 
Grund  til  at  nægte  at  bringe  Henstillingen  videre, 
hvorefter  Nielsen  overværede  Mødet. 

Der  fandt  ingen  Præsentation  Sted  mellem  de 
tvende  Mænd,  der  her  saaes  under  vanskelige  For- 
hold, forskellige  ved  Fødsel.  Fortid  og  Udvikling, 
men  hver  for  sig  en  smuk  Type  paa  ren  dansk  Kom- 
plex  med  dens  faamælte  Handleevne  og  stilfærdige 
Offervillighed ,  lige  i  Hengivenhed  for  det  fælles 
Fædreland. 

Den  dæmpede  Samtale  drejede  sig  om  mere  al- 
mindelige Æmner  saalænge.  at  det  stod  til  at  frygte, 
at  det  gunstige  Indtrj'k,  som  Kriiger  vilde  have  mod- 
taget af  den  formentlig  reaktionære  Bussemand,  kunde 
blive  Mødets  eneste,  ihvorvel  i  og  for  sig  meget 
ønskelige  Resultat.  Da  Samtalen  var  ifærd  med  at 
doe  hen.  bad  jeg  derfor  om  Tilladelse  til  at  foreslaae, 
at  der,  forsaavidt  det  beroede  paa  »Proprietæren«, 
Intet  skulde  ske  i  Slesvig  uden  iforvejen  at  være 
bragt  til  rette  Vedkommendes  Kundskab  her,  og 
herpaa  gav  man  hinanden  Haand. 

Fra  Kriigers  Side  blev  Loftet  samvittighedsfuldt 
holdt;  Agitationen  og  Ophidselsen  tabte  sin  Braad. 
og  megen  unyttig  Ulykke  vil  være  afvendt. 

Da  der  saaledes  var  en  stærk  og  overvejende 
Stemning  i  Slesvig  for  at  sende  en  mandsstærk  De- 
putation til  Berlin,  modsatte  Kriiger  sig,  og  da  han 
ikke  mægtede  at  hindre  Planens  Iværksættelse,  trak 
han  sig  tilbage  fra  Deltagelsen.  Det  har  upaatvivle- 
lig  kostet  den  gamle  Patriot  en  Del  af  hans  tidligere 
Alt  overvejende  Indflydelse,  men  han  vil  have  trøstet 
sig  med  netop  saaledes  at  tjene  baade  sine  nærmeste 
Landsmænd  og  hele  Fædrelandet   bedst.     Oe  en  lie- 


198 

nende  Tanke  vil  have  trøstet  Konseilpræsidenten  i 
den  Kollision  mellem  ligebydende  Pligter,  hvori  han 
havde  været  stedet. 


Det  var  en  stemningsfuld  og  bevæget  Tid  her- 
hjemme, der  i  Foraaret  1S66  gik  forud  for  Udbrudet 
af  Krigen  mellem  Osterrig  og  Preussen.  Sindene  var 
optaget  af  patriotisk  Forventning  og  levende  Haab 
om  Genrejsning,  et  Haab.  der  ligesom  den  franske 
Kejsers  var  knyttet  til  Forestillingen  om  de  to  Mag- 
ters, vore  tidligere  Fjenders,  gensidige  Opriven  i  en 
langvarig  Kamp  med  skiftende  Sejre  og  Nederlag. 

Det  var  i  en  saadan  Optagethed,  at  jeg  i  den 
første  Halvdel  af  Marts  fik  samtidig  Brev  og  Tele- 
gram fra  Blixen,  der  meddelte  mig,  at  han  var  i 
Helsingør,  og  bad  mig  komme  straks  for  at  erfare 
Noget  af  Interesse  og  navnlig  træffe  Personer,  som 
længe  havde  ønsket  en  Samtale  med  ham. 

Paa  Villa  Augusta  traf  jeg  Blixen  og  to  ube- 
kendte Herrer,  der  viste  sig  at  være  Svenskere,  for 
hvem  jeg  ikke  blev  forestillet.  En  Forglemmelse  i 
saa  Henseende  fra  Blixens  Side  var  ganske  utænke- 
lig, og  Undladelsen  maatte  saaledes  være  sket  med 
beraad  Hu. 

Medens  jeg  gennem  Cigarrøgen  havde  søgt  at 
orientere  mig  overfor  de  Fremmede,  sagde  Bli.xen : 
Der  er  Cigarer  og  der  \'in,  og  hvis  De  har  Tid. 
kan  vi  passiare  om,  hvad  der  ligger  os  paa  Hjærte 
overfor  de  Begivenheder,  der  forestaaer. 

Disse  Herrer  er  bekendte  med  den  svenske  Re- 
gerings Anskuelser  paa  dette  Punkt  og  besjælede  af 
de  bedste  Ønsker  for  Danmark.  Men  de  er  heller 
ikke  blinde  for  de  Farer,  som  kan  true,  eftersom  Be- 
givenhederne udvikler  sig,  Farer,  som  gennem  Dan- 
mark kunde  omfatte  hele  Norden.  Det  er  derfor, 
disse  Herrer  har  ulejliget  sig  med  at  søge  mig,  for 
at  høre  min  Mening  om  Tingene.  Naa  Herregud, 
de  vidste  ikke  bedre.  De  gjorde  mig  den  Ære  at 
troe,  at  jeg  havde  den  danske  Regerings  Øre  og  Ad- 
gang til  de  Kilder,  der  springer  usete  og  uhørte  af 
almindelige  Dødelige.  Jeg  har  berigtiget  denne 
smigrende  Misforstaaelse  og  henvist  til  Dem.  der 
har  en  saadan  Adgang  og  nu  har  .siddet  saalænge 
ved  hine  Kilder,  at  vi,  de  fremmede  Herrer  og  jeg. 
er  blevet  enige  om,  at  De  er  Manden. 

Jegr     Til  hvad.  maa  jeg  spørge? 

Straks.  Der  er  Tegn  til.  at  man  i  Berlin  ønsker 
at  sikre  sig  imod  at  generes  heroppe  fra,  naar  det 
gaaer  løs,  og  derfor  ikke  er  utilbøjelig  til  at  gjøre 
Noget  for  at  opnaae  en  saadan  Sikkerhed.  Saa  vidt 
jeg  véd,  vil  man  underhaanden  sondere  Terrænet  uaf- 
hængig af,  hvad  der  her  beskæftiger  os.  Hvis  jeg 
nu  har  forstaaet  disse  Herrer  rigtig,  saa  er  man  i 
Stockholm  villig  til  at  sikre  Danmark  imod  at  ind- 
drages i  Vidtløftigheder  ved  Krigens  Udbrud  ved 
en  Gentagelse  af  Forsøget  fra  1848  og  besætte  Nord- 
slesvig til  Flensborg  med  et  svensk-norsk  Troppe- 
korps,    for   saa  vidt    man    kan   blive    enig    med    den 

danske  Regering  om  Modus  og  Vilkaar.  Den  preus- 
siske Regerings  Samtykke  er  tilstede.  — 

Vi  havde  dengang  fornylig  oplevet  saa  store 
Begivenheder  ikke  blot  som  Tilskuere,  at  deslige 
Aabenbarelser  ikke  paa  langt  nær  gjorde  det  Ind- 
tryk paa  et  dansk  Sind,  som  de  vilde  gøre  nu,  og 
jeg  sagde  derfor  blot,  at  dette  forekom  mig  som  en 
stor  og  uventet  Lykke,  der  var  faldet  ned  til  os  fra 
Himlen  ligesom  Dannebrog  selv,  men  at  jeg  ikke 
indsaa,  hvad  jeg  skulde  kunne  gore  til  eller  fra  i 
saa  store  Ting. 

Det  er  disse  Herrers  og  min  Anmodning  til 
dem,  at  De  vil  bringe  et  Budskab  til  Konseilpræsi- 
denten  og  Udenrigsministeren  af  det  Indhold,  som 
jeg  her  har  søgt  at  forklare  Dem. 

Ganske  bortset  fia  Hr.  Baronens  Overvurdering 
af  min  Adgang  til  de  antydede  Kilder  indser  jeg 
ikke,  hvorfor  enten  De  selv  eller  disse  Herrer  skulde 
behøve  en  Mellemmand  mellem  Dem  og  Udenrigs- 
ministeren. Budskabet  vilde  i  ethvert  Tilfælde,  fore- 
kommer det  mig,  tabe  i  Betydning  ved  en  saadan 
Omvej. 

Disse  Herrer  er  ikke  i  den  Stilling,  at  de  kan 
henvende  sig  til  den  danske  Udenrigsminister,  og  de 
bør  jo  vide,  at  ethvert  Forslag,  der  kommer  fra  mig, 
paa  Forhaand  er  ilde  set.  Det  er  derfor  i  Sagens 
Interesse,  at  det  kommer  til  ham  gennem  en  Mand, 
om  hvis  gode  Vilje  han  ikke  tvivler,  og  hvis  Dømme- 
kraft han  ikke  miskender. 

Jeg    kunde   kun   gentage,    hvad    jeg    for    havde 

yttret,  at  en  saa  vigtig  Sag  formentlig  ikke  var 
tjent  med  min  eller  nogen  Andens  Mellemkomst,  saa 
at  jeg  allerede  af  den  Grund  maatte  afslaae  min 
Medvirken. 

Paa  Blixens  Ansigt  læste  jeg  Skuffelse  og  Mis- 
fornøjelse, medens  de  fremmede  Herrer  sagte  passi- 
arede indbyrdes  uden  at  skænke  Samtalen  synderlig 
Opmærksomhed.  Men  da  Blixen  direkte  henvendte  sig 
til  dem  med  de  Ord,  at  han  havde  taget  fejl,  og  at 
jeg  var  uvillig  til  at  paatage  mig  Hvervet,  rejste  de 
sig  som  for  at  tage  Afsked. 

Da  jeg  fulgte  deres  Exempel  og  vilde  bryde  op, 
sagde  Blixen:  Nej  stop;  de  fremmede  Herrer  skal 
rejse,  medens  De  kan  vente  til  næste  Tog,  og  vi 
skal  ogsaa  først  have  Frokost.  Men  forinden  vil  jeg 
dog  i  disse  Herrers  Nærværelse  gøre  Dem  opmærk- 
som paa  det  Ansvar,  De  paadrager  Dem  ved  at 
nægte  mig  den  Tjeneste,  hvorom  jeg  anmoder  Dem. 

—  Det  var  rent  personHge  Grunde,  der  havde  be- 
stemt min  Optræden  her.  Jeg  vidste,  at  Blixen  havde 
Ret,  at  hvilketsomhelst  Forslag  fra  denne  Kant  var 
ilde  set,  og  var  ikke  tilbøjelig  til  at  drage  denne 
Uvilje  over  paa  mig  selv.  Overfor  Blixens  Paabe- 
raabelse  af  et  Ansvar  sagde  jeg  derfor  til  mig  selv, 
at  han  mulig  ogsaa  havde  Ret  her,  og  den  blotte 
Mulighed  heraf  var  tilstrækkelig  til  at  opveje  alle 
personlige  Hensyn. 

Jeg  svarede  derfor,  at  min  Ryg  ikke  var  bred 
nok  til  at  bære  et  saadant  Ansvar,  og  lovede  at  gøre 
mit    Bedste,    hvorpaa    de    fremmede   Herrer    tog  Af- 

sked,  og  da  jeg  nogle  Timer  senere  gjorde  det 
Samme,  sagde  Blixen:  De  kan  sige  til  Grev  Frijs, 
at  jeg  har  talt  efter  Bemyndigelse  fra  rette  Sted. 

Det  var  henimod  Aften,  jeg  traf  Ministeren,  med 
Undskyldning  for  at  forstyrre  umiddelbart  efter  Mid- 
dagen som  Folge  af  et  halvt  aftvunget  Lofte  om  strax 
at  ulejlige  ham  med  en  Haupt-  und  Staatsaktion,  hvor- 
om jeg  idag  havde  erfaret  det  Nærmere. 

Jeg  benyttede  med  Forsæt  det  Holbergske  Ud- 
tryk for  at  jævne  Vejen. 

Han  hørte  til  med  stigende  Utilfredshed  og 
sagde,  da  jeg  gjorde  en  Pavse :  Jeg  vil  ikke  høre 
et  Ord  mere.  Jeg  brjder  mig  ikke  om  Alverdens 
Fantasterier  fra  den  Kant. 

Dette  var  jo,  hvad  jeg  havde  ventet,  men  det 
forcerede  Hastværk  i  Forbindelse  med  Bevidstheden 
om  min  gode  Vilje  og  en  alt  tidligere  opstaaet 
Tvivl  om  dennes  Tilstrækkelighed  bevirkede,  at 
det  syntes  mig,  som.  led  jeg  Uret.  —  Jeg  svarede 
derfor,  at  det  jo  ikke  var  Baron  Blixen,  der  fremkom 
med  et  Forslag  —  han  havde  jo  netop  villet  bort- 
tage alt  Personligt  fra  denne  Sag  —  men  mig  selv, 
og  jeg  var  jo  dog  tidligere  fremkommet  med  For- 
slag, som  han  havde  laant  Øre. 

Men  jeg  maa  have  været  uheldig,  thi  Ministeren 
rejste  sig  og  sagde :  Dersom  De  tror,  De  er  Op- 
finder, saa  maa  De  være  afsindig. 

Jeg  har  i  det  Foregaaende  søgt  at  gøre  Rede  for 
dette  ogsaa  hertillands  og  maaske  allevegne  altid 
saa  underligt    saare  Opfindersporgsmaal.     Og  da  jeg 

vidste  med  mig  selv,  at  jeg  hverken  her  eller  andet- 
steds havde  tilegnet  mig  mere,  end  der  med  Rette 
tilkom  mig,  svarede  jeg,  at  jeg  nok  havde  hørt  om 
Opfindere,  der  var  blevet  afsindige,  men  ikke  at  Op- 
findere i  og  for  sig  skulde  være  fra  Forstanden. 

—  Nej  saamænd,  men  her  kommer  saa  mange 
Slags  Folk,  og  skulde  jeg  reflektere  paa  Alt,  hvad 
de  forebringer,  kunde  jeg  risikere  selv  at  blive  af- 
sindig. Saadan  kom  her  igaar  en  Mand  og  forlangte, 
at  jeg  skulde  give  ham  6000  Daler  og  det  straks 
og  uden  Afkortning.  Da  jeg  betænkte  mig  herpaa, 
blev  han  uforskammet,  hvorfor  jeg  tillod  mig  at  be- 
mærke, at  hvis  han  ikke  havde  været  Adelsmand, 
saa  havde  jeg  ladet  min  Tjener  kaste  ham  paa  Døren, 
men  da  han  var  det,  vilde  jeg  gore  det  selv. 

Jeg  tog  med  Urette  Ordene  symbolsk  og 
svarede  : 

—  Et  Nik  er  saa  godt  som  et  Vink  til  en  blind 
Hest,  og  da  jeg  ikke  er  Adelsmand,  vil  jeg  fore- 
trække at  gaae  selv. 

Jeg  havde  virkelig  misforstaaet  Ministeren,  og 
han  havde  heller  ikke  vanskeligt  ved  at  overbevise 
mig  derom.  Men  dette  forandrer  jo  Intet  i  Realiteten, 
og  jeg  er  den  Dag  idag  uvis  om,  hvorvidt  der  ikke  her 
blev  begaaet  en  Fejl,  om  der  virkelig  ikke  i  det  givne 
Øjeblik,  da  Tærningerne  endnu  ikke  var  kastet,  men 
raslede  i  Bægeret,  var  en  Stemning  oppe  i  raadende 
Kredse  i  Berlin  og  Stockholm,  som  kunde  været  ud- 
nyttet ved  hurtig  og  energisk  Handling. 

Jeg  véd  det  ikke,  og  det  vil  vel  aldrig  blive 
oplyst. 

Og  Verden  vil  vel  næppe  blive  synderlig  klogere 
denne  Henseende,  selv  om  man,  som  det  syntes 
med  Blixen,  vil  kombinere  denne  Episode  med  den 
omtrent  samtidige  Molzenske,  der  sér  saaledes  ud. 

Den  samme  Molzen,  der  for  et  Aarstid  siden 
havde  vist  sig  saa  vel  underrettet,  dukkede  nemlig 
en  skønne  Dag  op  igen. 

Her  et  Par  Ord  om  denne  Mand,  der  stak  saa 
underlig  af  i  vor  insulære  Afsondrethed,  kom  og 
svandt  for  atter  at  indfinde  sig  og  atter  forsvinde, 
altid  efterladende  en  Stovsky  af  brustne  Projekter  og 
hemmelighedsfulde  Makinationer.  Hvor  jeg  ikke  her 
taler  som  Øjenvidne,  gengiver  jeg  kun,  hvad  jeg  har 
hort,  uden  at  turde  staae  inde  for  Sandheden. 

Molzen  skal  —  og  det  er  ingensinde  blevet  mod- 
sagt —  være  en  Søn  af  den  første  Napoleons  Rytter- 
general Dombrowski.  Efter  Napoleons  Fald  skal 
Dombrow-ski  have  taget  Ophold  i  Sundeved,  hvor 
han  giftede  sig  og  antog  Navnet  Molzen.  Da  saa 
den  polske  Revolution  var  ved  at  udbryde  i  1830, 
tog  General  Dombrowski  sin  i5-aarige  Son  ved 
Haanden  og  vandrede  med  ham  tilfods  til  Bromberg, 
hvor  polske  Immigranter  hemmelig  havde  samlet  sig, 
og  gik  over  den  russisk-polske  Grænse.  Drengen 
blev  ansat  som  Adjudant  hos  General  Dembinski 
og  gjorde  hele  Opstanden  med.  Da  den  var  .slaaet 
ned,  vendte  han  hjem. 

I*2fter    i    nogle  Aar    at   have  været    ansat  ved  et 

Handelshus  i  Hamborg,  gik  han  til  Kjøbenhavn. 
hvor  han  nok  blev  den  første  egenlige  Byggespeku- 
lant,  købte,  solgte  og  rejste  Huse  og  Gaarde  og  var 
ved  at  blive  rig,  da  Krisen  i  1857  kuldkastede  hans 
Planer  og  tvang  ham  til  Fallit.  I  denne  Periode  gif- 
tede han  sig  med  en  nu  afdød  dansk  Dame  og  fik 
Børn,  der  endnu  lever. 

Hvorledes  og  under  hvilke  Former  den  tidligere 
polske  Insurgent  er  kommet  i  Forbindelse  med  det 
internationale  Kryptodiplomati,  véd  jeg  ikke,  men  da 
den  sidste  slesvigske  Krig  udbrød,  synes  han  at  have 
benyttet  disse  Forbindelser  til  Danmarks  Fordel.  Thi 
jeg  tror  virkelig,  at  han  folte  sig  som  Søn  af  sit 
Adoptivfædreland,  et  Indtryk,  der  stadig  paatrængte 
sig  mig  samtidig  med,  at  jeg  ikke  kunde  værge  mig 
mod  den  Mistro,  jeg  delte  med  alle  Andre  overfor 
dette  fremmedartede  Fænomen,  der  syntes  at  vide 
Alt  og  hyppig  viste  sig  at  vide  Meget.  Hermed 
stemmer  ogsaa,  at  han  efter  Freden  skal  have  ind- 
lagt sig  Fortjeneste  ved  at  redde  tre  danske  Mænds 
Liv,  som  af  Preusserne  var  dømt  til  Døden  for  Spi- 
oneri.  Det  var  nok  ogsaa  ved  denne  Lejlighed,  han 
kom  i  Forbindelse  med  den  daværende  Justitsmi- 
nister Heltzen,  hvilket  atter  førte  til  den  bekendte 
Episode,  som  fik  politisk  Betydning. 

Det  er  heller  ikke  umuligt,  at  det  var  hans 
Følelser  for  Danmark,  der  har  ført  ham  ind  i  den 
forbigaaende  Konstellation:  Nordslesvigs  Tilbage- 
giveise. Saa  Meget  er  i  alt  Fald  vist,  at  han  om- 
fattede   denne    Mulighed    med    en   Varme,     der    for 

meget  lignede  F'anatisme  til  at  være  paatagen. 
Medens  han  fra  sit  europæiske  Standpunkt  maatte 
anse  Ministeriet  Bluhme  efter  dets  nationalliberale 
Forvandling  for  uskikket  til  at  gennemføre  en  saadan 
Plan,  mente  han  i  Oktoberforeningen  med  dens  For- 
jættelser om  en  ny  Æra  og  nye  Mænd,  der  maatte 
have  Europas  Sympathi,  at  se  et  Magtmiddel  i  Sagens 
Tjeneste.  Under  Bismarcks  Ophold  i  Biarritz  synes 
ogsaa  Danmark  at  være  kommet  paa  Tale  af  Hen- 
syn til  dets  strategiske  Beliggenhed  i  R)'ggen  paa 
Preussen,  der  beredte  sig  til  Krigen  med  Osterrig, 
og  Molzen  lagde  her  Bismarck  Ord  i  Munden  som: 
Nordslesvig  mod  en  Alliance  med  Preussen.  —  Ved 
Juletid  1865  mødte  saa  Molzen  en  Dag  hos  Redak- 
tøren af  »Enhver  Sit«.  Han  var  stærkt  betagen  og 
sagde :  »Jeg  maa  tale  med  Oktoberforeningens  For- 
mand, Baron  Ziitphen- Adeler«.  Denne  var  dengang 
paa  Dragsholm ,  men  satte  paa  Gjorups  Opfordring 
Molzen  Stævne  til  den  3dje  Januar,  da  Forhand- 
lingerne om  det  dengang  saa  meget  omtalte  Doku- 
ment tog  deres  Begyndelse.  Molzen  paastod,  at 
Kejser  Napoleon  var  interesseret  i  Sagen  og  at  han 
navnlig  bestemt  havde  fordret,  at  den  danske  Øverst- 
kommanderende, hvis  Alliancen  opnaaedes,  skulde 
være  den  preussiske  Øverstkommanderende  side- 
ordnet. 

Baron  Ziitphen-Adeler  synes  paa  sin  Side  at 
have  taget  Sagen  alvorlig  nok.  Til  nogen  selv- 
stændig Optræden  i  Egenskab  af  Formand  for  Ok- 
toberforeningen savnede  han  dog  Betingelserne,    selv 

om  denne  Forening  havde  været  istand  til  at  yde 
ham  det  nødvendige  Rygstød,  hvad  ikke  var  Til- 
fældet, og  det  lykkedes  ham  heller  ikke  at  bibringe 
Konseilpræsidenten  sine  Anskuelser  om  Dokumentets 
Betydning,  end  ikke  at  bevæge  ham  til  at  give 
Molzen  Audiens. 

Saa  henvendte  denne  sig  til  Baron  Blixen  med 
Anmodning  om  at  læse  en  Paategning  paa  Doku- 
mentet, affattet  af  Bismarcks  betroede  Mand,  Justiz- 
rath  V.  Wagner.  Blixen  attesterede  nu  paa  sin  Side 
Ægtheden  af  Wagners  Underskrift  og  har  derefter 
sandsynligvis  henvist  Molzen  til  mig  for  om  mulig 
ad  denne  Omvej  at  slippe  ind  andetsteds,  thi  en 
Dag  indfandt  han  sig  ligesaa  uventet  som  ukaldet  i 
mit  Hjem. 

Paa  det  gulbrune  sarmatiske  Ansigt  over  den 
bredskuldrede  undersætsige  Skikkelse  laa  altid  et 
Smil,  der  saa  ud,  som  om  det  var  hugget  ud  med 
en  Mejsel,  og  de  store  brune  Øjne  formelig  funklede 
i  Hovedet  af  Forstand.  Man  fik  et  bestemt  Indtryk 
af,  at  denne  Mand  gik  omkring  og  gottede  sig  ved 
Bevidstheden  om  sin  formentlig  overlegne  Viden  og 
sit  praktiske  Greb  paa  Tingene  overfor  disse  Øboere 
og  Hjemmefødninge,  der  mente  sig  saa  kloge,  men  i 
Virkeligheden ,  saa  ofte  de  blev  sat  paa  Prøve, 
viste  sig  at  være  nogle  Tosser,  som  et  kultiveret 
Menneske  kunde  løbe  med,  om  han  gad  havt  Ulejlig- 
heden. Hvordan  dette  nu  var,  holdt  jeg  ikke  af 
selv  at  indbefattes  under  Tosserne  og  var  allerede 
derfor  mere   tilbageholdende    overfor    ham,    end    det 

ellers  var  min  Skik,  mens  de  gængse  Rygter  om 
preussisk  eller  russisk  eller  preussisk-russisk  Spioneri 
ikke  egnede  sig  til  at  fjærne  den  Mistro,  hvormed 
jeg  saa  ham  træde  ind. 

Det  var  en  i\Iand,  der  ikke  generede  sig  under 
fire  Øjne;  saa  vejede  han  ikke  sine  Ord,  dem  han 
jo  altid  kunde  fragaae,  som  han  sagde,  naar  der  ingen 
Vidner  var  paa  hans  Mund;  men  han  sagde  aldrig 
Mere,  end  han  vilde  sige.  Han  gik  ogsaa  lige  til 
Sagen. 

Ser  De,  forstaa  mig  ret.  det  er  nogle  store 
Tosser 

Hvem .' 

Det  kan  være  det  samme,  forstaa  mig  ret. 
Hvad  vil  de  her:  —  Vil  de  i  Krig?  —  De  tror,  at 
Preussen  skal  løbe  sig  en  Staver  i  Livet,  og  at  de 
selv  saa  skal  fiske  i  rørt  Vande.  —  Men  det  gaar 
ikke  saadan  til,  og  De  skal  se,  hvor  man  vil  spile 
sine  dumme  Glugger  op,  men  saa  er  det  bagefter. 
Saa  tror  de  naturligvis,  at  naar  Preussen  nu  rækker 
dem  den  lille  Finger,  saa  er  det,  fordi  Preussen  er 
bange,  og  at  man  bare  behover  at  give  Tid  for  at 
faae  hele  Haanden.  Men  saadan  gaar  det  ikke  til, 
forstaa  mig  ret. 

Jeg  skal  gerne  gøre  mig  Umage  for  at  forstaae 
Dem  ret,  naar  De  ikke  gør  mig  det  for  vanskeligt. 

Naa  ja,  De  forstaar  mig  nok,  det  var  ikke 
Dem,  jeg  mente  med  Tosserne.  —  Ser  De,  her  i 
min  Lomme  har  jeg  et  Dokument,  som  er  skrevet, 
for  at  man  skal  faae  bedre  Forstand  her  i  Danmark. 

Men  hør  nu.  Der  er  aldrig  Nogen  hjemme,  naturhg- 
vis,  —  har  jeg  saa  ikke  Ret  r 

Hvem  er  ikke  visibel? 

De,  for  hvem  det  er  skrevet,  naturligvis. 

Er  det  maaske  skrevet  for  mig,  for  i  saa  Fald 
kan  jeg  gerne  gøre  Dem  den  Tjeneste  at  læse  detr 

Javist,  forstaa  mig  ret.  Nej,  der  er  kun  En, 
som  skal  læse  det,  og  det  er  naturligvis  Udenrigs- 
ministeren —  —  og  maaske  ogsaa  en  Anden. 

Og  man  vil  ikke  r 

Det  véd  jeg  ikke. 

Naa,  hvad  saa:  Saa  er  der  jo  Intet  tabt 
endnu. 

Hvor  kan  jeg  vide,  om  han  vil  læse  det,  jeg 
kan  jo  ikke  faae  ham  i  Tale. 

Naa  saadan. 

Ja,  det  var  blot  det,  jeg  vilde  fortælle  Dem. 

Og  ellers  ikke  noget? 

Nej ,  Molzen  er  ikke  fra  igaar  og  kan  baade 
stave  og  lægge  sammen. 

Men  hvorfor  har  De  da  ulejliget  Dem  herud 
for  at  fortælle  mig,  at  De  Intet  vil  fortælle  mig? 

Javist,  Farvel ! 

Saadan  omtrent  var  den    meget  omtalte  Molzen. 

Saa  meddelte  jeg  selvfølgelig  Ministeren ,  at 
Molzen  var  kommet  til  Byen  med  et  Dokument,  et 
Slags  Apokalypse,  som  man  nok  maatte  se,  men 
ikke  røre  og  endnu  mindre  læse,  hvilket,  saa  vidt 
jeg  havde  forstaaet  ham,  var  forbeholdt  Udenrigs- 
mini.steren. 

Joseph  Michaelsen:     Fra  ruin  Samtid.    II.  ia 

Ministeren  vidste  det  og  havde  givet  Ordre  til 
ikke  at  indlade  Personen.  Havde  jeg  derimod  Lyst 
til  at  gøre  mig  bekendt  med  Papirerne,  kunde  det 
jo  ikke  skade.  Jeg  havde  Intet  derimod,  men  be- 
tvivlede, at  det  gik  Molzen  paa  samme  Vis. 

Saaledes  stod  Sagen  nogle  Dage,  da  Blixens 
Attestation  rigtig  synes  at  have  fremkaldt  den  af 
Molzen  paaregnede  Tilbøjelighed  til  at  faae  et  Ind- 
blik i  Aktstykket.  Paa  given  Anledning  indbød  jeg 
da  Molzen  paa  en  Cigar  og  et  Glas  Vin,  og  han, 
der  havde  europæisk  Øvelse  i  at  forstaae  halvkvædet 
Vise,  indfandt  sig  ogsaa  til  berammet  Tid  med 
et  Smil,  der  var  endnu  mere  overlegent  end  sæd- 
vanlig. 

Han  var  Nøgternheden  selv,  maaske  mere  af 
professionelle  end  af  moralske  Hensyn,  og  afslog  at 
gøre  mig  Besked,  men  tilbod  uden  Opfordring  fra 
min  Side  at  oplæse  >^det  Bevidste«,  naar  jeg  tog 
Sæde  »saaledes,  at  jeg  ikke  kunde  kaste  et  Blik  paa 
Skrifttegnene«. 

Jeg  opfyldte  Betingelsen,  og  Molzen  begyndte 
med  monoton,  ofte  uforstaaelig  Stemme  at  oplæse 
det  tydske  Aktstykke.  Da  han  sluttede,  sagde  jeg, 
at  den  stærke  Vin  var  gaaet  mig  til  Hovedet,  og  at 
det  Altsammen  løb  sur  for  mig.  Skulde  han  eller 
jeg  have  nogen  Nytte  af  det,  maatte  han  læse  om 
igen.  Det  gjorde  han  ogsaa,  og  da  han  var  gaaet, 
nedskrev  jeg  efter  Hukommelsen,  hvad  jeg  havde 
hørt. 

Jeg  havde  samme  Dag  overværet  en  kær  Vens 
Jordefærd,  og  det  er  muligt,  at  den  Spænding,  hvori 
jeg  Dagen  over  havde  befundet  mig,  har  skærpet 
min  Modtagelighed.  Ellers  kan  jeg  ikke  forklare 
mig,  hvorledes  jeg  har  kunnet  gengive  Indholdet  saa 
nogenlunde  tro,  tiltrods  for  alle  Mangler  og  Molzens 
egenhændige  Paategning  paa  Kladen :  »Aldeles  for- 
kert refereret,  d.  8—3 — 66«,  en  Paategning,  han  dog 
ganske  upaatvivlelig  vilde  give  ogsaa,  hvad  jeg  her 
har  meddelt  om  hans  Virksomhed  og  Personlighed. 

Referatet  (vide  Bilag  V)  overgav  jeg  derefter 
til  Vedkommende  og  har  noget  senere  paa  Kladen 
tilføjet,  at  Grev  Bismarck  i  en  Skrivelse  af,  saavidt 
mindes,  27de  November  1865  til  Wagener  i  stærke 
Udtryk  formelt  desavouerer  omstaaende  Aktstykke. 

Denne  Desavouering  er  altsaa  gaaet  Haand  i 
Haand  med  selve  Indledelsen  af  Forsøget,  naar  dette 
glippede  eller  skulde  glippe,  saa  at  Ministerens  Be- 
tragtning af  den  hele  Affære  synes  støttet  fra  selve 
Ophavets  Side. 

Molzens  Veje  syntes  fra  nu  af  at  dølge  sig  for 
profane  Blikke,  og  daværende  Politiinspektør  Hertz 
paatog  sig  derfor  at  holde  Øje  med  ham.  Men  da 
Molzen  atter  var  iiber  alle  Berge,  og  Paaskønnelsen 
udeblev,  indbragte  dette  mig  den  paagældende  Politi- 
mands varige  Rancune,  den  han  bl.  a.  flere  Aar  efter 
gav  Luft  ved  paa  en  Kafé  at  udpege  mig  som  For- 
fatter af  Pios  første  socialistiske  Opraab.  Det  er  med 
sand  patriotisk  Tilfredsstillelse  jeg  noterer,  at  noget 
Lignende    i    ethvert    andet  Land    upaatvivlelig    vilde 

voldet  den  Sigtede  ubodelig  Skade,  medens  Beskyld- 
ningen her  faldt  død  til  Jorden. 


Da  Sagen  var  glippet,  forlod  Molzen  Landet  og 
viste  sig  først  igen  en  halv  Snes  Aar  senere.  Han 
skal  da  have  medbragt  et  Slags  historisk  Redegørelse 
for  hvad  der  var  sket  i  1866,  og  erklæret  at  være 
bemyndiget  til  at  oplæse  denne  Redegørelse  for  Kon- 
seilpræsidenten ,  Udenrigsministeren  og  Andre,  der 
havde  haft  med  Sagen  af  gøre.  Om  det  skete,  véd 
jeg  ikke,  og  heller  ikke  ad  anden  Vej  kjender  jeg 
noget  til  Indholdet  af  dette  nye  Dokument. 

Siden  skal  Molzen  ikke  være  sét  i  Danmark, 
men  været  beskæftiget  udenlands,  dels  diplomatisk, 
dels  som  Parthaver  i  Jærnbanespekulationer,  ogsaa  i 
Forbindelse  med  den  bekendte  Dr.  Strousberg. 

Hektor:     Hvo    har  Lyst  at    ove  den  Daad,    som   her    jeg 

vil  nævne  •■ 
Give  jeg  vil  ham  en  Vogn  og  to  strunkt   knejsende  Heste, 
hvis  han  i  Bringen  har  Mod  og  selv  vil  Hæder  sig  vinde 
ved  at  begive  sig  hen  til  Achæernes  Snekker  og  spejde, 
om  der   endnu  som  tilforn  staar  Vagt  ved  de  hurtige  Skibe. 


Saa  han  tåled',  da  tav  de  kvær  og  forstummed'  tilhobe. 
Men  i  det  troiske  Folk  var  en  Mand,  som  Dolon  sig  kaldte, 
illiadens   lode  Sang) 

Den  tillidsfulde  Stemning  ov^erfor  de  forestaaende 
Verdensbegivenheder  var  efterhaanden .  som  disse 
rykkede  os  nærmere  paa  Livet ,  blevet  afløst  af  Uro 
og  Bek}'mring.  Man  saa,  at  Preussen  med  beraad 
Hu  havde  kastet  sig  ud  i  et  formentlig  halsbrækkende 
Foretagende,  og  ingen  Hensynsløshed  fra  denne  Side 
vilde  derfor  være  kommet  overraskende.  ]\Ian  stod 
jo  alt  paa  Forhaand  hgesom  midt  i  Begivenhederne, 
idet  de  fjendtlige  Allierede  eller  allierede  Fjender 
stod  ved  vor  Grænse  med  Preussen  som  Fortrav,  dette 
Preus.sen,  der  selvfølgelig  ikke  kunde  vente  eller 
ventede  nogen  sær  Sympathi  fra  hinsides  de  nye 
Grænsepæle. 

Regeringen,    der    vidste,    hvor    dyr   den  mindste 

Uforsigtighed  kunde  blive ,  hvor  nødvendigt  det 
derfor  var  at  bevare  koldt  Blod  og  endnu  havde 
Scenerne  efter  Dannevirkes  Rømning  i  frisk  Minde, 
var  paa  sin  Post.  Grev  Frijs  absolut  her  den  rette 
Mand  paa  rette  Sted.  Thi  medens  hans  Hjerte  slog 
i  Takt  med  den  yngste  Patriots,  kunde  der  ikke  i 
Spidsen  for  Regeringen  staae  en  Mand  med  større 
Selvbeherskelse  og  mere  utilbøjelig  til  at  gaae  paa 
Æventyr  end  netop  han.  Men  de  friske  Saar  fra 
Dybbøls  Banker  blødte  endnu.  Dette  Blod  kunde 
stige  til  Hovedet,  og  den  lettere  bevægelige  Del  af 
Folket  lade  sig  henrive  til  Udskejelser.  Paa  den 
anden  Side  blussede  Partilidenskaberne  endnu  lige 
højt.  Regeringen  var  Genstand  for  den  dybeste 
Mistillid  fra  de  Ordførendes  Side,  og  Mistilliden  var 
rettet  mod  dens  Politik  udad-  som  indadtil,  idet  man 
frakendte  den,  om  ikke  helt  Vilje,  saa  dog  Evne  til 
at  benytte  mulige  Chancer  til  Genrejsning. 

Saaledes  var  Stemningen  i  Kjøbenhavn ,  da 
»Dagstelegrafen«  —  redigeret  af  C.  V.  Rimestad*)  — 
udkom  med  en  ledende  Artikel  med  Overskriften 
»Flaaden  ud!«,  der  var  beregnet  paa  at  anspore 
Frygten  og  Ophidselsen  for  at  forlede  Regeringen 
til  det  udæskende  Skridt  at  udruste  Flaaden  under 
Paaskud  af  Nødværge   overfor  et  pludseligt  Overfald 


^)  Med  hvem  Regeringen  saaledes  enten  ikke  har  vedligeholdt 
Forbindelsen,  eller  i  dette  Tilfælde  idetmindste  forsømt  at  ud- 
nytte den. 

af  den  preussiske  Flaade,  der  formodedes  at  ligge 
fuldt  rustet  i  Kiel  og  Danzig  eller  maaske  allerede 
var  paa  Vej  til  Kjøbenhavn. 

Konseilpræsidenten  var  ganske  paa  det  Rene 
med,  at  alle  disse  Rygter  om  preussiske  Flaaderust- 
ninger  var  grebet  ud  af  Luften.  Preussernes  Ope- 
rationsplan  kunde  nemlig  ikke  være  nogen  Hemme- 
lighed for  Folk,  der  vilde  se.  Preussen  vidste  sig  jo 
paa  alle  Sider  omgivet  af  Fjender,  der  spekulerede  i 
dets  Udmattelse  i  en  langvarig  Krig  med  en  jævn- 
byrdig Modstander,  og  den  preussiske  Operations- 
plan  var  hermed  given :  Samle  alle  Kræfter  paa  ét 
Sted  og  slaae  saa  hurtigt  og  stærkt,  at  Sagen  —  helt 
eller  delvis  gennemført,  eftersom  Krigslykken  vilde 
det  —  var  blevet  et  fait  accompli,  inden  de  hemme- 
lige Fjender  havde  forvandlet  sig  til  aabenlyse.  Fra 
en  saadan  Operationsplan  var  alle  Flaaderustninger 
paa  Forhaand  udelukket,  fordi  der  ikke  vilde  blive 
givet  den  østerrigske  Flaade  Tid  til  at  vise  sig  i  de 
preussiske  Farvande,  og  man  iøvrigt  ikke  havde  for 
mange  Pengemidler  tilovers  til  Demonstrationer. 

Men  derfor  var  de  udspredte  Rygter  om  hine 
Rustninger  lige  farlige,  og  Ønsket  laa  da  nær  at 
blive  sat  istand  til  at  nedslaae  disse  Rygter  fra  første 
Haand,  naar  en  Mand.  til  hvem  man  havde  Tillid, 
efter  Selvsyn  paa  Stedet  kunde  telegrafere  hjem,  at 
Flaaden  i  Kiel  som  i  Danzig  laa  aftaklet  i  sit  Leje. 
En  officiøs  Notits  herom  i  »Berlingske  Tidende«  var, 
om  Noget,  egnet  til  at  tage  Braadden  fra  Letfærdig- 
heden. 

Alt  dette  kunde  jeg  sige  mig  selv.  Men  dersom 
den  hojtstillede  Fædrelandsven,  der  hin  Morgen  i 
bevæget  Stemning  anmodede  mig  om  at  rejse  til 
Danzig  over  Kiel  i  et  Søfartsanliggende  som  dette, 
havde  foreslaaet  mig  at  begive  mig  ned  til  Ægypten 
for  at  indhente  paalidelig  Underretning  om,  hvor 
mange  Tusind  Sten  med  og  uden  Straa  mine  For- 
fædre havde  æltet  for  Farao,  kunde  jeg  ikke  blevet 
mere  overrasket,  end  jeg  blev  nu.  Nu  var  det  mig, 
som  havde  Anledning  til  at  bede:  Herre  Gud,  send 
en  Anden  i  mit  Sted  !  Og  jeg  oversatte  Skriftsproget 
paa  moderne  Dansk  og  sagde:  Hvorfor  ikke  sende 
en  flink  Opdagelsesbetjent  r  —  —  Eller  en  praktisk 
Mand,  en  Købmand  f.  Ex.,  som  vil  være  Ridder  af 
Dannebrog  og  lægge  Navn  til,  saa  vil  jeg  gaae  med, 
naar  der  ingen  Anden  er,  som  vil. 

Han  havde  selv  tænkt  sig  en  saadan  Udvej,  men 
ingen  fundet,  og  gentog  sin  Anmodning.  F  lere  end  jeg 
havde  havt  tilstrækkelige  Beviser  paa  hans  Dømmekraft 
og  jeg  sagde  derfor  til  mig  selv,  at  han  upaatvivlelig 
maatte  have  vægtige  Grunde  til  at  se  mørkere  paa  de 
raadende  Stemninger  end  jeg.  Men  Frygten  for 
Latteren,  som  vilde  falde  over  mig,  naar  det.  hvad  det 
jo  vilde,  viste  sig,  at  der  ingen  Fare  havde  været, 
og  der  saa  tilstødte  mig  Et  og  Andet  fra  en  eller 
anden  tjenstivrig  preussisk  Korporals  Side,  var  stær- 
kere end  selve  min  Agtelse  for  den  Paagældende. 

Saa  gik  det  mig,  som  det  var  gaaet  mig  før. 
Paa  den  ene  Side  rent   personlige  Grunde    for  Afslå- 

get,  paa  den  anden  Ansvaret  ved  at  forhindre  en 
god  og  forstandig  Foranstaltning.  Han  havde  da 
ogsaa  neppe  kikket  Døren  efter  sig,  før  det  faldt 
mig  ind,  at  jeg  jo  selv  havde  Købmanden  lige  ved 
Haanden,  og  foreslog  Vexellerer  Gedalia. 

»Naar  han  kan  tie,  er  han  vel  ligesaa  god  som 
en  Anden.« 

»Naar  han  kan  gøre  sig  Haab  om  passende  Paa- 
skønnelse  og  maaske  bindes  rehgiost,  tror  jeg,  at 
man  ogsaa  vil  kunne  binde  hans  Tunge.« 

Men  her  viste  sig  en  Vanskelighed,  som  jeg  ikke 
havde  paaregnet.  Thi  da  jeg  anmodede  den  Kom- 
mitterede, Etatsraad  Hjort,  om  Orlov  for  en  Uges- 
tid,  nægtede  han  mig  den,  og  det  fra  hans  Stand- 
punkt med  fuld  Foje,  saa  at  det  kostede  nogen  Møje, 
inden  jeg  kunde  komme  afsted,  medens  dog  ethvert 
Minut  maaske  var  kostbart. 

Saa  løste  vi  vore  Pas  og  rejste. 

Alle  Mennesker  kendte  Gedalia.  Han  stod  den 
gang  i  Spidsen  for  en  meget  stor  Forretning  med 
udstrakte  Forbindelser  Verden  over  og  med  et  Navn, 
som,  udelukkende  knyttet  til  finansielle  Foretagen- 
der, vilde  bortlede  enhver  Mistanke  fra  ham  og  hans 
»Fuldmægtig«. 

Her  nogle  Ord  om  denne  Mand,  der  i  en  Aar- 
række  var  Genstand  for  mere  Omtale  til  det  Gode 
som  til  det  Onde  end  nogen  anden  Mand  i  Landet. 

Jeg  havde  lært  ham  at  kende  gennem  Baron 
Blixen    i    Ugebladet   »Nordens  s    Tid.       Hans    naivt 

aabne  Tilstaaelse  af  sin  Forundring  over,  at  »et  saa- 
dant  Blad  kunde  skrives  af  Mennesker,  som  Ingenting 
var  og  Ingen  kendte«,  vakte  min  Interesse,  og  efter- 
haanden  som  Begivenhederne  tog  Flugt  herhjemme, 
fik  jeg  LejHghed  til  at  se  denne  i  visse  —  dog  lang- 
fra  i  saa  mange  Henseender  som  almindelig  antages 
—  aparte  Karakter  under  de  forskelligste  Forhold. 
Jeg  har  ikke  sét  en  eneste  efter  min  Mening  træffende 
Karakteristik  af  denne  Mand,  saa  lidt  som  jeg  med 
en  enkelt  Undtagelse  har  hørt  Nogen ,  trods  al 
Umage,  der  kunde  efterligne  hans  Stemme  og  Ud- 
tryksmaade. 

Sagen  er,  at  Gedalia  kun  blev  et  Særsyn  under 
vore  smaa  Forhold  —  i  Udlandet,  navnlig  i  Tysk- 
land, har  han  mange  Sidestykker,  samme  Virkning 
af  samme  Aarsager  —  ved  den  Aabenhed,  hvormed 
han  lagde  alle  sine  mindre  gode  Egenskaber  blot  for 
et  Publikum,  der  saaledes  havde  den  dobbelte  Tilfreds- 
stillelse at  more  sig  over  Naiveteten  og  sammenholde 
egne  Fortrin  med  denne  Synders  Selvbekendelser. 

Thi  Gedalia  var  i  Virkeligheden  hverken  værre 
eller  bedre,  end  Folk  er  flest,  snarere  over  end  under 
Gennemsnittet.  Han  syntes  kun  værre  ved  hine  rast 
løse  confessions,  ligesom  bedre  ved  den  Reklame, 
hvormed  han,  uden  dog  altid  bevidst  at  tilsigte  en 
saadan,  omgav  sin  iøvrigt  store  Godgørenhed. 

Den  første  i  vor  Tid  saa  sjældne  Særhed  er  det, 
som  i  Forbindelse  med  hans  til  det  karrikaturmæs- 
sige  drevne  Forfængelighed,    den   han  netop  og  sær 

lig  lagde  blot  for  Alverden,  har  været  hans  værste 
Anstødssten. 

Fristelsen  er  stor  til  at  fordybe  sig  i  Themaet, 
men  Mesteren  viser  sig  jo  i  Begrænsningen,  og  jeg 
skal  derfor  indskrænke  mig  til  et  Par  Exempler. 

I  en  større  Forsamling  faldt  Talen  paa  Finans- 
manden og  Politikeren  D.  B.  Adler,  der  var  ligesaa 
afholdt  som  agtet  af  sin  Samtid.  Hans  solide  For- 
retningsførelse dannede  en  fuldstændig  Modsætning 
til  den  urolige  Genbo,  og  han  nærede  derfor  kun  et 
Minimum  af  Agtelse  for  dennes  hele  Væsen.  Saa 
fortalte  Gedaha:  »Adler  fik  en  Forespørgsel  fra  Ud- 
landet om  os  og  skrev  tilbage,  at  vi  gjorde  store 
Omsætninger,  men  drev  vilde  Forretninger.  Er  det 
en  Maner?«  —  En  Stemme:  »Naa,  hvad  saa,  hvad 
gjorde  saa  De?«  G.:  »Saa  fik  vi  ogsaa  en  Fore- 
spørgsel om  Adler,  og  saa  skrev  vi  naturligvis,  at 
han  gjorde  store  Omsætninger,  men  drev  vilde  For- 
retninger«. —  Stemmen:  »Gør  Adler  da  vilde  For- 
retninger?« —  Gedalia:  »Nej,  det  vil  jeg  ikke  sige, 
men  hvorfor  skulde  han  skrive  saadan  om  os?  — 
Hvorefter  Gedalia  stiltiende  udballotteredes  af  Sel- 
skabet, 

Da  han  under  Katastrofen  i  1863  havde  tilskrevet 
Kongen  af  Sverig-Norge  for  at  besværge  ham  ikke 
at  lade  Danmark  i  Stikken  —  Brevet  var  skrevet  i 
patriotisk  Angst,  jeg  har  Koncepten  til  det  — ,  og 
Kongen  havde  besvaret  det  i  en  egenhændig  Skri- 
velse, der  paa  én  Gang  vidnede  om  hans  dybe  Med- 

følelse  og  Mismodet  over  Afmagten,  udtalte  Baron 
Blixen  sig  meget  stærkt  om  den  ganske  særlige  Ud- 
mærkelse, der  ligger  i  Modtagelsen  af  en  kongelig 
Haandskrivelse.  Gedalia,  der  ikke  forstod  at  skatte 
denne  særlige  Udmærkelsesmaade,  men  inderst  inde 
havde  ventet  Noget,  der  faldt  mere  i  Øjnene,  svarede 
derfor  noget  irriteret,  men  aabenhjærtig:  »Kan  jeg 
maaske  slaae  Kongens  Brev  op  paa  Ryggen,  naar 
jeg  gaar  paa  Børsen!« 

Da  han  ikke  kunde  dette,  valgte  han  den  Udvej 
at  lægge  Kongens  Brev  frem  paa  sit  Kontor  til 
almindeligt  Eftersyn,  indtil  Overkammerherre  Tornér- 
hjelm  under  en  let  spøgende  Form  anmodede  mig 
om  at  søge  Utilbørligheden  standset. 

Hertil  er  formentlig  at  sige,  at  mange  ere  de, 
der  handler  og  tænker  som  Gedalia  ved  lignende 
Lejligheder,  men  tier  stille  med  det. 

Da  han  havde,  som  det  hedder,  »bygget«  Vend 
syssel-Banen,  var  det  mere  Forfængelighed  end  for- 
haabet  Fordel,  der  drev  ham  til  at  fortsætte  med 
Foretagender,  for  hvilke  han  manglede  alle  Forud- 
sætninger. Resultatet  blev  som  bekendt  det  aller- 
ulykkeligste. Da  han  derefter  etablerede  en  ny  For- 
retning med  en  kvindelig  Kompagnon,  var  det  For- 
fængelighed, der  drev  ham  til  at  antage  den  tydske 
Kontorist,  som  blev  hans  Bane,  fordi  denne  vai-  an- 
befalet af  en  Dame,  der  var  gift  med  en  deklasseret 
Fyrst  Hohenlohe,  hvem  Gedalia  af  Forfængelighed 
og  Uvidenhed  forvexlede  med  hans  Fætter,  Diplo- 
maten og  Statholderen  af  samme  Navn. 

Det  var  Forfængelighed,  der  drev  ham  til  at  ofre 
Tusinder  paa  Generalkonsulater,  fordi  »de  skyder  paa 
Falderebet,  naar  jeg  kommer  ombord«,  Diplomat- 
middage, Ordenstegn  og  Barondiplomer  fra  den  lille 
forglemte  Republik  San  Marino  paa  en  Bjærgtop  i 
Appeninerne.  som  lever  af  slig  Export,  men  som,  da 
Gedalia  havde  købt  sit  Diplom  —  med  et  Storkors 
i  Tilgift  —  af  ham  strax  blev  ophøjet  til  Kongeriget 
Italien. 

Det  var  Forfængelighed  i  dens  mest  parodiske 
Form,  da  han  —  en  ny  Udgave  af  det  gamle  Æven- 
tyr  om  Konen  med  Æggene  —  efter  at  det  spanske 
Anliggende  havde  givet  ham  Smag  for  Kroner,  for 
Alvor  tænkte  paa  at  paasætte  sig  en  jødisk  Konge- 
krone i  Palæstina.  Det  var  hans  Forfængelighed 
i  dens  hæsligste  Form,  som  drev  den  ældste  Søn  i 
Døden,  efter  af  Faderen  at  være  udsendt  paa  Jagt  efter 
italienske  Prinsesser,  og  det  var  den  samme  Last,  der 
drev  ham  til  at  etablere  en  iQ-aarig  Søn  i  London, 
hvor  et  helt  Internationale  af  Bedragere  inden  tre 
Maaneder  havde  indviklet  det  unge  Menneske  i  deres 
Net  saaledes,  at  Faderens  Fallit  allerede  dengang 
hang  i  et  Haar.  Men  hans  Renommé  var  trods  alt 
dette  dog  saa  rodfæstet,  at  hans  Opraab  til  danske 
Bonder  om  at  komme  de  sultende  Smaalændinge  til 
Hjælp  indbragte,  saavidt  jeg  husker,  henved  30,000 
Rigsdaler;  at  Kongen  af  Sverig-Norge,  som  berørt, 
paa  en  Henvendelse  til  ham  beærede  ham  med  en 
egenhændig  Skrivelse,    at  Prinser    og    spanske   Magt- 


havere  tog  hans  Intervention  i  spanske  Kongevalg 
alvorligt,  og  at  ingen  fremmed  Finansminister  nægtede 
sig  hjemme  for  ham,  hvorimod  de  formentlige  Roth- 
schildske  Forbindelser  og  Protektioner  ikke  var  Andet 
end  en  af  Gedalia  paa  et  meget  tidligt  Tidspunkt 
spunden  Mythe  *).  Og  paa  den  anden  Side,  at  yderst 
Faa  af  de  Mange.  Smaa  som  Store,  der  havde 
lidt  Tab  ved  hans  Fallit,  —  saa  meget  gør  allige- 
vel Tiltroen  til  Hjærtelaget  —  lod  ham  høre  ilde 
derfor. 

Og  dog  var  hans  finansielle  Evner  indskrænket 
til  et  ganske  lille  Omraade:  Handel  med  Statspapirer. 
Uden  for  dette  begrænsede  Terræn  havde  han  ingen 
Grund  under  Fødderne  som  Følge  af  en  næsten 
utrolig  boglig  Uvidenhed  paa  alle  Felter,  i  Kraft  af 
hvilken  han  blindt  hen  troede  Alt,  hvad  formentlig 
boglærde  Folk  bildte  ham  ind  fra  Kundskabens 
Verden,  og  —  i  Færd  med  at  overtage  Jærnbane- 
anlæg  —  antog,  at  Mursten  fandtes  i  Jorden  fix  og 
færdige  som  andre   ^Sten«. 

De  Egenskaber,  ved  hvilke  han  trods  alt  dette 
havde  svunget  sig  op,  var  ved  Siden  af  et  sjælden 
hurtigt  Hoved,  hvis  Hurtighed  dog  steg  til,  hvad  Ad- 


*)  Det  gaar  hermed  som  med  de  talløse  Vittigheder,  der  tillægges 
ham.  Gedalia  har  i  de  mange  Aar,  jeg  har  kendt  ham, 
aldrig  sagt  en  Vittighed.  Han  forstod  slet  ikke,  hvad  Vittig- 
hed var,  og  betragtede  Vid  og  Humor  som  Noget,  hvori  simple 
eller  ejendomsløse  Mennesker  paa  en  ubegribelig  Maade  kunne 
finde  Fornøjelse. 

vokat  Henrichsen  med  et  heldigt  Greb  kaldte  ;>  intel- 
lektuel Stundesløshed«,  en  overdreven  Jegsans  og  en 
Individualitetsbevidsthed,  som  uden  at  ville  gøre 
Fortræd  trampede  væk  over  alle  Hindringer,  en  rast- 
løs Ihærdighed  og  Utrættelighed,  der  støttedes  af  et 
Jærnlegeme  med  Staalnerver,  en  Dristighed,  der  fik 
lukkede  Døre  til  at  springe  op  og,  trods  al  naiv  Ære- 
frygt for  Fødsel  og  Rang,  bragte  ham  til  at  tale 
med  Jordens  Mægtige  som  med  sine  Lige  og  til  med 
Bismarck,  skønt  i  mindre  adækvate  Udtryk,  »ikke 
at  erkjende  noget  jordisk  Menneske  over  sig  uden 
Gud«;  en  Hensynsløshed,  der  bundede  i  Uvidenhed 
og  absolut  Mangel  paa  Selvkritik;  hans  Nøgternhed, 
Tarvelighed  og  Nøjsomhed,  den  varmeste  Medfølelse 
med  menneskelig  Savn  og  Lidelse,  hans  Hjælpsomhed 
og  Godgørenhed,  der,  mens  den  aldrig  ganske  træt- 
tedes, dog  ligesom  Goldschmidts  Simon  Levis  meget 
vel  kunde  falde  paa  at  forfordele  Vorherre  i  Mellem- 
regningen med  ham  —  Alt  sammen  Egenskaber,  som 
hans  aldrig  hvilende  og  altid  sig  fortalende  Tunge 
ikke  mægtede  at  neutralisere. 

I  Jødernes  Forkuelsestid  udgaaet  fra  et  fattigt 
jødisk  Hjem,  hvad  der  vil  sige  det  Samme  som  et 
Stykke  Middelalder  midt  i  den  moderne  Kultur,  lærte 
han  —  upaatvivlelig  dog  ved  egen  Skyld  —  ikke 
Andet  end  en  Smule  Hebraisk  i  den  jødiske  Friskole. 
Som  Følge  af  Nathansons  mere  velmente  end  prak- 
tiske Bestræbelser  i  Aarhundredets  Begyndelse  blev 
han    saa    med    saamange    andre    stakkels  Jødedrenge 

mod  Naturens  Drift  og  Evne  sat  til  et  Haandværk. 
Man  kan  tænke  sig,  hvad  et  saadant  Barn  maa  have 
Hdt  overfor  Kammerater,  han  ikke  forstod,  og  som 
ikke  forstod  ham  og  var  overfyldt  med  Fordom  og 
Forfolgelsesaand.  Saa  af  og  til  Svend  med  dengang 
ofte  raa  Kammerater.  Er  det  at  undres  over,  cm  en 
saadan  Dreng  løb  af  Lære,  eller  en  saadan  Svend 
skyndte  sig  med  at  lægge  et  Stykke  Værktøj,  som 
dog  kun  sjælden  faldt  ret  i  Haanden,  tilside  og  in- 
stinktmæssig gribe  til  den  gamle  Udvej,  som  tusend- 
aarig  Fordom  havde  gjort  til  den  eneste  for  den  for- 
fulgte Race.  Resultatet  maatte  blive,  som  det  blev; 
en  Barbar  med  en  Smule  paaklistret  Kultur,  der  som 
paa  Napoleons  Tartars  gik  af  ved  den  sagteste  Be- 
røring. Med  Barbarens  barnlige  Ærefrygt  for  den 
Kultur,  som  han  ikke  forstod,  og  for  dens  Bærere, 
hvem  han  i  sin  Naivetet  antog  Grever  og  Baroner  og 
Storkors  at  være.  Om  virkelig  Aandsstorhed  havde 
han  intet  Begreb. 

Fra  et  andet  Synspunkt  sét,  vil  denne  i  portu- 
gisisk Admiralsuniform  udklædte  og  Baron  sig  kal- 
dende Sadelmagersvends  Færd  være  at  ligne  med 
en  romersk  libertus,  naar  man  blot  dommer  mildt 
og  husker,  at  der  skal  Tid  eller  en  Intelligens,  Fo- 
leise og  Vilje  gennemtrængende  human  Dannelse  til 
for  at  udslette  Trællemærket  og  indlemme  saadanne 
Enklaver  i  en  Omverden ,  der  faar  Apparencerne 
hurtigere  og  for  billigere  Køb.  Hans  Dansk  var. 
som  det  maatte  være,  en  Blanding  af  jødisk  Jargon, 
af  Sproget    paa    Værkstedet    og    i  Sidegaderne    saa- 

velsom  af  egen  sprogdannende  Evne.  Hvor  Andre 
ikke  vil  sætte  deres  Fødder,  vilde  han  ikke  »træde 
sine  Ben«,  Han  sagde  »mojet«  istedetfor  »meget«, 
»gemmelgaaende«,  omsatte  Stavelserne  som  i  »Kama- 
litet«,  kunde  ikke  udtale  de  danske  Aa-  og  Æ-Lyde 
o.  s.  V.,  men  hans  Sprog  var  ganske  frit  for  den  ham 
stadig  paaduttede  sch-Lyd,  som  netop  var  slebet  af 
ham  paa  Værkstedet.  Paa  hans  Tydsk,  det  han 
mente,  han  talte  som  en  Indfødt,  vil  man  nedenfor 
finde  en  sandfærdig  Prøve,  og  Børnenes  franske  Gu- 
vernante anstrengte  sig  forgæves  for  at  lære  ham,  at 
det  franske  Ord  jusque  hverken  udtales  som  jydsk 
eller  schysk.  Man  raadede  ham  engang  ved  en 
Fest  at  indlede  sit  Foredrag  i  Lighed  med  Napoleons 
berømte  Tale  til  de  forsamlede  kronede  Hoveder  i 
Dresden :  Da  jeg  havde  den  Ære  at  være  Sekond- 
lieutenant,  og  sige:  Da  jeg  endnu  kun  var  en  be- 
skeden Sadelmagersvend.  Men  Gedalia  fordærvede 
det  Hele  ved  sit:  Da  jeg  inu  havde  den  Ere  at  være 
Salmersvend  og  beskeden. 

Men  denne  Sadelmagersvend,  der  aldrig  lærte 
sit  Modersmaal  saa  lidt  som  noget  andet  Sprog  og 
ikke  havde  den  svageste  Forestilling  om  de  simpleste 
Elementærkundskaber,  fandt  sig  hurtig  tilrette  paa  et 
Bankierkontor,  og  jeg  gad  se  den  Sadelmagersvend 
Nr.  2,  som  efter  en  regelret  oplært  Principals  eller 
Kompagnons  pludselige  Dod  drister  sig  til  og  evner 
selvstændig  at  overtage  en  Bankierforretning  og  bringe 
den  op  til,  og  i  en  Række  af  Aar  at  holde  den  paa, 

Joseph  Mchaelsen:    Fra  min  Samtid.     II.  i  c 


første  Plads,  selv  om  det  Hele,  efter  mange  Skæb- 
nens Omskiftelser,  ramler  sammen  i  Dod  og  Under- 
gang. 

Han  havde  den  misundelsesværdige  Egenskab 
ikke  at  frygte  Døden,  den  han  betragtede  som  en 
Udfrielse  og  Hvile.  Hans  umættelige  Higen  efter 
Æresbevisninger  strakte  sig  ikke  ud  over  Livet,  og 
for  det  døde  Legeme  tror  jeg,  at  hans  Troesfællers 
fire  uhøvlede  Fjæle  var  ham  nok. 

Hans  Ligfærd  vilde  derfor  neppe  have  vakt  hans 
Mismod,  hvis  han  havde  kunnet  se  den.  Thi  den 
var,  som  det  rigtig  er  blevet  bemærket,  et  Symbol 
paa  hans  Liv  og  Skæbne:  —  ii  Ordenstegn  og  5 
5  Drosker. 


Mine  Ulykker  begyndte  strax  paa  Overfarten  fra 
Korsør  til  Kiel.  Det  var  et  meget  stort  Skib,  »Ble- 
king«, og  vi  To  var  de  eneste  Passagerer.  Vinden 
var  frisk,  men  imod,  og  Søens  Slag  mod  den  lange 
Skibsside  virkede  pirrende  paa  Nerverne,  der  ifor- 
vejen  var  urolige  ved  den  hele  uvante  Situation.  Ud 
paa  Natten  gik  jeg  derfor  op  paa  Dækket,  og  paa 
Kaptejnens  Indbydelse  op  paa  Kommandobroen, 
hvorfra  der  blev  stødt  i  Taagehornet.  Da  jeg  kold 
og  vaad  atter  kom  ned  i  Kahytten,  traf  jeg  min 
Rejsefælle  ifærd  med  at  klæde  sig  paa.  Med  en 
Stemme,    hvis  Resignation  stod    i  Strid    med  den  i\ 

rige  Paaklædning,  sagde  han:  »De  blæser  Schoufer*), 
saa  er  det  vel  forbi  —  —  naa,  saa  er  det  forbi!« 
—  og  fik  i  det  Samme  et  Anfald  af  Søsyge,  der  i 
bogstavelig  Forstand  gik  ud  over  mig, 

Poul  Moller  fortæller  om  den  unge  Pige,  som 
var  rede  til  at  bestige  Baalet  for  sin  Tro,  men  væg- 
rede sig  ved  at  gnide  sin  gamle  gigtsvage  Mosters 
Ryg  med  en  Flonels  Klud.  Hvormange  Patrioter  er 
rede  til  Martyriet  i  »Bleking« 's  Kahyt r 

Grim  af  Ansigt  og  Skabning  han  var,  hin  Dolon,   Søn  afEumedes. 

Med  Sømands  -  Snarraadighed  førte  Kaptejnen 
mig  forud,  hvor  en  medlidende  Sø  gav  mig  tilbage 
til  mig  selv,  der  var  blevet  helt  borte  for  mig.  Saa 
blev  jeg  bragt  tilkøjs,  indsvøbt  i  uldne  Tæpper  og 
fyldt  med  varm  Grog,  som  Kaptejnen  drak  med  for 
Selskabs  Skyld. 

Uheldet  var  overstaaet,  men  Virkningen  blev. 

Skønt  henved  40  Aar  gammel  var  jeg  dog  ung 
af  Sind,  og  min  Deltagelse  i  Dagens  Begivenheder, 
i  Forbindelse  med  Varetagelsen  af  hver  Dags  Gær- 
ning,  havde  kun  levnet  lidet  Rum  for  Tanker  paa 
Verdensorden  og  Verdensstyrelse.  Nu  kom  de.  Og 
jeg  saa  Forfatteren  af  Artiklen  »Flaaden  ud«,  om- 
ringet af  beundrende  Tilhørere,  udvikle  Fortjenesten 
ved  den  patriotiske  Aarvaagenhed,  hvormed  han  idag 
havde  forhindret  et  Bombardement  paa  den  over- 
raskede Hovedstad  og  et  nyt  Ran  af  den  aftaklede 
Flaade. 


*)  Schofar  o :  Hornet,  Luren,    hvori  der  blæses  i  Synagogen  ved 
visse  Lejligheder. 

Og  her,  hvor  jeg  rystende  af  Febergysninger 
ligger  i  min  Koje  og,  led  ved  mig  selv  og  ved  Alt, 
pladsker  tilsøes  alt  Andet  end  husvant,  hører  jeg 
mangt  et  dæmpet  Ord  om  Folk,  hvis  Sympathier  er 
paa  den  »anden«  Side,  om  Hjemmetydskere  og  danske 
Slesvig-Holstenere,  som  arbejder  vore  Fjender  i  Hæn- 
derne.    Men  Hejmdal  er  paa  sin  Post  —  — 

Hejmdal,  lyse  Gud,  som  stirrer 
Under  Haand  mod  Syd,  —  — 

Medens  Du,  Dolon,  ligesaa  godt  kunde  forlange  at 
kore  Dig  en  Tur  i  Karlsvognen  med  den  store  og 
den  lille  Bjørn  for,  som  i  Hektors  Vogn  med  de  to 
strunkt  knejsende  Heste,  og  i  det  Højeste  kan  vente 
Dig  en  preussisk  Kassemat,  hvor  Du  hverken  ser 
Sol  eller  Maane  eller  Regnbue. 

Jeg  spurgte  mig  selv,  om  der  var  Retfærdighed 
eller  blot  Billighed  i  dette,  og  kunde  ikke  besvare 
Sporgsmaalet:  —  nu  véd  jeg  nok.  at  Pessimismen 
kun  passer  for  eller  er  et  Produkt  af  daarlige  Maver. 


Fra  tidligere  Tid  kendte  jeg  forskellige  dansk- 
sindede Mænd  i  Kiel,  paa  hvem  jeg  vidste,  at  jeg 
ikke  blot  kunde  stole,  men  som  ogsaa  vilde  være 
istand  til  at  give  mig  de  bedste  Anvisninger,  og  saa 
begav  jeg  mig  da  paa  Vej  til   >de  hurtige  Skibe«. 

Alting  saa  saa  fredeligt  og  hyggeligt  ud  derude 
i  det  smukke  Diisternbrook.  Der  laa  den  Verdens- 
havn, som  vi  ikke  havde  forstaact  at  benytte,  der 
den  første  Begyndelse  til    den    n>'c  Samling    af   hine 

Store  vendiske  Orlogsmænd,  hvis  Sejlads  gennem 
Sund  og  Bælter  i  hele  Danmarks  Historie  var  en 
Trusel  mod  mit  Fædreland.  Nu  laae  de  rolig  nok 
med  Nathuen  over  begge  Øren.  De  vidste,  at  Gær- 
ningen  vilde  blive  gjort  uden  dem,  og  at  der  endnu 
ikke  var  Brug  for  deres  svage  Kræfter.  Men  de  var 
der,  og  der  var  Plads  til  flere. 

Paa  Torvet  i  Kiel  stod  Kejserjægerne  opstillede. 
Det  var  Kejser  Franz  Josephs  ganske  unge  Soldater, 
som  det  syntes :  ikke  stort  Andet  end  Drenge  med 
lavpuUede,  bredskyggede  Tyrolerhatte  med  en  rask 
Fjer  i.  Selv  mine  uøvede  Øjne  saae,  at  Exercitsen 
lod  Meget  tilbage  at  ønske,  og  et  Par  Stykker  kom 
endogsaa  luskende  bagefter  og  sneg  sig  ind  i  Ge- 
ledet  uden  nogen  anden  Følge  end  et  Par  rynkede 
Bryn  fra  deres  ligesaa  unge  Lieutenants  Side.  Allige- 
vel var  Kiels  forsamlede  Tjenestepiger  med  de  rode, 
helt  nøgne  Arme  enige  med  sig  selv  og  mig  i,  at 
de  unge  Gutter  i  den  simple ,  men  krigerske  og 
smukke  Uniform  tog  sig  overordenlig  godt  ud. 

For  denne  mere  æsthetiske  Side  af  Sagen  havde 
en  lille  plebejisk  preussisk  Underofficer,  der  kom 
listende  langs  ad  Fortovet  med  en  stor  Protokol  under 
Armen,  intet  Øje.  Ved  Siden  af  de  flotte  Kejser- 
jægere tog  han  sig  helt  prosaisk  og  fattig  ud  i  sin 
knappe,  tarvelige  Uniform  ;  men  det  Blik  og  det  Smil, 
hvormed  han,  uden  at  standse  i  sin  Gang,  skævede 
til  denne  østerrigske  Legen  Soldat,  varslede  om  den 
stakkels  ridderlige  Gablenz's  polske  Tiggergang  uden- 
for Preusserkongens  Telt  i  Bøhmen.    Nu  sad  Sejrherren 

ved  Sankelmark  guter  Dinge  paa  Slottet  i  Kiel,  mens 
Pareen  skar  paa  hans  Livstraad. 

Jeg  havde  taget  det  alvorhge  Løfte  af  min  Rejse- 
fælle ikke  at  snakke  Politik  paa  Vejen  med  Tydskerne, 
og  Løftet  var  ogsaa  blevet  holdt,  saalænge  der  ikke 
havde  været  nogen  Fristelse  til  at  bryde  det.  Men 
i  Kupéen  mellem  Kiel  og  Hamborg  var  Alt  i  Fyr 
og  Flamme.  Forbandelser  mod  Bismarck  summede 
om  Ørerne,  Vrede,  Ophidselse  og  Frygt  fyldte  Sin- 
dene, da  mit  Øre  pludselig  opfangede  følgende  skri- 
gende udtalte  Ord,  hvis  sproglige  Mangler  dog  ikke 
dækkede  over  Meningen: 

»Nein,  das  ist  nicht  recht.  Die  Sache  ist  das, 
dass  das  Adel  und  das  Ritterschaft  nicht  haben 
wollte,  das  die  Holsteiner  die  sammen  Gerechtigkeiten 
haben  soUte,  was  die  Danen  hat.  —  — « 

Vi  sad  hver  i  sit  Hjørne  af  den  fuldt  optagne 
Kupé,  og  Ordene  var  rettede  til  en  sværlemmet  Hol- 
stener, der  sad  ligeoverfor  Gedalia.  I  dæmpet  Tone 
mindede  jeg  denne  om  hans  Løfte,  alt  medens  jeg 
saa  ned  mod  Gulvet  og  lod,  som  om  jeg  talte  med 
mig  selv.  Han  tog  min  Paamindelse  meget  fortryde- 
lig op  og  yttrede  sin  Misfornøjelse  paa  Dansk  og 
saaledes,  at  ogsaa  han  mente  at  tale  med  dæmpet 
Røst.  Men  han  gjorde  dette  med  et  saadant  Mine- 
spil og  saadanne  Lader,  at  hans  holstenske  Kontra- 
part blev  betænkelig.  Thi  Kæmpen  rejste  sig,  og 
banende  sig  Vej  til  mit  Hjørne  af  Vognen,  spurgte 
han  med  en  Skulderbevægelse  henimod  det  andet : 
»Entschuldigen   Sie,    sind  Sie    vielleicht    der     Arzt.' 

—  Gewiss.  —  Hab's  mir  schon  gedacht.  —  Gedalia 
horte  den  korte  Samtale,  og  —  saaledes  var  han  — 
hans  Vrede  var  forbi  i  samme  Øjeblik. 

Jeg  har  berørt  min  Nervøsitet  overfor  det  Latter- 
lighedens Skær,  der  vilde  kastes  over  mig,  hvis  Rej- 
sen skulde  støde  paa  Hindring.  Denne  Uro  forlod 
mig  intet  Øjeblik  og  naaede  Højdepunktet  paa  Sta- 
tionen Wittemberge  mellem  Hamborg  og  Berlin,  for 
nogle  Minutter  senere  at  afløses  af  den  kaadeste  Mun- 
terhed, som  jeg  delte  med  de  mange  hundrede  ind- 
fødte Øjenvidner. 

Toget  standser,  og  ved  Vogndøren  viser  sig  en 
Konduktør,  som,  medens  han  svinger  sin  Lygte  saa- 
ledes. at  dens  Lys  trænger  ind  i  enhver  Krog  af 
Kupeen,  siger  med  et.  i  det  mindste  i  mine  Øjne. 
uhyggeligt  Smil:  Har  D  Hrr.  hørt,  at  Østerrigerne 
idag  har  arresteret  den  preussiske  General  v.  Alvens- 
lebenr  —  Almindelig  Tavshed,  der  for  mine  preus- 
siske Rejsefællers  Vedkommende  betyder:  Saa  er  det 
altsaa  afgjort,  saa  skal  vi  afsted  i  den  forbandede 
Krig.  —  medens  min  Tavshed  betød :  Saa  er  det  alt- 
saa afgjort.  Latterligheden  venter  Dig  i  Danzig. 
Fyren  vidste  det,  h\orfor  ellers  grine,  fordi  en  preus- 
sisk General  bliver  taget  som  Spion:  Og  naar  Øster- 
rigerne uden  Krigserklæring  tør  tage  en  preussisk 
General  ved  Kraven,  hvad  kan  man  saa  vente  sig  af 
Preusserne  overfor  en  dansk  Vexellerer  og  hans 
Fuldmægtig.  —  Saaledes  talte  jeg  med  mig  selv,  da 
mine  triste  Tanker  med  Et  afbrødes  af  Lattersalver, 
der  rungede  nærmere  og  nærmere,  netop  som  Toget 


gjorde  ^line  til  at  sætte  sig  i  Bevægelse,  uden  at 
min  Rejsefælle  endnu  havde  indfundet  sig.  Larmende 
Lattersalver  fra  Hundreder  af  Struber,  alle  Vinduer 
optagne  af  tæt  sammenpressede  Hoveder,  der  ryster 
af  Latter,  som  smitter  ogsaa  dem,  som  ikke  kan  se, 
hvorfor  de  Andre  ler,  da  endelig  Latterens  Ophav 
nærmer  sig.  Det  er  min  Rejsefælle,  der  til  en  Foran- 
dring har  forsinket  sig  og  nu  anstrænger  sig  for  at 
indhente  det  Forsømte  i  et  Løb,  der  generes  ved 
Nødvendigheden  af  forskellige  Toilettearrangements. 
Saaledes  har  han  passeret  Togets  hele  Længde, 
foran  ham  en  Konduktør,  der  svinger  sin  Lygte  som 
et  Signal  til  Passagererne,  indtil  Spidsroden  tilsidst 
faar  Ende,  og  Ofifret  næsten  kastes  ind  til  os.  Og 
endnu  stedse  varer  Latteren,  indtil  den  overdøves  af 
Maskinens  og  Waggonernes  Larmen. 

Havde  Folkestemningen  overfor  den  truende  Krig 
indtil  nu  givet  sig  tydehg  nok  tilkende,  saa  steg  den 
til  Grænsen  af  oprørske  Demonstrationer,  da  vi  havde 
lagt  Berlin  bag  os.  Ederne  og  Forbandelserne  tog 
ingen  Ende,  og  en  Passager  fortalte  med  den  højeste 
Forbitrelse,  hvorledes  han  med  egne  Øjne  havde  set 
en  stakkels  Kvinde  med  udslaget  Haar  i  Fortvivlelse 
kaste  sig  ned  paa  Skinnerne  foran  det  Tog,  som 
bortforte  hendes  indkaldte  Ægtefælle.  —  Det  var  der- 
for ingen  Overdrivelse,  naar  Bismarck  efter  Sejren 
sagde,  at  han  og  Flere  med  ham  vilde  blevet  slaaet 
ihjel  med  Kosteskafte  af  de  gamle  Koner  i  Berlin, 
hvis  de  var  kommet   slagne  tilbage   fra  Konigsgråtz. 

Han  vidste  det  iforvejen,  fordi  han  ogsaa  vidste,  at 
det  var  ham  og  ham  alene,  der  havde  ført  forst  Kon- 
gen, saa  Folket  ud  i  Krigen  mod  Østerrig.  Og  sorri 
han  bar  hele  Ansvaret,  fik  han  jo  ogsaa  hele  Æren. 
Det  var  en  hæslig  Nat  i  den  overfyldte  Kupé 
med  en  drukken  Læge  ved  Garden  over  mine  Ben, 
blege,  trætte,  forvaagne  Ansigter  omkring  mig  og  et 
udstrakt,  fladt  Moseland  til  alle  Sider.  Vi  var  i 
Polen. 


Side  Vandløb  med  forkrøblede  Pile  fulgte  det 
ilende  Tog  i  den  dæmrende  Nat  over  den  vide  pol- 
ske Slette,  og  Stemplet  slog  i  staalfast  Takt  til  den 
blundende  Rejsendes  Drømme:  Hvorfor  svulmer 
Weichselfloden,  hvorfor  svulmer  Weichselflodenr.  . .  . 

I  tætte  Rækker  havde  den  trofaste  Hukommelse 
ført  det  ridderlige  Folks  Bedrifter  forbi  Sjælen.  I 
skiftende  Drømmesyner  havde  Fantasien  genrejst  de 
faldne  Helte  af  deres  Grave,  havde  Sobieski  kastet 
de  polske  Lanser  mod  de  tyrkiske  Krumsabler  og 
under  Kristenhedens  Jubel  holdt  sit  Indtog  i  det  be- 
friede Wien.  Lydhørt  havde  hans  Øre  fornummet 
de  Døendes  Rallen  paa  Fragås  Volde,  de  Forraadtes 
Forbandelser  og  Martyrernes  Stonnen  i  Siberiens 
Bjærgværker,  medens  Stemplet  slog  i  staalfast  Takt: 
Hvorfor  svulmer  Weichselfloden  som  et  Heltebryst? 

I  lystig  Leg  fejede  Morgenbrisen  den  lette  Taage 
over  Sletten,  mens  Solen  rod  og  straalende  stod  over 
Horisonten. 

Endnu  halv  fortumlet  over  Nattens  Syner  spej- 
der den  Rejsende  efter  en  levende  Budbringer  fra 
det  Polen,  som  sagdes  dødt,  men  som  —  han  vidste 
det  —  endnu  levede  i  sine  bedste  Sønners  og  Døttres 
Hjærter.  Forgæves  søgte  Øjet,  forgæves  lyttede  Øret 
efter  de  vante  Spor  af  levende  pulserende  Liv.  Saa 
langt  Synet  rakte  —  Intet  uden  Steppens  stride  Græs, 
Kær  og  Moser  og  dode  Vandlob,  intet  Spor  af  Hus- 
dyr, Mennesker  og  Menneskers  Værk.  Selv  Menne- 
skenes Boliger  gemte  sig  under  den  vaade,  sorte 
Muld,  hvorfra  Jordhyttens  Top  ragede  frem  som  et 
uformeligt  Muldvarpeskud. 

Fortiden  greb  ham  atter.  Han  saa  Polakkerne 
forraade  og  oprive  hverandre  og  deres  sidste  Konge 
slæbes  over  Steppen  ved  Hestens  Hale.  Han  saa 
Weichselfloden  flyde  med  Lig  og  Polens  hvide  Ørn 
baskende  med  de  lamskudte  Vinger  flagre  over 
Floden,  Floden,  som  funklede  i  Solen  derude  i  det 
Fjærne. 

Og  ved  det  pludselige  S}-n  af  den  hellige  Flod 
slaar  hans  Hjærte  paany  i  Takt  med  Lokomotivets 
Stempel,  medens  Øjet  stirrer  ud  efter  et  rod-hvidt 
Punkt  langt  derude  ved  Vandet.  Og  alt  som  Toget 
nærmer  sig,  træder  de  kendte  Farver  klarere  frem  af 
Omgivelserne.  Det  er  ingen  polsk  Rytters  rød-hvide 
Lansevimpel,  der  snart  skal  vaje  for  en  Sag,  som 
ikke  er  hans:  det  er  en  fattig  polsk  Kvindes  rode 
Livstykke  og  hvide  Særk.  Den  gamle  Kvinde  staar 
i  den  vaade  Tørv  til  over  Anklerne  og  skygger  med 

Haanden  for  Solen,  medens  hun  ser  langt  efter  det 
ilende  Tog. 

Gennem  en  usynlig  Telefon  sætter  den  Rejsende 
sig  i  Forbindelse  med  Kvinden  og  spørger:  Tænker 
Du,  medens  Du  træller  for  Fjenden:  Hvorfor  svulmer 
Weichselfloden  som  et  Heltebryst  r  —  Og  Svaret 
naar  hans  Øre,  forsagt  og  monotont  som  Løvets 
Hvisken  i  Efteraarsblæsten :  —  Det  véd  jeg  ikke, 
Herre.  Det  véd  kun  Gud  alene.  Sidste  Gang 
Weichselen  svulmede  op,  tog  den  vor  Jordlod,  vor 
Hytte,  vor  Hest  og  vor  Ko,  vore  to  Faar  og  min 
egen  Loktek  og  hans  og  mine  tre  Børn  —  Guds  Mo- 
der vaage  over  dem  i  sit  Paradis!  —  Jeg  og  den 
Spæde  frelste  det  nøgne  Liv  paa  en  Tømmerstok,  og 
nu  bjærger  jeg  Føden  til  os  Begge  og  vor  gamle 
Moder  ved  at  ælte  Tørven  for  Godsejeren  og  Ran- 
daren. 

Jeg  vilde  spurgt  mere,  men  min  Stemme  døde 
hen  i  Larmen  fra  Lokomotivet,  medens  det  foer  hen 
over  den  brede  Weichselbro. 


Men  der  er  Danzig,  Danskvig,  Gdansk,  som  Po- 
lakkerne siger. 

En  gammel  By  med  Gader  saa  snævre,  at  Ind- 
skrifterne paa  Gadehjørnerne:  Al  Vognfærdsel  for- 
bydes, synes  ganske  overflødige.  Men  én  lang  og 
bred  Gade  er  der.  som  kaldes  Torvet,  hvor  Dan- 
zigs  Børs  holdes  under    aaben  Himmel,    og  som  ved 

Middagstid  var  stuvende  fuld  af  [Mennesker.  Og  saa 
saa  jeg,  i  hvilke  Herrers  Land  jeg  var,  som  Tydsken 
siger.  To  unge  Husarlieutenanter  paa  prægtige  Heste 
i  kort  Galop  uden  Varsko  midt  ind  i  Vrimlen,  leende 
og  passiarende,  som  var  de  paa  alfar  Vej.  Og  Kob- 
mændene,  der  forhandlede  om  den  næststørste  Hvede- 
udførsel fra  Europa,  foer  til  Side,  som  om  de  slet 
ikke  var  blevet  forstyrrede  og  Alt  var  i  Orden.  Og 
det  var  det  vel  ogsaa. 

Om  det  var  de  snævre  Gader,  Ansrængelserne 
paa  den  forcerede  Rejse  eller  den  tropiske  Varme, 
skønt  vi  først  skrev  den  9de  April,  véd  jeg  ikke,  men 
det  husker  jeg.  at  jeg  besvimede  for  forste  Gang  i 
mit  Liv  og  kun  langsomt  kom  til  Kræfter.  Thi  ikke 
engang  Floden,  ad  hvilken  vi  søgte  ned  til  Flaaden, 
frembød  nogen  Lindring,  og  Luften  laa  tung  og 
trykkende  over  Hovedet  paa  os. 

Min  Rejsefælle  og  jeg  var  blevet  enige  om  at 
udgive  os  for  et  Par  Handelsmænd  nede  fra  Schweiz, 
der  aldrig  havde  set  Havet  og  endnu  mindre  noget 
Krigsskib,  og  da  vi  nu  havde  hørt,  at  Flaaden  skulde 
udrustes,  havde  vi  benyttet  Lejligheden  til  at  blive 
Vidner  til  et  saa  sjældent  Syn.  Alt  gik  ogsaa  efter 
Programmet,  og  Dampskibskaptejnen  var  meget  ned- 
ladende og  meddelsom :  —  Vi  kommer  altsaa  ikke  til 
at  se  Flaaden  sejle,  for  vi  skal  rejse  hjem  imorgen  r 
spurgte  min  Rejsefælle  indsmigrende.  —  Imorgen  !  Og 
Kaptejnen  smilede  med  det  Fagmandssmil,  som  man 
ogsaa  kender  tillands  og  ogsaa  uden  for  Preussen. 
—  Hvor  lang  Tid  det  da  kunde  tage  at  hejse  det  Par 

Sejl  paa  de  Skiber  — Hejse  det  Par  Sejl!  Man  horer 
nok,  hvor  D'Hrr.  er  fra.  Jeg  siger  Dem,  at  der  ikke 
er  rørt  ved  Skibene,  og  at  det  vil  tage  lang  Tid  at 
gjøre  dem  sejlklare.  —  Lang  Tid  r  flere  Dage  r  — 
Flere  Dage!  Flere  Uger,  siger  jeg  Dem.  —  Det  var 
slemt,  for  saa  faar  vi  rejse  ligesaa  kloge,  som  vi  kom. 
—  Gjor  mig  ondt,  men  vi  kan  ikke  ruste  Flaader 
for  Deres  Skyld.  —  For  vores  Sk}dd:  Nej,  for 
vores  Skyld  ingen  Aliarm ! 

Var  det  rigtigt?  spurgte  saa  min  Rejsefælle  med 
det  paa  en  Gang  kloge  og  elskværdige  Smil,  som  i 
hans  beaux  moments  stod  til  hans  Raadighed.  —  De 
er  en  Diplomat  af  Rang  og  vil  have  en  smuk  Kar- 
riere for  Dem, 

Saa  skyndte  vi  os  op  paa  Telegrafstationen  og 
afsendte  følgende  Telegram  til  en  Bekendt  i  Kjøben- 
havn :  De  bestilte  Varer  kan  ikke  leveres  i  rette  Tid. 
Fabrikanten  har  end  ikke  begyndt  paa  Arbejdet. 

Efter  en  halv  Times  Korsel  fra  Danzig  skulde 
der  skiftes  Vogne  ved  en  Station,  der  hedder  Dirchow, 
og  herfra  skulde  det  saa  gaae  i  én  Flugt  den  lange 
Vej  til  Berlin,  Noget,  som  Mindet  om  Henrejsen  fik 
mig  til  at  gyse  for.  Men  Hjælpen  var  nærmere,  end 
jeg  havde  anet.  Thi  pludselig  sér  jeg  min  Rejsefælle 
løbe  langs  ad  Gangbrædtet  omtrent  midt  i  Toget  og 
kigge  ind  ad  alle  \'induer  efter  Plads,  fulgt  af  en 
Konduktor,  hvem  han  efter  sin  egen  Mening  skarpt 
og  tydehgt  forklarede  sit  Ønske:  Nicht  so  dicht  bei 
Zug!  —  ikke  at  komme  for  nær  ved  Lokomotivet, 
hvad    der    efter    hans    Mening    var    en    udsat    Post. 

Stedse  mere  irriteret  over  Preusserens  langtrukne 
Wiie  r  til  min  Rejsefælles  Tydsk,  stikker  denne  Hovedet 
ind  ad  et  nyt  Vindu  til  en  Kupé,  hvori  der  kun  sad 
to  Passagerer,  bistre,  graaskæggede  preussiske  Stabs- 
officerer, som  ikke  vilde  forstyrres  og  udstøder  et 
Arrr!  saa  snurrende  højt  og  vredt,  at  det  som  et 
virkeligt  Stød  bragte  min  Landsmand  ned  af  Gang- 
brædtet  og  mig  og  nogle  andre  Rejsende,  der  havde 
været  Vidner  til  denne  Scene,  i  en  Paroxysme  af 
Latter.  Men  snarraadig  og  praktisk  tvinger  han  dog 
sin  Vilje  igennem.  En  Drikkeskilling  til  Konduktøren, 
og  Billetterne  ombyttes  i  Hast  med  iste  Klasses. 
Det  var  i  yderste  Øjeblik,  men  hvilken  Herlighed ! 
En  hel  Vogn  for  os  selv  med  Gulvtæppe,  Kakkelovn 
Sofa  og  Servante,  saa  at  jeg  nu  kunde  sove  Natten 
bort.  Nej  ikke  hele  Natten,  thi  ved  Daggry  blev 
jeg  vækket  af  min  Rejsefælle  med  det  Udbrud :  Kom 
bare,  skal  De  se.  Skoven  er  sprunget  ud,  den  er 
ganske  grøn;  det  var  ogsaa  frygtelig  varmt  i  Danzig! 
Og  da  jeg  lukkede  mine  Øjne  rigtig  op,  saa  jeg,  at 
vi  kørte  gennem  en  Ey^'^'^skov.  —  Herregud,  hvorfor 
kunde  De  ikke  lade  mig  sove,  det  er  jo  Fyrretræer! 
—  Eyrretræer,  Fyrretræer,  jeg  er  ikke  blind,  jeg  kan 
dog  nok  se,  om  Træerne  er  grønne  eller  ej. — Ja,  de 
er  nok  grønne,  men  Fyrretræet  springer  ligesom  sin 
Fætter  Granen  allerede  ud  ved  Juletid. 

Som  altid  naar  han  ikke  forstod,  hvad  der  blev 
sagt,  fordi  det  laa  udenfor  hans  yderst  begrænsede 
Omraade,    ænsede    han    det    ikke,    men   spurgte  mig 

om  de  fattige  russiske  Jøder,  jeg  var  truffet  paa,  og 
sagde:  Ja,  hvorfor  skal  vi  ogsaa  gaae  saa  meget  i- 
gennemr  —  Fordi,  siger  Mose  ben  Maimuni,  vi  er 
Menneskehedens  Hjærte.  —  Og  Herrens  Tjener. . . 
ja,  det  vil  sige,  ikke  allesammen.  —  Nej,  vi  blev 
sagt  op  for  1833  Aar  siden.  —  Det  véd  jeg  slet  ikke 
noget  om,  det  kender  jeg  slet  ikke  noget  til.  Men 
sér  De,  der  er  nu  H.  .  . .  f.  Ex.  Tror  De,  han  var 
rejst  med  Dem  r  Nej  saamænd  var  han  ej.  Men 
alligevel  er  vi  dog  Jøder,  og  ingen  af  de  Andre 
vilde.  Jo,  vi  g  a  a  r  meget  igennem.  Vi  dør  ikke  altid 
af  det,  men  ondt  gjør  det  alligevel,  sommetider.  — 
Tror  De,  Preusserne  vil  betragte  dette  som  en  for- 
mildende Omstændighed  ?  —  Formildende :  Hvem  skal 
formildes  r  —  Den  preussiske  Korporal.  —  Og  saa  fortalte 
jeg  ham  alle  mine  hemmelige  Sorger  ligefra  Wittem- 
berge;  men  som  jeg  havde  ventet,  spildte  han  ikke 
en  Tanke  paa,  hvad  jeg  sagde.  Han  var  ikke  bange 
for  Latteren,  totalt  blottet  for  Selvkritik  som  han  var, 
uden  Nerver  og  med  et  Legeme  af  Staal.  Som 
gættede  han  mine  Tanker,  sagde  han :  —  Javist,  fordi 
jeg  har  bestilt  noget  i  min  Ungdom;  arbejdet  som 
en  Hest  har  jeg. 

—  —  O  Dolon.  Dolon!  der  er  de.  Der  er  Ty- 
deus's  Søn  og  den  Stadomstyrter  Odysseus.  De  vil 
gribe  Dig  ved  Armene  fat,  og  Odysseus,  den  snedige 
Konge,  vil  fritte  Dig  ud: 

Fortæl  mig  nu  dette,  men  tal  den  skæreste  Sandhed. 
Hvi  est  Du  gangen  til  Skibene  hen  fra  Lejren  selvanden 

dybt  i  den  bælgmørke  Nat,  naar  de  øvrige  Mennesker  sove? 

Skikked'  Dig  Hektor  maaske  for  hist  ved  de  bugede  Skibe 

grant  at  bespejde  vor  Færd,    eller  fristed'  Dit  Sind  Dig  til  Vandring? 

Langsomt  glider  Toget  ind  paa  Banegaarden  i 
Berlin,  og  da  Døren  slaas  op,  staar  jeg  foran  tre  In- 
divider, som  maaler  os  fra  Top  til  Taa  med  det 
uhyggelige  preussiske  Smil  paa  Ansigterne.  Jeg 
vaander  mig  lidt  ved  at  tilstaae  det,  men  uvilkaarlig 
veg  jeg  tilbage  i  Vognen  for  at  overlade  min  Rejse- 
fælle Forrangen.  Og  da  de  tre  Personer  hofligt, 
men  stadig  med  det  uhyggelige  Smil,  tog  Hatten  af, 
gjorde  vi  det  Samme.  —  Aa,  De  med  deres  Korpora- 
ler !  Det  er  Folk,  som  har  hørt,  at  jeg  er  her.  og 
troer.  at  jeg  skal  afslutte  et  preus.sisk  Krigslaan.  — 
Og  maaske  havde  han  Ret,  men  hvad  loe  de  saa 
forr  —  Aa,  man  vil  lade  jer  løbe  Linien  ud  og 
tage  jer  i  sidste  Øjeblik;  det  er  preussisk  Taktik. 

Hvorfor  er  de  Gader  dog  saa  tommer  spurgte 
jeg  min  berlinske  Omnibuskusk  r  — Fordi  Folk  sidder 
hjemme  og  bestiller  Noget ;  det  er  dyrt  at  leve. — Ja, 
hvor  Meget  har  nu  De  f.  Ex.  om  Dagen  ?  —  En  halv 
Thaier.  —  Hos  os  har  de  ^j^  eller  en  hel  Thaier.  —  Han 
vilde  ikke  troe  mig,  før  jeg  havde  givet  ham  et  Par 
Skilling  i  Drikkepenge,  saa  kunde  han  nok  huske, 
han  havde  hørt  af  Soldater,  at  de  Danske  var  vel- 
staaende  Folk,  som  fik  baade  Kød  og  Smør.  Men 
hvilket  Fond  af  Iagttagelser  havde  denne  Mand  ikke 
samlet  oppe  fra  sin  Buk.  Han  kunde  sige  mig  nøj- 
agtigt,   hvad    hver  Mødende    var.    hans   eller   hendes 

Stand,  Stilling,  Formuevilkaar  o.  s.  v.  og  gav  mig 
den  første  Prøve  paa  den  saakaldte  Berlinerwitz,  som 
forøvrigt  nok  ikke  skal  være  Andet  end  et  Slags 
uægte  Jødevittighed.  Dette  udstrakte  Bekendtskab 
syntes  imidlertid  at  have  gjort  ham  til  Pessimist  med 
Hensyn  til  sine  Bysbørns  moralske  Standpunkt.  Thi 
hans  statistiske  Meddelelser  i  denne  Retning  ind- 
skrænkede sig  væsenlig  til,  alt  imedens  han  benyttede 
sin  Pisk  som  Pegepind,  at  vende  sig  om  mod  mig 
og  sige:  Is  Een.  is  och  Een  —  —  is  Eene,  is  och 
Eene!  overladende  til  mig  at  udfinde,  under  hvilken 
Rubrik  i  Mandtalslisten  Een  og  Eene  vilde  være 
at  finde. 

Højere  op  ad  Dagen  fik  jeg  en  drastisk  Prøve  paa 
hin  Berlinerwitz.  Jeg  tog  en  Droske  og  bad  Kusken 
køre  mig  til  Hotellet.  Samme  hæslige  Smil.  der 
havde  forfulgt  mig  paa  hele  Rejsen.  Saa  korer  han 
tvers  over  Gaden  og  standser.  Hvorfor  kører  De 
ikke  r  —  Fordi  vi  er  der.  —  Jeg  skal  dog  engang  lære 
de  Karle  at  grine,  tænkte  jeg,  og  betalte  Taxten 
med  tavs  Foragt.     Ikke  en  Skilling  i  Drikkepenge. 

Naar  man  har  ialt  5  Timer  til  at  studere  Livet 
i  en  stor  fremmed  By  og  heraf  har  brugt  en  Time 
til  Rekreation  og  én  paa  Taget  af  en  Omnibus,  saa 
har  man  netop  3  Timer  tilbage.  Til  Bibliothek  og 
Musæer,  Rigsdag,  Theater.  Selskabslivet,  Befolkningens 
Kaar  o.  s.  v.  vilde  denne  Tid  ikke  slaae  til,  og  jeg 
opgav  derfor  strax  at  udgive  nogen  egenlig  Rejse- 
beskrivelse eller  Betragtninger  over  Kulturens  Stand- 

Joseph  Michaelsen:     Fra  min  Samtid.  II.  lo 

punkt  i  Preussen,  hverken  i  og  for  sig  eller  kompa- 
rativt-statistisk.  Men  det  Komparative  sneg  sig  ind 
alligevel,  ligesaa  snart  jeg  satte  Foden  indenfor  det 
store  Vindu  i  det  berømte  Konditori  »Unter  den 
Linden«,  hvor  jeg  havde  besluttet  at  lade  mig  tage, 
hvis  denne  Akt  skulde  foregaae  i  Berlin.  Men  først 
naturligvis  Vagtparaden.  Thi  at  komme  hjem  fra 
Berlin  uden  den  var  det  Samme  som  at  have  været 
i  Rom,  mens  Paven  laa  paa  Landet.  Altsaa,  prægtig 
Militærmusik  i  det  Fjærne.  Hvad  er  det?  spørger 
jeg  en  Forbigaaende,  som  gaaer  videre  uden  at  vær- 
dige mig  et  Svar.  Musiken  kommer  nærmere.  Paa 
mit  Spørgsmaal  til  en  anden  Indfødt  svarer  den  Ad- 
spurgte: »De  jrosse  Wachtparade  !«  med  det  bekendte 
Smil  og  et  Udtryk  som  det,  hvormed  en  Kjøbenhavner 
vilde  se  paa  en  Svensker,  der  stod  udenfor  Regensen 
og  spurgte  ham,  hvad  Rundetaarn  var  for  Noget. 
Men  saa  kunde  jeg  selv  slutte  mig  til  det.  Thi  frem 
kom  marcherende  en  Afdeling  Gardekyradserer,  hvis 
Kyradser  og  Pikkelhuer  straalede  og  funklede  i  Solen. 
Det  var  ikke  egenlig  sværlemmede  Folk,  men  Hold- 
ningen saaledes,  at  jeg  uvilkaarlig  fulgte  nogle  Skridt 
med,  forledet  af  det  taktfaste  Fodslag,  det  krigerske 
Syn  og  den  prægtige  Musik.  Jeg  vidste  jo,  at  disse 
Karle  nu  skulde  tilhest  for  at  ride  et  nyt  Stykke 
Verdenshistorie  ind.  Var  det  ikke  disse  Folks  Fædre, 
der  havde  løftet  Markgreven  af  Brandenburg  til 
Hertug  af  Preussen  og  Hertugen  af  Preussen  til  Konge 
af  Preussen,  medens  Sønnerne  nu  skulde  hæve  Kongen 

af  Preussen  til  Konge  af  Tydskland.  Og  da  disse 
samme  Karle  eller  deres  Fædre  begyndte  paa  disse 
Manøvrer,  var  det  sandede  Mark-Brandenburg  deres 
,  hele  Exercerplads.  Men,  det  er  sandt,  saa  fik  de 
ogsaa  Danmarks  Allierede,  den  store  Kurfyrste,  der 
førte  dem  ved  Fehrbellin,  da  Kristian  IV.  og  Frede- 
rik III.  havde  tilsat  —  —  Naa,  det  véd  vi  nok.  Og 
saa  kom  de  store  Husholdere  og  de  store  Feltherrer, 
de  snusfornuftige  Borgerkonger  og  de  store  Genier, 
Spidsborgere  og  Filosofer  tilhest,  bornerede  Tyranner 
og  fordomsfrie  Statsmænd,  og  Alle  bragte  de  Sten  paa 
Sten  til  den  Bygning,  som  Napoleon  i  et  Øjebliks 
Distraktion  lod  staae  paa  dens  solide  Grundvold 
efterat  have  berøvet  den  et  Par  Etager  og  nogle 
Prydelser.  Og  hvor  de  saa  murede  hastig  og  i 
Hemmelighed,  som  Jøderne  fordum  paa  Jerusalems 
Mure,  saa  ihærdigt  og  dygtigt,  at  B3'gningen  stod 
igen  efter  sex  Aars  Forløb  fix  og  færdig :  Ich  bin 
ein  Preusse,  kennst  Du  meine  Farben  r  —  Ja,  vi  gjør 
Højstærede,  vi  kender  dem  fra  Kirkegaarden,  og  vi 
synes  ikke  om  dem. 

Lad  os  se,  hvorledes  de  Civile  tager  sig  ud  der- 
henne i  Konditoriet.  Affekterede  Fruentimmer  og 
stive  Mandfolk,  Likør  og  »Majtrank«,  blege,  udlevede 
Ansigter.  Og  hvor  Tøjet  sidder  daarlig  paa  dem, 
hviskede  Rancunen  mod  Korporalskabet.  Nej,  se 
saa  paa  det  franske  Par  derhenne,  sagde  Forkærhg- 
heden.  Man  mærker  strax  den  gamle  Kultur  og  sér, 
at  det  er  Folk,  der  er  klædt  i  deres  egen  National- 
dragt,   som    de  Andre   har  laant  af  dem,    men    ikke 

forstaaer  at  bære.  Og  hvilken  Lethed  og  Naturhghed 
i  Sammenhgning  med  den  preussiske  Stivhed  og 
Affektation.  —  Frj'gten  er  aabenbart  dog  den  uretfær- 
digste og  grusomste  af  alle  Tyranner.  —  Hvad  taler 
de  to  Officerer  om  r  I  et  stort  EtabHssement,  hvor 
der,  saavidt  jeg  kunde  forstaae,  udskænkedes  et  Slags 
01,  som  hedder  Alarzbier,  havde  alle  Gæsterne  rejst 
sig  og  forladt  Lokalet,  da  de  var  kommet  ind,  og 
der  var  for  Mange  til  at  hugge  eller  stikke  paa  én 
Gang.  —  Nu  viger  man  atter  ærbødigt  tilside  for  die 
Herrn  Officiers  og  sér  med  Beundring  op  til  dem 
som  sine  egenlige  Repræsentanter.  Kun  er  Diæterne 
noget  kostbare. 

Ved  min  Tilbagekomst  til  Hotellet  blev  jeg  mod- 
taget af  følgende,  med  Overbevisningens  Sikkerhed 
udtalte  Ord :  »Nain,  main  'Err,  Breissen  kan  kainen 
Kriek  verlieren!«  —  Det  var  Overkellneren,  en  smuk 
midaldrende  Italiener,  med  hvem  min  Rejsefælle 
havde  indladt  sig  i  en  politisk-strategisk  Diskussion. 
Italieneren  stod  i  en  ærbødig  StiUing  i  den  aabne 
Dor,  som  om  han  ønskede  at  undvige  en  Debat  om 
en  Sag,  hvorom  han  vidste  bedre  Besked,  efter  at 
han  nu  engang  havde  givet  sit  Hjærte  Luft.  Det 
var  Alliancen  med  Italien,  der  laa  i  denne  Luft. 
]\Ien  ganske  bortset  fra  Diplomatien,  gav  jeg  i  mit 
Hjærte  Italieneren  Medhold  i  samme  Øjeblik,  som 
jeg  mindedes  hvad  jeg  havde  set  paa  Torvet 
i  Kiel. 

Saa  med  Damp  til  Liibeck  og  hurtig  ned  til  det 
danske  Postdampskib.      Et  Spring  ned   paa  Dækket, 

og  jeg  kunde  have  kastet  mig  ned  og  kysset  det, 
hvis  det  ikke  netop  havde  været  saa  snavset  Uge 
efter  Indladningen. 

»Den  Onde  skal  —  —  rap  Jer,  siger  jeg!«  lød 
det  fra  Styrmanden,  og  Ordene  klang  i  mine  Øren 
som  den  sødeste  Musik.  Nu  er  jeg  hjemme,  og  nu 
farvel  alle  preussiske  Korporaler! 

»Hannemann!  Hannemann!«  lød  det  langs  med 
Traven,  og  et  Par  Stene  kom  fra  Arbejderne  i  Land. 
Det  er  Hansestædernes  sidste  Hævn  for  de  tabte 
Privilegier.  Gør  Ingenting.  Jeg  er  vant  til  værre 
Raab  og  større  Sten  i  de  sidste  halvfjerde  Tusind 
Aar  fra  Farao,  Haman,  Antiochus,  Hadrian,  Titus 
og  Torquemada  til  Hofpræst  Stocker  og  Kolleger. 

Og  her  er  Østersøen : 

Du  danske,  friske  Strand, 

Hvor  Blikket  frit  omsvæver  —  — 

Der  er  Korsør  og  her  Kjøbenhavn. 

Saa  blev  Forfatteren  i  »Dagstelegrafen«  Ridder 
af  Dannebrog:. 


Et  Par  Aar  senere  mødte  jeg  Molzen  paa  Gaden. 
»Naa,«  sagde  han  og  lo  over  hele  Ansigtet,  »De  har 
nok  været  i  Udlandet  siden  sidst  r«  —  »Ja,  en  lille 
Tur  til  Berlin.«  —  »Og  Danzig,  hvadr  De  vidste 
det  Hele  og  loe  dygtig  ad  Jer« ! 

Men  den,  der  ikke  lo,  var  Gedalia,  og  hans 
Skuffelse    over    den    udeblevne  Paaskonnelse    gik    ud 

over  mig  Uskyldige.  Selv  efter  at  han  havde  be- 
dækket sit  Bryst  med  alle  mulige  Udmærkelsestegn, 
huskede  han  den,  og  i  hans  Modgangs  værste  Dage 
bebrejdede  han  mig  den. 

Hvor  beføjet  jeg  nu  end  maatte  indrømme  den 
nægtede  Orlov  at  være,  viste  denne  ubetydelige  Om- 
stændighed mig  dog,  hvad  der  indtil  nu  kun  rent 
undtagelsesvis  havde  paatrængt  sig  mig  for  atter  at 
skydes  tilside :  Modsætningen  mellem  min  underord- 
nede Embedsstilling  og  Deltagelsen  i  det  politiske 
Liv,  en  Modsætning,  der  fra  nu  af  skulde  ride  mig 
som  en  Mare  og  til  Tider  rent  ud  forbitre  mit  Liv. 
Jeg  havde  selvfølgelig  af  og  til  ikke  kunnet  Andet 
end  føle  Embedet  som  en  Hindring;  men  medens 
jeg  hidtil  havde  overset  mulig  Miskendelse  af  min 
politiske  Virksomhed,  begyndte  jeg  nu  selv  at  se 
paa  denne  med  andre  Øjne.  Dette  navnløse  Arbejde, 
der  havde  staaet  for  mig  som  en  særlig  Gunst  og 
nu  og  da,  naar  jeg  mente  at  have  naaet  et  Resultat, 
som  bestalter  Politikere  eller  officielle  Overmænd  ikke 
evnede,  havde  følt  en  lignende  hemmelig  Glæde  som 
den.  Digteren  foler  efter  en  Undfangelse,  —  dette 
stod  pludselig  for  mig  som  en  simpel  Dumhed  og 
en  Forsyndelse  mod  mig  selv  og  mine.  Jeg  over- 
saa  den  Undskyldning,  som  laa  i,  at  jeg  havde 
handlet  ganske  ureflekteret  og  instinktsmæssigt,  fordi 
jeg  ikke  kunde  Andet,  men  hvorom  Alting  var,  saa 
folte  jeg  nu  at  maatte  trætte  et  Valg. 

At  min  Hu  stod  mere  til  Politiken  end  til  Em- 
bedsvejen,   der   var  gjort  mere  end  halvvejs  ufarbar 

ved  Sundtoldens  Afløsning,  var  mig  klart,  men  for- 
inden jeg  opgav  min  nuværende  Stilling,  skyldte  jeg 
mig  selv  og  dem,  der  var  afhængige  af  mig,  nogen 
Sikkerhed  for,  hvorvidt  der  ogsaa  maatte  være  Plads 
for  mig  paa  den  anden  Vej.  Efter  nogen  Over- 
vejelse kom  jeg  til  det  Resultat,  at  jeg  burde  gore 
en  Prove,  som,  hvis  den  lykkedes,  kunde  udfrie  mig 
af  hin  trykkende  Dobbelthed  eller  aabne  mig  Vej  til 
et  Folkethingsmandat,  efter  at  jeg  havde  sluppet 
mit  slappe  Hold  paa  Embedsbanen. 

Jeg  havde  ransaget  mit  Hjærte  og  var  kommet  til 
det  Resultat,  at  der  var  Noget  endnu.  Som  det  er 
gaaet  større  Mænd  før  mig,  har  jeg  derfor  her  en 
Bekendelse  at  gøre,  som  vil  frem. 

Thi  hvor  meget  vi  Mennesker  end  søger  at  skyde 
vort  Jeg  tilside,  —  det  lader  sig  ikke  helt  kue,  men 
søger  paa  sin  Side  at  gøre  sin  Ret  gældende.  For- 
klaringen ligger  i  Selvopholdelsesdriften.  Det  be- 
høver ikke  at  være  Ærgærrigheden  eller  dennes 
uægte  Søster,  Forfængeligheden,  der  driver  Jeget 
frem,  det  kan  være  simpel  Retfærdig-  eller  Billig- 
hedsfølelse  overfor  os  selv,  naar  det  en  skønne  Dag 
gaar  op  for  os,  at  Paaskønnelsen  udebliver  og  der- 
med Maalestokken  for  vor  Værdi  i  Verdens  Øjne. 
Og  saaledes  maa  hin  Franskmand  forstaas,  der  hadede 
Uretten,  om  den  saa  gik  ud  over  ham  selv. 

Men  den  indifferente  Verden  plejer  at  kalde  saa- 
dant  Orm.  og  min  Orm  var  Sølvkorset,  Jeg  vilde 
være  Dannebrogsmand.  Jeg  mente  at  have  gjort 
Dannebrog  Tjenester,  og  at  Paaskønnelsen  fra  Danne- 

brogs  Side  passende  kunde  bestaae  i,  at  den  gjorde 
mig  til  sin  Mand,  Der  er  jo  neppe  Verden  over  et 
mere  talende  Udmærkelsestegn :  Fanens  Mand,  og 
Staten  har  heller  intet  forsomt  for  at  omgive  det 
med  al  den  Glans,  den  formaar.  Kongen  selv  bærer 
det,  Elefantridderen  sætter  en  Ære  i  det  beskedne 
Kors,  og  den  unge  Soldats  Kinder  farves  af  Triumfens 
Rødme,  naar  det  overrækkes  ham  paa  Valpladsen 
efter  en  særlig  Bedrift.  Jeg  véd  ikke,  om  dette 
finder  Sted,  men  det  kunde  finde  Sted  og  ikke  svække 
Tegnets  Prestige.  Og  saa  søger  det  Fortjenesten  af 
enhver  Art,  hvor  bly  og  beskeden  den  end  skjuler 
sig,  og  dette  gør  Sølvkorset  til  den  sande  folkelige 
Dekoration,  det  er.  Jeg  véd  nok,  at  der  ogsaa  her 
er  en  Nuance  mellem  en  »Ridder  af  Dannebrog  og 
Dannebrogsmand«  og  en  »Dannebrogsmand  og  Ridder 
af  Dannebrog«.  Men  saadanne  smaa  Nuancer  er 
vistnok  uundgaaelige  i  Realiteternes  Verden  og  fore- 
kom mig  ialfald  uden  Betydning  overfor  det  Ideal, 
som  .stod  for  mit  indre  Syn,  I  mine  Øjne  var  en 
Dannebrogsmand  Dannebroges  Mand,  enten  han  gik 
foran  eller  efter  Ridderen  af  samme  Navn,  enten  han 
var  rig  eller  fattig,  fornem  eller  ringe,  og  mindst  af 
Alt  kunde  jeg  tænke  mig,  at  Nogen  kunde  være 
for  fornem.  Dette  var  ikke  desto  mindre  Tilfældet 
med  mig. 

Jeg  havde  ikke  lagt  Skjul  paa  min  Ambition  i 
denne  Retning,  og  det  syntes  heller  ikke,  som  den 
havde  vakt  nogen  sær  Betænkelighed,  Det  var  dog 
Tilfældet,    og  det  viste  sig,    at  jeg  havde  grebet  — 

hvad  skal  jeg  kalde  det?  —  for  højt  eller  tor  lavt? 
Jeg  hørte  ikke  til  Underklasserne,  og  kun  disse 
Lemmer  paa  Folkelegemet  har  vor  Fanes  Øje  og 
Øre,  medens  Medlemmerne  af  Overklasserne  helt 
undgaar  dens  Opmærksomhed,  naar  de  ikke  iforvejen 
har  tjent  deres  gyldne  Sporer  i  dens  Rækker. 

Jeg  mente  nu  rigtignok,  at  jeg  nærmest  maatte 
rangere  med  Underklasserne,  idet  en  Fuldmægtig  i 
et  Ministerium,  ialfald  dengang,  ikke  i  Kraft  af 
dette  sit  Embede  kunde  siges  at  indtage  nogen  sær- 
lig fremragende  Stilling  hverken  i  Ministeriet,  om 
han  end  der  af  og  til  gjorde,  og  vel  ogsaa  endnu 
gør.  Mere  end  sin  egen  Gjerning,  eller  i  Samfundet, 
hvilket  ogsaa  fremgik  af  den  Kendsgerning,  at  en 
saadan  Embedsmand  ikke  dengang  var  fornem  nok 
til  at  blive  Ridder,  ialfald  udenfor  Udenrigsmini- 
steriet, der  ifølge  Sagens,  om  end  ikke  Arbejdets, 
Natur  nyder  og  nød  visse  Privilegier  i  Ordens-  og 
Rangsporgsmaal. 

Min  Argumentation  havde  ikke  Held  med  sig. 
Ganske  bortset  fra  Rangspørgsmaalet,  havde  Mini- 
steren den  Overbevisning,  at  Kongen  ikke  burde 
belønne  politiske  Fortjenester,  og  da  jeg  ingen 
andre  havde,  var  der  Intet  ved  den  Sag  at  gøre. 
Jeg  havde  alligevel  mine  Tvivl,  fordi  det  syntes  mig, 
som  alt  dette  bevægede  sig  paa  Overfladen,  ladende 
Kærnen  urørt. 

Jeg  havde  ikke  desmindre  Uret,  og  Modsigelsen 
er  i  Virkeligheden  kun  tilsyneladende.  Ministerens 
Mening  var  simpelthen  den,    paa    den   ene   Side,    at 

politiske  Fortjenester,  der  ikke  træder  ofifenlig  frem, 
heller  ikke  bør  drages  ofifenlig  frem,  og  paa  den 
anden,  at  de  Tjenester,  der  var  ydet,  var  ydet  ham 
personlig,  saa  at  han  savnede  Ret  til  at  lade  Staten 
belønne,  hvor  det  tilkom  ham  selv,  og  hvor  han 
altid  var  rede  til  at  efterkomme  en  selv  nok  saa 
tvivlsom  Forpligtelse.  Paa  denne  Maade  havde  jeg 
slet  ikke  vist  Dannebrog  nogen  Tjeneste  og  havde 
saaledes  heller  ikke  noget  Krav  paa  at  blive  dens 
Mand  ud  over  eller  paa  anden  Maade  end  den,  paa 
hvilken  jeg  indbildte  mig  at  være  det  alligevel. 

Jeg  vendte  mig  derfor  resolut  til  den  anden 
Side  og  søgte,  skønt  ikke  villigt,  lokalt  Embede.  Jeg 
kunde  sparet  mig  min  Bekymning.  Et  udbredt 
nationalliberalt  Blad,  hvis  fornemste  Medarbejder  var 
blevet  belønnet  med  et  Embede  under  en  af  Ret- 
terne, benyttede  Lejligheden  til  at  skænde  paa  mig 
og  ta)e  bevægede  Ord  om  det  Usømmelige  i  alt 
udenoms  Avancement.  Hermed  var  Sagen  afgjort, 
og  jeg  havde  kun  den  Trøst  at  have  gjort,  hvad  jeg 
kunde  for  at  fjærne  hin  Dobbelthed  af  mit  Liv.  Jeg 
vedblev  at  fole  min  underordnede  Embedsstilling 
som  en  Hindring,  den  jeg  dog  ikke  vovede  at  fjærne, 
og  denne  Halvhed  hævnede  sig.  Jeg  vil  paa  andet 
Sted  faae  Lejlighed  til  at  vise,  hvorledes  den  nogle 
Aar  senere  stillede  sig  ivejen  for  mig,  denne  Gang 
endog  paa  et  rent  praktisk  Felt  og  af  en  Natur,  hvor 
selv  rigelig  Løn  ellers  ikke  plejer  at  udeblive. 

Jeg  skylder  mit  Temperament,  maaske  ogsaa  min 
opøvede  Evne  for  Selvkritik,    at   jeg    ingensinde  for- 

faldt  til  Europatræthed  eller  gold  Opgivelse  af  Ævret 
overfor  formentlig  lidt  Uret.  Men  dette  blev  det 
endelige  Udslag  af  min  Livserfaring,  at  —  bortset 
fra  frie  Forfatningers  Krav  paa  alle  Borgeres  Med- 
virken —  de  Medmennesker,  som  Grækerne  kaldte 
Idioter,  d.  v.  s.  Folk,  som  skjøtter  sig  selv  og  lader 
Land  og  Folk  skjøtte  sig  selv,  ikke  just  er  dem,  der 
trækker  det  korteste  Straa  i  Livskampen,  og  at  Apo- 
thekeren  i  Aladdin  er  noget  Mere  end  en  blot  latter- 
lig Figur,  naar  han  giver  sin  Livsfilosofi  Luft  i  det 
ængstelige  Udraab:  »Gaa  hen  og  henret  hvem  Du 
vil,  naar  blot  Du  sparer  mig,  min  Hustru  og  min 
lille  Hassan  med  de  skæve  Ben!« 


Haand  i  Haand  med  Forfatningsværket  var  der 
begyndt  et  stort  Arbejde  for  at  føre,  hvad  der  er 
blevet  kaldt  Oktoberforeningstanken  ud  i  Livet.  Jeg 
har  anført  en  Hovedgrund,  hvorfor  dette  Arbejde 
maatte  blive  uden  anden  direkte  Frugt  end  netop 
Forfatningen.  Andre  Hindringer  laae  i  de  Personlig- 
heder, paa  hvis  Skuldre  det  væsenlige  Arbejde  blev 
lagt. 

I  første  Linje  Baron  Ziitphen-Adeler  til  Drags- 
holm. En  helt  ud  ridderlig  Karakter  og  dertil  en  at 
de  smukkeste  Mænd,  man  vilde  se,  men  rigtignok 
ogsaa  uden  Handlekraft,  der  tabte  sig  i  Betænkelig- 
heder og  Hensyn  til  alle  Sider.  En  sand  Gentleman 
med    et    skarpere   Øje    for  sin   nye   sociale   Stillings 

Forpligtelser  end  for  dens  Rettigheder,  en  Parvenu. 
der  slutter  sig  til  Fremskridtet,  en  Tolerance  og  en 
Billighedsfølelse,  som  kun  domte  sig  selv  strængt  og 
skabte  en  særlig  human  og  afholdt  Godsejer,  men 
just  ikke  var  de  Egenskaber,  der  krævedes  til  en 
politisk  Førerstilling  i  bevægede  Tider.  Han  var 
ogsaa  af  disse  Grunde  uden  virkelig  Indflydelse  i 
Godsejeraristokratiet,  hvad  han  heller  ikke  skjulte  for 
sig  selv,  og  Bevidstheden  herom  gjorde  Sit  til  at 
lamme  hans  Virksomhed.  I  Kompensation  førtes  han 
saa  helt  naturlig  til  at  urgere  sin  faktisk  fremragende 
sociale  Stilling  overfor  den  store  Flerhed  af  Stands- 
fællerne  og  var  vistnok  den  Første,  som  til  daglig 
kaldte  sig  Lehnsbaron,  hvilket  atter  kritiseredes  som 
en  Novation  af  hine,  der  syntes  at  ville  begrænse 
Lehnets  Optagelse  i  Titlen  til  Greverne.  Den  For- 
andring, som  heri  synes  indtraadt,  peger  i  al  sin 
Ubetydelighed  hen  paa  den  Indflydelse,  som  politisk 
Magt  øver  ved  Siden  af  den  blot  sociale,  en  Indfly- 
delse, der  heldigvis  lader  sig  spore  ogsaa  paa  mere 
frugtbare  Omraader. 

De  Godsejere,  til  hvem  man  henvendte  sig,  var 
Alle  enige  i  Ønskeligeden  af  et  saadant  nyt  Tyngde- 
punkt i  Staten,  men  ogsaa  hver  især  overbevist  om 
de  øvrige  Stand.sfællers  manglende  Evne  og  Vilje  til 
at  tage  Initiativet.  Denne  Selvkritik  vil  nu  have 
taget  en  anden  Retning.  Selvbevidstheden .  den 
første  Betingelse  for  at  udrette  Noget,  er  vaagnet  i 
disse    Samfundslag    samtidig     med    Erhvervelsen    af 

politisk  Magt  og  gennem  denne  Horisontens  Ud- 
videlse udover  de  snævrere  Standsinteresser. 

Man  véd  jo  iøvrigt,  hvorledes  Sagen  blev  grebet 
an.  J.  A.  Hansen,  der  sad  inde  med  alle  Betingelser 
for  at  kunne  vide  Besked,  beretter,  ialfald  hvad  man 
saa,  saaledes :  —  I  Rigsraadets  Folkething  var  der  to 
nye  Medlemmer,  Baron  Ziitphen-Adeler  og  Kandidat 
Scavenius '••),  som  begge  sluttede  sig  fuldstændig  til 
Venstre,  tog  Del  i  Partiets  private  Møder  og  baade 
betragtede  sig  selv  og  af  de  øvrige  Medlemmer  af 
Partiet  betragtedes  som  tilhørende  dette.  Der  var 
engang  Tale  i  dets  Privatmøder  om,  at  man  burde 
have  en  selskabelig  Sammenkomst,  og  dette  foran- 
ledigede de  to  nye  Medlemmer  til  at  indbyde  Partiet 
til  et  Aftensmaaltid.  Ved  dette  opstod  Tanken  om, 
at  Partiet  vilde  gøre  Gengæld  en  senere  Dag,  og 
denne  Tanke  udvidedes  derefter  til  en  Beslutning  om 
at  udstrække  Indbydelsen  til  nogle  flere  Godsejere. 
Sammenkomsten  med  disse  fandt  Sted  den  lode  Ok- 
tober ,  og  herfra  hidrører  Foreningens  Oprindelse, 
skønt  den  først  stiftedes  officielt  den  21de  November, 
altsaa  14  Dage  efter,  at  Rigsraadet  havde  vedtaget 
Grundlovsudkastet.  — 

Dette  er  netop,  hvad  man  sér.  Hvad  man  ikke 
sér,  skal  findes  i  vidtløftige  Optegnelser  af  senere  af- 
døde Baron  Ziitphen-Adeler,  hvis  Udgivelse  skal  være 
stødt  paa  Hindringer,  jeg  véd  ikke  fra  hvilken  Side. 
Men  naar  J.  A.  Hansen  tilføjer:  »Hvad  der  er  sket  i 


*)  Nuværende  Kammerherre,  tidligere  Kultusminister  Scavenius. 

Forfatningssagen  vilde  altsaa  være  sket,  enten  lode- 
Oktoberforeningen  havde  været  til  eller  ikke,  og  lode- 
Oktoberforeningen  vilde  blevet  stiftet,  enten  Forfat- 
ningsstriden  havde  fundet  Sted  eller  ikke«,  —  saa  er 
dette  Sidste  fuldstændig  urigtigt,  idet  Forfatnings- 
striden  med  Alt,  hvad  denne  medførte,  netop  var 
Anledningen  til  den  Tanke,  der  laa  til  Grund  for 
Foreningen,  medens  det  Første  kun  forsaavidt  er 
rigtigt,  som  det  viser,  at  Oktoberforeningen  ikke  har 
haft  nogen  direkte  Betydning,  idet  hele  Vægten  ligger 
paa  den  Følelse,  den  Stemning,  den  hele  politiske 
Betragtningsmaade,  som  —  bl.  A.  —  ogsaa  affødte 
Foreningen,  Oktoberforeningen  som  saadan  har 
ingen  anden  Betydning  end  den,  at  den  har  været 
og  derfor  kan  komme  igen. 

Men  denne  dens  retsmæssige  Betydning  er  —  og- 
saa under  de  nuværende  Forhold  —  stor  nok  til,  at 
dens  Genesis  fortjener  at  mindes.  Ugeskriftet  »En- 
hver Sit«,  der  blev  dens  officiøse  Ordforer,  medens 
dens  officielle  Organ  var  »Landbobladet«,  som  jeg 
dog  ikke  mindes  at  have  sét,  giver  i  sit  Numer  af 
14de  Oktober  1865  en  Beretning  om  hint  indledende 
Møde,  af  hvilket  en  forkortet  Gengivelse  i  Bilag 
VI  tilligemed  et  Uddrag  af  Lovene  vil  sætte 
Læseren  in  medias  res  og  give  ham  et  Spejlbillede 
af  hint  løfterige  Øjeblik,  der  svandt  som  et  Fata 
Morgana  og  ligesom  dette  kun  tjente  til  at  gøre 
Ørkenvandringen  haardere. 

Mit  selvtagne  Hverv  var  tilende.  Men  det  gaar 
med  Politikeren  som  med  Journalisten :  Den,  der  én 
Gang  har  ofret  til  denne  Moloch,  har  ligesaa  vanske- 
ligt ved  at  rive  sig  løs  som  en  Flue  i  et  Spindelvæv. 
Saa  man  tilbage  efter,  hvad  der  var  udrettet,  kunde 
man  ikke  faae  Øje  paa  Nogetsomhelst,  og  det  saa 
ud,  som  var  vi  ikke  kommet  af  Stedet.  Med  uhyre 
Besvær  og  Resignation  fra  alle  Sider  havde  vi  faaet 
en  Forfatning,  der  bar  Spor  efter  de  Kompromisser, 
hvoraf  den  var  fremgaaet.  Men  det  nye  Grundlag 
for  et  sundt  politisk  Liv,  hvorom  man  havde  drømt, 
var  veget  bort  under  Fødderne,  de  gamle  Modsæt- 
ninger, der  tvang  de  gamle  Partier  til  March  paa 
Stedet,  var  ligesaa  levende  som  før,  og  det  syntes, 
som  alle  Sunde  var  spærret. 

Grev  Holstein  Ledreborg  mente  dog,  det  var  et 
Forsøg  værd. 

Jeg  havde  gjort  hans  Bekendtskab  ved  Stiftelsen 
af  den  nationaløkonomiske  Forening,  og  ligesom  han 
havde  tiltrukket  mig  ved  en  sjældent  distingveret 
Optræden  —  Ordet  taget  i  hele  Udstrækningen  af 
dets  Betydning  — ,  saaledes  havde  ogsaa  jeg  tildraget 
mig  hans  Opmærksomhed  ved  en  Kritik  af  de  raa- 
dende  økonomiske  Verdensforhold.  Det  var  i  hans 
stillestaaende  Periode,  den,  han  tilbragte  som  et  Slags 
politisk  Puppe,  der  ingen  Anelse  havde  om  sin  Be- 
stemmelse at  blive  Sommerfugl,  og  han  sluttede  sin 
Jomfrutale  med  en  skarp  Afvisning  af  min. 

Men  alt  eftersom  vi  hver  fra  sin  modstaaende 
Side  af  den  politiske   og  sociale  Periferi  nærmede  os 

hinanden,  dukkede  Berøringspunkter  op.  Først  dette, 
at  vi  opdagede,  at  vi  hver  paa  sin  Vis  stod  uden- 
for »Selskabet«,  saaledes  som  dette  Begreb  nu 
engang  var  slaaet  fast  af  det  nationalliberale  Parti 
og  alle  dem,  som  ikke  vovede  at  gaae  mod  Strømmen, 
og  at  vi  hver  paa  sin  Vis  mente  at  kunne  leve  endda. 
Det  var  ham,  som  spøgende  tog  Initiativet  med  den 
Yttring,  at  Testakten  egenlig  ikke  kunde  siges  at 
være  hævet  i  dette  gode  danske  Selskab,  om  end  i 
den  danske  Grundlov,  og  at  f.  Ex.  den  religiøse 
Rangordning  i  dette  Selskab  saa  saaledes  ud:  i)  Lu- 
theranere, 2)  Jøder,  3)  Muhamedanere,  4)  Katholiker. 
Han  vil,  efter  hvad  vi  senere  har  haft  Lejlighed  til 
at  se  omkring  os,  haft  flersidig  Anledning  til  at  over- 
bevise sig  om,  at  der  heri  er  foregaaet  en  Forandring, 
og  at  Ordningen  af  disse  »Klasser«  nu  ser  noget 
anderledes  ud.  Men  dengang  havde  han  en  vis  Ret, 
og  da  min  højere  Rang  paa  dette  Punkt  saaledes  i 
visse  Maader  vejede  op  mod  hans  paa  andre,  var  der 
hermed  banet  Vej  for  et  til  Tider  fortroligt  Bekendt- 
skab, der  lignede  Venskab. 

Der  bør  dog  ikke  lægges  Mere  i  denne  Spøg, 
end  der  tilkommer  den.  Thi  i  Virkeligheden  har 
Religionsforskellen  ikke  lagt  nogen  reel  eller  væsen- 
lig, ialfald  ikke  let  paavi.selig,  Hindring  ivejen  for 
Grev  Holsteins  offenlige  Virksomhed.  Og  ligesom 
jeg  selv  kun  ganske  spredt  har  fornummet  Noget  til 
det,  .som  M.  A.  Goldschmidt  yndede  at  kalde  »fjendt- 
ligt«, saaledes  vil  hans  fremragende  personlige  Egen- 

skaber  og  ligesaa  fremragende  sociale  Stilling  hav^e 
været  et  fuldt  tilstrækkeligt  Værn  mod  Dosmerne. 

Alen  paa  den  anden  Side  vilde  man  næppe  faae 
det  rette  Begreb  om  Politikeren  Holstein-Ledreborg, 
hvis  man  saa  bort  fra  hans  religiøse  Særstilling,  der 
i  alt  Væsenligt  har  givet  hans  politiske  Virksomhed 
dens  Præg.  Det  er  tværtimod  fra  dette  Synspunkt, 
hin  Virksomhed  maa  sés,  om  selvfølgelig  ogsaa  andre 
jMomenter  kan  have  gjort  sig  gældende.  Hans  Be- 
tragtning af  denne  sin  Særstilling  vil  kunne  karak- 
teriseres derhen,  at  hans  Troesfæller  ikke  politisk  kan 
erobre  nogen  bedre  Stilling  i  Danmark  end  den,  som 
Forfatningen  giver  dem,  og  som  jo  samvittighedsfuldt 
er  blevet  respekteret.  En  dansk  Katholik  vil  derfor 
nærmest  have  den  Opgave  i  det  politiske  Liv  at 
vise,  at  han  staar  udenfor  og  over  de  parti-  og 
klasseegoistiske  Særinteresser,  der  føre  det  store  Ord. 
derfor  først  og  fremmest  at  værne  om  den  Statsfor- 
fatning, han  skylder  sin  Stilling,  og  staae  som  Re- 
præsentant for  den  strenge  Ret.  selv  om  han  dermed 
skulde  ende  med  at  staae  saa  temmelig  ene.  Anden 
katholsk  Politik  gives  der  i  Henhold  til  en  saadan 
Betragtning  ikke  herhjemme,  ialfald  naar  der  sés  bort 
fra  det  sociale  Spørgsmaal,  der  her  som  overalt  vil 
kunne  gøre  en  Streg  i  Regningen. 

Hans  samtidige  Værkfæller  i  og  udenfor  Repræ- 
sentationen kunde  haft  Anledning  til  at  anstille  en 
anden  Betragtning  og  derigennem  friet  sig  for  Mis- 
forstaaelser,  der  gør  Fortræd: 

For  Katholiken  er  Religionen  jo  ingen  Søndags- 

Joseph  ISKcliaelsen:     Fra  min  Samtid     II.  ly 

pynt,  men  en  solid  Hverdags-  og  Arbejdsdragt,  der 
holder  Livet  igennem,  og  dog  paa  samme  Tid  en 
Uniform,  der  lukker  Porte  op,  hvor  Andre  maae  blive 
udenfor.  Et  saadant  existentielt  Gudsforhold  forlener 
bl.  A  Personligheden  med  den  lykkelige  Gave  itide, 
midt  under  Arbejdets  Anstrengelser,  dets  Sejre  og 
dets  Nederlag,  at  kunne  se  paa  dets  Maal  og  dets 
Midler  som  de  Relativiteter,  de  er,  en  Kunst,  vi 
Andre  lære  sent  eller  aldrig.  Og  af  dette  Syn  paa 
vore  Attraaer  og  vore  Kampe  følger  atter  Evnen  til 
at  ironisere  over  disse  Anstrengelser  —  i  hvilke  man 
selv  sidder  til  Halsen  —  i  Ord  og  Vendinger  de  haut 
en  bas,  der  i  politiske  Alvorsmænds  Øren  lyder  som 
blaseret  Tale  eller  som  kavalermæssig  Affej  en  af 
»Livsspørgsmaal«,  hvad  den  hele  Travlhed  jo  i  Tale- 
rens Øjne  netop  ikke  er.  De  falder  som  Gudsbespottelse 
for  rettroende  Partifællers  Bryst,  fjærnt  som  disse 
staar  Talerens  Gudsbespottelsesbegreb,  og  avler  mere 
end  Mistanke  om  poHtisk  Uberegnelighed  og  aands- 
aristokratisk  Overmod,  hvoraf  Taleren  dog  ingen 
Skade  tager  paa  sin  Sjæl. 

Derfor  kan  disse  Ansigter  mod  Banens  Ende 
fures  af  Arbejdets  Møje  og  Kræfternes  Anspæn- 
delse, men  ingensinde  overskygges  af  det  Udtryk 
af  Skuffelse,  som  Schopenhauer  læser  paa  vore 
Ansigter,  for  først  i  Døden  at  afløses  af  et  Udtryk  at 
Udfrielse.  De,  som  forgæves  leder  efter  Alvor  hos 
en  saadan  Personlighed,  bør  søge  Grunden  udenfor 
denne. 

Set    fra    dette  Synspunkt  vil  ogsaa  muligt  Mod- 

standere  faae  Øje  for  den  efterspurgte  Konsekvens  i 
Grev  Holsteins  politiske  Færd.  Og  skulde  Noget 
endda  hist  og  her  forblive  uklart,  vil  der  ogsaa  falde 
et  Streiflys  over  dette,  naar  det,  med  Udviklingen  in 
mente,  sés  fra  det  rent  aristokratiske  Stade,  det,  fra  hvil- 
ket et  virkeligt  Aristokrati  naturligt  sér  paa  Tingene,  et 
Aristokrati,  som  er  dette  ikke  blot  af  Navn,  men 
baade  forstands-  og  instinktmæssig  føler,  hvad  der 
baader  det  i  Længden.  Sét  udefra  vil  Manglen 
ved  dette  Stade  ogsaa  være  den,  at  Aristokratiet,  der 
inderst  inde  foler  sine  Dage  talte,  ikke  har  Tid  til 
Fremtidspolitik  og  derfor  foretrækker  én  Fugl  i 
Haanden  fremfor  ti  paa  Taget  og  med  de  forhaanden- 
værende  Magtmidler  søger  at  finde  sig  tilrette  i  den 
Døgnpolitik,  i  hvilken  ogsaa  Konkurrenterne,  Bour- 
geoisi og  Demokrati  —  men  ikke  Socialisterne  — 
svømmer  omkring. 

Hvis  Grev  Holsteins  politiske  Otium  skulde  blive 
endeligt,  vil  hans  hidtidige  Deltagelse  i  vort  politiske 
Liv  for  Efterverdenen  staae  som  en  sagnagtig  Over- 
levering om  et  glimrende  INIeteor  paa  den  graa  Hver- 
dagspolitiks  skyede  Himmel,  der  ganske  som  de 
andre  Himmeltegn  lader  Spørgsmaalene :  hvorfra, 
hvorhen,  ubesvarede. 

Den  blotte  Tilsynekomst  i  Folkethinget  af  denne 
klassiske  Skikkelse  i  den  brune  Fløjlsjakke,  med  den 
lette,  elastiske  Gang,  bragte  ligesom  en  lettere  Luft- 
ning med  sig  ind  i  Salens  tunge  Atmosfære.  Og 
hele  dette  dadelfrie  Legemskomplex  med  de  af  Energi 
og  Eftertanke  markerede  Træk,  de  klare,  af  Forstand, 

Vilje  og  dæmpet  Humor  lysende  Øjne  svækkede  ikke 
dette  Indtryk.  Tilhøreren  spurgte  uvilkaarlig  sin 
Nabo :  Hvem  er  det :  Hvad  er  det  for  En  r  instinkt- 
mæssig fornemmende  Noget,  der  havde  Hjemstavns- 
ret  og  dog  skilte  sig  ud  fra  Gennemsnittet,  noget 
ikke  blot  socialt  Fornemt,  men  Noget  for  sig  og  dog 
i  Kraft  af  den  Tingene  iboende  Humor  —  Ordfører 
for  Majoriteten,  og  det  en  Majoritet,  der  væsenlig 
holdtes  sammen  ved  ham  og  brast  i  samme  Øjeblik, 
han  nedlagde  sin  Blyant. 

Og  Taleren  evnede  ikke  blot  at  fæstne,  men  at 
uddybe  dette  Indtryk  i  Tilhørerens  Sind.  En  virkelig 
Taler  har  altid  en  taknemlig  Opgave  i  et  Land.  hvor 
Veltalenhed  er  en  saa  sjælden  Fugl  som  her.  Orla 
Lehmanns  sonore  Stemme  og  fyrige  Billedsprog  har 
afsat  sine  dybe  Spor  i  Danmarks  Historie  i  de  sidste 
halvhundrede  Aar.  og  det  er  ingen  Overdrivelse  at 
sige,  at  han  talte  sig  ind  i  Kongens  Raad,  som  han 
havde  talt  sig  ind  i  danske  Hjærter.  Og  paa  Taler- 
stolen i  Rømersgade  staaer  ogsaa  nu  og  da  Mænd, 
som  heller  ikke  vil  gaae  bort  uden  at  efterlade  sig 
Spor.  Orla  Lehmann  var  Aladdinstypen  blandt  Ta- 
lerne som  Øhlenschlager  blandt  Digterne.  Anderledes 
Grev  Holstein.  Thi  hvor  begunstiget  han  end  er 
ved  Fødsel  og  Begavelse,  men  navnlig  ved  den 
sjældne  Lykke  i  sin  Ungdom  at  have  lært  at  tænke 
af  virkelige  Pædagoger  udenlands,  saa  har  han  dog 
Intet  med  Aladdin  at  skafte. 

Og  dette  ikke  blot  saaledes.  at  han  gennem  Ar- 
bejde   og  Selvovervindelse    har    maattet    kæmpe    sig 

frem  Skridt  for  Skridt,  men  saaledes,  at  det  her 
stadigt  er  Reflektionen,  der  fører  an,  den,  til  hvis 
Tjeneste  »Aanden<'  stiller  sig  og  derfor  heller  aldrig 
gjør  det  med  et  Udtryk,  som  undrede  den  sig  over 
sin  Kondition.  Reflektionen,  den  strengt  logiske  Tanke- 
udvikling, forfølger  her  altid  sin  sikre  Vej,  medens 
Inspirationen  (jeg  mener  naturligvis  Improvisationen) 
og  Videt  er  den  oplivende,  af  og  til  kaade,  men 
altid  glimrende  Følgesvend,  som  dog  ikke  attraar 
Noget  for  sig  selv,  men  Intet  ønsker  hellere  end  paa 
Reflektionens  Præmisser,  Udvikling  og  Konklusion  at 
overføre  det  Bifald,  der  var  tiltænkt  det  selv. 

Og  hele  det  ydre  Apparat  er  i  Orden. 

Der  fortælles  om  en  af  Graccherne  eller  Scipio- 
nerne,  at  han  havde  en  Fløjtespiller  skjult  bag  sig, 
naar  han  talte  paa  Forum,  forat  angive  Takten  for 
Talens  Tonestige.  Grev  Holstein  behøver  intet  Ak- 
kompagnement, han  kender  tilbunds  Hemmeligheden 
ved  Stemmens  Modulation  og  forstaar  den  Kunst  at 
afpasse  den  efter  Ordenes  Betydning,  .saa  at  Text  og 
Melodi  passer  harmonisk  sammen.  Og  det  Samme 
gjælder  i  samme  Udstrækning  om  Gestikulationen, 
der  med  sand  aristokratisk  Beherskethed  slutter  sig 
til  Tonefald  og  Tekst. 

Men  ogsaa  fra  Indholdets  Side  bærer  hans  Taler 
Vidne  om  en  Kunst,  som  af  Modstandere  kaldtes 
Kunststykker,  men  vilde  være  hævet  op  i  en  højere 
Orden,  hvis  det  havde  været  En  af  Deres,  som  havde 
haft  en  tilsvarende  Opgave  og  løst  den  paa  tilsva- 
rende Maade.    Det  er  den  blændende  Snarraadighed. 

hvormed  han  som  Ordfører  for  den  bristefærdige 
Majoritet  forstod  at  dække  over  Divergenserne,  ved 
Siden  af  den  Aandssmidighed,  den  Tankeevnens  Ela- 
sticitet, hvormed  han,  naar  det  gjordes  behov,  forstod 
at  bringe  en  tilsyneladende  Konsekvens  i  Partiets 
hinanden  ofte  modsigende  taktiske  Evolutioner.  Og 
naar  Skinnet  saaledes  var  reddet  med  Opbydelse  af 
Alt,  hvad  Aandrighed,  Beherskethed  og  Tillid  til  egne 
Kræfter  formaaede  at  yde,  saa  var  Halvparten  af 
dem,  der  høstede  Nytten  af  denne  sjældne  Forening 
af  Evner,  med  Modstanderne  enig  i,  at  det  var  Grev 
Holstein,  der  tog  sin  Tilflugt  til  aandrigt  Fyrværkeri 
for  at  dække  over  sin  Mangel  paa  Konsekvens,  Noget, 
der  laa  under  alvorlige  Politikeres  Værdighed.  Der 
ligger  upaatvivlelig  en  Del  talentløs  Misundelse  over- 
for Aandsaristokraten  og  plebejisk  Mistillid  overfor 
Fødselsaristokraten,  mulig  ogsaa  et  Gran  luthersk 
Mistro  til  Katholiken  til  Grund  for  de  Beskyldninger 
for  Inkonsekvens  og  Mangel  paa  Paalidelighed,  for 
hvilke  Grev  Holstein  har  været  udsat.  De,  som  i 
ham  kun  fingerede  at  se  et  ualmindeligt  Skuespiller- 
talent og  samtidig  vidste  om  hans  Kundskabsfylde, 
logiske  Sans  og  skarpe  Syn,  maatte,  synes  mig,  ind- 
rømme, at  Intet  vilde  været  lettere  for  en  saaledes 
udrustet  Personlighed  end  at  afpæle  sig  en  Bane,  der 
vilde  stemme  med  Samtidens  Fordringer  til  reel  og 
formel  Konsekvens.  De  har  taget  fejl.  Hvad  de 
kunde,  kunde  Grev  Holstein  ogsaa.  Han  har  kun 
ikke  anset  det  for  Umagen  værd  at  stige  det  Par 
Trin  ned.     Det  koster  jo  heller  ikke  mere  at  anlægge 

en  tragisk  end  en  komisk  IMaske,  men  det  spillende 
Vid  og  den  ætsende  Humor  passer  bedst  til  den 
sidste,  og  »Alvoren c  har  Intet  med  nogen  af  dem 
at  skaffe. 

Jeg  tror,  det  er  Goethe,  der  kalder  Mennesket 
»eine  ernsthafte  Bestie«,  men  man  kan  plukke  de  Ud- 
valgte sammen  fra  alle  Historiens  Hjørner  og  Kanter, 
og  det  gjælder  ikke  om  Xogen  af  dem. 

Derfor  sidder  Grev  Holstein  heller  ikke  nu  som 
den  vrede  Achilleus  i  sit  Telt,  men  samler  og  sunder 
sig  i  større  Omgivelser  og  friere  Luft,  overladende 
til  Fremtiden,  om  den  har  Brug  for  ham  eller  ikke. 

Hvorfor  han  trak  sig  tilbage  fra  praktisk  Politik, 
har  han  selv  udviklet  i  sit  Manifest  til  sine  Vælgere 
og  Meningsfæller  af  12.  Juni  1890.  men  selv  uden 
dette  vilde  det  være  forstaaeligt  nok.  Den  »oppositio- 
nelle Forhandlingspolitik«,  som  havde  afløst  den 
doktrinære  Visnepolitik,  var  faktisk  bristet,  fordi  en 
saadan  Politik  kun  kunde  føres  af  et  manøvredygtigt 
Parti,  hvad  »den  samlede  Opposition <:  netop  ikke 
var,  eftersom  denne  >  samlede '^  Opposition  fra  Fødselen 
var  skilt  og  sondret  ved  en  af  selve  Naturen  draget 
Grav  imellem  Danske  og  Europæere.  Der  var  jo 
mere  end  én  Gang  under  den  saakaldte  Smørkrig, 
da  de  otte  Millioner  var  oppe,  maaske  ogsaa  i  An- 
ledning af  Rigsretsforslaget.  gode  Chancer  for  en 
mobil  Opposition,  men  hver  Gang  gik  de  tabt  under 
Gruppernes  Skinsyge,  saa  at  enhver  konsekvent  Ud- 
nyttelse af  Situationen  blev  umuHg.  For  ikke  at 
sprænge  det  Hele  maatte  der  derfor  læmpes  og  fires. 

Den  samlede  Opposition  holdt,  men  Chancerne  for- 
spildtes en  efter  en,  indtil  der  i  Foraaret  1891  ikke 
var  Mere  at  forspilde.  Da  Fæstningen  stod,  hvor  den 
stod.  og  Provisorierne  havde  mistet  deres  politiske 
og  reelle  Betydning,  var  der  for  en  Opposition 
Intet  mere  at  forhandle  om. 

Og  Grev  Holstein  var  gaaet  med  Oppositionen, 
fordi  dens  PoHtik  i  hans  Øjne  var  den  eneste,  der  i 
Længden  kunde  forenes  med  Forfatningens  Bestaaen. 
især  naar  denne  Forfatning,  som  Tilfældet  var,  gennem 
Aarene  og  i  Kraft  af  Udviklingen  sled  sine  doktrinære 
Kanter  af  sig.  Denne  Opposition  havde  ikke  magtet 
sin  Opgave,  og  da  Politiken  i  og  for  sig  ingen  Inter- 
esse havde  for  ham,  hverken  som  Ministerforberedelse 
eller  som  Beskæftigelse,  saa  foretrak  han  konsekvent 
Arbejder  og  Studier,  som  han  ikke  kunde  opgive, 
fremfor  at  følge  den  ene  eller  den  anden  af  de  to 
Sider,  som  det  havde  været  hans  Opgave  at  holde 
samlede.  Med  Danskerne  vilde  han  ikke  gaae,  og 
med  Bergs  Politik  og  dens  Konsekvenser  hverken 
vilde  eller  kunde  han  have  Noget  at  skaffe.  Skulde 
han  imidlertid  endnu  have  en  politisk  Fremtid,  .synes 
det  for  Udenforstaaende,  som  hans  Bane  var  ham 
afstukken.  Ufarbare  som  de  tidligere  Veje  er  blevet, 
synes  der  kun  at  frembyde  sig  en  eneste,  og  Op- 
gavens Vanskelighed  vilde  være  en  Fristelse  mere. 

For  denne  demokratiske  Aristokrat  vil  en  Sam- 
menslutning indenfor  Landbostandens  forskellige  Ele- 
menter frembyde  sig  som  den  naturlige  Udvej  i  et 
agerbrugendc  Land,    paa    .samme  Tid  som  den  vilde 

lægge  den  eneste  naturlige  Opgave  tilrette  for  Ari- 
stokratiet, og  hermed  den  eneste  reelle  Garanti,  som 
overhovedet  kan  gives  det.  Det  vilde  da  komme  an 
paa,  om  Aristokratiet  af  en  Skævhed  ved  den  korpo- 
rative Følelse  vedblivende  vilde  lade  sin  Dom  be- 
stemme af  en  Opinion  udenfor  sig  selv,  en  Dom,  der 
jo  ikke  er  eller  kan  være  Andet  end  et  Udslag  af 
borgerlig  Standsbevidsthed,  af  og  til  iblandet  med 
et  Stænk  af  borgerlige  Standsfordomme.  Og  dog 
er  det  i  Kraft  af  denne  Opinion,  at  Grev  Holstein 
til  en  vis  Grad  har  delt  Baron  Blixens  Lod,  som  vil 
blive  hver  den  fødte  Aristokrats,  der  uden  Stands- 
fællers  Støtte  gaar  mod  Bourgeoisi  og  Bureaukrati, 
selv  hvor  det  er  hans  simple  Skyldighed.  Og- dette 
vil  vare  saalænge  som  Bourgeoisi  og  Bureaukrati  har 
Føje  til  at  betragte  Aristokratiet  som  Toppen  i  den 
borgerlige  Kransekage,  og  den  Enkelte,  der  bryder 
ud,  som  en  Slags  Desertør,  der  bør  at  behandles 
som  saadan. 

Efter  en  Menneskealders  Forløb  kunde  der  dog 
selvfølgelig  ikke  være  Tale  om  en  simpel  Genop- 
tagelse af  Oktoberforeningens  Program.  Der  er  som 
andetsteds  berørt,  i  Mellemtiden  bl.  A.  kommet  en 
Faktor  til  uden  om  baade  store  og  smaa  Bønder  og 
Bybefolkning,  til  hvilken  der  maa  tages  vedbørligt 
Hensyn  ved  enhver  politisk  Overvejelse  i  vore  Dage. 
Et  Landboparti,  som  skulde  blive  Mere  end  et  snever- 
synet Agrarparti,  der  snart  vilde  opløses  eller  redu- 
ceres til  et  Mindretal,  maatte  derfor  være  langt  mere 
reformvenUgt    og  i  det  Hele  idealere  anlagt,  end  det 

kunde  ventes,  være  sig  af  store  eller  af  smaa  Bønder, 
og  den  Loftestang,  som  engang  i  nogle  Uger  holdt 
dem  sammen  ad  hoc ,  den  umiddelbare  Fare  for 
Staten,  vil  jo  nu  forhaabenlig  være  fjærnet  og  ikke 
kunne  opvejes  ved  den  tjærnere  Fare  for  Statens  Ex- 
istens,  som  Hgger  i  Europas  løse  politiske  Situation 
i  det  Hele. 

Sér  han  saaledes  paa  Tingene,  og  det  er  sand- 
synligt, vilde  han  søge  at  gøre  saameget  Gavn  som 
muligt  i  den  Smaatteriets  Tid,  der  vilde  komme, 
med  mange  Grupper  og  smaa  Ambitioner.  JMen  der 
er  ogsaa  en  Mulighed  for.  at  Opgavens  Vanskelighed 
vilde  friste  ham.  og  at  han  trods  sin  Tvivl  vilde 
sætte  sin  Lid  til,  at  der  i  Landets  usikre  Fremtid 
vilde  ligge  en  Spore  til  at  højne  Sindene  ud  over 
Landbointeresserne  alene  til  at  skabe  den  rette  Aand 
i  et  saa  sundt  og  stærkt  Legeme,  som  den  samlede 
Landbostand  er,  og  saaledes  gøre  den  regerings- 
dygtig  d.  v,  s.  sætte  den  istand  til  at  fore  hele 
Folket  frem. 


Tiden  vil  vise  det.  Dengang  var  Ministeriet 
Frijs  blevet  afløst  af  Ministeriet  Holstein-Holstein- 
borg, og  de  store  og  smaa  Bønder  allerede  blevet 
et  Sagn.  Venstre,  o :  de  smaa  Bønder  plus  hvad  der 
ellers  var  af  Opposition,  stod  overfor  de  store  Bønder 
plus  Elementerne  af  det  nationalliberale  Parti,  der 
med   denne  Forstærkning    havde   trukket   sig  tilbage 

til  det  nye  Landsthing  som  en  fast  Borg,  der  vilde 
kunne  udholde  mangt  et  Stormløb,  naar  Ministeriet 
var  Kommandant  paa  Borgen. 

Og  det  havde  allerede  afslaaet  forskellige  Storme 
lige  til  Finanslovnægtelse.  Venstre  var  jo  kommet  i 
Flertal  ved  Valget  i  1872  —  da  ogsaa  Grev  Holstein- 
Ledreborg  kom  ind  i  Folkethinget  —  og  besluttede 
at  gøre  Prøve  paa  sin  Magt.  Prøven  var  mislykket, 
og  jVIinisteriets  Kontraprøve  ved  Opløsningen  i  1873 
var  for  saa  vidt  lykkedes,  som  Venstre  tabte  nogle 
Kredse.  J.  A.  Hansen,  mod  hvis  Natur  deslige  Ex- 
perimenter  stred,  erklærede,  at  de  ikke  vilde  blive 
gentagne,  og  den  Schjørringske  Adresse  med  Grev 
Holstein-Ledreborgs  Forespørgsel  om  den  kgl.  Haand- 
skrivelse  var  Frugten  af  den  modificerede  Stemning 
i  Oppositionen.  Denne  var  for  at  lade  Principspørgs- 
maalene  ligge  til  Fordel  for  en  praktisk  Reform- 
politik, og  da  Grev  Holstein  vidste,  at  min  Tilbøje- 
lighed gik  i  samme  Retning,  kom  det,  men  for  sent, 
til  foreløbig  Forhandling  med  Konseilpræsidenten, 
uden  at  jeg  mindes,  fra  hvem  Initiativet  kom.  Jeg 
kan  kun  sige,  at  det  blev  mig,  som  paatog  mig 
Hvervet  at  indhente  hans  gode  Formening  om  Hen- 
sigtsmæssigheden eller  Betimeligheden  af  en  For- 
handling paa  Grundlag  af  en  nærmere  bestemmende 
Reformpolitik. 

Grev  Holstein-Holsteinborg  sad ,  da  jeg  lod  mig 
melde  hos  ham,  og  trak  sine  Støvler  paa  for  at  be- 
give sig  til  Rigsdagen.  Da  jeg  havde  fremført  mit 
Ærinde,   spurgte   han,    stadig   trækkende  og  med  en 

Betoning,  der  strax  paa  Forhaand  skulde  tage  mig 
Kreditivet  ud  af  Haanden :  Om  jeg  troede  paa 
»Fætters.  Paa  mit  Svar,  at  der  jo  her  netop  var 
Tale  om  at  vise  sin  Tro  i  sine  Gerninger,  sagde 
han :  Nuvel ,  jeg  maa  skynde  mig  op  i  Rigsdagen, 
og  paa  Vejen  kan  vi  jo  tale  om  Tingen.  Hvad  vil 
Venstre  r  —  Fremtiden  her  og  hisset :  Reform  i  Skole 
og  Kirke.  —  Oh,  det  er  ellers  noget  sent.  —  Ja,  nu 
gaar  vi  jo.  —  Nej,  det  var  ikke  saadan  ment. 

Og  det  var  virkelig  noget  sent ,  thi  ganske  kort 
efter  blev  Ministeriet  Holstein  afløst  af  Ministeriet 
Fonnesbech,  og  Forhandlingerne  fik  nu  en  solidere 
Basis.  Den  nye  Konseilpræsident  kendte  jeg,  som 
ovenfor  berørt,  gennem  Baron  Blixen,  der  med 
blandede  Følelser  betragtede  sig  som  Skaberen  af 
Politikeren  Fonnesbech,  forsaavidt  han  ved  sin 
personlige  Intervention  havde  forskaffet  ham  den  første 
officielle  (udenlandske)  Anerkendelse.  —  Saa  hændte 
det,  at  Fonnesbech  i  en  Samtale  om  upolitiske  Ting- 
pludselig,  men  ikke  hastig,  som  det  var  hans  Vane, 
og  med  et  Udtryk,  der  altid  førte  Mr.  Pickwick  frem 
for  min  Tanke,  vendte  sig  om  paa  Hælen  med  det 
Spørgsmaal:  Om  jeg  troede,  at  Venstre  endnu  var 
villigt  til  en  Forhandling  i  Fredens  Interesse. 

Derefter  kom  det  saa  til  længere  skriftlige  og 
mundtlige  Forhandlinger  med  Grev  Holstein-Ledre- 
borg, som  jeg  endnu  mindes  med  Tilfredsstillelse, 
ikke  blot  af  Hensyn  til  Forhandlingsstedet,  til  hvilket 
vi  —  ingenlunde  af  Skyhed  —  havde  valgt  Eremitagen 
i  den    smukke  Sommertid,    men    paa  Grund    af  den 

Personlighed,  som  jeg  nu  egenlig  først  lærte  ret  at 
kende.  Det  var  rent  akademiske  Øvelser,  eftersom 
de  virkelige  Forhandlinger  samtidig  førtes  af  Grev 
Holstein  med  Worsaae  og  Fonnesbech,  med  hvilken 
Sidste  jeg  ligeledes  fortsatte  disse  uskyldige  Øvelser, 
der  udmærkede  sig  mere  ved  den  gode  Vilje  end 
ved  den  tilsvarende  Evne. 

For  at  det  Hele  dog  skulde  have  virkelig  Be- 
tydning, havde  Grev  Holstein  samtidig  henvendt  sig 
til  Venstres  Bestyrelse,  med  hvilken  han  hele  Tiden 
stod  i  Forbindelse,  medens  disse  Forhandlinger  førtes 
med  Ministrene.  Om  Storpolitik  var  der  kun  forsaa- 
vidt  Tale,  som  Venstre  i  sine  Fordringer  holdt  paa 
Noget,  der  vilde  medføre,  at  Ministeriet  ogsaa  maatte 
søge  Støtte  hos  Folkethinget,  eventuelt  mod  Lands- 
thinget.  Men  det  var  rent  saglige  Spørgsmaal:  De 
gejstlige  Lønningslove ,  en  Omordning  af  Fattig- 
væsenet og  endnu  et  Spørgsmaal  eller  to,  som  jeg 
har  glemt.  Det  egenlige  Stridens  Æble,  som  man 
—  Forhandlingerne  synes  at  være  blevet  fortsatte  af 
J.  A.  Hansen  —  ikke  magtede,  var  den  faste  Penge- 
løn. Siden  —  under  Samlingen  —  kom  rigtignok 
Striden  om  Fattigloven  til ,  men  først  efter  at  det 
havde  vist  sig,  at  man  ingen  Vej  kunde  komme 
gennem  Underhandlingerne.  Henimod  P"oraaret  kunde 
Fonnesbech  maaske  endnu  have  behersket  Situationen 
gennem  en  Forstaaelse  med  J.  A  Hansen  og  Berg, 
af  hvilke  ialfald  den  Første  ikke  havde  Noget  mod 
en  Overenskomst,  og  der  blev  virkelig  ogsaa,  endnu 
i  den  ellevte  Time,    gjort   et    Forsøg,    dog    ikke    af 

Grev  Holstein,  men  af  Gert  Winther;  men  det  blev 
ikke  til  Noget.  Fonnesbech  var  bange  for  Lands- 
thing  og  bange  for  Folkething  og  endte  derfor  den 
14de  Maj  med  at  sætte  sig  midt  imellem  begge 
Thing. 

Thi  Fonnesbech  var  i  Virkeligheden  ikke  Plad- 
sen voksen,  langt  mindre  dog  fra  Intelligensens  end 
fra  Karakterens  og  —  Udspringets  Side.  Thi  medens 
det  hverken  skortede  ham  paa  Kundskaber  eller  Be- 
gavelse, og  hans  humane  Karakter  var  anerkendt 
ogsaa  af  Modstanderne,  led  han  af  Mangel  paa  Selv- 
tillid og  Viljekraft,  saa  at  han  kun  rent  momentvis 
kunde  mande  sig  op  for  Dagen  efter  atter  at  gemme 
sig  ligesom  af  Undseelse  over  begaaet  Extravagance. 
Men  tiltrods  for  Alt  vilde  Fonnesbech  i  vort  evne- 
fattige Land  kunnet  udrette  meget  Godt,  hvis  han 
enten  havde  været  adelig  Godsejer  eller  slet  ikke 
Godsejer,  ialtfald  ikke  Godsejer  og  en  saa  gennem- 
ført Type  paa  en  bon  bourgeois.  Thi  det  var,  hvor 
sært  det  end  maatte  lyde,  denne  Bourgeoisgodsejer, 
der  fældede  Fonnesbech.  Han  var  ikke  de  adelige 
Godsejere  fornem  nok,  hvad  han  vilde  været,  om 
han  istedetfor  Godsejer  havde  været  f.  Ex.  Embeds- 
mand eller  privatiserende  Kapitalist.  Dette  er  fine 
Nuancer,  som  det  er  vanskeligt  for  Udenforstaaende 
at  faae  Øje  paa,  men  det  gode  Hovede,  der  først 
faldt  paa  at  kalde  ham  von  Esbech.  havde  det  rette 
Syn  paa  Tingen.  Han  selv  ogsaa.  Men  medens  han 
med  virkelig  Humor  kunde  fortælle,  hvorledes  man 
vragede  ham,    da    han    som   juridi.sk  Kandidat  søgte 


271 

en  Plads  i  Justits-  eller  Indenrigsministeriet,  medens 
han  nu  var  god  nok  til  baade  Finans-  og  Inden- 
rigsminister og  Konseilpræsident,  saa  kunde  han 
undseligt  spørge  Forfatteren  af  hans  Biografi,  om 
hans  Hustrus  (borgerlige)  Navn  skulde  nævnes,  og 
dukke  Hovedet  for  den  umandige  Følelse  ikke  at 
være  ebenbiirtig  og  derfor  alligevel  ikke  god  nok. 
Og  istedetfor  at  sætte  Haardt  mod  Haardt  og  tage 
den  Kamp  op,  som  han  følte  vilde  komme  alligevel, 
gik  han  afvejen  for  Kendsgerningerne,  cajolerede  og 
doterede,  hvor  Gunst  og  Gave  var  lige  frugtesløse, 
og  opstillede  forgæves  Begrebet  fælles  Modstandere, 
indtil  de  virkelige  Modstandere  og  hine  formentlige 
fælles  Modstandere  rakte  hinanden  Haand  over  hans 
Hoved.  - 

I  sit  Privatliv  var  han  en  jævn,  yderst  eisværdig 
og  fordringsløs  Personlighed,  som  med  Sindsligevægt 
forstod  at  bære  baade  Sorg  og  Modgang,  der  kun 
ligesom  i  Forbigaaende  kunde  gøre  Indgreb  i  hans 
Livsmod  og  Livslyst.  Sit  store  Tab  ved  GedaHas 
Fallit,  der  af  denne  blev  anslaaet  til  ikke  Mindre  end 
300,000  Kroner,  men  i  hvert  Fald  var  saa  stort, 
at  Fonnesbech  til  mig  kaldte  det  en  Mishandling, 
tog  han  som  virkelig  Grandseigneur  uden  at  forandre 
Noget  i  sit  Væsen  overfor  Ophavsmanden.  Jeg  husker 
en  saadan  Scene. 

Gedalias  StiUing  var  mere  end  truet,  da  Fonnes- 
bech en  Morgen  indfandt  sig  paa  hans  Kontor  og 
sagtmodig  og  beskeden  som  altid  vinkede  med  Haan- 
den,  at  Gedalia  ikke  maatte  lade  sig  forstyrre. 

Xej,  Gu'  bevares?   Hvad  Excellencen  ønskede? 

Aa,    jeg  har  Brug  for  nogle  Penge  i  Øjeblikket. 

Naturligvis  —  hvor  Meget,   om  jeg  maa  spørge. 

En  30,000. 

Saa  Meget?  — 

Hvis  det  generer,  kan  jeg  godt  vente. 

Generer:  Nej  —  jeg  troede,  det  var  Sedler, 
Deres  Excellence  ønskede.  Nej,  Penge  har  vi  netop 
nu  rigelig  med,  det  er  kun  Sedler,  der  er  Mangel 
paa,  og  jeg  skal  nu  straks  — 

Ja,  Tak,  Farvel. 

Jeg  véd  ikke,  om  Pengene  blev  betalt,  men 
Fonnesbech  var  ikke  ude  af  Døren  før  Gedalia  hvid- 
skede: Var  det  ikke  s:odt?  —  Sedler! 


Hermed  var  Politiken  endelig  lagt  paa  Hylden. 
Journalistiken  derimod  har  et  endnu  fastere  Hold  i 
sin  Mand  og  slipper  ham  vel  egenlig  aldrig.  Jeg  skal 
dog  her  ikke  komme  nærmere  ind  paa  dette  Omraade. 
end  alt  er  sket  i  det  Foregaaende,  og  derfor  ind- 
skrænke mig  til  at  angive  Forfatteren  til  tvende 
Pjecer,  den  ene  fra  1885  :  »Et  Forslag  til  Overvejelse 
af  10  gode  Mænd«,  —  den  anden  fra  1888:  »Hvorfor 
jeg  illuminerer  ved  Kongens  Jubilæumsfest«,  der  begge 
er  et  Udslag  af  den  Higen  efter  at  se  et  samlet  Folk, 
saa  langt  det  danske  Hjerte  slaar.  paa  et  fælles  aner- 
kendte Retsgrundlag,  som  har  ligget  bag  den  ganske 
Politik. 


Bilag 


Situationen  Bismarck. 

(Ugeskriftet  ^^ Norden«   for  8.  November  1S62). 


Motto:  Naar  Nøden  er  størst, 
er  Hjælpen  nærmest. 

Medens  det  bl.  a.  er  bekendt,  at  fire  Stormagter 
har  fældet  Dommen  i  Proceduren  om  Danmarks 
Fremtid  "j,  og  ikkun  faa  mere  i  dette  end  i  saa  mange 
andre  Spørgsmaal  kunne  have  nogen  begrundet  For- 
mening om  den  tavse  Mands  Anskuelser,  forekommer 
det  mig,  at  Situationen  ikke  desmindre  er  undergaaet 
en  væsenhg  Forandring  ved  det  Omsving,  som  har 
fundet  Sted  i  vor  hidtilværende  Hovedmodstanders, 
men  i  alt  væsenligt  naturlige  Allieredes  Forhold,  og 
særlig  ved  den  Mands  hele  Karakter,  Optræden,  An- 
tecedentier  og  formodede  Fremtidsplaner,  der  ved  en 
sælsom  Skæbnens  Tilskikkelse  netop  i  dette  Øje- 
blik er  blevet  kaldet  til  at  styre  Preussens  Anlig- 
gender og  derved  indirekte  udøve  en  gennemgribende 
Indflydelse  ogsaa  paa  Danmarks  Skæbne :  Min  Mening 
er  kortehg  den,  at  der  nu  i  Spidsen  for  Preussens 
Styrelse  er  blevet  stillet,  ikke  blot  en  Statsmand, 
men  en  virkelig  Mand,  medens  det  ikke  har  været 
let  hos  de  hidtidige  Regeringsmænd  at  paavise  de 
Principer,  som  var  de  ledende  i  den  preussiske  PoHtik, 


^)    Sigter    til  Lord  Russells  Note    af  24.  Septbr.    s.  A.    og    dens 
Lysen  i  Kuld  og  Kjøn  af  »Europa». 

Joseph  Michaelsen:     Fra  min  Samtid.     II.  I S 

der  svajede  hid  og  did  mellem  Manteuffelsk  Junker- 
dømme  og  den  Auerswald-Schwerinske  nye  Æra, 
meltem  Olmiitz-Bronzell  og  Handelstraktat  med  Fran- 
krig, medens  det  Gothaisk-doktrinære  Schleswig-Hol- 
stein,  som  »det  eneste  specifik  preussiske  Spørgsmaal«, 
trak  sig  igennem  den  preussiske  Udenrigspolitik  som 
den  røde  Traad  gennem  den  engelske  Marines 
Kabelgarn. 

Men  bag  alt  dette  er  utvivlsomt  ogsaa  gaaet  en 
Følelse  af  Nødvendigheden  af  at  komme  ud  over  den 
Tilstand,  hvori  den  mindste  Stormagt  befandt  sig, 
den  Anspændelse  af  Kræfterne  over  Evne,  som  denne 
Tilstand  medførte,  og  det  lidet  glædelige  Faktum  at 
maatte  se  paa,  hvorledes  de  mægtigere  Kolleger  af- 
gjorde Sagerne  imellem  sig;  bag  alt  dette  har  dog 
ligget  en  Følelse  af  Militærkonventionernes  Utilstræk- 
kelighed og  den  uundgaaelige  yderste  Anstrængelse 
for  at  opfylde  den  store  Frederiks  Testamente,  eller 
med  andre  Ord:  En  sidste  afgjørende  Krig  paa  Liv 
og  Død  med  den  gamle  Lehnsherre  Østerrig,  under 
hvilken  man  efter  den  samme  store  Frederiks  Exem- 
pel  kunde  arrondere  sig  mod  Nord  og  Syd,  »udvide 
det  smalle  Legeme  efter  den  vide  og  tunge  Rustnings 
Behov«.  Men  Østerrig  er  faktisk  Forbundets  Leder, 
og  det  første  Fornødne  er  og  har  derfor  længe  været 
dette  østerrigske  Forbunds  Ydmygelse,  eventuelt  Op- 
løsning. Officielt  afgiver  Preussen  som  hidtil  sin 
Stemme,  officiøst  vil  det  ikke  lade  sig  »majorisere«, 
i  al  officiel  Hemmelighed,  men  iøvrigt  aabenbart  nok 
gaar  dets  Bestræbelser  ud  paa:  »den  Bundestag  lahm 
zu  legen«. 

Nu  vil  neppe  nogen  kunne  nægte,  at  en  stærk 
og  disciplineret  Hær  ■ —  en  herlig  Krigshær  —  er  den 
første  Betingelse  for  Opnaaelsen  af  dette  Maal,  og 
da  det  doktrinære  Deputeretkammer  og  dets  Tilhæng, 
der  ikke  havde  det  mindste  imod  at  erobre  den  ganske 
Verden,  naar  det  blot  lod  sig  gjøre  med  mere  eller 
mindre  grundige  Taler,  men  nærede  en  uovervindelig 
Modbydelighed  mod  »Blut  und  Eisen«,  lagde  Hindrin- 
ger i  Vejen  for  Kongens  Planer  til  Armeens  Reorga- 
nisation og  Forøgelse,  da  Kammeret,  stærkt  i  Bevidst- 
heden   om   at  staae  paa  en  kgl.  preussisk  oktroyeret 

»Rechtsboden«,  nægtede  de  hertil  fornødne  Bevillin- 
ger, da  Krisen  var  udbrudt,  som  syntes  at  maatte 
ende  med  enten  Kronens  Ydmygelse  eller  med  et 
militært  Junkerdespoti,  kaldte  Kongen  sin  Gesandt  i 
Paris  forat  give  ham  Styret  i  Haand. 

En  begavet  og  kundskabsrig  brandenburgsk  Junker 
taber  Lysten  til  Patrimonialjustits  og  Væddeløb, 
kaster  sig  over  Statsret  og  Politik  og  deltager  med 
Liv  og  Sjæl  i  det  nye  politiske  Liv,  som  under  Kong 
Frederik  Wilhelm  IV.  skulde  indvies  i  Preussen.  Revo- 
lutionen af  1848  gjorde  en  Ende  paa  Formerne  for  den 
aandrige  Monarks  Theorier,  men  gav  paa  samme  Tid 
Ex-Junkeren  rigelig  Lejlighed  til  at  prøve  sine  Vinger  i 
Kampen  mod  Masserne,  som  ved  en  Overrumpling 
var  kommet  i  Besiddelse  af  Magten  uden  at  vide, 
hvortil  de  skulde  bruge  den.  Da  Wrangel  og  hans 
Soldater  havde  befriet  dem  for  Regeringsbyrderne  og 
Modstanden  var  brudt,  følte  Bismarck  Trang  til  en 
anden  Kampplads  og  sendtes  til  P'rankfurr  som  Le- 
gationssekretær, for  kort  Tid  efter  som  Chef  at  over- 
tage Gesandtskabet.  Hele  den  tyske  Jammerlighed 
laa  her  opslaaet  for  ham:  Den  uforsonlige  Rivalitet 
mellem  Østerrig  og  Preus.sen,  der  begge  efterstræbte 
Hegemoniet  i  Tyskland,  det  første  støttende  sig  til 
Traditionerne  og  Sympathierne  i  Sydtyskland,  det 
sidste  til  sin  unaturlige  Leflen  med  Doktrinen  og 
Professor  væsenet ;  det  gabende  Svælg  mellem  det 
katholske  Syd-  og  det  protestantiske  Nordtyskland; 
Smaafyrsternes  haardnakkede  Fastklæben  ved  deres 
suveræne  Skinrettigheder,  og  Spidsborgerlivet  i  disse 
Duodezstater;  den  faktiske  Partikularisme  i  Bunden 
og  i  Masserne  og  paa  Overfladen  et  højrøstet  hult 
doktrinært  Bureaukratis  Hberale  Floskler  og  golde 
Enhedsfraser,  til  hvis  Virkeliggjørelse  det  snart  paa- 
kaldte den  preussiske  Armés  Bistand,  snart  det  samme 
Folk,  som  det  til  dagligdags  behandlede  som  et  ret- 
løst  Proletariat  —  saaledes  var  i  kort  Begreb  det 
Materiale,  blandt  hvilket  den  unge  Diplomat  havde 
fundet  Lejlighed  til  at  prøve  sine  Kræfter.  Det 
hedder,  at  Bismarck  var  gaaet  til  Frankfurt  med 
Gammel-Preusserens  instinktmæssige  Nag  til  Østerrig. 
og   jeg    har  Grund    til    at    troe,    at    dette  Nag  fandt 

Næring,  da  han  i  et  omtvistet  Sporgsmaal  —  For- 
bundsfæstningen  Rastadts  Besætningsforhold  —  havde 
troet  at  kunne  lide  paa  den  osterrigske  Præsidial- 
gesandts  givne  Ord,  men  saa  sig  skulTet.  Til  Preus- 
serens Nag  kom  saaledes  Diplomatens  Rancune  og 
gentleman'ens  Foragt  for  de  østerrigske  Smaa-Machia- 
vellier,  og  her  udviklede  sig  da  den  Antagonisme 
mellem  den  protestantisk-preussiske  Bismarck  og  den 
i  et  Jesuiterkollegium  opdragne  ultramontane  Rechberg. 
som  gav  enhver  afvigende  Opfattelse  af  et  foreliggende 
Sporgsmaal  Karakteren  af  en  Duel.  Nu  raader  de  tvende 
Modstandere  over  tvende  Stormagters  samlede  Styrke. 

Imidlertid  lykkedes  det  Bismarck  ved  praktiske 
og  kloge  Raad  at  grundfæste  sin  Indflydelse  ikke 
blot  hjemme,  men  ogsaa  ved  de  smaa  tyske  Holifer : 
men  da  hans  Anskuelser  om  Preussens  Optræden  mod 
Danmark  i  et  givet  Ojeblik  ikke  faldt  sammen  med 
et  momentant  Omsving  i  Berlin,  forlod  han  Frankfurt, 
og  da  man  dernæst  havde  Brug  for  hans  udmærkede 
Evner  andetsteds,  og  han  mulig  selv  har  folt  Trang 
til  »som  god  Champagne  at  sættes  i  Is  før  han  toges 
endelig  i  Brug«,  modtog  han  Sendelsen  som  Preussens 
Gesandt  ved  Hoffet  i  St.  Petersborg. 

I  det  ru.ssiske  Riges  Hovedstad  fik  han  Lejlighed 
til  nærved  at  se  det  østlige  Kejserdømmes  storartede 
og  fremmede  Forhold,  og  blev  Vidne  til  en  ædel 
Monarks  Anstrengelser  for  at  delagtiggjøre  et  trofast 
og  ufordærvet  Folk  i  Civilisationens  og  en  ordnet 
Retstilstands  Velsignelser.  Det  faldt  i  hans  Lod  at 
se  et  Samfund  røre  sig  og  stræbe  fremad  uden  Hinder 
af  kejtede  og  paatrængende  Bogstavhelte,  se  Folk  og 
Regering  gaae  Haand  i  Haand  for  at  gjøre  Fædre- 
landet stærkt  og  mægtigt  udadtil,  frigjøre  det  for 
hæmmende  Misbrug  indadtil  med  fuld  Bevidsthed  om 
de  Offre,  Kampen  krævede,  se  Kapaciteterne  stillede 
paa  deres  rette  Plads,  Professoren  paa  Kathedret, 
Statsmanden  ved  Statens  Ror. 

I  Spidsen  for  den  russiske  Statsstyrelse  stod  og 
staar  endnu  en  Statsmand  af  forste  Rang,  Fyrst 
Alexander  Gortschakoff,  under  hvem  Rusland  skulde 
»sunde  sig«  for,  naar  de  Saar  var  lægte,  som  Vest- 
magternes Vaaben  og  Østerrigs  »storartede  Utaknem- 

lighed«  havde  bibragt  det,  genfødt  at  optræde  paa 
en  Skueplads,  hvorfra  det  for  en  kort  Tid  havde 
trukket  sig  tilbage.  Da  Fyrsten  udtalte  sit  berømte 
j'y  adhére  til  Østerrigs  haarde  Betingelser,  er  dette 
sikkerlig  sket  med  fuld  Fortrøstning  til,  at  den  Dag 
vilde  komme,  da  hans:  Væ  victis!  vilde  runge  i  de 
utaknemlige  Øren.  Ogsaa  her  forefandt  Bismarck  et 
personligt  Mellemværende  med  Machiavellisterne  og 
»Hof borgen«,  et  Punkt,  hvor  han  kunde  mødes  i  god 
Harmoni  med  russiske  Statsmænd. 

»Med  et  aabent  Blik  for  de  Sympathier,  som 
bestemmer  Nationernes  Optræden«  forlod  Bismarck 
Petersborg  for  at  gaae  til  den  nye  Cæsars  Hof  som 
preussisk  Gesandt  og  her  i  officiel  Stilling  at  finde 
den  Samstemning  bekræftet,  som  tidligere  Bekendt- 
skab havde  grundlagt.  For  anden  Gang  blev  han 
Vidne  til  Doktrinens  absolute  Undværlighed.  Det 
er  ingen  Tvivl  underkastet,  at  den  overlegne  Mand, 
med  hvem  Skæbnen  her  paany  forte  Bismarck  sam- 
men, har  udovet  Indflydelse  paa  hans  modtagelige 
Gemyt  og  klare  Opfatningsevne,  at  Modsætningen 
mellem  Kejser  Napoleons  Kæmpeplaner  og  Hjem- 
mets smaa  Idrætter,  mellem  den  kloge  Herskers 
Jærnvillie,  den  koldt  beregnende  Statsmands,  af  ukal- 
dede Frasemageres  Pedanterier  uforstyrrede  Vejen 
af  modstaaende  Kræfter  og  Hjemmets  Vaklen  og 
paatrængende  Doktrinæres  Pegen  paa  Systemet, 
hvorefter  Regeringen  havde  at  rette  sig,  »selv  om 
Preussen  skulde  synke  ned  til  Niveau  med  Hessen.« 
har  slaaet  en  Mand  med  Bismarcks  klare  Forstand 
og  i  den  unge  daadkraftige  Statsmand  vakt  Ønsket 
om  at  læge  de  Onder,  hvoraf  Fædrelandet  led,  selv 
om  en  Amputation  blev  nødvendig.  I  St.  Peters- 
borg havde  han  set  en  Regering  skride  fremad  uden 
at  ændse  Larmen  af  et  Sammenstød,  i  Paris  havde 
han  lært  at  fare  med  Læmpe,  saavidt  muligt  at 
skaane  Formerne,  langsomt  at  kvæle  Modstanderne, 
men  selv  ad  de  største  Omveje  urokkelig  holde  sig 
Maalet  for  Øje ;  der  er  Grund  til  at  antage,  at  han 
ved  Seinen  har  forefundet  en  lignende  Tankerække 
som  ved  Neva .  en  lignende  Stemning  mod  det 
Habsbursske  Hus. 

Efter  at  have  gennemgaaet  en  saadan  Udvikling, 
modtog  Bismarck  sin  Konges  Kald. 

Der  er  intet  Sporgsmaal  om,  at  den  livsfriske 
Verdensmand  for  sit  personlige  Vedkommend  befandt 
sig  bedre  ved  Kejserhoffet  i  Verdensstaden  end  ved 
Tanken  om  at  kastes  ind  i  Hjemmets  forholdsvis 
smaa  Stridigheder  for  at  overtage  Styrelsen  under 
en  Konge,  der  ikke  synes  at  være  kommen  til 
Klarhed  med  sig  selv  om  Maal  og  JVIidler,  med  en 
mægtig  Adel,  hvis  Anskuelser  var  blevet  ham  frem- 
mede under  den  lange  Fraværelse  fra  Fædrelandet, 
med  et  i  Selvforgudelse  fortabt  smaaligt  Bureaukrati, 
en  Borgerstand,  som  for  en  Del  var  vænnet  til  at 
gaae  i  Doktrinens  Ledebaand,  en  forkuet  Almue  paa 
Landet  og  et  »fortumlet«  Proletariat  i  Byerne,  men 
med  en  stærk  og  fortrinlig  organiseret  Hær  med 
store  Minder  og  et  krigersk  Officerskorps,  der  higer 
efter  at  følge  Sporet,  samt  rige  Midler  til  at  bruge 
den. 

Naar  Gesandten  —  som  havde  benyttet  Sommer- 
ferien til  paa  begge  Sider  af  Pyrenæerne  at  fore  et 
»upolitisk  Vandreliv«,  dels  for  at  styrke  sine  Kræfter, 
dels  maaske  for  at  undgaae  en  parlamentarisk 
Sommerkampagne  i  Berlin  med  de  støvede  Behagelig- 
heder, der  følger  med  et  Sommerophold  i  en  »Gast- 
hof« paa  Solsiden  »unter  den  Linden«  —  nu  des- 
uagtet fulgte  Opfordringen  »zu  allem  bereit«  og  med 
friske  Kræfter  tog  fat  paa  Værket,  hvad  Maal  har 
han  da  sat  sig  og  hvorledes  vil  han  naae  det. 

Først  og  fremmest  tør  det  da  antages,  at 
Eksellencetitler,  Storkors  og  Ministergager  ikke  have 
udøvet  nogen  Indflydelse  —  det  var  hans  altsammen 
iforvejen  —  saalidt  som  Magt  og  Myndighed  til  at 
skabe  preussiske  Kammerraader,  barnlig  Lyst  til 
at  gaae  tilsengs  i  en  Portefeuille  eller  sove  sin 
Middagssøvn  paa  en  Taburet,  medens  en  Skare  af 
beundrende  Venner  lægger  Ryg  til  eller  vifter  Fluerne 
fra  Halvgudens  Aasyn  —  saadanne  Smaating  var 
Manden  for  længe  siden  ud  over  Det  ligger  nær- 
mere at  antage,  at  et  stort  Maal  har  vinket  Stats- 
manden, at  han  havde  besluttet  med  fast  Haand  at 
gribe  ind  i  »Tidens  store  Sporgsmaal«   for  at  hidføre 

en  for  sit  Fædreland  gunstig  Løsning  —  med  ét 
Ord  hæve  Preussen  til  en  virkelig  Stormagt. 

Forsaavidt  Bismarck  nu  har  sat  sig  et  saadant 
Maal  —  Piémont  laa  længere  fra  Italien,  da  Cavour 
gik  til  Plombiéres,  end  da  Bismarck  forleden  gik  til 
Paris  —  forsaavidt  Bismarck  virkelig  har  paataget 
sig  den  Mission,  som  af  Historie  og  Forhold  er  givet 
Preussen  —  hvad  udkræves  da  for  at  opfylde  den? 
Svaret  er:  Samling  i  én  Haand  af  Preussens  hele 
Magt  —  og  til  den  Ende  først  og  fremmest  Tilintet- 
gørelse af  Doktrinen,  Henvisning  af  Bureaukratiet  til 
dets  Skrivepulte,  en  stærk  Haand  lagt  paa  en  demo- 
raliseret Presse  —  for  at  bestaae  i  en  sidste  uund- 
gaaelig  Kamp  mod  den  gamle  Lehnsherre  og  mange- 
aarige  Medbejler,  Mon  det  tør  kaldes  Kandestøberi 
at  antage,  at  det  er  dette  Øjemed,  der  har  vundet 
ham  Kejser  Napoleons  Agtelse  og  Fyrst  Gortscha- 
koffs  tavse  Samtykke  til  en  »Aktion«. 

Et  Skridt  er  gjort.  Doktrinen  har  med  lempelig 
Overholdelse  af  Formerne  faaet  en  Mundkurv  paa, 
Gothaismen  flakker  hjemløs  om  i  det  store  Fædreland 
efter  at  have  opgivet  Tanken  om  en  Nybygd  ved 
Nilens  Kilder,  Forelæsninger,  Prædikener,  Manuduk- 
tioner  og  Skriveriet  i  Kontorerne  gaar  atter  deres 
Gang  uhindret  af  selvbestallet  Statsmandsfærd,  Presse- 
Geschaftet  trues  med  Bankerot  og  Arméens  Forøgelse 
er  sikret,  samtidig  med  at  Almuen,  Demokratiet  er 
vundet  ved  Udsigten  til  en  Indskrænkning  i  Tjeneste- 
tiden. 

Men   et  andet  og  væsenligt  Skridt   staar  tilbage. 

Før  Preussen  styrter  sig  i  en  Kamp,  der  vil 
gøre  Fordring  paa  alle  dets  Kræfter,  maa  det  have 
Ryggen  fri,  kan  det  paa  ingen  Maade  taale  en  Fjende 
bag  sig,  som,  hvor  svag  han  end  tilsyneladende  kan 
være,  dog  pludselig  kan  faae  en  tredobbelt  Styrke, 
men  under  alle  Omstændigheder  formaar  at  uddele 
følelige  Slag ;  medens  Tanken  er  spændt  paa  det 
Større,  vil  den  ikke  et  Minut  forstyrres  af  det  Smaa 
—  med  andre  Ord:  Preussen  maa  med  det  Gode 
eller  med  det  Onde  have  Fred  med  Dan- 
mark. 

Bismarck,    som    for    nogle    Aar    tilbage    besøgte 

de  skandinaviske  Riger,  og  der  som  overalt  vandt 
Venner  (om  Bakkegaarden  hører  til  disse,  véd  jeg 
ikke)  har  neppe  glemt  gamle  Bekendtskaber,  men 
sikkerlig  trøstet  sig  til,  at  »deres  Veje  atter  kunde 
mødes«  for  i  Fællesskab  at  kunne  arbejde  til  det 
samme  Maal :  Det  protestantiske  Nordens  Frihed  og 
Selvstændighed. 

Bismarck  véd,  at  Fjerde  Christian  kæmpede  og 
den  store  Gustav  Adolf  sejrende  faldt,  ikke  blot  for 
Troes-  og  Tankefrihed,  men  for  et  frit  Nordtydskland 
—  Prostestanten  Bismarck  véd  at  vurdere  Vægten 
og  Betydningen  af  en  hjærtelig  Sammenslutning  af 
de  gothisk-germanske  Stammer ,  som  først  viribus 
unitis  vilde  være  stærke  nok  til  at  modstaae  det 
romanske  og  slaviske  Tryk. 

Bismarck  véd,  at  han  vilde  erhverve  sig  grundet 
Adkomst  til  det  hele  europæiske  Diplomaties  Erkendt- 
lighed og  indtage  en  diplomatisk  Position  som  ingen 
nulevende  Statsmand,  hvis  det  lykkedes  ham  ad 
fredelig  Vej  og  til  begge  Parters  Tilfredshed  at 
fjærne  et  Spørgsmaal  fra  Dagsordenen,  som  bringer 
Statsmænd  til  at  tale  over  sig,  Diplomatien  til  For- 
tvivlelse og  det  europæiske  Publikum  til  at  gyse, 
samtidig  med  at  det  indtager  sin  Plads  blandt  de 
Sfinxer,  hvis  Gaader  maae  løses  ved  Snille  eller 
Blod. 

Ad  hvilken  Vej  den  preussiske  Statsmand  vil 
forsøge  en  saadan  Løsning,  er  et  Spørgsmaal,  til 
hvilket  det  er  min  Agt  senere  at  komme  tilbage. 
Her  vil  det  være  tilstrækkeligt  at  bemærke ,  at 
osterrigske  Blade  alt  advarende  har  givet  et  Finger- 
peg i  saa  Henseende. 

»Standpunktet  fra  1852,«  hedder  det,  »skal  op- 
gives, og  Fred  afsluttes  med  Danmark  som  en  con- 
ditio  sine  qua  non  »for  videregaaende  Planer,«  ved 
hvis  blotte  Omtale  det  knager  i  den  gamle  Kejser- 
stats mangfoldige  Sammenføjninger. 

Hvad  kan  denne  uvante  Tale  betyde  andet,  end 
Formodningen  om  Muligheden  af  en  Anerkendelse 
fra  Preussens  Side  af  Ejderen  som  Nordens  Grænse, 
udover  hvilken    det   Intet,    slet    Intet    har    at    skaffe, 

ligesom  Tydskland  Intet,  slet  Intet  skal  have  at  skafte 
paa  skandinavisk  Grund? 

Bismarck  véd,  at  dette  er  Betingelsen,  den  ufra- 
vigelige Betingelse  for  ikke  blot  et  fredeligt  Naboskab 
med  det  skandinaviske  Norden,  men  for  en  Forening 
af  Interesser,  som  naturligt  høre  sammen. 

Sporger  jeg  nu,  hvad  der  skulde  afholde  en 
Mand  som  Bismarck  fra  at  forsøge  en  saadan  fredelig 
Losning  af  Striden  med  Danmark  og  Norden,  da 
fremstiller  de  formodede  Hindringer  sig  dels  paa 
denne,  dels  paa  hin  Side  af  Ejderen:  Den  offenlige 
Mening  i  Tydsland,  Forhold  og  Stemninger  i  Dan- 
mark og  det  øvrige  Norden. 

Skulde  vi  bedomme  den  oftenlige  Mening  i 
Tydskland  efter  de  Organer,  gennem  hvilke  den 
væsenlig  lyder  over  til  os,  vilde  vi  aabenbart  komme 
til  et  fejlagtigt  Resultat. 

Vi  har  hidtil  saa  godt  som  udelukkende  gjort 
Bekendtskab  med  det  doktrinære  Tydskland.  Det 
preussiske  Deputeretkammer  er  ligesaa  lidt  en  virkelig 
Repræsentation  for  det  preussiske  Folk  som  Stænder- 
forsamhngen  er  det  for  Slesvig  eller  Rigsraadet  for 
Danmarks  Rige.  Doktrinen.  Gothaismen,  Professor- 
dømmet  raader  i  Tydskland  ikke  blot  over  Repræ- 
sentationerne, men  som  andetsteds  over  den  overvejende 
Del  af  Pressen,  i  hvilken  den  over  sig  til,  hvad  den  kalder 
»praktisk  Politik«,  og  da  Schleswig-Holstein  hører  til 
Systemet,  ja  staar  at  læse  med  udhævede  Typer  i 
første  Paragraf,  er  blevet  det  fornemste  Dogme  for 
enhver  god  Systemets  Mand,  enhver  god  Pennehelts 
Feltraab,  er  dets  Organer  uatbrudt  strømmet  over  af 
Tydsklands  Forpligtelser  til  at  indløse  den  i  Slesvig 
pantsatte  tydske  Ære.  At  vente  sig,  at  disse  Helte 
skulde  have  en  Folelse  af  det  Usømmelige  i  en  saa- 
dan Fremfærd  overfor  Tydsklands  svageste  Nabo, 
vilde  ganske  være  at  miskende  Doktrinen;  point 
d'honneur  hører  ikke  til  Systemet,  saalidt,  at  man 
har  haft  Exempler  paa  doktrinære  Statsmænd,  som  i 
Skjul  af  legemlig  Svaghed  ikke  tager  i  Betænkning 
at  udslynge  letfærdige  Ukvemsord  mod  Mænd,  som 
har  afvigende  Forestilling  i  Æressager. 

Nu,  disse  Herrer  har  jo  selv  godtgjort  l'évidence 
de  leur  incapacité,  og  deres  Had  til  den  Mand,  som 
har  afvist  deres  Raad,  vil  jo  under  ingen  Omstændig- 
heder kunne  blive  større. 

Anderledes  forholder  det  sig  med  den  Del  af 
Borgerstanden,  som  endnu  har  bevaret  nogen  Evne 
til  Selvtænkning,  saavel  som  med  det  saakaldte  De- 
mokrati. De  Første  foler  hverken  Tid  eller  Lyst  til 
Sværmerier  for  en  fremmed  Befolkning,  der,  efter  alt 
hvad  de  véd,  lægger  flere  Penge  op  end  de  selv, 
faar  sin  Sæd  og  sit  Fedekvæg  godt  betalt  og  under 
Beskyttelse  af  det  danske  Flag  driver  en  udstrakt  og 
lønnende  Fragtfart,  hvor  et  preussisk  Skib  er  en 
sjælden  og  frj-gtsom  Gæst.  De  vil  ikke  forstyrres  i 
deres  Handel  og  Erhværv  ved  Blokader,  som  bringer 
dem  til  Tiggerstaven,  medens  Penneheltene  dels  ved- 
bliver at  hæve  deres  Lønninger,  dels  netop  tjener 
Penge  ved  de  interessante  Nyheder,  som  Krigen 
bringer  Slag  i  Slag;  de  lægger  Vægten  paa  ethvert 
Middel,  som  kan  lette  Produktion.  Handel  og  Om- 
sætning, paa  uforstyrret  Indførsel  af  Raaprodukter  og 
L'dførsel  af  forædlede  Frembringelser  og  det  ved 
Omsætningen  fremkaldte  Handelsrøre.  De  ændser 
mindre  politisk  Frihed,  som  det  ikke  er  deres  Agt 
at  benytte  i  nogen  synderlig  Udstrækning,  og  lægger 
ingen  Vægt  paa  lovhjemlet  Lighed ;  lader  man  dem 
Ro  til  at  erhverve  Rigdom,  følger  baade  Lighed  og 
Privilegier  af  sig  selv.  Noget  afvigende  dømmer  De- 
mokratiet. For  dette  er  det  netop  den  lovhjemlede 
Lighed,  den  personlige  Frihed,  der  er  Hovedsagen, 
og  enhver  Regering,  som  løser  dets  Lænker,  som 
kalder  den  retløse  Masse  til  selvstændig  Virksomhed, 
giver  Almuen  Lighed  for  Loven  og  udfrier  den  af 
en  borneret  og  herskesyg  Embedsstands  Hænder,  vil 
kunne  gjore  Regning  paa  dets  Taknemlighed.  Og 
for  saa  vidt  der  i  Preussen  kan  være  Tale  om  et  de- 
mokratisk Parti,  da  véd  dette  trods  alle  doktrinære 
Fraser  helt  vel,  at  Menigmand,  saavidt  den  danske 
Grundlov  naaer  eller  kan  komme  til  at  naae,  netop 
er  eller  vil  komme  i  Besiddelse  af  den  Lighed,  det 
selv  savner,  og  føler  ingen  overvældende  Ly.st  til  at 
afdrive  Kanonføde  til  Tilfredsstillelse  for  Krigsmænd  i 

»Sloprok  og  Tøfler«,  der  er  tapre  som  frisindede  i 
Theorien.  medens  disse  gode  Egenskaber  ikke  holder 
Stik  overfor  en  styg  Virkelighed. 

Fra  disse  Sider  vilde  ingen  ^Modstand  rejses. 

Men  nu  Hindringerne  her  hjemme  r 

Den  samme  Doktrin,  det  samme  Professordømme, 
som  Bismarck  i  Preussen  har  hjemvist  pro  meliori 
informatione.  breder  sig  endnu  i  Danmark,  og  her 
alene  ligger  Hindringen,  jeg  vil  ikke  haabe  for  Sagens 
Gennemforelse.  men  for  Bismarck  til  at  fremkomme 
med  Forslag. 

Bismarck  véd  af  lokal  Erfaring,  at  dan.ske  Pro- 
fessorer saalidt  som  tyske  vilde  være  istand  til  at 
fatte  ham.  Den  hele  Tale  vilde  i  deres  Øren  lyde 
som  Galmandssnak,  hvorom  der  ikke  staar  et  Ord  i 
de  Kollegier,  de  har  læst.  respektive  »dikteret«.  For 
dem  er  originale  Ideer  lig  med  taagede  Drømme- 
billeder, mandig  Handlekraft  med  Fusentasteri,  vidt 
omfattende  Planer,  som  højmodig  helst  omgaar.  men 
i  Nødsfald  er  beredt  til  at  knuse  de  smaa  Hindringer, 
lig  fixe  Idéer  eller  letfærdige  Illusioner;  de  er  saa 
lidt  istand  til  at  fatte  et  saadant  Sprog  som  den 
stræbsomme  Høne  har  Forstand  paa  den  flygtige 
Svales  storartede  Vandreliv.  Deres  Mangel  paa  Evne 
i  denne  Retning  er  Bismarck  lige  saa  bekendt  som 
den  Mangel  paa  Vilje,  der  er  den  fremherskende  hos 
graa  og  graanende  Statsmænd  i  vort  Broderland  hin- 
sides Sundet  og  deres  Hjælpere  hjemme  og  ude.  der 
som  mecklenburgske  Junkere  kun  synes  at  have  Oje 
for  deres  forældede  Privilegier,  kun  Greb  paa  smaa 
Intriger:  som,  hvis  det  stod  til  dem,  med  Magt  vilde 
kalde  Middelalderen  tilbage  og  sætte  deres  Fod  paa 
Kongens  Nakke,  som  uden  at  frede  om  et  Kongeord 
og  en  ædel  Tanke  har  sét  Kiven  yppet  mellem  tvende 
Broderfolk  og  nu  for  at  fjærne  den  vederstyggelige 
danske  Lighed  ikke  vilde  sarge,  om  ond  Sæd  skod 
op  i  Danmark  og  en  lignende  Kiv  yppedes  med  det 
tredje  Broderfolk.  Disse  ]\Iænd  er  ikke  farlige,  de 
vil  ikke  trænge  igennem  ;  et  eneste  aabent  og  mandigt 
Ord  som  det,  Borgerstandens  Talmand  udtalte  paa 
den  nys  aabnede  svenske  Rigsdag,  er  nok  til  at  over- 
døve deres  trangbrystede  Hvisken  i  Krogene;  de  vil 
godtgjore    deres   Afmagt    og    Udygtighed    som    vore 

Pseudo-Statsmænd  har  godtgjort  deres,  og  Folkene  i 
de  forenede  Broderriger  vil  ikke  hjælpe  dem  med  at 
skrue  Tiden  tilbage. 

Men  Udygtigheden  sidder  endnu  ved  Roret  i 
Danmark,  støttet  af  et  om  end  lille,  saa  dog  stærkt 
og  virksomt  Parti,  der  raader  over  en  stor  Del  at 
Pressen,  som  vel  for  et  Syns  Skyld  af  og  til  giver 
den  en  venskabelig  Reprimande,  men  i  Virkeligheden 
»aldrig  forlader  Mr.  Micawber«,  dels  i  Haab  om,  at 
noget  skal  vise  sig,  dels  af  Erkendtlighed  over,  at 
der  alt  har  vist  sig  noget.  Alt  dette  véd  Bismarck 
og  har  formodenlig  af  de  otte  lange  Aar,  den  aaben- 
bare  Afmagt  har  faaet  Lov  til  at  tumle  med  Landets 
Skæbne,  tænkt  sig  Muligheden  af.  at  det  ogsaa  frem- 
deles kunde  vedblive  saaledes  og  praktikable  Forslag 
fra  Danmark  udeblive. 

Men  har  Bismark  af  disse  Grunde  maattet  opgive 
Haabet  om  en  mindelig  Overenskomst,  er  hermed 
Nødvendigheden  for  Preussen  af  en  Ordning  med  det 
Gode  eller  Onde  ikke  bortfalden.  Forstaar  Konge 
og  Folk  ikke  at  gribe  Øjeblikket,  ikke  i  den  afgjø- 
rende  Stund  at  sætte  den  rette  Mand  paa  den  rette 
Plads,  vil  Nødvendigheden  tvinge  Bismarck,  vistnok 
mod  hans  Vilje,  til  at  være  betænkt  paa  andre  Midler. 
Jeg  har  ikke  staaet  bag  Døren,  da  Bismarck  i  Lørdags 
havde  sin  Afskedsaudiens  hos  Kejser  Napoleon,  men 
der  er,  antager  jeg,  en  Mulighed  for,  at  den  preus- 
siske Statsmand  for  et  saadant  muligt  Tilfældes 
Skyld  —  en  Statsmand  bør  jo  saavidt  muligt  tage 
alle  Muligheder  med  i  Beregning  —  kan  have  for- 
langt og  erholdt  Løfte  om  Passivitet,  naar  saadanne 
P'orhold  maatte  tvinges,  tvinges  hurtig,  energisk  og 
endelig  med  haardere  Betingelser  for  den  Overvundne. 
Spørger  jeg  nu,  hvorledes  en  saadan  ulykkelig  Even- 
tualitet skulde  undgaas,  da  retter  heller  ikke  jeg  et 
saadant  Spørgsmaal  til  vore  Doktrinære  i  og  udenfor 
Regeringen.  Jeg  henvender  mig  til  forstandige  Lands- 
mænd i  de  tre  nordiske  Riger,  jeg  henvender  mig  specielt 
til   D'Hhrr.  Baron  Blixen  Finicke  og  Grev  Sponneck. 

Da  jeg  imidlertid  ikke  tor  vente  direkte  Svar, 
vil  jeg  i  følgende  Skrivelser  forsøge  at  besvare 
Spørgsmaalet  paa  deres  Vegne. 


Bilaz  IL 


Fra  d.  8.  Septbr.  til  d.  18.  Novbr.  1863. 

(Et  Tilbageblik). 


De  i  det  Følgende  nedskrevne  Oplysninger  og 
Data  skylder  Forfatteren  for  en  Del  Samtaler  og 
Meddelelser,  hvormed  Baron  Blixen  Finecke  har  be- 
æret ham.  Paa  Forespørgsel,  om  Noget  netop  i 
dette  ØjebHk  maatte  være  til  Hinder  for  en  Offenlig- 
gørelse,  har  Forf.  modtaget  følgende  Svar: 

Højstærede ! 

Jeg  sér  ingen  Hindring  for  Offenliggorelsen  af 
det  mig  velvillig  tilsendte  Manuskript  og  har  end 
Intet  mod  Offenliggørelsen  af  mit  Svar. 

Kjøbenhavn  den   19de  x\pril    1865. 

Deres 

Blixen  Finecke. 


;  Nescis,  mi  fili,  quantilla 
sapientia  regitur  mundus.« 


En  af  Hovedaarsagerne  til  de  Ulykker,  som  i 
det  sidste  Aar  ere  brudte  ind  over  Danmark,  er  den 
ligesaa  forklarlige  som  uheldige  Mangel  paa  Blik  for 
reale  Forhold,  der  over  hele  Verden  er  et  Særkende 
for  Bærerne  af  den  konstitutionelle  Liberalisme.  Hvad 
specielt  Geheimeraad  Hall  angaar,  vil  han  end  ikke 
kunne  paaskyde  Mangel  paa  Belæring  i  rette  Tid; 
thi  der  foreligger  saavel  i  Rigsraadstidenden  som  paa 
Tryk  andetsteds  Vidnesbyrd  om.  at  den  evropæiske 
Situation  —  Situationen  Bismarck  —  er  bleven  rig- 
tigt vurderet  i  Tide  af  udenfor  Regeringen  staaende 
politiske  Mænd  i  Danmark.  Regeringen  misforstod  i 
den  Grad  hvad  der  foregik  i  Preussen,  at  den  da- 
værende danske  Indenrigsminister  (Lehmann)  tog 
Parti  for  Danmarks  principielle  Modstander,  det  dok- 
trinære preussiske  Deputeretkammer,  og  offenlig  fore- 
kastede Hr.  V.  Bismarck  Forfatningsbrud.  Var  det 
det  doktrinære  Parties  og  doktrinære  Polikeres  almin- 
delige Uformuenhed  til  at  forstaae  og  vurdere  Karak- 
terer*), var  det  plebejisk  Antipathi  mod  den  fødte 
Aristokrat,  eller  var  det  den  af  Opdragelse  og  Stil- 
ling fremgaaede  Mangel  paa  Kfendskab  til  ledende 
politiske  Mænd  i  Europa  og  en  ogsaa  heraf  flydende 
^langel  paa  Evne  til  rettelig  at  bedomme  denne 
Situation  i  et  givet  Øjeblik  r 

Det  har  aabenbart  ikke  fra  forst  af  ligget  i  v. 
Bismarcks  Plan  at  begynde  sin  »Aktion«    mod  Dan- 


*)   Cfr.  f.  Ex,  den    liberale  Presses  Bedømmelse  af  Louis  Napo- 
leon i  sin  Tid. 

mark.  Der  foreligger  ikke  blot  Yttringer  af  ham, 
som  vidne  om  det  ^Modsatte ;  men  en  Krig  mod  Dan- 
mark og  et  Forsøg  paa  at  udvide  Preussens  »schma- 
len  Leib«  ved  Erobringer  Nord  for  Elben  er  ikke 
blot  ingen  nødvendig  Følge  af,  men  turde  i  visse 
Maader  staae  i  iModstrid  med  det  Program,  der  til- 
lægges hin  Statsmand  —  Foreningen  af  Nordtydsk- 
land  indtil  ]\Iainlinien  i  en  mægtig  protestantisk  Stat 
som  det  første  Skridt  til  Gennemførelsen  af  en  mere 
omfattende  Forening  af  det  protestantiske  og  i  videre 
Forstand  germanske  Europa  mod  græsk-katholske 
Slaver  i  Øst  og  romersk-katholske  Romaner  i  Vest. 
At  et  venskabeligt  Forhold  til  det  skandinaviske 
Norden  i  Almindelighed  er  en  Betingelse  for  den 
blot  tilnærmelsesvise  Gennemførelse  af  et  saadant 
Program,  synes  nu  endog  at  indsees  af  de  daværende 
Regeringsmænd  i  Danmark.  I  det  mindste  synes 
Geheimeraad  Halls  og  Hr.  Lehmanns  Yttringer  under 
Forhandlingerne  om  Fredstraktaten  i  Rigsraadet  at 
tyde  paa  noget  Lignende,  ligesom  den  store  P'lerhed 
af  politiske  Mænd  i  dette  Øjeblik  synes  at  støtte 
deres  Forhaabninger  om  Landets  Frelse  paa  den  for- 
mentlige Nødvendighed  for  v.  Bismarcks  Politik  af  et 
saadant  godt  Forhold.  Redaktør  Billes  Forsøg  paa 
ved  direkte  Forhandlinger  med  den  preussiske  Stats- 
mand at  indlede  en  Tilnærmelse,  tør  vel  anses  som 
udgaaet  fra  en  Hgnende  Betragtning.  Alen  medens 
en  saadan  bedre  Indsigt  nu  muligvis  kommer  for 
silde,  og  det  er  uvist,  om  den  preussiske  Minister 
overfor  de  forskelligartede,  af  mellemkommende  Be- 
givenheder opstaaede  nye  Forhold  ind-  og  udadtil  ny 
vil  formaae  at  støtte  et  saadant  Haab.  er  det  kun  alt- 
for vist,  at  enhver  Yttring  i  denne  Retning,  da  det 
var  Tid  at  tale  og  Tid  at  handle  i  Overeensstem- 
melse  hermed,  af  den  daværende  Regerings  Organer 
blev  karakteriseret  som  »Fusentasteri«,  og  de  Mænd, 
der  fremsatte  dem,  som   »Bismarckse  Aflæggere«. 

Havde  en  saadan  bedre  Indsigt  været  tilstede  i 
rette  Tid ,  vilde  de  dengang  ledende  Mænd  have 
undladt  at  sætte  deres  Lid  til  et  formentligt  »fore- 
staaende  Sammenstød  mellem  Øst  og  Vest«  (Prof 
Clausen;  og  et  kun  i  deres  egne  Tanker  stedfindende 

Fjendskab  mellem  det  franske  og  det  preussiske  Ka- 
binet, som  til  en  nærforestaaende  Genoptagelse 
fra  Sverigs  Side  af  » Gustav  Adolfs  Politik « 
(Etatsraad  Krieger).  Havde  en  saadan  bedre  Indsigt 
været  tilstede,  vilde  ingen  fornuftig  Mand,  endsige 
en  Regering,  kunnet  vente  aktiv  Hjælp  af  Eng- 
land: vilde  Geheimeraad  Hall  ikke  tilraadet  Kong 
Christian  den  Niende  at  stadfæste  Novemberforfatnin- 
gen, ikke  siddet  Europas  Raad  og  Advarsler  over- 
hørig, ikke  tvivlet  om  Danmarks  Isolation;  havde 
Biskop  Monrad  næppe  dristet  sig  til  at  overtage 
Dannelsen  af  en  ny  Regering,  vilde  han  blevet  be- 
friet for  sin  Forundring  over  den  franske  Ambassa- 
deurs Holdning  paa  London-Konferencen;  vilde  det 
danske  Folk  —  dette  er  af  større  Betydning  —  ble- 
vet befriet  for  den  ideligt  skuffede  Forventning  om 
»en  fransk  Diversion  mod  Rhinen«. 


Den  samme  Mangel  paa  Blik  for  Forholdene 
som  de  ere  og  deres  virkelige  Betydning,  hvorpaa 
ovenfor  er  anført  Exempler,  viser  sig  ogsaa  i  For- 
holdet til  »Broderrigerne«.  Vi  have  sét  Partiets  maa- 
ske  dygtigste  Mænd  ganske  misfcrstaae  Stemninger 
og  Tilstande  i  Sverig;  Følgerne  kunde  ikke  udeblive. 

Medens  det  danske  Folk  af  Regeringens  Organer 
dagligt  henholdtes  med  Forsikringer  om,  at  Forsvars- 
forbundet  nu  var  paa  det  Nærmeste  eller  saa  godt 
som  afsluttet,  var  der  den  8de  September  1863  paa 
Ulriksdal  afholdt  en  Konference,  ved  hvilken  bl.  A. 
Friherre  de  Geer  (den  svenske  Justitie-Statsminister), 
Udenrigsministeren  Grev  Manderstrøm ,  den  norske 
Statsminister  Sibbern,  Statsraad  Friherre  Gripenstedt 
saavelsom  den  daværende  svensk-norske  Gesandt  i 
Kjøbenhavn,  Grev  Hamilton,  var  tilstede.  Forhand- 
lingerne drejede  sig  om  et  af  den  danske  Udenrigs- 
minister under  27de  August  fremsendt  Udkast  til  et 
Forsvarsforbund,  og  det  hedder,  at  samtlige  tilstede- 
værende høje  Embedsmænd  udtalte  sig  imod  det 
danske  Udkast.     Dette  skete  i  Form  af  en  Beslutning 

om,  at  det  officielle  Svar  skulde  gores  afhængigt  af 
det  engelske  og  det  franske  Kabinets  Mening  om 
denne  Sag.  Medens  det  alt  om  Aftenen  samme  Dag 
var  behendt  i  Hofkredsene  paa  Ulriksdal.  og  det 
hurtig  derfra  gik  over  i  andre  Kredse,  at  Forsvars- 
forbundets  Skæbne  hermed  var  afgjort,  vedligeholdtes 
Illusionerne  endnu  stedse  ved  Regeringsorganerne  i 
Kjøbenhavn  *)  og  det  allierede  »Aftonbladet«  i  Stock- 
holm, og  disse  Illusioner  fik  forøget  Næring  ved  Be- 
retningen om,  at  Grev  ]\Ianderstrøm  i  et  sxensk-norsk 
Statsraad  i  Slutningen  af  September  havde  bragt 
Spørgsmaalet  paa  Bane.  Medens  den  liberale  Presse 
selv  opfattede  og  udbredte  Forestillingen  om,  at  der 
i  Sverig  var  gjort  et  afgørende  Skridt  henimod 
Virkeliggørelsen  af  Forhandlingerne  om  den  forven- 
tede svensk-norske  Bistand,  vare  Forhandlingerne  i 
dette  Statsraadsmøde  ikke  Andet  end  den  formelle 
Afslutning  af,  hvad  der  var  passeret  paa  Ulriksdal 
og  i  Stockholm.  Dette  fremgaar  bl.  A.  af  Oftenlig- 
gørelsen  af  Grev  Manderstrøms  Votum  til  Statsraads- 
protokoUen  over  det  af  ham  selv  fremlagte  Forslag 
til  Instruktion  og  Fuldmagt  til  Grev  Hamilton,  hvilket 
Forslag  imidlertid  ikke  blev  tiltraadt  af  noget 
Medlem  af  Statsraadet. 

I  Regeringskredsene  i  Kjøbenhavn  var  man  endnu 
stedse  uvidende  om  alt  dette.  Det  rette  Blik  for 
disse  Forhold  synes  ialfald  ikke  at  være  blevet  skær- 
pet ved  den  .sven.sk-norske  Gesandts  vistnok  velsindede 
Oplysninger.  Illusionen  om  en  nær  forestaaende  Af- 
gørelse benyttedes  flittigt  til  at  fremme  Forfatnings- 
værket,  og  det  i  den  Udstrækning,  at  Forfatnings- 
forslagets  Vedtagelse  af  den  fra  forskellige  Sider  in- 
spirerede liberale  Presse  skildredes  som  en  Betingelse 
for  Forsvarsforbundets  Afslutning. 

I  Overensstemmelse  hermed  opfordrede  Professor 


;  Det  hedder  saaledes  endnu  i  *  Fædrelandet  4  for  den  5:e  No- 
vember: »Vi  holde  den  (Efterretningen  om,  at  Alliancetrak- 
taten var  undertegnet  den  30te  Oktober)  i  hvert  Fald  for 
meget  sandsynlig,  da  det  er  vist,  at  Grev  Hamilton  den 
27de  modtog  sin  Fuldmagt  til  at  underskrive«. 

.Joseph  Michaelsen:     Fra  min  Samtid.    II.  jg 

Clausen  i  et  talrigt  jMøde  af  Rigsraads-Medlemmer 
de  Tilstedeværende  til  at  kaste  al  Betænkelighed  til- 
side og  at  stemme  for  det  forelagte  Forfatningsudkast. 
Professoren  udtalte,  at  Danmarks  Stilling  aldrig  havde 
været  gunstigere  ")  til  at  foretage  et  saadant  afgørende 
Skridt,  og  dette  skyldtes  Ministeriets  Fortjeneste,  der 
havde  overbevist  Europa  om  vor  Ret  og  bragt  For- 
svarsforbundtet  med  Sverig-Norge  istand,  ihvorvel 
Ratifikationerne  endnu  ikke  vare  udvexlede.  Da 
Professoren  tilføjede,  at  han  i  Danmarks  Velfærds 
Sag  ikke  vilde  have  udtalt  sig  saaledes,  uden  at 
kunne  støtte  sig  til  paalidelige  Meddelelser,  fandt 
Baron  Blixen  Finecke  det  Phgt  at  oplyse  om  den 
virkelige  Stilling,  og  som  det  vil  være  de  Tilstede- 
værende i  Minde,  med  Paaberaabelse  af  Kilder,  der 
maatte  have  idetmindste  jevnbyrdig  Autoritet  med 
dem,  hvoraf  Professor  Clausen  maatte  antages  at 
have  øst. 

Paastand  stod  nu  imod  Paastand,  og  Tilliden  til, 
at  den  svensk  norske  og  den  danske  Regering  vare 
saa  enige  som  det  fremstilledes,  var  rystet.  Forfat- 
ningsudkastet  og  hermed  Ministeriet  svævede  i  Fare. 
Men  da  Konseilpræsidenten  med  den  Autoritet,  som 
Stillingen  gav,  fandt  det  hensigtsmæssigt  offenlig  fra 
Ministerbordet  at  give  Forsikring  om,  at  der  mellem 
den  danske  og  den  svensk  nor.ske  Regering  herskede 
»fuldstændig  Overensstemmelse«,  kan  det 
ikke  lægges  de  Uindviede  til  Last,  at  de  fulgte  Sæt- 
ningen  »in  dubio  pro  reo«. 

Baron  B.  havde  imidlertid  ikke  indskrænket 
sig  til  blotte  Advarsler.  Det  vides,  at  han  fra  Konge- 
mødet paa  Skodsborg  og  Backaskog  havde  medbragt 
Overtydning  om,  at  Samtalerne  om  et  P'orsvarsfor- 
bund  ikke  vilde  faae  reel  Betydning,  og  at  Kong 
Frederik  ikke  var  uvidende  herom.  Det  Indtryk, 
Kongen  havde  modtaget,  forstærkedes  paa  Gliicks- 
borg  den  6te  Oktober,  hvor  i  Anledning  af  Hs.  Maje- 


♦)  Kfr.  »Fædrelandet«  for  den  I2te  Oktober:  »Det  er  næppe 
muligt  at  tænke  sig  en  for  os  gunstigere  Situation  end  den 
nærværende«. 

stæts  Fødselsdag  foruden  D.D.  K.K,  H.H.  daværende 
Prinds  Christian  og  Prinds  Oscar  og  Andre,  ogsaa 
Baron  B.  var  tilstede. 

Alt  nogle  Dage  forinden  havde  han  i  Overbe- 
visningen om,  at  en  Politik  støttet  til  Illusioner  som 
de  nævnte,  meget  snart  maatte  føre  til  en  fordærvelig 
Konflikt;  med  Syn  for,  at  Danmark  i  saa  Tilfælde 
ikke  vilde  kunne  gøre  Regning  paa  Bistand  fra  det 
franske  Kabinets  Side,  der  vistnok  med  Føje  for- 
mentes ved  visse  fælles  Interesser  at  være  knyttet  til 
det  Preussiske,  og  med  Kundskab  om  Alliance-Spørgs- 
maalets  Stilling,  besluttet  sig  til  at  benytte  denne  sin 
Viden  og  personlige  Forhold  i  Fædrelandets  Tjeneste. 

I  Overensstemmelse  hermed  havde  han  under 
3dje  Oktober  tilskrevet  den  preussiske  Premierminister 
og  i  Spørgsmaalsform  fremsat  de  Vilkaar,  under 
hvilke  denne  i  Henhold  til  sit  Program  formentes  at 
ville  kunne  række  Haand  til  en  fredelig  og  for  begge 
Parter  ærefuld  Udjævning  af  den  bestaaende  Tvist, 
med  udtrykkeligt  Tilføjende,  at  et  eventuelt  Svar 
vilde  blive  forelagt  Hs.  Maj.  Kongen. 

Hr.  V.  Bismarck  Svarskrivelse,  der  supplerer  et 
Telegram  af  7de  fra  Berlin,  som  naaede  Baron  B. 
paa  Gluckborg.  er  dateret  Baden-Baden  den  lode  og 
kom  til  Kjøbenhavn  den  15de  s.  M. 

Dagen  efter,  den  i6de,  afholdtes  Gehejmestats- 
raad  i  Kjøbenhavn.  der  var  ansat  til  Kl.  9  om  For- 
middagen, men  alt  iforvejen  s.  D.  havde  Baron  B. 
meddelt  Konseilpræsidenten  Indholdet  af  saavel  sin 
egen  som  af  v.  Bismarcks  Svarskrivelse,  der  væsenlig 
er  et  i  Form  af  en  bejaende  Omskrivning  paa  Baron 
B.'s  Forespørgsel  fremsat  Samtykke  til  de  af  denne 
antydede  Vilkaar  til  Forebyggelse  af  Exekutionen 
og  Opnaaelse  af  den  attraaede  ærefulde  Ordning. 
Det  er  tilstrækkeligt  til  Betegnelse  af  disse  Vilkaar 
at  sige,  at  ingen  af  dem  paa  nogen  IMaade  traadte 
den  danske  Krone  og  det  danske  Folks  Ære  og 
Ret  for  nær,  og  at  de.  naar  hine  Skrivelser  engang 
ville  foreligge  Offenligheden,  sikkert  ville  fremkalde 
en  sørgmodig  Forundring  over  de  billige  Vilkaar,  for 
hvilke  en  saadan  Ordning  endnu  dengang  kunde  været 


19= 


292 

købt.     Det  vil  være  overflødigt  at  tilføje,  at  der  ikke 
var  Tale  om  Afstaaelse  af  en  Fodsbred  Land. 

Det  vides  ikke,  om  Baron  B.'s  Meddelelse  til 
Ghrd.  Hall  ogsaa  var  Aarsag  til,  at  han  blev  befalet 
til  Audiens  hos  Kongen  den  17de;  hvad  derimod 
vides,  er,  at  Kongen  fra  denne  Dag  kendte  den  fore- 
liggende Korrespondance  i  dens  hele  Omfang. 

I  det  forelagte  Forfatningsudkast  saa  Kongen 
ingen  Hindring  for  det  vakte  Haab  om  Fredens  Be- 
varelse, idet  det  ifølge  Overvejelse  med  Konseilpræ- 
sidenten  var  Hensigten  at  benytte  den  forfatnings- 
mæssige Ret  til  at  holde  Stadfæstelsen  hen,  om  for- 
nødent lade  den  bortfalde,  for,  naar  Udkastet  var 
vedtaget  i  Rigsraadet,  at  have  et  plausibelt  Paaskud 
til  at  tage  Kundgørelsen  af  30te  Marts  tilbage,  en 
Fordring,  der,  som  bekendt,  var  rejst  fra  tydsk  Side*). 

I  denne  Omstændighed  har  man  en  Forklaring 
til  Kongens  Opfordring  til  forskellige  Medlemmer  af 
Rigsraadet  (Tscherning.  Holstein-Holsteinborg  m.  Fl.) 
om  at  stemme  for  Forfatningsudkastet. 

Det  vil  mindes,  hvorledes  Rygtet  i  hine  Dage 
vilde  vide,  at  den  preussiske  Premierminister  havde 
tilkendegivet,  ikke  med  Udsigt  til  noget  fredeligt  Re- 
sultat at  ville  kunne  forhandle  med  de  daværende 
danske  Ministre,  men  vel  med  et  Ministerium  Blixen, 
at  den  kgl.  storbritanniske  Gesandt  havde  ytret,  at 
et  Ministerium,  dannet  paa  Grundlag  af  de  fremsatte 
Yilkaar,  vilde  kunne  gøre  Regning  paa  den  engelske 
Regerings  Understøttelse,  endelig  at  Kongen  havde 
opfordret  Geh.  Hall  til  at  komme  til  en  P^orstaaelse 
med  Baron  B. 

Her  maatte  handles  og  handles  snart.  Handlin- 
gen bestod  i  den  bekendte  Artikel  i  »Dagbladet«  af 
2 1  de  Oktober,  i  hvilken  Baron  B.  skildredes  som  en 
Høj-  og  Landsforræder,  der  bag  Regeringens  Ryg 
konspirerede  med  Landets  Fjender.  Af  denne  Dag- 
bladsartikel erfarede  det  Berlinske  Kabinet  bl.  A., 
hvorledes  den    danske  Regering    stillede    sig    til  For- 


*)  Kfr.   Hr.  Lehmanns  Yttringer    i  Rigsraadet    den    3dje  Oktober 
og  »Berl.  Tid  «   af  6te  s.   M. 

soget  paa  at  udjævne  Konflikten,  samtidig  med.  at 
det  af  »Fædrelandet«  af  17de  havde  erfaret,  hvorledes 
Indenrigsminister  Lehmann  oftenHg  for  Skytteforenin- 
gernes Medlemmer  havde  erklæret,  at  den  nuværende 
Konflikt  var  en  af  Regeringen  med  beraad  Hu  frem- 
kaldt Krisis. 

Det  har  næppe  været  denne  Art  af  Handlinger  < 
og  »hurtige  Handlinger-,  som  v.  Bismarck  i  sine 
Samtaler  med  den  danske  Gesandt  i  Berlin  sés  at 
at  have  forlangt  af  den  danske  Regering,  istedetfor 
>- Erklæringer«,  »Forklaringer«  og  »Forsikringer«  (De- 
pecher af  27de.  28de  Oktober  og  3dje  November), 
men  muligvis  have  disse  Hentydninger  af  den  preus- 
siske Premierminister  til  Ytringer  i  hans  Skrivelse  til 
Baron  B.  ikke  været  egnede  til  hos  visse  Medlemmer 
af  Kabinettet  at  vedligeholde  den  fornødne  Aandsro. 

De  Handlinger,  v.  Bismarck  i  officielle  Meddelelser 
forlangte,  vare  som  bekendt  Holstens  fuldstændige 
finansielle  og  legislative  Udsondring,  navnlig  i  Over- 
ensstemmelse med  Skrivelsen  til  Baron  B..  i  Form 
af  Ophævelsen  af  Kundgørelsen  af  30te  Marts,  idet 
han  fremhævede,  at  der  dog  ikke  i  det  Væsenlige 
var  nogen  Forskel  mellem  hans  Forslag  og  det.  som 
Kabinettet  i  Kjøbenhavn  var  villigt  til  at  gjore. 
(Depeche  af  3dje  Xovbr.)  At  denne  Fordring  med 
Hensyn  til  Formen  for  Udsondringen  kom  det  Hallske 
Kabinet  for  tidligt,  idet  det  efter  Sammes  Formening 
af  Hensyn  til  de  indre  Forhold  var  uundgaaelig  nød- 
vendigt, at  Udkastet  til  en  Forfatning  for  Danmarks 
og  Slesvigs  fælles  Anliggender  forinden  var  vedtaget 
i  Rigsraadet  —  hertil  kunde  den  preu.ssiske  Premier- 
minister fornuftigvis  intet  Hensyn  tage,  ligesom  det 
i  det  Hele  sés.  ikke  at  have  ligget  ham  paa  Hjærte 
at  styrke  det  Hallske  Kabinet. 

Det  har  ikke  været  Almenheden  og  ikke  mindst 
det  af  Rigsraadets  Folkething  »i  Anledning  af  den 
Allerhøjeste  Resolution  af  19de  Marts  1864  nedsatte 
Udvalg«  muligt  at  bringe  v.  Bismarcks  saakaldte  ny- 
holstenske  Tankegang,  saaledes  som  den  fremtræder  i 
Minister  Quaades  Indberetninger  (vide  navnlig  Depecher 
af  27de  og  28de  Oktober'  i  Overensstemmelse  med  det 
formentlig  pludselige  Omslag,  som  fremtræder  i  Under- 

statssekretæren,  v.  Thiles  Depeche  af  13de  Novbr., 
der  indtraf  hertil  netop  paa  Kong  Frederik  den  /des 
Dodsdag,  >; efter  at  den  danske  Regering«,  som  det 
hedder,  >i  det  fuldeste  Omfang  og  netop  i  den  Form, 
som  senest  var  bragt  i  Forslag,  havde  opfyldt  den 
af  Hr.  V.  Bismarck  opstillede  Fordring«  (Udvalgets 
Beretning  Side  9),  og  det  ses  af  de  det  engelske 
Parlement  forelagte  Aktstykker,  at  det  preussiske  og 
det  engelske  Diplomati  i  Kjobenhavn  have  standset 
overfor  den  samme  Vanskelighed.  Medens  Udvalget 
antager,  at  det  er  »Muligheden  af  Kongens  Dod«, 
som  har  ledet  Preussen  til  at  afbryde  de  førte  For- 
handlinger med  Danmark  og  reservere  sig  frie  Hæn- 
der, en  Gisning,  der  er  gaaet  over  i  den  danske 
Almenbevidsthed,  skjuler  Sir  Augustus  Paget  end 
ikke  sin  »Forbauselse«,  og  Hr.  v.  Balan  indrømmer, 
at  det  vilde  have  været  bedre  at  protestere  tidligere, 
men  at  det  ikke  var  hans  Fejl,  da  han  havde  haft 
Orlov  (Depeche  fra  Paget  til  Lord  Russell  af  i8de 
Novbr.).  —  Det  tor  antages,  at  en  nærmere  For- 
klaring til  det  formentlige  Omslag  end  Muligheden 
af  Kongens  Dod  vil  fremgaae  af  følgende  Betragt- 
ning. 

I  sin  Skrivelse  til  Baron  B.  anfører  v.  Bismarck 
som  et  Vilkaar  for  en  fredelig  Ordaing,  at  »de  nye 
Institutioner,  ved  hvilke  Kundgørelsen  af  30te  Marts, 
i  Henhold  til  Ministeriets  Erklæring  skal  gøres  unød- 
vendig, ikke  medføre  nye  Vanskeligheder  i  Situa- 
tionen«. Meningen  heraf  er  formentlig  den,  at  dette 
Udkast  »i  Henhold  til  Ministeriets  Erklæring«  ikke  i 
Øjeblikket  tør  træde  ilive,  hvorimod  den  preussiske 
Udenrigsmini.ster  .selvfølgelig  ikke  kunde  finde  sig 
foranlediget  til  at  lægge  Hindring  ivejen  for  dets 
Forhandling  eller  endog  Vedtagelse  i  Rig.sraadet. 

Men  der  er  imidlertid  foregaaet  »et  pludseligt 
og  uventet  Omsving«  herhjemme,  idet  Konseilpræsi- 
denten  selv  ved  tredje  Behandling  udtrykkelig  har 
stillet  Andragende  om  Forfatningens  Indførelse  den 
iste  Januar  1864  (v.  Thiles  Depeche  af  13de  No- 
vember."^ 

At  dette  Ændringsforslag,  denne  Udsigt  niaatte 
forandre  v.  Bismarcks  Forhold   til    denne  Sag   og  af- 

bryde  den  talende  Taushed  overfor  samme,  som  han 
hidtil  officielt  stedse  har  vedligeholdt  i^Quaades  De- 
peche af  6te  Xovbr.)  synes  indlysende,  idet  en  saa- 
dan  pludselig  Beslutning,  fra  et  preussisk  Standpunkt, 
vel  kunde  betragtes  som  et  Forsog  fra  den  danske 
Regerings  Side  paa  egenmægtigt  at  afgøre  den  inter- 
nationale Side  af  Sagen  med  Omgaaelse  af  den 
engelske  Mægling,  som  var  stillet  i  Udsigt. 

Hr.  V.  Bismarck  var  dog  preussisk  ^Minister, 
forinden  han  efter  Partiets  Mening  fra  en  Mod- 
stander forvandlede  sig  til  en  Stotte  for  det  Hallske 
Kabinet. 

Den  Skarpsindighed,  som  har  været  anvendt 
paa  at  udfinde  en  Forklaring  af  v.  Bismarcks  for- 
mentlige Omslag,  havde  derfor  —  synes  det  —  været 
rettere  anvendt  paa  at  udfinde  Grunden  til  Gehejme- 
raad  Halls  pludsehge  Omslag,  hvis  det  ikke  var  al- 
mindelig bekendt,  at  dette  Omslag  skrev  sig  dels 
fra  Hensyn  til  Kongen,  dels  fra  Hensyn  til  det  poli- 
tiske Parti,  som  støttede  hans  Regering. 

Det  vil  være  i  frisk  Minde,  at  Mistanken  om,  at 
det  ikke  var  Gehejmeraad  Halls  Mening  at  forlange 
Kongeris  Stadfæstelse  af  Udkastet,  lidt  efter  lidt  var 
trængt  op  til  Partiets  fornemste  Ledere '•■).  og  det  tør 
være  almindelig  bekendt,  at  nogle  af  disse  derfor 
»i  den  ellevte  Time«  ligefrem  have  aftvunget  Konseil- 
præsidenten  denne  Indrømmelse  under  Trusel  af  ellers 
at  ville  stemme  mod  Udkastet,  hvad  Gehejmeraad 
Hall.  med  Bevidstheden  om.  hvad  der  var  passeret 
og  Ministeriets  hele  Stilling,  havde  Grund  til  at  søge 
forebygget.  Gehejmeraad  Hall  lod  derfor,  hvad  man 
kalder,  staae  til.  og  tillod  sig,  som  det  antages,  egen- 
mægtigt og  under  Paaskud  af  Kongens  Sygdom, 
uden  dennes  Vidende  og  Vilje,  at  forelægge  den 
skæbnesvangre  Tilføjelse  til  Udkastet,  der  fuldstæn- 
digt forandrede  hele  Situationen.  Danmarks  Stilling 
til  Preussen  og  Tyskland  og  tog  Grunden  bort  fra 
V.  Bismarcks  dengang  overfor  Danmark  moderate 
Politik. 


")   aFdlt.ff     for    22de    og    25de    Oktbr.    og    lode    Novbr.    yttrer 
denne  Mistanke  i  stærke  Udtryk. 

Dette  i  Forbindelse  med  Tilbagevisningen  af  den 
udstrakte  Haand  gennem  »Dagbladets«  Artikel  af  21de 
Oktober  fremkaldte  den  gennem  Understatssekretær 
V.  Thile  afgivne  advarende  Protest  mod  den  tilsigtede 
Forfatning. 


Hr.  V.  Balans  ovenfor  citerede  Ytring  kaster  et 
Lys  over  Situationen.  Det  tor  nemlig  antages,  at 
den  preussiske  Gesandt  har  set  den  preussiske  Uden- 
rigsministers Brevvexling  med  en  politisk  Personlig- 
hed i  det  Land,  ved  hvis  Hof  han  var  akkrediteret, 
i  et  andet  Lys  end  Hr.  Ploug,  hvem  det  i  »Fædre- 
landet« af  2 1  de  Oktbr.  »ikke  er  muligt  at  tillægge 
Brevet  (v.  Bismarcks)  nogen  virkelig  politisk  Betyd- 
ning.« Det  tor  antages,  at  Hr.  v.  Balan  har  tillagt 
den  og  denne  alene  den  Indflydelse  paa  v.  Bismarcks 
»uforudsete«  imødekommende  Betragtning  af  den 
dansk-tyske  Strid,  der  af  Kammerherre  Ouaade  blandt 
Andet  korteligt  karakteriseres  som  et  Ejderstandpunkt, 
en  Imødekommen,  der  sikkert  er  kommen  Gehejme- 
raad  Hall  ligesaa  uventet  som  det  senere  »Omslag« 
af  13de  November. 

At  v.  Bismarcks  daværende  Imødekommen  i  Virke- 
ligheden væsenlig  foranledigedes  ved  Baron  Blixens 
Mellemkomst  og  v.  Bismarcks  Onske  om  et  muligt 
forestaaende  Person-  og  Systemskifte  i  Kjøbenhavn, 
fremgaar  formentlig  af  Kammerherre  Ouaades  De- 
pecher (ogsaa  af  deres  Datering). 

Det  hedder  saaledes  i  Kammerherre  Quaades 
Depeche  af  3dje  Novbr. : 

»Efter  den  Distinktion.  Hr.  v.  Bismarck  .... 
»har  gjort  mellem  den  Del  af  det  dansk-tydske 
»Spørgsmaal.  der  vedrører  F"orbundet,  og  den 
»internationale  Del  ....  forekommer  det  mig, 
»at  dette  Spørgsmaal  nu  viser  sig  fra  et  helt 
»andet  Synspunkt  end  for  kort  Tid  siden, 
»og  tilbyder  den  danske  Regering  Lettelser, 
»som  den  ikke  havde  for  et  Par  Uger 
^tilbage.« 


297 

og  i  Depechen  af  6te  Novbr.  hedder  det  fremdeles: 
»Den    kgl.  preussiske    Ministerpræsident    har 
^efter  min  ^lening,    være    sig   ifolge  hans  egne 
»personlige  Anskuelser  eller  ifølge  den  af  den  kgl. 
»storbritanniske    Regering     indtagne    Holdning, 
»bragt  hint  Anliggende    ind   i   en  Stilling,    som 
»langt  overtræffer,    hvad   man  ellers  havde  kun- 
»net  forudse  —  • — « 
paa  Dansk   og    i    almindeligt  borgerligt  Sprog:    Den 
nye  Stilling,   hvori  den  kgl.  preussiske  Ministerpræsi- 
dent for  et  Par  Uger    tilbage    har    bragt    den  dansk- 
tyske Konflikt,    er    ikke   et  Resultat   af  Deres  Excel- 
lences Virksomhed,  skoldes  ikke  Hr.  Ministerens  For- 
tjenester,   men    en   Indvirkning    paa    den    kgl.  preus- 
siske Ministerpræsidents  personlige  Anskuelser  fra  en 
anden  Side.    som    langt  overtræffer,    hvad  man  ellers 
havde  kunnet  forudse. 

—  Den  Epoche,  til  hvis  Oplysning  der  i  det 
Foregaaende  er  givet  et  Bidrag,  tilhører  nu  Historien. 
Re.sultatet  af  den  Bismarck- Blixenske  Brevveksling 
er  blevet,  foruden  den  anførte  korte  Karakteristik  i 
»Fædrelandet«,  en  Injurieproces  mod  »Dagbladets« 
Redaktor  og  en  heraf  folgende  Mulkt. 

Resultatet  af  det  Hallske  Ministeriums  kortvarige 
Sejr  og  det  doktrinære  Systems  noget  forlængede 
Herredomme  i  Danmark  har  været  en  blodig  og 
ødelæggende  Krig,  Folkeaandens  Forkuelse,  Monar- 
kiets og  Rigets  Lemlæstelse  og  en  maaske  haablos 
Fremtid. 


Vi  kunde  standse  her.  men  ville  ortre  den  gængse 
Paastand  om,  at  vi  >^ havde  faaet  Krig.  hvad  der  end 
var  sket«,  den  folgende  korte  Betragtning. 

Lad  os  da  forst  tænke  os.  at  Kong  Frederik  den 
7de  var  bleven  bevaret  for  Fædrelandet.  Vi  have 
her  Kongens  Ord  til  Oberst  Tscherning.  Baron 
Blixen  og  andre  politiske  Mænd  for  os,  at  han  ikke 
vilde  sætte  sit  Navn  under  Udkastet  til  den  nye 
Forfatning ;  og  v.  Thiles  Protest,  som  viste,  at  af 
Koneens    Beslutnine    afhang    Krig    oq:    Fred.     vilde 

have  styrket  Kongens  Modstandsevne  overfor  Partiets 
Fordringer.  Resultatet  havde  været  Ministeriet  Halls 
Afgang  og  en  ved  en  Tilnærmelse  til  Preussen  op- 
naaet  fredelig  og  ærefuld  Ordning. 

Men  Paastanden  er  fortrinsvis  rettet  mod  den 
indtraadte  Eventualitet  af  Kongens  Død  og  den  Be- 
tydning, denne  skulde  have  udøvet  med  Hensyn  til 
vor  Stilling  til  Preussen  og  Forsvarsforbundet  med 
Sverig-Norge.     Hertil  svares : 

Var  det  i  Preussen  forhadte  doktrinære  System 
i  IMidten  af  Oktober  blevet  fjernet  fra  Roret  i  Dan- 
mark og  Sagernes  Ledelse  overgiven  til  Mænd ,  der 
vare  istand  til  at  handle  istedetfor  at  »forsikre«, 
»erklære«  og  »forklare«,  vilde  den  mellem  Minister- 
skiftet og  Kongens  Død  forløbne  Maaned  være  bleven 
benyttet  til  at  binde  Preussen  ved  at  opfylde  de  af 
V.  Bismarck  dengang  opstillede,  som  det  nu  vil  ind- 
rømmes, opfyldelige  Fordringer,  og  med  Tilside- 
sættelse af  overflødigt  Ordskifte  stille  det  nye  For- 
hold i  officielt  forpligtende  Form. 

Det  tør  paastaas,  at  Saadant  havde  været  muligt; 
thi  det  vides,  at  v.  Bismarck  ikke  blot  ikke  frygtede, 
men  end  ikke  skyede  den  tomme  Ophidselse  i  Tysk- 
land ,  at  han  kendte  sine  egne  og  sit  Lands 
Kræfter  og  den  doktrinære  Nationalforenings  virke- 
lige Svaghed. 

Den  preussi.ske  Premierministers  Handlekraft  er 
ikke  vakt  hverken  af  tydsk  Doktrin,  tydsk  Demokrati 
eller  den  augustenborgske  Prætendent;  og  hvad  der 
er  Hovedsagen,  den  europæiske  Situation,  som  v.  Bis- 
marck længe  forinden  havde  medvirket  til  at  frem- 
kalde ved  Aftalerne  i  Paris  og  St.  Petersborg ,  Eng- 
lands ogsaa  heraf  følgende  Isolation,  Ruslands  Ønske 
om  en  god  P^orstaaelse  med  Preussen,  Østerrigs 
Trang  til  Fred  og  Sverig-Norges  relative  Svaghed 
—  i  denne  Situation  veje  ty.sk  Forbund,  National- 
forening og  Kongen  af  Danmarks  Død  kun  grumme 
Lidet.  For  dem,  som  vide  virkelig  »Be-sked«,  har 
det  paa  den  anden  Side  alt  længe  staaet  klart,  at 
Kong  Frederiks  Død  lige  .saa  lidt  har  haft  afgørende 
Betydning  overfor  Spørgsmaalet  om  et  h^orsvars- 
forbund  med  Sverig-Norge.      Det  Foregaaende   er  et 

Bidrag  til  at  vise,  at  dette  Spørgsmaal  aldrig  har 
haft  reel  Betydning,  og  at  dette  alt  siden  den  8de 
Septbr.  har  staaet  klart  for  de  Indviede.  End  ikke 
Gehejmeraad  Hall  kan  have  tillagt  Kongens  Død  en 
saadan  Betydning  i  disse  Retninger,  idet  han  som 
bekendt  tilraadede  og  lod  tilraade  den  nye  Konge 
at  sanktionere  Forfatninsren  den   i8de  November. 


Vil  end  Historiens  Dom  hvile  tungt  paa  de 
Mænd,  som  iblinde  førte  Danmarks  Rige  i  Under- 
gang, saa  vil  den  dog  tillige  optegne  deres  eneste 
Undskyldning,  den,  at  de  netop  vare  blinde  for 
Faren.  Men  hvorledes  vil  den  lyde  om  de  Mænd, 
som  alt  længe  havde  set  Afgrunden  aaben,  og  da 
Kong  Christian  den  9de  spurgte,  om  han  skulde  gaae 
frem  eller  tilbage,  raadede  til  at  følge  de  Blinde  og 
p^aae  frem. 


Bilao;  III. 


Situationen  Blixen. 

^Uddrag  af  Ugeskriftet   ^Norden     for   15de  November   1S62). 


Slaa,  men  hør ! 
Themistokles. 


Ingen  dansk  Regering  vilde  være  stærk  nok  til 
ved  egne  Kræfter  at  trodse  de  Farer,  vort  Fødelands 
isolerede  Stilling  medfører,  og  det  Første,  som  blev 
at  forsøge,  vilde  derfor  være  at  finde  fremmede 
Interesser,  som  i  et  bestemt  Punkt  falde  sammen  med 
vore  egne.  knytte  Rigets  Interesser  til  Andres,  saaledes 
at  disse  Andre  ved  Forsvar  for  deres  egne  Interesser 
tillige  værnede  om  vore. 

I  min  forrige  Skrivelse  har  jeg  antydet  det  Punkt, 
hvor  vore  Interesser  efter  min  Formening  ville  modes 
med  Andres,  specielt  med  Preussens  egne  ret  for- 
staaede  Interesser.  Ffter  at  mit  Brev  er  blevet  trykt, 
have  preussiske  og  preussisk  sindede  Blade,  deriblandt 
et  anset  og  bekendt  Organ  for  det  preussiske  Gesandt- 
skab i  Hamburg,  gix-et  mig  Medhold  ved  direkte  Opfor- 
dringer til  den  dan.ske  Regering  at  fremkomme  med  P'or- 
slag  til  en  Afgørelse  paa  en  anden  Basis  end  Tilsikrin- 
gerne af  1852:  —  »en  saadan  lod  sig  maa.ske  finde ;<  —  og 
da  fremmed  Tale  plejer  at  veje  mere  i  mine  Lands- 
mænds Øren  end  Indfødtes  Argumenter,  ville  mine 
Ord  saaledes  have  vundet  forøget  Vægt. 

Hvilke  ere  disse  fælles  Interresser? 

Svar:  Svækkelse,  Ydmygelse,  eventuelt  Oplosning 
af  det  tyske  P'orbund. 

Hvor  maae  disse  fælles  Interesser  søges? 

Svar:  Hos  Preussen,  Frankrig  og  Sverig-Norge. 

Hvorledes  bringe  vi  Bevidstheden  om  dette 
Fællesskab  til  at  vise  sig  i  Handling  : 

Svar :  Ved  Kongen  af  Danmarks  Ud- 
trædelse af  det  tydske  Forbund. 

Jeg  tvivler  intet  Øjeblik  om,  at  saadan  Tale  af 
vore  Doktrinære  vil  blive  kvalificeret  som  tomt 
»Fusentasteri«.  De  Begreber,  Ordene  omfatte,  gaae 
over  deres  Horizont,  men  Ordene  ere ,  som  sagt, 
heller  ikke  rettede  til  dem.  Den  ^land,  der  staar  i 
Spidsen  for  Preussens  nuværende  Ministerium,  den 
Mand  der  styrer  Frankrigs ,  og  derved  indirekte 
Europas,  Skæbne  og  Broderrigernes  Konge  vilde 
maaske  dømme  anderledens,  hvis  mine  Ord  vare  saa 
heldige  at  naae  frem  til  dem. 

Bismarck  véd,  at  Forbundets  Ydmygelse  er  det 
første  Skridt  i  den  Kamp  mod  den  østerrigske  Over- 
magt i  Tyskland,  som  maa  komme,  hvis  Preussen  skal 
opfylde  sin  Mission.  Bismarck  indser,  at  intet  i 
hojere  Grad  vilde  egne  sig  hertil  end  det  Slag,  som 
vilde  ramme  det  forhadte  Forbund,  naar  en  lille  Stat 
som  Danmark  ustraffet  turde  byde  det  Trods  ved  et 
saadant  Svar  paa  dets  Overgreb,  en  saadan 
Handling,  der  maatte  gøre  dets  Afmagt  kundbar  for 
Alverden.  Men  at  den  kunde  gøre  det  ustraffet  og 
Maalet  naaes,  er  netop  Preussens  første  og  fornemste 
Interesse,  og  Preussen  blev  saaledes  ved  egen  Fordel 
tvungen  til  at  dække  Kongen  af  Danmarks  Tilbagetog, 
for  senere  i  Forbund  med  Danmark  og  Norden  at 
forfølge  fælles  Interesser  videre. 

Hertil  vilde  udfordres,  at  det  danske  Folk  — 
ji.ooo  danske  Mænd  have  for  kort  Tid  tilbage  fra- 
lagt sig  enhver  Tanke  derom  —  opgiver  enhver 
Pretention  paa  at  beherske  Holsten,  og  med  Op- 
givelse af  alle  fra  Fortiden  nedarvede  Illusioner  tager 
Konsekvenserne  af  Holstens  virkelige  Udsondring 
indtil  den  yderste  Grænse ,  at  det  kjobenhavnske 
Bureaukrati  opgiver  enhver  Fordring  paa  at  optræde 
hæmmende  mod  den  holstenske  Hertugs  og  den 
holstenske  Befolknings  mulige  Dispositioner  over 
holstensk  Gebet    paa    Land    og  Sø.    og    vil  der  i  en 


;02 


saadan  Renunciation,  en  saadan  traktatmæssig  Op- 
givelse af  tomme  Illusioner  for  Preussen  ligge  et 
vægtigt  Motiv  til  at  indrømme  det  danske  Folk  dets 
hele  Ret  til  Danmarks  Riges  yderste  Grænse. 

Holsten  er  tysk  Grund  —  vi  have  faaet  det  at 
føle  —  ved  ethvert  Greb  efter  Holsten  har  Danmark 
gennem  hele  sin  Historie  mistet  et  Hold  paa  Slesvig; 
en  endelig  og  uigenkaldelig  given  Slip  paa  Holsten 
vilde  give  et  nyt  og  kraftigt  Hold  paa  Slesvig  og 
gøre  Danmarks  Rige  til  en  Virkelighed. 

Holstens  Udsondring  set  fra  denne  Side  af  Ejde- 
ren  hedder  Slesvigs  Inkorporation.  Intet  Ord  i  det 
diplomatiske  Sprog  vil  kunne  omfatte  mere  forskellige 
Begreber.  Fra  ét  Synspunkt  er  Slesvig  blevet  inkorpo- 
reret ved  den  Statsakt,  hvorved  det  i  Aaret  1721 
indlemmedes  i  Kronen.  Fra  et  andet  er  det  samme 
sket  ved  Forfatningsloven  af  2.  Oktober  1855  og 
»dens  Supplement«,  Patentet  af  6.  November  1858, 
der  »indskrænker«  den  til  at  omfatte  Kongeriget  og 
Slesvig.  Og  den  fremmede  Modstand  mod  Rigsraadet 
gaar  netop  ud  fra  dette  Synspunkt  og  vil  ikke  kunne 
blive  stærkere,  om  en  virkelig  Forfatning  som  Grund- 
loven af  5.  Juni  1849  indtager  dens  Plads.  Thi  Mod- 
standen mod  en  fælles  Forfatning  for  Kongeriget  og 
Slesvig  betinges  ikke  af  denne  Forfatnings  større 
eller  mindre  Brugbarhed,  Forskellen  er  kun  den,  at 
vi  nu  lider  under  alle  Inkorporationens  Farer  og  Mis- 
ligheder uden  at  nj-de  Godt  af  en  eneste  af  dens 
Fordele. 

Frankrig  mindes,  at  Norden  gennem  Danmarks 
og  Norges  Christian  og  Sveriges  Gustav  Adolf  alt  en 
Gang  har  hjulpet  til  at  svække  Huset  Ø.sterrigs  Over- 
magt og  medvirket  til  Dannelsen  af  det  af  den  west- 
phalske  Fred  og  Freden  i  Ninnvegen  udgaaede 
Frankrig.  PVankrig  vil  —  uden  at  vi  her  skal  vove 
nogen  Antydning  af.  hvorledes  et  fremtidigt  Frankrig 
vil  komme  til  at  se  ud  -  vide  at  vurdere  en  Hand- 
ling, der  falder  sammen  med  dets  genoplevede  tradi- 
tionelle Politik,  som  en  saadan  ny  Rift  i  Wienei  trak- 
taterne, eller  hvad  deraf  er  tilbage,  vilde  være.  Frankrig 
har  en  Følelse  af,  at  det  for  eller  senere  vil  komme 
tilbage    til  Kontinentalalliancer   for   ved   deres  Hjælp 

at  udviske  det  sidste  Spor  af  den  ved  hine  Wiener- 
traktater skabte  Statsordning.  Forsaavidt  falder 
Preussens  Interesser  sammen  med  Frankrigs,  og  et 
stærkt  og  enigt  Norden  er  P^ rankrigs  naturlige  Allierede. 

Men  Betingelsen  for  et  frit  og  enigt  Norden  er 
atter,  at  Nordens  Grænse  sættes  fast  og  endeligt,  hvor 
den  fra  Arilds  Tid  af  rettelig  har  været,  om  den  end  ved 
Tidernes  Uret  er  bleven  forrykket.  Holstens  fuldstæn- 
dige og  endelige  Udsondring  er  af  den  afdøde  Kong 
Oscar  gentagne  Gange  sat  som  Betingelse  for  Sverig- 
Norges  Bistand,  og  denne  Tanke  er  som  en  Del  af 
hans  politiske  Testament  gaaet  i  Arv  til  hans  Son, 
for  hvem  den  stedse  staar  lige  klar,  om  den  end  ikke 
altid  finder  det  samme  aabne  Udtryk  gennem  de 
Udførere  af  hans  Vilje,  af  hvilke  Kong  Carl  kan  finde 
det  hensigtsmæssigt  af  andre,  udenfor  liggende  Grunde, 
foreløbig  at  betjene  sig. 

Med  Slesvigernes  Tilstedeværelse  paa  Danmarks 
Riges  Rigsdag  i  Kraft  af  Valgloven  af  /•  Juli  1848  var 
der  etableret  et  fait  accompli,  som  vilde  give  det 
danske  Folk  en  moralsk  Styrke,  en  forøget  Modstands- 
evne og  en  saa  begrundet  Adkomst  til  Broderrigernes 
Bistand,  at  Preussens  nye  gode  Dispositioner  vilde 
have  forholdsvis  let  ved  at  finde  et  positivt  Udtryk. 

Det  første  Skridt  hertil  maatte  selvfølgelig  være 
at  foretage  af  den  danske  Regering,  og  et  Ministerium 
Blixens  første  Handling  vilde,  antager  jeg,  saaledes 
bestaae  i  en  Notification  om,  at  det  ligeledes  var  et 
nyt  Danmark,  med  hvilket  den  attraaede  Overens- 
komst vilde  være  at  afslutte.  Den  hele  Bunke  af 
diplomatiske  Doktordisputatser,  Noter,  Depecher  og 
Memorander  vilde  være  at  kaste  paa  Ilden,  »Lidel- 
sernes Historie«  at  forvandle  til  virkelig  Historie,  den 
nye  Tid  indledes  ved  en  symbolsk  Betegnelse  af,  at 
Forhandlingerne  fremtidig  vilde  blive  fort  med  Stats- 
mænd i  Kjøbenhavn. 

Det  er  muligt,  at  det  Resultat,  som  forholdsvis 
hurtig  og  let  vilde  fremgaae  af  disse  Forhandlinger, 
ikke  vilde  blive  set  med  gunstige  Øjne  af  den 
engelske  og  russiske  Regering.  Det  er  muligt, 
at  England  ikke  vilde  have  noget  imod,  at  et  svagt 
Danmark  sank  ned  til  et  lignende  Slags  engelsk  Pro- 

konsulat  som  det,  Belgien  og  Portugal  repræsenterer, 
og  mistænksomme  Politikere  staae  i  den  Formening, 
at  Lord  Palmerston  med  en  engelsk  Bitanke  kan  have 
medvirket  ved  Valget  af  en  fremtidig  engelsk 
Dronning. 

Det  er  muligt,  at  Fordelen  for  Rusland  af  dets 
Reservationer  og  forbeholdte  Indflydelse  ved  en 
eventuel  ny  Successionsorden  for  Holsten  kan  blive 
gjort  usikker  i  samme  Forhold  som  vor  Stilling  til 
Preussen  antog  Karakter  af  en  venskabelig  Tilnær- 
melse. Dem,  som  dette  ikke  staar  klart  i  Erindringen, 
henviser  jeg  til  hvad  Konferensraad  Wegener  en 
Gang  herom  forgæves  har  paavist. 

Alt  dette  er  muligt;  men  jeg  tvivler  dog  paa, 
at  den  engelske  og  russiske  Regering  nogensinde 
vilde  kunne  gaae  videre  end  som  nu  at  stille  den 
Fordring  til  os  at  anerkende  fremmed  Herredømme, 
og  hvis  Herredømme?  Det  tydske  Forbunds,  den 
usleste  politiske  Skabnings,  som  nogensinde  er  ud- 
gaaet  af  den  egennyttige  Hensigtsmæssigheds  Hænder. 


Bilag  IV. 


Hvortil  skal  dette  føre? 

(Ugeskriftet   »Enhver  Sit«   for  23.  Januar   1865). 

»Hvorfor  ere  vi  Adelsmænd?  Hvorfor 
bære  vi  Ordener  og  gyldne  Kæder,  hvor- 
for eje  vi  Herregaarde?  Ville  vi  nyde 
Livets  Goder,  maae  vi  ejheller  holde  os 
tilbage,  naar  det  gjælder!« 

Herluf  Trolle  c.  Anno   1565. 

Det  gamle  danske  Rige  er  sønderlemmet,  Kronen 
har  mistet  tre  rige  Provinser,  hundrede  Tusinder  af 
Danske  ere  overgivne  til  Herskere  af  fremmed  Natio- 
nalitet, hvis  Interesser  paabyde  Udryddelsen  af  det 
fremmede,  forstyrrende  Element,  i  Tusinder  af  Fa- 
milier har  Død  og  Lemlæstelse  udbredt  Sorg  og 
Nag,  i  talrige  andre  Fordrivelse  fra  Embede  og  For- 
jagelse fra  Gaard  og  Gods,  Nød  og  Sorg  for  Ud- 
kommet. 

Det  overmægtige  Preussen,  som  var  skilt  fra  os 
ved  uinteresserede  og  modstræbende  Stater  og  det 
Hav,  paa  hvilket  vi  dog  endnu  vare  Herre  overfor 
hint  erobringslystne  JMilitærmonarki ,  er  rykket  os 
lige  ind  paa  Livet.  Paa  den  anden  Side  af  Konge- 
aaen vajer  det  preussiske  Flag,  og  en  af  Verdens 
bedste  Orlogshavne,  som  vi  ikke  forstod  at  benytte, 
vil  om  føje  Tid  rumme  en  preussisk  Pantserflaade, 
stærk  nok  til  at  feje  det  danske  Flag  bort  fra  vore 
Sunde,  og  uskadt  af  vore  Søforter  lægge  Kjøbenhavn 
i  Aske. 

Naar  den  nye  preussiske  Gesandt  har  orienteret 
sig  i  Kjobenhavn,    vil    han  ved   en  Udflugt  til  Fyen 

Joseph  Michaelsen:     Fra  min  Samtid.     II. 

kunne  overbevise  sig  om.  hvor  smalt  det  Vandlob  er, 
som  skiller  ham  fra  hans  Konges  Provinds  hinsides 
Lille  Bælt,  og  efter  en  halv  Times  Fart  kunne  under- 
rette den  kommanderende  preussiske  General  i  Sles- 
vig om,  at  Alt  er  ved  det  Gamle  i  Kjøbenhavn. 

Om  Et  ere  alle  Danske  enige.  Alle  indse  vi 
eller  fole  instinktmæssigt,  at  som  det  er,  kan  det  ikke 
vedblive  at  være.  Danmark  til  Kongeaaen  har  ikke 
Livskraft  nok  til  at  bestaae  som  selvstændig  Stat, 
og  selv  om  saa  var,  vilde  og  kunde  Europa  ikke 
give  det  Tid  til  at  gøre  Forsøget.  Et  Blik  paa 
Kortet  er  tilstrækkeligt  til  at  overtyde  sig  om,  at  en 
bénlos  Mand  ligesaa  godt  kunde  bevæge  sig  frit  og 
uhindret,  som  Danmark  til  Kongeaaen  fore  en  fri  og 
uhindret  Statstilværelse.  Danmarks  Historie  har  vist, 
at  man  kan  overskære  og  udstykke  den  Cimbriske 
Halvø  som  man  vil  og  hvor  man  vil,  den  vil  dog 
stedse  groe  sammen  igen.  Den  er  hidtil  groet  sam- 
men under  Dannebrog ;  faar  det  Lov  til  at  gaae  endnu 
en  Stund  som  det  gaaer.  vil  en  nær  Fremtid  vise, 
at  den  vil  groe  sammen  under  et  Flag,  som  ikke  er 
vort,  og  bringe  Fyen  i  »Morgengave«  til  de  nye 
Herrer. 

Vilde  Europa  tillade  detr  Man  skulde  troe  det 
overflødigt  at  indlade  sig  paa  dette  Spørgsmaal  med 
det  sidste  Aars  friske  Erfaring  og  Londontraktatens 
Skæbne  for  Oje.  Europa  vil  finde  sig  i  Jyllands  og 
Fyens  Tab,  som  det  har  fundet  sig  i  Slesvigs.  Hol- 
stens og  Lauenborgs.  Europa  er  jo  ingen  Helhed 
med  fælles  Interesser  De  fem  Stormagter,  som  for- 
trinsvis benævnes  saaledes,  ere  jo  tværtimod  adskilte 
ved  modstridende  Interesser  og  modstræbende  For- 
maal.  De  tvende,  eller  om  man  vil,  den  ene  er  jo 
netop  den,  fra  hvem  Faren  vil  komme,  medens  den 
anden  næppe  kan,  i  alt  Fald  ikke  vil,  føre  Krig  for 
opretholde  de  Re.ster,  ogsaa  den  har  ladet  os  tilbage. 
?>ankrigs  Holdning  under  vore  sidste  Ulykker  og 
den  franske  Gesandts  Idrætter  paa  London- Konferen- 
sen, hvor  han  foruden  nogle  svage  Hentydninger  til 
Nationalitetsprincipets  formentlige  Fordringer,  efter 
Sigende  væsenlig  indskrænkede  sig  til  at  korrigere 
sine  Kollegers  Fransk,   har    i    høj   Grad    tjent    til    at 

bestyrke  Formodningen  om  hemmelige  Aftaler  med 
den  kloge  og  dristige  Statsmand,  som  siges  at  have 
sat  sig  til  Opgave  at  gennemfare  Frederik  den 
Stores  Program  i  dets  yderste  Konsekvenser.  Den 
Løn,  Frankrig  i  saa  Fald  kunde  høste  ved  at  forholde 
sig  passivt,  er  større  end  den,  det  kunde  opnaae  ved 
at  lægge  Preussen  Hindringer  i  Vejen.  Overfor  saa- 
danne  F"orhold  paa  Kontinentet  vilde  England  sik- 
kerlig  end  ikke  støtte  os  med  Ord,  medens  Rusland 
utvivlsomt  i  egen  Interesse  vilde  ledes  til  selv  at 
drage  Sværdet  for  os.  hvis  ikke  endnu  højere  Inter- 
esser i  det  givne  Øjeblik  vilde  afholde  det.  Saa 
Meget  tør  man  for  Ruslands  Vedkommende  i  det 
Hele  paastaae.  at  det  ikke  vilde  træde  aktivt  op  for 
et  Danmark,  som  ikke  i  Gerningen  havde  vist, 
at  det  idetmindste  havde  tilstrækkelig  Livs- 
kraft, Evne  og  V^illie  til  at  værne  om  Betin- 
gelserne for  et  ordnet  Statsliv,  og  paa  samme 
Tid  frembød  de  fornødne  Garantier  for  en 
stærk  Regeringsmagt. 

Saaledes  er  Situationen. 

Hvad  gør  Regering  og  Folk  for  at  bøde  paa 
den,  for  at  afværge  dens  Farer,  med  andre  Ord,  for 
at  opfylde  hine  Betingelser,  tilbyde  hine  Garantier, 
som.  vel  at  mærke,  fordres  ikke  af  russisk  Vilkaar- 
lighed,  men  af  Forholdenes  egen  Natur  og  de  Prin- 
ciper, paa  hvilket  det  evropæiske  Stats  sy  stem  hviler. 

Spørgsmaalet  er  desværre  let  at  besvare;  Intet. 
Eller  rettere,  begge  Parter  synes  tværtimod  af  bedste 
Evne  at  bestræbe  sig  for  at  vise  Verden,  at  et  ordnet 
Statsliv,  en  stærk  Regering,  ikke  kunne  bringes  til- 
stede i  Danmark.  Folket  er  opløst  og  splittet  i 
Partier,  uden  Sammenhold,  uden  det  sikkre  Kompas, 
som  uegennyttige  og  dygtige  Ledere  afgive.  Den 
store  Masse  af  Hovedstadens  Befolkning,  der  har 
været  et  blindt  Redskab  i  nogle  faa  Bladredaktorers 
Hænder  og  saaledes  bærer  sin  Del  af  Ansvaret  for 
vore  Ulykker,  synes  efter  Bombardementsangstens 
Misere  at  have  trukket  sig  tilbage  fra  Politiken,  for 
udelukkende  at  anvende  sin  Fritid  til  at  føde  og  nære 
den  Frivolitet,  som  fra  den  billige  Presse  og  de  billige 
Forlystelser    (begge    ofte    redigeret    og    dirigerede  af 

samme  Person)  har  udbredt  sig  som  en  Kræftskade. 
Dette  har  dog  heldigvis  nu  mindre  at  betyde,  efterat 
Begivenhederne  har  vakt  det  ovrige  Lands  Selv- 
stændighedstblelse  og  brudt  Kjøbenhavns  Diktatur. 
Men  ogsaa  i  Hovedstaden  spores  Symptomer,  som 
tyde  paa  opvaagnende  Stræben  efter  at  unddrage 
sig  Aaget. 

De  større  Købstæder  have  for  Størstedelen  været 
et  Spejlbillede  af  Hovedstaden  og  ville  saaledes  dele 
politisk  Skæbne  med  Kjøbenhavn,  medens  de  mindre, 
som  af  Bureaukratiet  hidtil  have  været  holdte  i  en 
kunstig  Opposition  til  det  omgivende  Land,  af  hvilket 
de  udelukkende  leve.  ville  lære  at  indse,  at  deres 
og  Landboernes  Interesser  falde  sammen,  eller  blive 
uden  al  Indflydelse  paa  Begivenhedernes  Udvikling. 

Hele  denne  Kobstadbefolkning ,  Hovedstadens 
iberegnet,  udgør  imidlertid  ikkun  en  Femtedel  af  det 
hele  Lands  Befolkning  og  maatte  derfor,  naar  denne 
overvejende  Flerhed  havde  Maal  og  Midler  klart  for 
Øje,  følge  med,  eller  ode  sine  Kræfter  i  en  gold 
Kritik  og  frugtesløs  Opposition. 

Men  det  er  desværre  ikke  saa,  at  den  store  ager- 
dyrkende  Befolkning  véd  hvad  den  vil  og  hvorledes 
den  vil  det.  Den  er  sig  end  ikke  sin  Styrke  bevidst, 
og  den  samme  Opløsning  og  Adsplittelse ,  som 
karakteriserer  det  hele  Folk,  viser  sig  ogsaa  her. 

Vi  skulle  ikke  her  indlade  os  paa  en  Under- 
søgelse af  Aarsagerne  til  dette  Fænomen,  i  hvilket 
vi  maae  søge  den  virkelige  Grund  til.  at  upraktiske 
og  uprøvede  Stuelærde  og  juridiske  Fagmænd  have 
uhindret  kunnet  benytte  Fædrelandet  som  Prøveklud 
for  deres  theoretiske  Experimenter.  Faktum  er,  at 
som  F'ølge  af  den  sørgelige  og  unaturlige  Adskillelse 
mellem  Goodsejerne  og  Bondestanden,  paa  den  ene 
Side  de  Mænd  og  Familier,  der  repræsentere  dansk 
Kapital  og  i  egenligste  Forstand  dan.sk  Jordbund, 
magtesløse  have  maattet  sé  til  ved  den  truende 
Ulykke,  uden  at  kunne  bidrage  til  at  afværge  den, 
selv  om  V'illien  var  tilstede  —  paa  den  anden,  at 
Bondestanden,  eller  dog  en  stor  Del  af  denne,  har 
søgt  sig  andre  Ledere  udenfor  sine  naturlige  Førere, 
ja  udenfor   sin   egen  Stand.      Og    som    det   saa    ofte 

gaar,  at  naar  Mistroen  forst  er  overvunden,  giver 
den  Plads  for  en  ubegrænset  Tillid,  saaledes  ogsaa 
her.  Efter  at  først  Mistroen  mod  de  »Kjoleklædte« 
for  de  paagældende  enkelte  Mænds  Vedkommende 
var  fjernet,  have  disse  Mænd  kunnet  føre  en  stor 
Del  af  den  danske  Bondestand  hvor  og  hvorhen  de 
vilde,  og  tildels  med  Rette  kunnet  paastaae  at  tale  i 
dens  Navn.  Medens  vi  nu  villigt  skulle  indrømme. 
at  disse  Mænd  sjeldent  have  misbrugt  denne  store 
Magt^).  saa  har  dog  dette  unaturlige  Forhold  den 
Ulempe,  at  Førerne  ikke  have  Tænkesæt  og  virkelige 
Interesser  tilfælles  med  de  P^rte,  og  at  de,  medens 
hine  virkelige  Interesser  af  sig  selv  vilde  lede  til  en 
Forsoning  mellem  større  og  mindre  Jordbrugere, 
snarere  have  arbejdet  for  at  udvide  Kløften. 

En  Fjernelse  af  dette  Forhold  ved  en  oprigtig 
Udsoning  mellem  de  tvende  Afdelinger  af  Landbo- 
standen er  Betingelsen  for  Statens  Bestaaen.  En 
saadan  Udsoning,  der.  som  Forholdene  nu  engang 
stille  sig,  vilde  bestaae  i  en  Tilnærmelse  mellem  Gods- 
ejerne og  Bondevennernes  Parti,  er  nødvendig  for  at 
hidføre  en  Regering ,  der  er  stærk  nok  til  at  opfylde 
hine  Betingelser,  tilbyde  hine  Garantier  for  en  fort- 
sat Statstilværelse,  øg.  som  det  første  og  ufravigelige 
Skridt  hertil,  ikke  blot  bryder  med  det  doktrinære 
Parti,  men  forfatningsmæssigt  og  administra- 
tivt udelukker  det  fra  enhver  Indflydelse 
paa  den  danske  Stats  Skæbne  i  Fremtiden. 


Hvorledes  opfatter  det  nuværende  Ministerium 
sit  Hverv  overfor  denne  første  ufravigeHge  Opgave  r 

Ved  i  Administrationen  at  omgive  sig  med,  bi- 
beholde og  belønne  de  mest  udprægede  Tilhængere 
af  hint  Parti,  —  som,   efter  at  have   bragt  Staten  til 


*)  Dette  har  været  Tilfældet  i  et  vigtigt  socialt  og  et  ligesaa 
vigtigt  politisk  Spørgsmaal :  i  Afløsning  af  Domæners  og 
Stiftelsers  Bøndergods  og  i  Alliancen  med  Bureaukratiet 
i   1854. 

Undergangens  Rand ,  istedetfor  at  søge  Ly  i  Privat- 
livet mod  Samtidens  Nag  og  ved  en  Udsoning  af 
sine  Fejl  mod  Eftertidens  Fordømmelse,  endnu  stedse 
fører  Ordet  paa  Folkets  Vegne  i  de  lovgivende  For- 
samlinger, i  Administrationen  som  i  Pressen,  —  og 
ved,  hvor  utroligt  det  end  lyder,  ved  de  forestaaende 
Forfatningsforandringer  af  yderste  Evne  og  med  Op- 
bydelse af  alle  de  Midler,  som  staae  til  en  Regerings 
Raadighed,  at  bestræbe  sig  for  at  gøre  hint  Parti 
eneraadigt  over  Statens  Anliggender. 

Der  var  et  Øjeblik,  da  det  syntes,  som  om 
Ministeriet  var  paa  det  rette  Spor.  Det  var,  da 
Konseilpræsidenten ,  i  Rigsraadslandsthingets  Møde 
den  15de  August  f.  A.  paa  Regeringens  Vegne  af- 
gav den  Erklæring,  at  den  saakaldte  Grundlov  af 
1 8de  November  1863  maatte  falde  bort  med  Tabet 
af  Slesvig.  Man  skulde  synes,  at  Intet  var  natur- 
ligere, end  at  Forfatningen  »for  Kongeriget  Danmarks 
og  Hertugdømmet  Siesvigs  fælles  Anliggender«  maatte 
bortfalde  med  selve  hine  fælles  Anliggender,  og  man 
mindes  vel  endnu  den  berettigede  Munterhed,  som 
modtog  Lord  Russells  Bemærkning  fra  Slutningen  af 
1863,  at  Kongeriget  jo  kunde  bevare  hin  formentlig 
folkekære  Forfatning,  om  det  vilde,  naar  den  blot 
blev  ophævet  for  Slesvigs  Vedkommende.  Men  hvad 
der  er  naturligt  i  et  almindeligt  Menneskes  Øje  ser 
ikke  altid  saaledes  ud  i  Doktrinæres,  som  ere  vante 
til  at  se  paa  Verden  gennem  Systemets  Briller  og  ved 
Studerelampens  Lys.  Protester  lød  i  Kor  fra  Partiets 
Koryfæer,  og  —  Konsejlpræsidenten  maatte  tage  sine 
Ord  tilbage.  Regeringens  Ordfører  erklærede  dem  i 
Folkethingets  Mode  den  20de  August  f.  A.  under 
Partiets  Karesser  og  Bravoraab  for  en  Misforstaaelse, 
og  fra  detts  Øjeblik  var  det  klart  for  enhver  fædre 
landskærlig  Mand,  hvorhen  det  stundede  med  Dan- 
mark; fra  dette  Øjeblik  er  det  blevet  mere  og  mere 
klart,  at  den  nuværende  Regering,  bevidst  eller  ube- 
vidst, gaar  i  hint  fordærvelige  Partis  Ledebaand  og 
udfører  dets  Gerning  indtil  Timen  slaar,  at  det  atter 
kan  gribe  Roret  og  fuldbyrde  Værket. 

At  et  .saadant  Omslag  kunde  blive  muligt,  ligger 
sikkert  ene  i  personlige  Grunde. 

Ministeriet  bestaar  med  en  enkelt  Undtagelse  af 
ældre  Mænd,  som  af  Kærlighed  til  Konge  og  Fædre- 
land traadte  til  i  det  yderste  Ojeblik.  da  St\^ret  faldt 
ud  af  de  famlende  doktrinære  Hænder.  De  havde 
paataget  sig  det  sørgelige  Hverv  at  frelse  hvad  der 
endnu  lod  sig  frelse,  og  saae  sig  derfor  efter  udfort 
Hverv  overfor  en  fast  Slagorden  af  bittre  ^lodstandere. 
som  de  savnede  Styrke  til  at  bekæmpe  med  de 
Vaaben,  som  Situationen  dog  paa  engang  udfordrede 
og  tilbød.  Hertil  kom.  at  flere  af  disse  ^lænd  og 
navnlig  Ministeriets  vistnok  indflydelsesrigeste  j\Ied- 
lem  høre  til  samme  Samfundsklasse,  ere  opvoxede 
i  de  samme  Forestillinger  som  Modstauderne,  saa- 
ledes,  at  forhenværende  Professor  David  kan  siges 
ikkun  med  en  Nuanceforskel  at  afvige  fra  forhen- 
værende Professor  Krieger  eller  Oberst  Andræ.  hvis 
hele  Udvikling  er  den  samme,  og  som  forer  det  med 
sig,  at  Formen  sættes  over  Indholdet,  her  bestemte 
konstitutionelle  Former  over  Statens  Frelse.  Det  er 
disse  og  lignende  Grunde,  som  have  hidført  den 
Udforelse  i  Praxis  af  Hs.  Maj  Kongens  Agtelse  for 
Loven,  som  bestaar  i  at  bevare  Bureaukratiets  Erek- 
tionspatent  og  Charte  af  i8de  Xovbr.  1S63.  for  der- 
med at  øve  et  saadant  Tryk  paa  Rigsdagen*),  at 
denne  tilsidst  skal  give  sit  Minde  til  at  substituere 
»Frederik  den  /des  Grundlov«  med  Noget,  som 
Kongens  Fjender  ville  sørge  for  i  Modsætning  til 
hin  at  give  Navn  af  Christian  den  pdes.  Det  er 
disse  Grunde,  som  have  hidfort  det  beklagelige  Syn 
af  et  Ministerium,  som  fornægter  sine  Venner  for  at 
smigre  for  sine  Fjender,  og  som  i  den  Grad  savner 
Øje  for  det  ene  Fornødne,  at  den  gennem  sine  Or- 
ganer opfordrer  til  at  omb}-tte  Kampen  paa  Liv  og 
Død    mod    »Systemet    af    i8de  November«    med    en 


*)  Si  done,  contre  tout  attente,  la  demande  de  Mr.  Hansen,  que 
le  Rigsdag  soit  saisi  de  son  projet,  trouve  l'appui  de  la  ma- 
jorité  du  Folkething.  le  gouvernement  se  verra  sans 
doute  dans  le  cas  de  devoir  aviser  aux  moyens 
de  maintenir   l'affaire  dans  une  voie  réguliére. 

(^Berl.  Tid.  for  14.  Febr.) 

venskabelig  Turnering  med  løse  Fraser  og  stumpe 
Vaaben;  som  tvinger  os  til  at  maatte  se  Finans- 
minister David  fortrænge  Oberst  Tscherning.  der  med 
alle  sine  Fejl  dog  ligesom  Saul  rager  et  Hoved  op 
over  Massen  af  sine  Modstandere,  og  ligesom  Saul 
er  en  sand  Folkeven,  der  aldrig  har  opgivet  sin 
Modstand  mod  Leviter  og  Skriftkloge.  Men  Lønnen 
er  heller  ikke  udebleven.  Hr.  Ploug  erklærer  at 
sætte  sin  Lid  og  sit  Haab  til  Hs.  Excellence,  Hr. 
Bille  skildrer  hans  Dygtighed  og  Begavelse,  som  vi 
iøvrigt  ere  langtfra  at  ville  bestride,  medens  Hr. 
Rimestad  med  Beklagelse  og  Ængstelse  vilde  se 
ham  vige  Pladsen  i  Kongens  Raad,  og  Hr.  Bøgh 
udhæver  hans  gode  Egenskaber  overfor  Ussing  og 
bekender,  at  Samtiden  (det  doktrinære  Parti)  har 
gjort  Excellensen  Uret.  Det  er  kun  beklageligt,  at 
hele  denne  smukke  Enighed  ikke  blot  ikke  vil  kunne 
skærme  Thronen  og  frelse  Landet,  men  netop  skal 
afgive  Varslet  om  Thronens  Fald  og  Rigets  Under- 
gang. 

Thi  medens  det  doktrinære  Parti  omspænder 
Ministeriet  med  sit  Net  og  lammer  dets  Handle- 
evne i  den  Udstrækning,  at  Aktionen  mod  Red.  Bille 
siges  at  være  standset  paa  denne  Hindring,  griber 
Oplosningen  om  sig  i  den  Grad,  at  vi  nu  have  Synet 
af  fire  lovgivende  Forsamlinger,  som  paa  engang 
arbejde  paa  at  gøre  Konfusionen  uopløselig.  Og 
medens  skadefro,  lurende  Naboer  gnide  sig  i  Hæn- 
derne, det  venskabelige  Udland  vender  sig  bort  og 
det  ligegyldige  smilende  trækker  paa  Skuldrene. 
siges  Hr.  Gehejmeetatsraad  Andræ,  der  i  en  lang 
Tale  med  stor  » Grundighed ;<  har  paavi.st,  at  der  slet 
ikke  er  noget  Anomalt  i  alt  dette,  og  hans  Menings- 
fælle, Hr.  P2tatsraad  Krieger,  at  skulle  indtræde  i 
Kabinettet  for  saaledes  at  »styrke«  Regeringen.  I 
Sandhed,  vi  befrygte,  at  den  i  saa  Tilfælde  vil  blive 
saa  stærk  og  fuldblodig,  at  den  vil  døe  af  Kongestioner 
til  Hovedet. 

Og  medens  Ministeriet  saaledes  hoster  en  uventet, 
men  derfor  uden  Tvivl  saa  meget  behageligere  Folke- 
gunst, .staar  Thronen  Ansigt  til  Ansigt  med  sine 
Modstandere,    som    over   Ministeriets   Hoved    sikkert 

og  utrætteligt  sende  den  hine  »forgiftede  Pile«,  som 
Ghrd.  Hall  med  sikker  Haand  opfangede,  da  de  ud- 
slyngedes imod  ham  fra  Ministerbænken  i  Rigs- 
raadets  Folkething.  Ogsaa  Thronen  kunde  have  Grund 
til  at  bede  Gud  bevare  sig  for  sine  Venner,  hvad 
enten  de  nu  i  gammeldags  og  gammeldansk  Maner 
ville  forsone  dens  Fjender,  eller  de  troe  Staten  frelst, 
naar  en  enkelt  Minister,  der  føler  Trykket  af  tvungen 
Daadløshed,  i  Hurtigheden  forvexler  Gerning  med 
Handling. 


En  lemlæstet  Stat,  et  i  Partier  adsplittet  Folk  og 
en  svag  daadløs  Regering  paa  den  ene  Side,  bytte- 
lystne Naboer  og  et  halvt  uvilligt  Udland  paa  den 
anden,  Opløsning  indadtil.  Isolation  udadtil,  dette  er 
Danmarks  Stilling  i  dette  Øjeblik. 

Lægemidlerne  maae  rette  sig  efter  Sygdoms- 
aarsagerne,  og  naar  en  dansk  Statsmand  derfor  i 
dette  Øjeblik  vilde  spørge  sig  selv  om  de  rette 
Midler  til  at  løse  Opgaven,  som  nu  ene  foreligger: 
Foreløbig  Bevarelse  af  Resterne  af  Monarkiet  for  at 
bevare  Muligheden  til  i  en  eller  anden  Form  at 
tilbageerhverve  de  ydre  Betingelser  for  vor  Tilværelse, 
maatte  han  utvivlsomt  svare  sig  selv:  Fjernelse  af 
Bureaukratismen,  som  har  paaført  os  Sygdommen, 
og  Grundlæggelse  af  en  konservativ  Politik  paa 
Grundlaget  for  Statens  konservative  Magt,  den  uaf- 
hængige Landbostand.  Vi  gjøre  her  ingen  Forskjel 
paa  det  egentlige  Godsejer-Aristokrati  og  Gaardmands- 
klassen,  der  have  den  konservative,  eller  om  man 
vil,  den  aristokratiske  Vedhængenhed  ved  Jordbunden 
og  heraf  flydende  konservative  Tilbøjeligheder  og 
Interesser  tilfælles,  medens  dette  ikkun  betinget  gælder 
om  de  saakaldte  Proprietærer,  der  i  Modsætning  til 
hine  betragte  Gaarden  som  flydende  Kapital  og  efter 
deres  hele  Væsen  tilhøre  Borgerstanden.  Grændsen 
er  imidlertid  ubestemt,  og  ligesom  vi  have  Proprie- 
tærer, som  have  gjort  Aristokratiets  Gerning,  saaledes 
vil  deres  Bistand  ikke  kunne  undværes. 

»En  konservativ  Politik,«  hedder  det  i  Over- 
ensstemmelse hermed  i  et  nyligt  udkommet  Værk*) 
»som  skal  kunne  gjøre  Regning  paa  Varighed,  maa 
støtte  sig  til  Bønderne,  og  et  Ministerium,  som  gjør 
Fordring  paa  sand  Popularitet,  maa  begynde  med  at 
forstaae  Bonden  og  vinde  hans  Tillid.  Alle  Forholds- 
regler til  at  sikkre  Samfundets  Fred  og  styrke  Stats- 
magten have  ikkun  ojeblikkelig  Betydning,  naar  de 
ikke  udgaae  fra  den  Grundsætning,  at  Bonden  er  den 
konservative  Magt  i  Staten;  thi  Bonden  er  den  opret- 
holdende Magt  i  Samfundet,  og  derfor  er  det  Statens 
Pligt  at  opretholde  denne  Magt  og  varigt  at  knytte 
den  til  sig.« 

Da  Regeringen  imidlertid  er  gaaet  den  modsatte 
Vej  og  har  fylket  Bureaukratiets  og  Doktrinens 
øvede  Skarer  til  Kamp  mod  »den  kofteklædte  Absolu- 
tisme«, bliver  det  Landbostandens  Sag  ikke  at  nojes 
med  at  værge  sig,  men  at  træde  positivt  op,  for  om 
muligt  at  bringe  andre  Principer  til  Roret. 

Hertil  udfordres  først  og  fremmest  en  Forening 
af  dens  Kræfter  til  dette  Formaal. 

Der  vil  her,  hvor  en  om  end  kun  kunstig  Ad- 
splittelse  nu  engang  injuria  temporum  er  indtraadt, 
som  ved  enhver  Forening  af  virkelig  eller  ikkun  til- 
syneladende modstridende  Interesser,  blive  Spørgs- 
maal  om  gensidige  Indrømmelser. 

I  Spørgsmaalet  om  Udstykning  og  Sammen- 
lægning mødes  Interesserne ,  idet  det  heller  ikke 
ligger  i  Godsejernes  Interesse  at  se  i  Tidens  Løb  den 
solide  Gaardmandskla.s.se  afløst  af  bevægelige  Pro- 
prietærer, Al  Stræben  efter  tvungen  Afløsning  af 
Fæstevæsenet  maatte  opgives  fra  Bondevennernes 
Side.  Til  Folkethinget  bevaredes  den  nuværende 
Valgmaade,  medens  Valgretten  til  Landsthinget,  i 
Betragtning  af,  at  Danmark  savner  Stoffet  til  et 
egenligt  Overhus,  gjordes  afhængig  alene  af  en  større 
og  mindre  Skatteydelse. 

Hermed  vilde  Bureaukratiets  Magt  med  ét  Slag 
være  brudt,    efterdi    dets  Medlemmer    og  Tilhængere 


*)     »Det  borgerlige  Samfund«  af  Riehl.     Kbhvn.   1864. 

vistnok  i  Regelen  af  eller  gennem  Staten  oppebære 
den  nu  for  Valgretten  alternativt  foreslaaede  Indtægt, 
men  ingenlunde,  Rangskatten  indbefattet,  i  samme 
Udstrækning  yde  den  foreslaaede  Afgift  til  Statens 
Fornødenheder. 

En  Forening  af  den  egenlige  Landbostand  paa 
dette  Grundlag  vilde  utvivlsomt  formaae  at  skaffe  sig 
Gehør  i  Pressen  som  paa  Thinge. 

Det  skal  viUigt  indrømmes,  at  de  ovenfor  paa- 
pegede Forhold  lægge  store  Hindringer  i  Vejen  for 
en  saadan  Enighed,  men  Nødvendigheden  er  en  god 
Læremester,  og  Forholdene  ere  af  den  Reskaftenhed, 
at  Stenene  tale. 

Noblesse  oblige;  det  tilkommer  de  store  Gods- 
besiddere at  gjøre  det  første  Skridt  til  en  Udsoning. 
Den  Hindring,  som  Ulyst  til  at  stille  sin  Person  blot 
for  en  uvorn  Presses  Kritik  frembyder,  maa  overvindes. 
Denne  Uh'st  er  forstaaelig.  men  maa  overvindes  af 
simpel  Fædrelandskærlighed  paa  den  ene  Side.  paa 
den  anden  ved  den  Betragtning,  at  misbrugt  Myndighed 
og  Begivenhedernes  ubønhørlige  Logik  ha\-e  berøvet 
hin  Presse  dens  Braad. 

Hvad  der  har  svækket  de  store  Godsbesidderes 
berettigede  Indflydelse  paa  vor  konstitutionelle  Ud- 
vikling, ville  vi  her  ikke  omtale,  men  vi  bruge  med 
Flid  Ordet  berettigede,  fordi  Fjernelsen  af  det  grund- 
besiddende  Ari-stokrati  stedse  og  ufejlbarlig  vil  blive 
fulgt  af  et  Bureaukrati  eller  et  JPengearistokrati. 
Ogsaa  vort  Aristokrati  vil  mindes,  at  dets  Hverv  er 
at  gaae  i  Spidsen  i  al  god  Stræben,  og  at  dets  Be- 
tydning ligger  i  den  store  arvelige  Grundbesiddelse 
og  dets  Fortjeneste  af  Stat  og  Samfund.  Paa  disse 
tvende  Piller  staaer  det  fast  gg  urokkeligt  overfor  de 
andre  Stænder,  ikke  paa  Andet. 

Hindringerne  fra  Bøndernes  nuværende  Førere 
ligge  dels  i  Mistilliden  til  Godsejer- Aristokratiets  Evne 
og  Villie,  dels  i  Frygten  for  at  bUve  gjorte  over- 
flødige, og  den  heraf  følgende  personlige  Politik,  der 
f.  Ex.  viser  sig  i  Hr.  I.  A  Hansens  nu  formentlig 
atbrudte  Alliance  mæd  Bureaukratiet.  Men  hgesom 
de  andre  Bondevenneførere,  sandsynligvis  belærte  af 
den  bittre  tiaarige  Erfaring,    ikke    vilde    følge    ham  i 

hint  saakaldte  polske  Ægteskab  med  Doktrinarismen, 
saaledes  vise  Kjendsgerningerne  fra  Aarene  1852  og 
53,  at  Bondevennernes  Parti  helt  vel  formaaer  at  gaae 
sammen  med  dets  naturlige  Forbundsfæller,  ligesom 
Resultaterne  af  hin  Enighed  vidne  om  dens  overlegne 
Styrke.  Det  vil  mindes,  med  hvilken  overvejende 
Flerhed  Konsekvenserne  af  Kundgørelsen  af  28de 
Januar  1852  gennemførtes  i  Rigsdagen  til  Trods  for 
den  doktrinære  Oppositions  yderste  Anstrængelser, 
og  Hr.  1.  A.  Hansens  Organ  fra  hine  Dage  bærer 
Vidnesbyrd  om,  at  Bondevennernes  Samvirken  med 
Godsejeraristokratiet  af  denne  Partiets  fornemste 
Leder  sattes  højere  end  selve  Partiets  daværende  for- 
nemste Maal,  den  tvungne  Fæsteafløsning.  Hvorledes 
hin  Samvirken  blev  afbrudt,  er  det  ikke  her  Stedet  at 
afhandle :  de  sorgelige  Følger  af  hin  Afbrydelse  ligge 
derimod  aabne  for  Enhver,  som  vil  se.  Uden  hin 
Adskillelse  mellem  hvad  der  naturligt  hører  sammen 
vilde  den  daværende  ligesaa  dygtige  som  kraftige 
Regering  ikke  have  maattet  vige  Pladsen  for  de 
theoretiserende  Dilettanter .  som  afløste  den ,  vilde 
Danmark  være  blevet  forskaanet  for  de  Ydmygelser 
og  Ulykker,  for  hvilke  det  vil  bukke  under,  saafremt 
ikke  den  én  Gang  tilstedeværende  Enighed  bliver 
genoprettet,  overfor  hvilken  Bureaukratiet  vil  være 
ligesaa  afmægtigt  som  i  Aarene  1852  og  53.  Det 
tør  som  sagt  haabes.  at  den  Erfaring,  Bondevennerne 
hidtil  have  indvundet  om.  at  Bureaukratiet  vel  ønsker 
at  benytte  dem  som  Piedestal  for  egen  Magt,  men 
iøvrigt  ikke  lægger  Skjul  paa  sin  Modbydelighed  for 
Autodidakter  og  Folk  uden  Attest  for  et  vist  Kvantum 
Stuelærdom,  vil  fjerne  Faren  for  en  alvorlig  Gentagelse 
af  »PVontforandringen«  fra  1854,  ligesom  det  tør 
haabes.  at  Bønderne  i  saa  Tilfælde  ville  vægre  sig 
ved  at  følge  med.  Bonden  er  ogsaa  bleven  rigere 
paa  Erfaring ;  ogsaa  han  véd  nu  af  sørgelig  Erfaring, 
hvad  et  svagt  og  udueligt  Regimente  koster  ham ; 
han  véd,  at  det  er  ham,  som  maa  bøde  for  Fejlene 
nied  sit  Blod  og  sit  Gods.  Skulde  imidlertid  disse 
P"orhaabninger  glippe,  forekommer  det  os,  at  der  i  alt 
P'ald  maa  være  en  Hovedbetragtning,  som  maatte 
egne  sig  til  at  overvinde  en  mulig  tilstedeværende 
Utilbøjelighed    til    at    komme  en  saadan  Tilnærmelse 

imøde  som  den,  hvorpaa  vi  haabe,  og  det  er  den. 
at  Bondevennerne  ere  og  stedse  ville  være  afmægtige 
overfor  Bureaukratiet,  og  det  af  den  simple  Grund, 
at  de  for  saa  vidt  ikke  danne  nogetegenligt 
politisk  Parti,  som  de  isolerede  i  paa- 
kommende  Tilfælde  ere  ude  af  Stand  til  at 
danne  en  Regering.  Som  Forholdene  ere,  vilde 
Ingen  kunne  gentage  den  gamle  Digters  Opfordring 
til  Kongen: 

Naar  Tider  vorde  onde, 

Kald,  Konge,  paa  din  Bonde : 

Vel  er  han  graa  og  ringe, 

Dog  er  han  haard  at  tvinge. 
Først    naar    ogsaa    »de    store  Bønder«    ere    med, 
faaer  Bonden  Styrke  til  at  styre  Staten. 

Forst  en  Sammenslutning  af  den  hele  Land- 
bostand vilde  frembyde  Muligheden  for  en  saadan 
stærk  og  varig  konservativ  Regering,  udrustet  med 
den  fornødne  Myndighed  indadtil  og  Agtelse  udadtil. 
Først  en  saadan  Regering,  der  støttede  sig  til  det 
danske  Folks  store  og  sunde  Kjærne,  vilde  kunne 
opfylde  de  Betingelser  og  tilbyde  de  Garantier,  som 
udfordres,  for  at  en  Stat  kan  indtage  sin  berettigede 
Plads  i  det  europæiske  Statssystem ;  først  en  saadan 
Regering  give  Haab  om  Bevarelsen  af  en  dansk 
Stat.  Men  før  Grundlaget  er  givet,  kan  Kronen  ikke 
handle,  og  Statsskibet  maa  indtil  da  som  hidtil  flyde 
om  fra  alle  Vinde.  Tiden  stiller  store  P'ordringer  til 
os  Alle;  den  stiller  de  største  til  dem,  hvis  Familier  i 
Aarrækker  have  nydt  de  største  Goder  i  den  danske 
Stat,  til  dem,  »som  bære  Ordener,  gyldne  Kæder 
og  eje  Herregaarde«.  De  have  herved  —  deres  be- 
rømte Standsfælle  har  sagt  dem  det  netnop  for  300 
Aar  tilbage  —  fremfor  Andre  faaet  den  Forpligtelse 
ikke  at  holde  sig  tilbage,  naar  det  gælder,  og  det 
gælder  nu  netop  om  hverken  Mere  eller  Mindre  end 
om  Danmarks  Tilværelse.  Det  er  en  Prøvetid  for  os 
Alle.  mest  for  dem.  som  indtage  den  højeste  Plads  1 
Samfundet.  Bestaae  de  den,  ville  de  maaske  have 
frelst  Fædrelandet  og  sig  selv;  bestaae  de  ikke  i 
denne  Prøve,  ville  de  døe,  —  døe  som  de  have  levet, 
i  det  bedste  Selskab  med  —  Koncre  oe  Fædreland. 


Bilag  V, 


Ledet  af  Overbevisningen  om  det  Ønskelige  i. 
at  tvende  Nationer,  der  i  Religion.  Sprog  og  Herkomst 
have  saa  Meget  tilfælles  som  Tilfældet  er  med  Preus- 
sere og  Danske,  leve  i  Fred  og  Venskab  med  hinanden, 
ere  de  Undertegnede  kommet  overens  om  at  være 
betænkte  paa  Midler  til  Tilvejebringelsen  af  et  saa- 
dant  godt  og  fredeligt  Forhold. 

Art.  I. 
De  ere  i  saa  Henseende  overbeviste  om  Nød- 
vendigheden af.  at  man  i  Danmark  bliver  sig  bevidst, 
at  det  ikke  er  Preussens  Hensigt  at  blande  sig  i  Ord- 
ningen af  indre  danske  Forhold,  og  at  det  i  Overens- 
stemmelse hermed  er  langt  fra  Preussens  Tanke  at 
ville  indvirke  paa  Tilvejebringelsen  af  visse  bestemte 
Tilstande,  naar  blot  Roligheden  ved  Grændsen  ikke 
forstyrres,  idet  det  er  Preussen  ligegyldigt,  hvilken 
konservativ  Forfatning  den  danske  Stat  giver  sig;  og 
at  det  lige  saa  lidt  er  Preussens  Hensigt  at  gjøre 
Erobringer  i  Danmark. 

Art.  II. 
Det  er  saa  lidt  Preussens  Hensigt  at  gjare  Ero- 
bringer i  Danmark,  at  det  under  visse  Eventualiteter 
ikke  ligger  Preussen  fjernt  at  styrke  Danmark  terri- 
torialt, principaliter  ved  Afstaaelsen  af  den  Del  af 
Slesvig,  som  ligger  Nord  for  en  Linje  fra  Aabenraa 
til  et  Punkt  i  vestlig  Retning,  som  nærmere  bliver  at 
be-stemme,  og  subsidiaHter  ved  Afstaaelsen  at  den 
Del  af  Slesvig,  der  ligger  Nord  for  en  Linje  fra  den 
saakaldte  Kobbermøllebugt  Norden  om  Bov  —  AIs 
indbefattet  —  til  et  Punkt  i  vestlig  Retning,  som 
nærmere  bliver  at  bestemme. 

Art.  III. 

De  Modaliteter,  under  hvilke  Saadant  kunde 
blive  Tilfældet,  vilde  være  følgende: 

For  det  Tilfælde,  at  Preussen  maatte  komme  i 
Krig  med  en  eller  flere  Magter,  og  Danmark  forholdt 
sig  strængt  neutralt,  vilde  man  være  tilbøjelig  til  at 
gjøre  den  første  mindre  Indrømmelse.  For  det  Til- 
fælde derimod,  at  Danmark  besluttede  sig  til  at  tage 
Parti  saaledes,  at  Preussens  Fjender  ogsaa  blev  Dan- 
marks Fjender,  vilde  Preussen  købe  saadan  Medvirk- 
ning med  den  større  Indrømmelse. 

Art.  IV. 
Da  Danmarks  Finanser  ere  haardt  medtagne, 
vilde  Preussen  ikke  undslaae  sig  ved  at  bidrage  til 
Omkostningerne  ved  Underholdet  af  den  danske 
Hjælpestyrke.  Og  for  at  give  et  Bevis  paa  sin  Op- 
rigtighed erklæres  det  strax  her,  at  de  Danske  vilde 
være  at  føre  af  deres  egne  Generaler  og  Admiraler. 

Art.  V. 
Preussen    forbeholder    sig    at    befæste    Bov    efter 
eget  Tykke  og  Godtbefindende. 

Art.  VI. 
Danmark    forpligter   sig   til   efter  Evne  at  under- 
støtte   et   eventuelt  preussisk  Anlæg  af  en  Kanal  fra 
Flensborg  til  Vesterhavet. 

Art.  VII. 
Ihvorvel  Saadant  i  Øjeblikket  er  lidet  sandsynligt, 
have  de  Undertegnede  dog  —  i  Betragtning  af,  at 
Statsmænd  bør  inddrage  under  deres  Forsorg  og 
Beregninger  selv  det  blot  Mulige  —  ogsaa  forestillet 
sig,  at  Preussen  under  visse  Forhold  kunde  være  til- 
sinds at  erhverve  sin  Medbesidders  Samtykke  til  en 
Afstaaelse  til  Kong  Christian  IX.  af  Hertugdømmerne 
Slesvig  og  HoLsten.*) 

*)  Forholdet  mellem  Artt.  II.  og  VII.  er  vel  det.  at  sidstnævnte 
Artikel  omhandler  et  eventuelt  Arrangement  uden  Hensyn  til 
en  forestaaende  Krig  mellem  Preussen  og  andre  Magter,  men 
at  Referenten  har  overhørt  hertil  sigtende  indledende  Linjer.  — 
løvrigt  skal  selve  Dokumentet  være  trykt,  uden  at  jeg  dog  har 
kunnet  opspørge  det.  Forf. 

Art.  Vni. 
For  at  Saadant  kunde  blive  Preussens  Hensigt, 
fordredes  to  Ting:  i)  at  Kong  Christian  IX.  erklærede 
sig  rede  og  istand  til  at  modtage  disse  Landsdele 
uden  Betingelser  og  Vilkaar,  og  2)  at  der  forud  for 
en  saadan  Overdragelse  gik  en  bindende  Traktat, 
ved  hvilken  Kong  Christian  IX,  til  Preussen  overdrog 
de  Dele  af  Hertugdommerne,  der  ligge  Syd  for  den 
ovenfor  beskrevne  Linje  fra  Kobbermollebugten 
Norden  om  Bov  til  et  Punkt  vestpaa  i  en  Retning, 
som  nærmere  bliver  at  bestemme. 

Art.  IX. 
Var  et  saadant  Arrangement  truffet,  vilde  Preussen 
ikke  blot  ikke  modsætte  sig,  hvis  Kongerigerne  Sverig 
og  Norge  ved  Ægteskab  eller  anden  Aktion  gik  over 
til  Kong  Christians  Dynasti,  og  de  nævnte  Riger  saa- 
ledes  forenedes  med  Danmark,  men  endog  forpligte 
sig  til  at  anbefale  og  fremme  et  saadant  Arrangement 
ved  de  venskabelige  Hoffer. 

Berlin  d.  (25.)  November   liiS^. 


Der  Unterzeichnete  bezeugt  hiedurch,  dass  ein 
dem  vorstehenden  gleichlautendes  Actenstiick,  nach 
gepflogener  Riicksprache  mit  dem  Herrn  Minister- 
pråsidenten,  Grafen  Bismarck,  sowie  nach  vorherge- 
henden  Verhandlungen  mit  dem  Herrn  Molzen,  dem- 
selben  von  mir  iiberreicht  worden  ist. 


Berlin  d.  22.  Januar   1866 


Wagner, 

Konigl.  Justizrath. 


Bilao:  yj. 


Den  lode  Oktober  1865. 

(Ugeskriftet  »Enhver  Sit«   for   14.   October   1865). 


I  Tirsdags  havde  30  Medlemmer  af  Rigsraads- 
Folkethingets  Venstre  indbudt  flere  Godsejere  til  en 
Middag  i  Hotel  Phønix.  De  Indbudte  var:  Grev 
Frijs  Frijsenborg,  Baron  Blixen  Finecke. 
Baron  Ziitph  en-Adeler,  Kand.  Scavenius, 
Kammerherre  Wichfeldt,  Kammerherre  Greven- 
coop-Castenskjold,  Kammerherre  Neergaard  til 
Evenstrup,  Kammerherre  Skeel.  Kammerherre  Ro- 
senkrantz.  Kammerherre  Heltzen,  Hotjægermester 
Carlsen,  Hofjægermester  Griiner.  Hotjægermester 
Sehestedt  og  Godsejer  Estrup.  Af  de  Indbudte 
var  Heltzen.  Carlsen,  Skeel  og  Rosenkrantz  forhindret 
i  at  være  tilstede. 

Indbyderne  havde  valgt  d'Hrr.  J.  A.  Hansen. 
G.  Winther  og  H.  Hansen  til  at  optræde  paa  Samt- 
liges Vegne  som  Værter,  og  Festmaaltidet  fandt  Sted 
under  J.  A.  Hansens  Forsæde.  Talernes  Rækker 
aabnedes  af  H.  Hansen  med  en  Skaal  for  Kongen, 
som  indlededes  med  følgende  Ord : 

Det  er  god  gammel  Skik,  naar  danske  Mænd 
samles,  at  mindes  Kongen  og  lægge  sine  trofaste 
Følelser  for  Kongehuset  for  Dagen.  Men  var  dette 
god  Skik  tidligere,  hvor  Kongens  Ret  stod  uantastet, 
maa  det  være  Pligt  nu,  hvor  der  gennem  lærde  Af- 
handlinger i  Pressen  rejses  Tvivl  om  Christian  den 
gendes  Ret  til  den  danske  Throne.  Thi  i  et  Land 
som    vort,    hvor  Oplysningen    endnu    ikke   er  trængt 

Joseph  Michaelsen:     Fi-a  miu  Samtid.     II.  2I 

Stærkere  igennem  til  den  største  Del  af  Befolkningen, 
vil  Borgerfrihed  aldrig  kunne  trives  og  voxe  sig  stærk 
uden  Samvirken  mellem  Konge  og  Folk  og  kraftig 
Støtte  af  Kongemagten.  Den  Tilstand,  hvori  Landet 
er  bragt  ved  den  ulykkelige  Krig  og  som  endnu 
for\^ærres  ved  indbyrdes  Forfatningskampe,  har  givet 
Kong  Christian  en  vanskelig  Opgave  at  løse,  idet 
alle  de  stridende  Partier  lige  stærkt  beraabe  sig  paa 
kun  at  ville  det  Bedste,  kun  at  have  Folkets  og 
Landets  Tarv  for  Øje.  Med  det  Ønske,  at  Hs.  Maje- 
stæt maa  finde  de  bedste  Midler  til  at  ende  denne 
Kamp  og  gennemføre  Forfatningssagen  paa  en  for 
Landets  fremtidige  Tilværelse  heldig  Maade,  saaledes 
at  Borgerne  under  lovbunden  Friheds  og  Ligheds 
skærmende  Haand  i  indbyrdes  Enighed  maae  kappes 
om  at  læge  Fædrelandets  dybe  Saar,  opfordrer  jeg 
den  højtærede  Forsamling  til  at  udbringe  et  Leve 
og  tømme  et  Glas  for  Hs.  Majestæt  Kong  Christian 
den  9ende.     Kongen  leve! 

Efter  et  nidobbelt  begejstret  Leve,  blev  der 
sunget  en  Sang,  af  hvilken  det  sidste  Vers  lod  saaledes: 

Saa  vil  vi  Glasset  tømme  for  hele  Danmarks  Folk, 
Ja,  baade  for  de  smaa  og  store  Bonderl 
Thi  først  naar  disse  tvende  kan  mødes  uden  Tolk, 
For  Danmark  en  bedre  Tid  begynder. 

Derefter  talte  Dr.  G.  Winther: 

Det  er  blevet  overdraget  mig  at  udbringe  en 
Skaal  for  vort  elskede  Fædreland. 

Ser  jeg  hen  til  Fortiden,  da  var  det  en  Ære  at 
kaldes  Dansk.  Ser  jeg  ud  i  Fremtiden,  da  er  den 
mørk  og  tvivlsom,  men  ikke  haabløs. 

Nogle  se  mod  Nord,  Andre  mod  Syd  for  at  finde 
Forbundne,  og  en  Skjald  her  i  Landet,  gamle  Grundt- 
vig, har  udtalt,  at  Danmark  skulde  være  et  Bindeled 
mellem  Nord  og  Syd.  Jeg  vil  holde  mig  til  Skjaldens 
Ord  og  haabe,  at  Danmark  maa  finde  sin  Styrke  og 
bevare  sin  Selvstændighed  ved  en  saadan  Stilling. 
Naar  jeg  betragter  det,  som  nu  gaar  for  sig  i  Europa, 
synes  det  mig  dog,  som  om  de  smaa  Nationer  ikke 
have  andet  Haab  om  at  bevare  deres  Selvstændighed 


3^5 

og  Ejendommelighed,  end  derved  at  de  slutte  sig- 
sammen  i  Forbund  med  andre  Nationer,  med  hvem 
de  have  Fællesskab  i  store  og  vigtige  Ejendomme 
ligheder.  Men  skal  vi  ørkesløse  lægge  Hænderne 
sammen  og  vente  til  dette  kommer?  Nej,  vi  skal 
fortiden  ikke  hige  efter  Forbund  mod  Nord  eller  Syd. 
men  vende  Blikket  indadtil.  Vi  skal  tage  os  sammen 
og  styrke  os  saaledes,  at  Forbund  med  os  bliver 
ønskeligt  Til  den  Ende  skal  vi  stræbe  at  gøre  Alle 
interesserede  i  vor  Stats  selvstændige  Tilværelse. 
Derfor  skal  den  almindelige  Valgret  bevares,  og  der- 
for skal  der  sikres  et  Antal  af  store  Skatteydere 
Plads  i  Repræsentationen.  Der  staar  i  Slutningen  af 
den  nylig  afsungne  Sang  en  Opfordring  til  et  Leve 
for  »de  store  og  smaa  Bønder«.  Jeg  istemmer  dette 
Leve,  thi  det  er  alene  i  disses  Samvirken.  jeg  ser 
Haabet  om  Danmarks  selvstændige  Bcstaaen  som  Stat. 

De  hidtidige  Magthavere,  de  meget  Regerende. 
de.  for  hvem  Regeringen  er  Levebrod,  have  fulgt  en 
Politik,  der  har  fort  til  Rigets  Oplosning.  Dog.  jeg 
vil  ikke  anklage  Nogen,  ilær  da  kun  Faa  ere  tilstede. 
som  kunde  ville  tage  dem,  til  hvem  jeg  sigter,  i 
Forsvar;  men  det  tør  jeg  med  Sandhed  sige.  at  de 
meget  Regerendes  Politik  ikke  har  kunnet  holde 
Danmarks  Rige  sammen.  Ejderpolitiken  forte  til 
Tabet  af  Slesvig. 

Det  er  derfor  nu  paa  Tide,  at  de  Regerede 
forsøge  at  lægge  Grundvolden  til  en  anden  Politik 
for  om  mulig  at  bevare  Danmarks  Ret  til  Selvstyrelse. 
Det  er  Landboernes,  de  størres  og  mindres.  Samvirken. 
jeg  har  for  Øje.  Købstæderne  synes  mig,  efter  det 
jeg  har  set  fra  dem.  endnu  for  uselvstændige  overfor 
Bureaukratiet,  til  at  jeg  for  Tiden  tør  nære  noget 
Haab  om  deres  Medvirken. 

Med  Ønsket  om  en  kraftig  Samvirken  mellem 
de  tvende  Dele  af  Folket,  som  her  ere  repræsenterede, 
og  med  Haabet  om,  at  vort  Fædrelands  Selvstændig- 
hed gennem  en  saadan  Sammenvirken  maa  bevares, 
beder  jeg  Dem  med  mig  at  tomme  et  Glas  for 
Fædrelandet! 

Efter  en  ny  Sang  af  Michael  Gørup  talte  Lehns- 

baron    Ziitphen- Adeler    for    Enighed    i    Landbo- 
standen : 

Godsejere  og  Bønder  have  for  siddet  til  Bords 
sammen  ved  højtidelig  Lejlighed.  Men  dette  Mode 
har  en  anden  og  vigtigere  Betydning  end  et  Gilde. 
For  tre  Uger  siden  indbød  Hr.  Cand.  Scavenius  og 
jeg  Rigsraadmedlemmer  af  Bondestanden  og  Rigs- 
raadmedlemmer.  der  skylde  denne  Stand  deres  Sæde 
i  Repræsentationen,  til  et  Gilde.  Ved  denne  Lej- 
lighed blev  det  udtalt,  at  Bondestanden  ønskede  at 
enes  med  Godsejerne  og  samvirke  med  dem,  og  at 
man  ansaa  Indbydelsen  som  det  første  Skridt  i  denne 
Retning,  samt  at  man  agtede  at  gøre  det  andet  Skridt 
ved  ikke  at  gøre  et  Gilde  for  de  to  første  Indbydere 
alene,  men  for  Godsejerne.  Og  Ordet  er  blevet 
Handling.  Godsejere  og  Bønder  og  disses  Repræ- 
sentanter have  givet  Møde  for  i  Forening  at  søge 
at  nedlægge  et  Frøkorn,  hvis  Frugt  kan  blive 
Enighed. 

Hvorledes  sér  det  ud  ude  paa  Landet  — ,  hvor- 
ledes lever  Godsejer  og  Bonde  sammen  derude,  og 
hvilke  Pligter  paaligge  dem  hver  i  sin  StiUing?  — 
Bonden  bør  dyrke  sin  Jord  vel  til  Landets  og  egen 
Gavn,  han  maa  søge  Kundskab  for  at  kunne  deltage 
i  Landets  og  Kommunens  Repræsentation  —  Vel- 
stand og  Kundskab  gør  fri  og  selvstændig  —  og 
endelig  har  Bonden  den  smuicke  og  mindelsesværdige 
Opgave  fortrinsvis  at  bevare  dansk  Sæd  og  Skik, 
Folkets  Sagn  og  Sange  lyder  renest  og  længst  i  den 
lune  Bondestue.  —  Godsejeren  skal  leve  paa  sit 
Gods  og  der  virke  til  Lykke  og  Velsignelse  omkring 
sig.  Hans  Sag  er  det  at  ofifre  Tid  og  Penge  i  det 
Offenliges  Tjeneste,  hans  Sag  gennem  sin  Virksom- 
hed i  Landboforeningerne  og  paa  anden  Vis  at 
fremme  Landets  Agerbrug;  hans  Sag  at  plante 
Skove,  som  først  Efterkommerne  vil  høste  Nytte  af; 
hans  Sag  at  prøve  og  indføre  Forbedringer  i  Land- 
væsenet og  bære  de  Tab,  som  ere  forbundne  med 
al  Begyndelse;  hans  Sag  at  støtte  Kunst  og  Viden- 
skab. —  Se,  alt  dette  er  jo  ikke  andet  end  Arbejdets 
Deling  til  Gavn  for  Fædrelandet.  ICr  der  heri  Noget, 
som    skiller  Godsejer  og  Bonde?     Jeg   ser    det    ikke. 

Tværtimod.  Vi  enes  jo  i  Amtsraadet,  i  Sogneraadet, 
i  Landboforeninger  som  i  det  daglige  Liv.  Mangen 
Godsejer  har  taget  ved  et  godt  Raad  af  en  Bonde, 
og  mangen  Bonde  søgt  og  modtaget  Hjælp  af  Gods- 
ejeren. Hvorfor  skulde  vi  da  ikke  kunne  enes,  uaar 
Fædrelandet  kalder?  —  Meget  maatte  ordnes  og 
Meget  maatte  ske  —  Lovgivningen  jævne  Meget  af 
hvad  der  skiller  Land  og  Folk  —  forinden  vi  kunde 
samles  som  i  Dag.  Men  nu  kalder  Fædrelandet  paa 
sin  kraftige  Landbostand,  og  vi  vil  ikke  svigte,  men 
se  paa  Alt.  hvad  der  kan  være  de  forskellige  Led  af 
Landbostanden  imellem,  som  paa  en  Familiesag,  der 
kan  og  bor  ordnes  ved  gensidig  Imødekommen.  Vor 
Enighed  kræves  af  Fædrelandets  Vel,  og  enige  ville 
vi  slutte  os  om  Kongen  for  at  søge  Lægedom  for 
de  Saar,  hvoraf  vort  mishandlede  Fædreland  bløder ! 
Med  det  Ønske,  at  Historiens  Ordboger  maae  berette  : 
I  Efteraaret  1865  blev  Landbostanden  enig  og  frelste 
derved  Danmark  fra  yderligere  Odløsning  og  Fordær- 
velse, tillader  jeg  mig  at  udbringe  en  Skaal  for  Enig- 
hed i  Landbo-standen!« 

Efter  et  nidobbelt  rungende  Hurra  talte  J.  A. 
Hansen  omtrent  saaledes  for  Gæsterne: 

Den  sidste  ærede  Taler  har  meget  lettet  mig 
min  Opgave,  idet  jeg  som  Indledning  i  Et  og  Alt 
kan  henholde  mig  til  hans  Udvikling.  Men  hvad  han 
fremsatte  i  Almindelighed  og  i  et  mere  poetisk  Lys, 
skal  jeg  tillade  mig  at  betragte  fra  et  mere  prosaisk, 
et  praktisk  Synspunk.  Det  er  af  megen  Vigtighed,  at 
vi  ikke  stille  Forventningerne  for  højt  om  den  Enig- 
hed og  Samvirken,  som  vi  ønske  der  maa  komme  til- 
stede mellem  Godsejerne  og  Bondepartiet  her  i  Landet; 
thi  derved  berede  vi  os  en  ubehagelig  Skuffelse  og 
udsætte  os  for  ikke  at  sætte  tilbørlig  Pris  paa  den 
Grad  af  Enighed,  der  kan  opnaas,  og  som  dog  kan 
have  en  meget  stor  Betydning. 

Hvorom  tør  vi  da  med  temmelig  Sikkerhed  an- 
tage, at  Samvirken  kan  opnaas  mellem  os?  Om  Alt. 
hvorom  vi  hidtil,  staaende  hver  for  sig  og  uden  noget 
Samkvem,  have  været  enige.  Vi  ere  saaledes  enige 
om  at  vise  Kongedømmet  og  dets  Repræsentant  Ære- 
frygt og  Hengivenhed    og  at  modvirke    de  kaade  og 

uhyggelige  Angreb,  der  i  denne  Retning  saa  idelig 
fremkomme  fra  en  anden  Side.  Vi  ere  visse  paa  og- 
saa  at  være  enige  om,  at  Statens  Penge  bor  anvendes 
paa  en  sparsom  og  fornuftig  Maade;  'thi  Godsejerne 
saavelsom  Bønderne  maae  hver  efter  sin  Evne  bidrage 
til  Landets  Fornodenheder.  Vi  ere  endelig  vistnok 
ogsaa  enige  om,  at  Landets  Embedsmænd,  Statens 
Tjenere,  ikke  bor  være  Statens  Herrer;  at  Statens 
Tjenere  skulde  lønnes  saaledes  for  deres  Gerning,  at  de 
kunne  udføre  denne  uden  Bekymring  for  Tilfredsstillel- 
sen af  Livets  berettigede  Fordringer,  men  at  Statens 
Tjenere  ikke  bør  stilles  saaledes,  at  det  bliver  dem 
selv,  der  bestemmer  saavel  deres  Arbejdes  Omfang 
som  deres  Løn.  Hvad  jeg  fremdeles  ønsker,  vi  kunde 
blive  enige  om,  og  hvorpaa  egenlig  det  Hele  beror, 
det  er  at  betragte  hinandens  Stræben  og  \^irken  med 
Tiltro  og  Imødekommen,  prøve  og  overveje  hinandens 
Forslag  og  ikke  forkaste  dem  førend  man  har  hørt 
deres  Begrundelse.  Hidtil  har  vi  desværre  fra  begge 
Sider  modtaget  Alt,  hvad  der  kom  fra  den  Anden, 
med  forudfattet  Mistanke  og  Mistro,  og  meget  Godt 
er  derved  forhindret.  Gid  dette  blive  anderledes, 
saa  vi,  selv  hvor  vi  maae  modsætte  os  og  forkaste 
hinandens  Forslag,  dog  have  den  Tro,  at  de  ere 
fremkomne  af  hæderlige  og  agtværdige  Bevæggrunde. 
—  Indbyderne  ønske  denne  Festlighed  betragtet 
først  som  en  Tak  til  dem  af  de  højtærede  Gæster, 
der  allerede  —  Nogle  i  flere  Aar,  Andre  i  kortere 
Tid  —  have  vist  i  Gerning,  at  en  Samvirken  mellem 
dem  og  os  er  mulig.  De  modtage  vor  hjærtelige 
Tak  herfor.  Dem  af  vore  ærede  Gæster,  der  ikke 
hidtil  have  staaet  os  saa  nær,  dem  bede  vi  at  be- 
tragte nærværende  Sammenkomst  som  en  Haand.  vi 
række  ud  imod  dem,  henstillende  til  dem,  hvorvidt  de 
kunne  tage  imod  den ;  thi  at  de  ville  tage  imod  den, 
naar  de  kunne,  derom  ere  vi  forvissede.  Jeg  ønsker 
dernæst  at  udtale,  at  naar  vi  have  indbudt  de  ærede 
Herrer  og  ikke  Flere  eller  Andre,  saa  er  det  ingenlunde 
fordi  vi  have  troet,  at  ikke  ogsaa  andre  Godsejere  heri 
Landet  skulde  være  be.sjælede  af  det  samme  Ønske 
om  en  nærmere  Tilslutning  til  Bondepartiet  som  de 
Tilstedeværende;    men    vi    kunde  ikke  udstrække  vor 

Indbydelse  til  Alle.  vi  maatte  træffe  et  Valg:  Vi  se 
i  Dem,  højtærede  Herrer !  Repræsentanter  for  Landets 
samtlige  Godsejere,  og  vi  ønske,  at  disse  ville  betragte 
Dem  paa  samme  Maade.  Jeg  udbringer  vore  højt- 
ærede Gæsters  Skaal! 

Lehnsgreve  Krag-Juel- Vind-Frijs  til  Frij- 
senborg takkede  paa  Gæsternes  Vegne  og  udbragte 
samtidig  en  Skaal  for  Værterne  omtrent  saaledes: 
Tillad  mig.  mine  Herrer,  paa  egne  og  de  ovrige 
Gæsters  Vegne  at  udtale  vor  Tak  for  Indbydelsen 
til  denne  festlige  Sammenkomst.  Vi  have  hilset  den 
med  Glæde,  fordi  der  ved  den  er  sket  en  Tilnærmelse 
mellem  de  forskellige  Fraktioner  af  Landbostanden, 
og  fordi  vi  i  denne  Tilnærmelse  ser  det  bedste  Værn 
for  en  lykkelig  Fremtid  for  vort  Fædreland.  ]eg 
deler  i  Et  og  Alt  de  Anskuelser,  som  nys  ere  komne 
til  Orde :  Vi  gøre  alt  Vort  til  Kongedømmets  Be- 
fæstelse ;  en  fornuftig  og  sparsommelig  Statshus- 
holdning  er  aldeles  nødvendig  og  Embedsmændene 
bør  indse,  at  de  ere  Statens  Tjenere  og  ikke  dens 
Herrer.  Hvad  mig  selv  angaar,  kan  jeg  kun  sige : 
Jeg  vil  med  mit  Hus  og  med  Alt,  hvad  jeg  ejer. 
tjene  Danmark,  mit  kære,  nu  sønderrevne  Fædreland. 
Hermed  vil  jeg  tillade  mig  at  udbringe  en  Skaal  for 
vore  ærede  Værter,  baade  for  dem,  der  henhøre  til 
Bondestanden,  og  for  dem,  der  ikke  høre  til  den, 
blandt  hvilke  jeg  særlig  vil  nævne  den  sidste  Taler, 
der  sidder  her  ved  min  Side.     Værternes  Skaal ! 

Efterat  de  officielle  Skaaler  vare  endte,  udbragte 
A.  M.  Jensen  Dronningens  Skaal,  der  tomtes 
under  ni  begejstrede  Hu  råer,  og  Dr.  Winther  en 
Skaal  for  Kronprinsen  og  de  ovrige  kongelige 
Børn. 

Referatet  er  iøvrigt  ikke  fuldstændigt  thi  som  det 
sés  af  L^^geskriftets  næste  Numer  have  Flere  ha\1: 
Ordet  deriblandt  navnlig  Godsejer  Estrup  og 
Kammerherre  Wichfeldt,  der  begge  talte  i  samme 
Retning  som  i  J.  A.  Hansen,  og  Bladet  slutter  med 
følgende  pathestiske  Ord.  der  viser,  hvor  højt 
Bølgerne  gik: 

Flere  end  En  af  Deltagerne  maae  vist  have  følt, 
at  denne  Sammenkomst    mellem    de    »store  og  smaa 

Bonder«  var  et  Stykke  Danmarks  Historie;  at  nu 
vare  de  gamle  haarde  Tider  glemte  og  forbi ;  Herre- 
manden havde  grebet  Bondens  fremrakte  Haand  og 
ved  forenede  Kræfter  bliver  det  maaske  Landbostanden 
muligt  at  redde  vort  kære  ulykkelige  Fædreland  fra 
Undergang.  Den  lode  Oktober  1865  kan  blive  en 
betvdelig  Dag  i  Danmarks  Historie. 


Saa  udstedtes  følgende 


Indbydelse. 

I  et  Møde,  der  atholdtes  d.  21.  November  d.  A., 
besluttede  25  Rigsraads-  og  Rigsdagsmænd  at  danne 
en  Forening  og  at  indbyde  Enhver,  der  maatte 
billige  Foreningens  Formaal,  til  at  indtræde  som 
Medlem  af  samme. 

Foreningen  gaves  Navn  af  10.  Oktober-For- 
eningen, fordi  den  Tanke,  som  ligger  til  Grund  for 
Foreningens  Dannelse,  første*)  Gang  udtaltes  og  bi- 
faldtes ved  et  større  Møde  i  Hotel  Phønix  d.  10. 
Oktober  d.  A. 

Foreningens  Formaal  er:  I  Forsamlinger  at  drøfte 
de  Sporgsmaal,  der  ere  paa  Dagsordenen,  samt  at 
befordre  Velvilje  og  gj ensidig  Tiltro  mellem  større 
og  mindre  Landejendomsbesiddere. 

Ethvert  Medlem  tegner  sig  ved  Indtrædelsen  for 
et  bestemt  aarligt  Bidrag,  der  dog  ikke  kan  være 
under  32  Skilling. 


*)  anden  (?)  Forf. 

Indmeldelser  modtages  af  Enhver  af  Undertegnede, 
der  foreløbig  ere  valgte  til  Foreningens  Bestyrelse. 


Kjobenhavn  d.  19.  December  1865. 

Ziitphen-Adeler,  C.  Alberti.           Fred.  Frølund. 

Adelersborg. 

Griiner,  H.  Hansen,          J.  A.  Hansen. 

Kavnstrup.  Menstrup. 

R.  Mathiassen,  J.  Neergaard,           S.  Pedersen, 

Emborg.  Svenstrup.                           Jetsmark. 

J.  F.  Scavenius,       P.  B.  Scavenius,        Wichfeldt, 

Segnhusgaard.  Gjorslev.                       Engestofte. 


Dernæst  afholdtes  en  Generalforsamling  af  For- 
eningens stiftende  Medlemmer  d.  ig.  Februar  1866, 
paa  hvilken  Love  vedtoges  og  Bestyrelse  valgtes, 
der  kom  til  at  bestaae  af  de  samme  Mænd,  som 
ovenfor  er  nævnt,  med  Zi.itphen-Adeler  som  Formand 
og  J.  A.  Hansen  som  Næstformand. 

Men  Foreningen,  der  endog  maatte  erklære  sig 
officielt  neutral  i  selve  Forfatningssagen,  trivedes 
ikke,  indtil  den  efter  haarde  Anfægtelser  snublede 
over  J.  A.  Hansens  Fæsteafløsningslov  og,  saavidt  er- 
indres, døde  Straadøden  samtidig  med  sit  Ophavs, 
Ministeriet  Frijs'  Afgang,  eller  rettere  med  Dannelsen 
af  Ministeriet  Holstein-Holsteinborg  og  den  med 
dette  indtraadte  faktiske  Alliance  mellem  Godsejere 
og  Nationalliberale. 


Tilføjelser  og  Rettelser. 

Pag.  80,  5te  Lin.  f.  n. :  September,  læs  Oktober. 

—  82,  mellem  2det  og  3dje  Stykke  indskydes:  I  denne  Depeche 
fralægger  den  svensk-norske  Regering  sig  nemlig  ethvert  Ansvar 
for  Forelæggelsen  af  Forfatningsforslaget .  mindre  paa  Grund 
af  Indholdet  end  af  det  Tidspunkt,  paa  hvilket  denne  Foran- 
staltning træffes,  det  saarende  Indtryk,  som  den  vil  gøre,  ikke 
blot  i  Tydskland,  men  paa  venskabelige  Magter,  og  de  al- 
vorlige Følger,  den  vil  kunne  drage  efter  sig.  Hvorefter 
det  hedder: 

sHaraf   bevisas    ytterligare    svårigheten    att    faststålla    en 

solidaritet  i  grundsatsen  och  interessen   med  en  makt,  som. 

från  ena  stunden    till    den  andra,    kan    forrycka    stallningen 

och  sålunda   frambringa    en    helt    annan   an    den,    som    med 

vår  kannedom  och  vart  bifall  var  bestående.« 

Ordlyden  af  Depechen    var    ikke    bestemt   til    Meddelelse   for 

den  danske  Regering,    hvad  Hall   med  Føje   paaberaaber    sig 

i   »Dagbladet«  af   i6de  September   n.  A.      Havde    han   kendt 

den,  vilde  han  næppe  udtalt  sig,   som  han  gjorde,  i  Anledning 

af  Blixens  Advarsler    i    det    private  Møde    om    den  »fuldeste 

Overensstemmelse,    der   fandt  Sted  mellem    de    10  Regeringer, 

ikke  blot  om  Forfatningsforslaget.  men  lykkeligvis  i  alle  andre 

SpørgsmaaU. 

—  161,  4de  Lin.  f.  o.:  Rigsdagens,  læs  Rigsraadets. 

—  1 79,  sidste  Lin. :  Vaabenbrødrene,  læs  Vaabenbrødrenes  kjø- 
benhavnske  Afdeling. 

—  180,  8de  Lin.  f.  n.:  ligeledes. 

—  204.    1 2te  Lin.  f.  n.  og  flg. :  Dombrowski,  læs  Dembinski. 

